
Biskup Ivan Antunović 
(1815-1888) 


PREDGOVOR 


Prilikom otkrivanja brončanog reljefa biskupa Ivana Antunovića u subo- 
tičkoj katedrali 20. studena 1988. god. u svom zahvalnom slovu predsjednik Or- 
ganizacionog odbora mag. Lazar Ivan Krmpotić je obećao da će sva predavanja 
na književnoj večeri (u "Paulinumu" 14.VIII 1988.) i na Znanstvenom skupu (u 
"Paulinumu" 18. i 19. studena 1988.) biti objavljena u posebnom zborniku. (Vidi 
list "Bačko klasje" br. 49. 1988. 20-22. str. - br. 50. 1988. 7-13. str. i br. 51. 1989. 7- 
11. str.) 

Pojavom ovog prvog broja Zbornika "Ivan Antunović" izvršava se to lije- 
po obećanje predsjednika Organizacionog odbora. Ovaj Zbornik sav je pos- 
većen životu i djelu biskupa I. Antunovića, a u povodu 100. obljetnice njegove 
smrti u Kaloči 13. siječnja 1888. god. 

U međuvremenu, poslije otkrivanja reljefa, dogodio se povjesni događaj u 
kulturnom životu bačkih Hrvata. Osnovan je dugo željen, isčekivan i izmoljen 
Institut "Ivan Antunović" sa sjedištem u Subotici. 

Institut je datiran 20. studenim 1988. god. kad je otkriven brončani reljef 
biskupa I. Antunovića na kraju proslave 100. obljetnice njegove smrti. 

Biskup u miru msgr. Matija Zvekanović i nov subotički biskup msgr. Ivan 
Penzeš potpisali su 4. studena 1989. god. dekret o osnivanju Instituta "Ivan An- 
tunović". 

Svečana osnivačka skupština Instituta bila je u "Paulinumu" 26. ožujka 
1990. god. (Vidi list "Bačko klasje" br. 56. 1990. 15-17. str.) kada je izabrana upra- 
va Instituta. 

Budući da je riječ o znanstvenoj ustanovi, koja će se baviti znanstvenim i 
istraživačkim radom, zato je odlučeno da ovaj Zbornik "Ivan Antunović" bude 
prvi broj u seriji istoimenih zbornika koji će biti glasilo našeg Instituta, gdje će 
biti publicirani radovi znanstvenog istraživanja naše kulturne i duhovne baštine 
i literarna dostignuća naših književnih stvaralaca. 

Tako ovim prvim brojem Zbornika "Ivan Antunović" započinjemo seriju 
izdanja istraživačkog karaktera, a odnosi se na bogatu kulturnu i duhovnu bašti- 
nu našeg naroda u Bačkoj, Podunavlju te u susjednoj Madžarskoj i Rumunjskoj. 

Sa podrručja istraživanja naše kulturne baštine do sada je objavljeno dva 
zbornika: Prvi je objavljen 1987. god. u redakciji uredništva "Subotičke Danice" i 
nosi naslov: "Zbornik predavanja Znanstvenog skupa u Subotici 12-14. VIII 1986. 
god. povodom 300. obljetnice obnovljene crkvenosti među Hrvatima u Bačkoj". 
Drugi zbornik nosi naslov: "Od Gradovrha do Bača", gdje su objavljeni radovi sa 
Znanstvenog skupa koji je održan u franjevačkom samostanu u Baču, I. listopa- 
da 1988. god. u povodu 300. obljetnice preseljenja franjevaca i puka iz Gradovr- 

ha (Tuzla) u Bač (1688-1988.). Izdavač je TEBIS, franjevačka izdavačka kuća u 
Sarajevu, 1988. god. 

Ovaj prvi broj Zbornika "Ivan Antunović" donosi predavanja sa književne 
večeri i Znanstvenog skupa o biskupu I. Antunoviću u povodu 100. obljetnice 
smrti. Osim toga u ovom broju Zbornika objavljene su slijedeće studije: o. Mato 
Miloš: Duhovnost u djelima Ivana Antunovića; Lazar Krmpotić: Društveni i ka- 
ritativni rad biskupa Ivana Antunovića; dr Ante Sekulić: Prepororoditeljska i 
povijesna baština Ivana Antunovića; Antun Kopilović: Preporoditeljski i pasto- 
ralni lik Ivana Antunovića. 

Također su u ovom Zborniku priložena dva govora sa svečasnosti prili- 
kom otkrivanja brončanog reljefa I. Antunovića u subotičkoj katedrali i to: "Po- 
ruka biskupa Ivana Antunovića rodu svom" i "Zahvalno slovo biskupa Ivana 
Antunoviću" predsjednika Organizacionog odbora, Lazara Ivana Krmpotića. 

Iz tada razumljivih razloga moralo je na Znanstvenom skupu izostati pre- 
davanje o utjecaju misli i spisa Ivana Antunovića na političkom polju, kako u 
samih Hrvata, tako i kod drugih slavenskih naroda s posebnim osvrtom koliko 
su njegove slavenske ideje utjecale na stvaranje nove državne zajednice Južnih 
Slavena 1918. god. To ostaje kao još neriješeni zadatak koji treba riješiti pogoto- 
vu kada se danas traže novi oblici zajedničkog života u južnoslavenskoj zajedni- 
ci. Možda bi koja izvorna kršćanska ideja biskupa Ivana Antunovića mogla 
rasvijetliti i koju suvremenu dilemu. 

Također je veoma oskudno osvijetljen društveni i karitativni rad biskupa 
Ivana Antunovića jer se zbog objetkivnih poteškoća ne može doći do izvornih i 
sigurnih podataka kako smo naveli u napomeni objavljenog članka o toj temi u 
ovom Zborniku. No, postoje nade da će kaptolski arhiv u Kaloči biti sređen da 
možemo doći do izvornih podataka i o tom području života i djelovanja I. Antu- 
novića. 

Unatoč tim nedostacima, mislim da će dobronamjerni čitalac dobiti zaok- 
ruženu sliku o biskupu I. Antunoviću, o čovjeku, kršćaninu, rodoljubu, biskupu, 
a nadasve o poniznom služitelju svoga naroda. 

Dragi čitaoci, primite ovaj Zbornik s onom ljubavlju s kojom Vam je uru- 
čen. 

Lazar Ivan Krmpotić 


GODINA BISKUPA IVANA ANTUNOVIĆA 


KNJIŽEVNA VEČER 
Subotica, "Paulinum", 14.VIII 1988. 


Bela Gabrić: Pripovijetka Ivana Antunovića "Odmetnik" 

Ivo Prćić: Pripovijetka Ivana Antunovića "Bariša Kitković" 

Bela Gabrić: Pripovijetka Ivana Antunovića "Posljednji Gizdarev" 
s. Fides Vidaković: Ivan Antunović - putopisac 


ZNANSTVENI SKUP O IVANU ANTUNOVIĆU 
Subotica, "Paulinum", 18.X1.1988. 


Lazar Ivan Krmpotić: Poruka Ivana Antunovića našem vremenu 
Đuro Vidmarović: Preporod bunjevačko-šokačkih Hrvata 
kao problematika hrvatske historiografije 
Ivan Sabadkai: Životni put Ivana Antunovića 
Ivica Prćić: Biskup Ivan Antunović u svom vremenu 
dr Ante Sekulić: Povijesna istraživanja Ivana Antunovića 
o. Emanuel Hoško: Suradnja Ivana Antunovića i fra Euzebija Fermendžina 


ZNANSTVENI SKUP O IVANU ANTUNOVIĆU 
Subotica, "Paulinum" 19.X1.1988. 


0. Ante Stantić: Dogmatsko-moralno učenje Ivana Antunovića 
Lazar Ivan Krmpotić: Ivan Antunović, preteča ekumenizma 
u našim prostorima 
Andrija Anišić: Ivan Antunović, pokretač prvih novina Bunjevaca i Šokaca 
Franjo Ivanković: Tumačenje bunjevačkih narodnih običaja 
u knjizi "Slavjan" Ivana Antunovića 


NAŠEM VELIKANU 


Veliki dan je ovo za nas 

Sto okupi nas ovdje danas, 
Jer sada svečano otkrivamo 
Reljef lika kog se sjećamo. 


Stotinu ljeta, evo, prođe 

Od smrti našeg velikog vođe 
Biskupa Ivana Antunovića, 
Sto nam ostavi dio svog bića. 


U moru burne naše prošlosti, 
Zeleć u narod uliti svijesti, 
Pera se laća i knjige piše 

Da rod naš svojim duhom diše. 


I sva ta njegova duhovna blaga 
Nama su baština mila i draga: 
"Bog s čovikom" i "Covik s Bogom" 
Molitve i pouke što rode slogom. 


Pa "Bunjevačko-šokačka vila" 
Koja je novu nadu ulila... 

I druge lijepe pripovijesti 

Dio su života naše povijesti. 


"Slavjan" i "Poučne iskrice" 
Otkrivaju nam svijetlo lice 
Velikog pisca i borca toga, 
Preporoditelja narodnoga. 


Što da kažemo na ovom skupu 

O Antunoviću, Ocu Buskupu? 
Možemo reći: Velika hvala 

Sto nam Providnost takvoga dala. 


Slijedimo njegove trnove staze, 

Ne dajmo da nam se svetinje gaze! 
Cijenimo baštinu vjere i morala, 
Cuvajmo mladost čistih ideala 

Da bi nam svetih obitelji dala! 


Mi ćemo čuvati poruku ovu 
i Brigu za nas Ivanovu, 

Ne samo kroz godinu stotu, 
Već dugo - dugo u životu. 


Subotica, 18. i 19. studena 1988. 
Tona Kujundžić 


(Prigodom proslave 100. obljetnice smrti biskupa Ivana Antunovića 
i otkrivanja reljefa u subotičkoj katedrali, 20. studeni 1988. god.) 


Bela Gabrić 


POVIESTNA PRIPOVIEDKA "ODMETNIK" 
IVANA ANUTNOVIĆA 


Ivan Antunović nije želio biti književnik i sebe nije smatrao književni- 
kom, ali je napisao nekoliko pripovjedaka da bi u njima izrazio svoje prosvjeti- 
teljske ideje i poučne misli. U tim pripovjetkama želio je poučiti svoj narod. 

Najpoznatija pripovijetka Ivana Antunovića je "Odmetnik". Ovo djelo je 
tiskano u Zagrebu 1875. god. a sadržaj pripovijetke je život Ignatija Martino- 
vića. (12x17,5cm 293 str.). 

U Budimu, u slavenskom predjelu Tabana živila je skromna obitelj. Gab- 
ro Martinović, po zanimanju krojač, živio je sa svojom ženom Bosiljkom, 
rođenom Slavujević. Imali su malog sina Ignatija, a zvali su ga Naco. 

Ova obiteljska sreća brzo je razorena. U šestoj godini bračnog života 
Gabro se poslije prehlade teško razbolio i nakon dva tjedna je umro. Tako je 
mali Naco ostao na brizi svojoj majci Bosiljki, ali iza nekoliko godina i ona je 
umrla. 

Na samrtnoj postelji Bosiljka je dala lijepu pouku svome osmogodišnjem 
sinu. Jedina joj je bila briga da mu iz svog majčinog srca u njegovu dušu utisne 
nauk ljubavi. 

Pogladila je svoga sina po glavi, a on je poljubio majčinu ruku. Ponovila 
mu je nekoliko puta ove riječi: 

"Drago moje diete! Neznam što će dobri Bog sa mnom odrediti. Može bi- 
ti da će me pridigniti i nadalje nuza te ostaviti. Vidi li, da sam ti potrebna, vršit 
ću i u buduće svoje materinske dužnosti, a može biti i to da sam ja jur svršila na - 
log što mi ga zapovjedio sveznajući, milostivi Bog, pa će me pozvati, da ovaj svi- 
et zamienim drugim i položim račun svega svoga života vrhu svojih djelah. 

Za mnom ostaješ osamljen, buduć su nam izumrli bližnji rodovi. Nu, me- 
ne to ni najmanje ne uznemiruje, jer živi dragi Bog i ostaješ mi, sinko, u svojem 
narodu. Bog će opredijeliti čovjeka, tebi zaštitnika, poslije moje smrti. Te će se i 
nadalje vršiti nad tobom sveta volja Njegova. 

Dvoje mi je ipak na srcu, čedo moje, čega prešutiti nemogu i što bih rada 
da ti ulijem u pamet i usadim u srce na vječnu uspomenu. 


Prvo: da zadržiš u svih okolnostih svoga života vjeru onako postojano ka- 
ko nas ju sv. Mati Crkva uči. 


Drugo: da se svojemu narodu, iz kojega si niko, nikad u svietu neiznevje- 
riš. 

Čemu će te Bog pozvati neznam. To je On pridržao Sebi. Al' bio zanatli- 
ja, bio milostju koga dobrotvora učen čovjek: fratar, pop, itd. znaj, sinko, da te 
nikada neće mimoići napasti. A one će tamo naprezati, da ti ugrabe vjeru, osuje- 
te ufanje i olade ljubav prema Bogu i tvome narodu. Al' se siećaj ciela svoga 
života što ti je na samrtnoj svojoj postelji na svitu te najvećma ljubeća tvoja maj- 
ka rekla. Da će ti se, naime, sve u svietu iznevjeriti što te za sobom mami i što te 
naslađiva. Te to sve da nije ino van slika, prikazujući se u ogledalu. 

U svih okolnosti, diete moje, jedan jedini Bog ostat će ti vieran. Zato ga 
nezanemaruj i iz srca neistjeruj, te mjesto Njega neviernih ukućana u srce si ne- 
puštaj. 

Budeš li učio zanat, proći ćeš mnogo svieta, dospjet ćeš u krilo inih na- 
rodnostih; ako se budeš bavio knjigom i učionom, al' vjeruj svojoj dobroj majci, 
da je sve to tudje, a tvoje je pak ono što je i tvoga naroda. 

Tražiš li vjeru da ju komu pokloniš, nadu da ju u koga postaviš, ljubav da 
ju kome daruješ, zapamti, sinko, da ih nigdje nećeš naći dolim u svoga roda. 


Naći ćeš, istina, kadkada i to što će ti vjeru uzet u zajam u svrhu, da ti je 
iznevjeri u ozbiljnom času. Naći ćeš u koga ćeš staviti svoju nadu, al' će se od- 
maknut u čas kad si htio da se na nj osloniš. Naći ćeš tko će ti izmamljivati lju- 
bav, da od tebe uzmogne izmamiti ono što je tvoje, a neće da ti u zamjenu dade 
svoje. Al' kraj svega toga zabilježi dobro: ako prestaneš biti Bunjevcem i prilju- 
biš koji mu drago narod, znaj, da si izgubio sam sebe. Jer tuđu narodnost zagrliti 
ni ino van sebe i sve svoje razasuti i zabaciti, a ginuti za onim čega nemaš i čega 
nikad naći nećeš. Pokojni tvoj otac i ja ulismo ti u dušu i u tielo, u srce i u pamet 
sve što je bogoslužno i narodno. Bunjevački sam se s Bogom upoznala, bunjeva- 
čki sam sve tvoje misli i osjećaje probudila, bunjevačkim sam te mlijekom odgo- 
jila, bunjevačkim te je duhom Bog nadahnuo. Odvrneš li se, dakle, od Bunjevca i 
njegove narodnosti, njegova jezika i njegove slobode, izgubit ćeš Boga, pravne 
misli i osjećaje. Nećeš razabrati što je pravo, lipo i istinito. Stablo u svojem 
zemljištu stoji čvrsto. Makar ga silne oluje previjaju, riedko ga kad izvaljivaju. 
Doćim u tuđe zemljište presađeno i manje bure ako nalete, teško se uzdržaje. 
Jer popušte žile i pada na tlo. A ako se opre, polomi se. 


Sjajnost mislih i vrline čuvstvah razvijaju se naukom evanđelskom, koje 
nikad nećeš podpuno razumjeti, ako je ne budeš slušao u svome materinskom 
slavesnkom jeziku. 

Bog ti a duša. Bog te dario i krepio milostju Svojom!" (str. 36-39. 5. pogl.) 

To rekavši svome sinu, majka Bosiljka ga posljednji put poljubi i za malo 
časova umre. Mali Naco je ostao siroče u osmoj godini. 


Na sreću Nacinu baš u te dane svršio je jedan štićenik svoje nauke i tako 
je ispraznio peto mjesto samostanskih mladića. Franjevci su u svom samostanu 

u Budimu uvijek držali četiri do pet dječaka i poučavali ih. Tako je i Naco došao 
u franjevački samostan pod skrb fratara. 

Tada je gvardijan bio čuven franjevac iz Valpova u Slavoniji o. Petar Ka- 
tančić. On se obradovao kad je mali Naco došao. 

Ivan Antunović lijepo opisuje te prve dane malog dječaka u novoj sredini: 

"Isprvice se dječarac rastužio, kad ga je učitelj odveo u samostan. Teško je 
zaboraviti nježne ruke majčine; ruke, kakve bijahu Bosiljkine, koja je svu nebes- 
ku slast crpljenu s neba molitvom i svetotajstvi, sahranjivala u srcu i pameti svo- 
jega jedinca. Znamo, da ga je ljubila kao što majka običaje ljubiti zjenicu oka 
svoga. Nu, nije ga razuzdano odhranjivala, ko što zle matere odgajavaju svoju 
djecu. Ona je morala znati dje je njeno dijete? što ono govori? i radi? Pa je li 
opazila da govori i djeluje proti glasu Božjih zapoviedi to ga je odmah opome- 
nula, a često i pokarala. 

Takova se, dakle, majka ne zaboravlja; za njom se gorke suze rone i ondje 
gdje ih nitko ne vidi. 

Nije, dakle čudo što je i našeg Ignatiju njeka sumornost tištila kad je 
prestupio prag samostanski. Al' kad je ugledao blago lice našega 0. Petra Kata- 
nčića i saslušao blage riječi njegove, razgalila mu se duša i odlanulo mu srcu 
mlađanom". (str. 43-44. 6. pogl.) 

Tako je Naco napredovao tjelesno i duhovno, svršivši osnovnu i srednju 
školu među franjevcima. Poslije je odlučio da će stupiti u Franjevački red i u 18. 
godini je počeo novicijat. Na bogoslovske studije je bio poslan od poglavara u 
Beč. Tu je udisao njemački duh, zaboravši majčine riječi na samrti. 

U Beču je Ignatije Martinović proveo na naukama šest godina. Upoznao 
je ideje zapadnih filozofa. Osobito su francuski "enciklopedisti" i Volter imali 
jak utjecaj na duhovnu izgradnju mladog bogoslova. Sve je bilo toliko novo i za- 
nosno da nije imao snage da se svemu tome odupre. Malo po malo sasvim je 
upio duh njemštine i sasvim je zaboravio svoje slavenstvo. Bio je bistra uma i ja- 
ke inteligencije, a uz to jako slavohlepan. 

Svršivši bogoslovske nauke s odličnim uspjehom, vratio se u Budim. Za- 
ređen je za svećenika i Mladu misu je imao u budimskoj franjevačkoj crkvi. 

Imenovan je za njemačkog propovjednika u budimskoj franjevačkoj crkvi. 
Kako je težio za visokim položajem i društvima, rado je prihvatio tu novu 
dužnost, jer je mislio da mu je jedini put među visoke dostojanstvenike preko 
njemštine. 

Osjećao se dostojnim svoje nove dužnosti, a bio je zadovoljan jer su mu 
bila otvorena vrata u visoko društvo. 

Savjest ga je prekoravala što je zatajio svoje slavenstvo. Ali, on je sebe 
umirivao i tješio da će postati slavan govornik i među svima hvaljen. Da je ostao 
među svojim sunarodnjacima, nikad toga ne bi postigao. 

Ovako je sam sebe uvjeravao: 

"Mati moja neće nikada prestati ljubiti svoga jedinca. Vjera u Slavena ni- 
je opasnošću priječena. Mati uči sina i kćer svojim jezikom razgovarati. Što bi 
jim ja više mogo naknaditi. Pa što je fajde tajiti: u materinskom jeziku nikakva 

učena predavanja nisam čuo, ni jedne učene knjige nisam proštio i preko šest 
godinah ni riječju nisam sa Slaveni obćio, već neprekidno se u nijemštini obra- 
zovao. Dakle, slavenskoga jezika ni na toliko ne posjedujem, da bi i prostomu 
puku umio potpuno i izvrsno sv. evanđelje razjašnjivati, dočim sam u njema- 
čkom jeziku znanost toliku stekao da bi kadar bio u njem svakojake nauke bez 
ikoje tegobe predavati". 

Tako je Ignatije Martinović bio zanešen slavom. Malo po malo postalo 
mu je mučno u samostanu. Postala mu je sobica neprijatna i redovnička haljina 
pretijesna, a ljubav prema subraći sve više je gubio i sve teže ih podnosio. U sa- 
mostanu ga nisu volili, jer je često izostajao. Samostanski život postajao mu je 
nesnošljiv jer je dolazio u sukob s ostalim redovnicima, osobito s o. Stelzerom 
/Stelcerom/ koji je bio njemački propovjednik prije Martinovića. 

Ignatije Martinović se brzo uvjerio da neće dugo biti priman u plemićkim 
dvorovima jer tada su plemići tvrdili da samo oni mogu biti učeni i na položaji- 
ma. Zato je Ignatije Martinović sve više isključivan zbog svog siromašnog pori- 
jekla. Tom nezadovoljstvu je doprinijelo još više to što ga je provincijal smijenio 
sa časti njemačkog propovjednika, a tu je dužnost opet preuzeo 0. Stelzer. 

Ovaj postupak poglavara još više ga je udaljio od redovničke subraće, a 
protiv plemića je odlučio povesti borbu po uzoru na francuske filozofe. 

Zato je nastojao riješiti se samostanskog života. Tražio je i dobio iz Rima 
razrješenje redovničkih zavjeta i prešao je među svjetovne svećenike. 

Sve ovo događa se u vrijeme reforme koje je sprovodio sin Marije Terezi- 
je, austrijski car Josip II. koji je vladao od 1780-1790.god. 

Neki crkveni redovi su raspušteni i mnogo profesorskih mjesta ostalo je 
nepopunjeno. Tako je Ignacije Martinović postao profesorom gimnazije u 
Požunu, a zatim profesor prirodnih znanosti na sveučilištu u Lavovu. Stalno se 
oduševljava novim idejama i radi u duhu nijemštine. 

Poslije smrti cara Josipa II. za vrijeme vladavine cara Leopolda II /Lavos- 
lava II./ koji je vladao od 1790-1792. godine, uplivom baruna Kresela, Kraltem- 
berga i Svietena Ignatije Martinović je postigao tu čast da je od cara imenovan 
za carskog savjetnika i nadzornika prirodoslovnog kabineta. Uz to je postao op- 
atom opatije Sasvarske /Šašvarske/. 

Za vrijeme vladavine austrijskog cara Franje I. koji je vladao od 1792- 
1815. godine, opat Ignatije Martinović je odlučio da svoje ideje provede u djelo. 
Na početku je svoje nakane oprezno skrivao, ali u duši je mislio da je njemu od 
Boga namijenjeno poslanstvo da provede u djelo nove ideje francuske revolucije 
koja je izbila u Parizu 1789. godine. Tako će riješiti sve društvene nevolje. 

Da bi svoje ideje ostvario, počeo je tražiti saveznike. Njegovi prijatelji 
postali su bečki časnici Helbenstreit, /Helbenštreit/, Bilecki i Ridli, koji su bili u 
tijesnoj vezi sa pariskim jakobincima koji su digli francusku revoluciju. 

Helbenstreit je nastojao pridobiti Martinovića da i on pristupi u društvo 
novih slobodarskih ideja. Ignatije se na početku kolebao iz obzira na tradiciju, 
ali ipak je popustio, jer je Helbenstreit vješto potpaljivao njegovu slavohlepnost 
da će postati dobrotvor čovječanstva i osloboditelj puka. 

Tako je opat Ignatije Martinović stupio među jakobince. 

Dok je Helbenstreit u Austriji tražio saveznike i pripremao jakobinsku 
pobunu, za to vrijeme je Ignatije Martinović tražio saveznike u Ugarskoj, gdje 
su mu bili istomišljenici Josip Hajnoczy /Hajnoci/, Ivan Laczkovity /Lacković/, 
Franjo Szentmariay /Sentmariai/ i grof Jakov Sigray /Šigrai/. 

Kad se uvjerio u njihovu vjernost, I. Martinović je osnovao s njima jako- 
binsko društvo, koje je imalo za cilj borbu protiv Katoličke crkve, protiv kralja i 
plemića. Društvo je za kratko vrijeme prikupilo veliki broj pristaša u svim na- 
rodnim slojevima. 

Kad je Ignatije Martinović smatrao da je društvo dosta ojačalo za akciju, 
bio je u Beču na dogovoru. 

Dogovor zavjerenika čuje Martinovićev sluga Richard Kanzenmayer 
/Kancenmajer/ i u želji da dobije nagradu, otišao je u carski dvor i izdao je ime- 
na urotnika. 

Ignatije Martinović je odmah uhapšen zajedno s grupom svojih isto- 
mišljenika. 

U tamnici je razmišljao o svom životu. Ostavio je samostan u težnji za 
slobodom, a postao je rob. 

Martinovićevi saveznici u Beču pogubljeni su 1795. godine, a on je po žel- 
ji ugarskog suda odveden u budimsku vojnu tamnicu. Sudska rasprava o njego- 
voj zavjeri trajala je skoro godinu dana i 27. travnja 1795. godine osuđen je na 
smrt sa svojim drugovima zbog veleizdaje. Prije pogubljenja morao je biti lišen 
svećeničkog dostojanstva. Svećenički red mu je oduzeo biskup 18. svibnja 1795. 
god. u franjevačkoj crkvi u Budimu, u kojoj je proveo dane svoje mladosti, po- 
ložio redovničke zavjete i imao prvu sv. Misu. 

Pogubljen je 20. svibnja 1795. godine. Na stratištu mu je odrubljena gla- 
va. Kao vođa i začetnik urote pogubljen je posljednji u grupi da mora gledati 
smrt svojih drugova. 

O svojim razmišljanjima u tamnici Ignatije Martinović je napisao dnev- 
nik. 

Sudac, koji je pregledao i uništio njegove spise, zadržao je taj dnevnik. 
Ivan Antunović ga je našao u Budimu. Prepisao ga je i objavio na kraju svoje 
pripovijetke "Odmetnik". 

Svoj dnevnik Ignatije Martinović je završio obraćajući se svojoj pokojnoj 
majci Bosiljki: 

"Plemenita majko! Prosti, prosti svomu nevriednomu sinu što nije slije- 
dio tvoju posliednju nauku te tvoju katoličku vjeru neoskvrnjenu sačuvao i svo- 
jemu slavenskom rodu preko ciela života vieran ostao! Klekni pred lice 
jedinoga, pravednoga, i bezgranično milosrdnoga Boga i prosi, da nesadje na sud 
sa tvojim jedinim sinom, već pred svietlimi traci Svoje pravde da ga zakloni Svo- 
jim prevelikim milosrđem da ne pogine, nego da se spasi zajedno s onimi s koji- 
mi je griešio! 

Isprosi milost utočištem Božje Majke slavne Bogorodice, da ti se dozvoli 
izići preda me, da me uvedeš u vječnost! 

Moli se, da me milost Božja ne ostavi na strašnom času kada morao bu- 
dem u oči grozne smrti zdrav zdravcat pogledati! 

Sbogom sada, ljubljena majko, do toga jadnoga dana! /str. 293. - kraj pri- 
povijetke/ (dnevnik - str. 291-293.) 

Pisac u ovoj pripovijeci nije se držao strogo povijesnih činjenica. Njemu 
nije cilj povijest, nego pouka narodu, da mu pokaže kakva sudbina čeka čovjeka 
koji se iznevjeri svojoj vjeri i svojoj braći. 

Ova pripovijetka u vrijeme objavljenja bila je vrlo omiljena i imala je ve- 
lik utjecaj na mlade generacije zbog svoje rodoljubne poruke. Pomogla je da su 
mnogi Bunjevci i Šokci prišli u krug rodoljuba, podstaknuti oduševljenim ideja- 
ma velikog narodnog preporoditelja Ivana Antunovića. 

Kao što se vidi iz prikazanog, sadržaj ove pripovjetke je dosta kratak i 
jednostavan, ali treba istaći da daleko veći dio zauzimaju pouke pisca i njegova 
razmišljanja o raznim društvenim i političkim pojavama u to vrijeme. Možemo 
uočiti velik dar opažanja i smisao za lijepe opise, ali pouka je glavni cilj. 

Ivan Antunović nije imao želju da napiše književno djelo, nego njemu je 
sadržaj jedne pripovijetke poslužio da izrazi svoje misli o mnogim pitanjima 
svoga vremena. 

Zbog toga je ova pripovijetka dokumenat o idejama pisca u sklopu svoga 
vremena i povijesnih zbivanja. 

Iz perspektive više od sto godina, danas u drukčijim političkim i društve- 
nim prilikama, zanimljiv je negativan njegov stav prema francuskim jakobinci- 
ma i njihovim pristalicama u Austriji i Ugarskoj. 

Ivan Aantunović je u ovoj pripovijeci i u svim svojim djelima i člancima 
isticao ideju da je prosvjećivanje puka put k slobodi. Osuđivao je i odbijao nasil- 
no rješavanje društvenih problema i pitanja. Kod jakobinaca osobito nije prih- 
vaćao njihov protuvjerski stav, jer je bio iskreno uvjeren da kršćanska nauka 
daje pravilna rješenja za mnogo pitanja, samo treba dosljedno sprovesti nauk 
Sv. pisma. 

Ovom prilikom kada se sjećamo 100. obljetnice smrti Ivana Antunovića, 
ponovo smo se vratili ovom njegovom zanimljivom djelu da upoznamo ideje i 
rodoljubne misli našeg velikog preporoditelja i prosvjetitelja. Sve to može nam 
poslužiti kao izvor mnogih spoznaja i trajnih vrijednosti. 


Subotica, 3. VIII. 1988 


(Ovaj prikaz pročitao je Andrija Anišić na književnoj večeri 
u Subotici, u "Paulinumu", 14. VIII. 1988.) 

Ivo Prćić, mlađi 


GOSPODAR BARIŠA KITKOVIĆ 


(napisao Ivan Antunović, Kalačko - bačke biskupije svećenik) 


(prikaz) 


Ivan Antunvoić, biskup, preporoditelj, prosvjetitelj svoga naroda, među 
svojim djelima, koje je pisao radi poučavanja i prosvjećivanja najširih narodnih 
slojeva, ima i nekoliko beletrističkih ostvarenja. Dvije pripovijesti: POSLIEDNJI 
GIZDAREV i GOSPODAR BARIŠA KITKOVIĆ ostale su u rukopisu. 

Rukopis pripovijesti GOSPODAR BARIŠA KITKOVIĆ pisan je na 
papiru formata 34x21 cm na okomitoj polovini stranice. Rukopis sadrži XLII 
poglavlja na 451 stranici. Kasnije je uvezan u tvrd povez. 

Prema podacimo dr Matije Evetovića, pripovijest je prepisao Ivan 
Evetović, svećenik, a gramatičke i stilističke greške je ispravio Ilija Okrugić, 
književnik, a ponovno ga je pregledao i sam autor, Ivan Antunović, nešto 
ispravio i dopisao svojom rukom. 


Sadržaj pripovijesti je jednostavan. 


Bariša Kitković je po rođenju plemić. Imao je tri brata: svećenika Janka, 
Tomu i Jakova i sestre Tešu i Klaru. Klara je udata za Luku Suvića. Jedina 
Barišina preokupacija je sticanje materijalnih dobara, bogaćenje. Nije birao 
sredstava za ostvarivanje svojih želja; gazio bi i po lješevima da se domogne 
cilja. Zbog toga je u životnom putu prevrtljiv, osion, beskrupulozan, 
slavohlepan. Vrhovni su mu ideali bogatstvo i slava. 

Poslije francuske revolucije (1789. godine) bio je žarki pristaša 
jakobinaca, povezan sa pokretom opata Ignjata Martinovića. Kada su vlasti 
pohapsile Martinovićeve pristaše, Bariša se pravovremeno izvukao uklonivši sav 
kompromitirajući materijal. 


Njegova nezajažljivost za bogaćenjem ga ne napušta! 


Austrija je izgubila rat protiv Napoleona u Italiji (1801. god.) i prinuđena 
je da prodaje komorska imanja radi saniranja financijskog stanja u državi: 
Pomoću špekulacija i vlasti Bariša prisvaja najbolju zemlju u Đuriću. 

Makinacijama nikada kraja! 


Čuo je da je nezakonitom naredbom oduzeto imanje Dragića i Suvića u 
Gaji. Po Barišinom nagovoru pokreću parnicu koju izgube, a on prisvaja i njiho- 
va imanja. 

Opljačkao je i svoju sestru Klaru. Obmanjujući je, Klara potpiše priznan- 
je da je prilikom udaje primila sav svoj dio i da joj braća ništa ne duguju. 

Živio je kao vuk samotnjak, težeći za svojim idealima: slavom i bogatst- 
vom, a bježeći čak i od izdržavanja žene. Osamljenost djeluje na njega i razboli 
se. Na nagovor župnika u Gornjem Jastrebu, Blaža Kalčevića, oženio se Mili- 
com, kćerkom svoga ujaka Luke Ilića. Tako je i imanje povećao. 

Milica je potpuna suprotnost Bariši. Odana supruga, dobra domaćica, 
skrbna majka. Milica je rodila dva sina, Stjepka i Ljudomira i jednu kćerku Ka- 
tinku. 

Ni bračni život, ni djeca nisu izmijenili Barišu, čak je svoju egoističku i 
neetičku filozofiju života preneo i na svoje sinove. 

Devetnaesto stoljeće je doba burnih previranja i brzih promjena, doba 
promjena društvenog poretka. Pod naletom i pritiskom "treće klase" feudalci 
polako doživljavaju svoju agoniju. 

Tridesetih godina XIX stoljeća Bariša je narodni poslanik u Požunu i ve- 
liki župan u Bačkoj. . 

Ovi položaji otvaraju mu veće mogućnosti za njegovu mračnu rabotu. 

Okružuje se ljudima sumnjivog morala: Hinkom Burđijašom, Gutom 
Ključarićem, Glišom Grobljarom. (Zar izbor prezimena u pripovijesti ne ukazu- 
je na njihovo moralno opredjeljenje?!) Bariša sa ovim problematičnim triom 0os- 
niva dioničarsko društvo za proizvodnju, tvornicu čohe. Narod je opljačkao i 
novac podijelio sa svojim društvom, Burđijašom, Ključarićem i Grobljarom. 

Godina 1848. je godina revolucija. Valovima revolucije zahvaćena je i 
Austrija. Košut ustaje protiv Austrije u borbu za slobodan život madžarskog na- 
roda. Ova kretanja se odražavaju i u Bačkoj. Bariša opet mijenja svoje političko 
"vjeruju": postaje košutovac. Postaje velikim županom. 

Barišin sin Stjepko je veliki bilježnik u županiji. Narednik je, provodi ra- 
zuzdan život. 


U borbama kod Srbobrana Stjepko pogine (1848. god. ) 


Možda je ova smrt početak svojevrsne tragedije gospodara Bariše i njego- 
ve obitelji. No, on se još ne osvješćuje i ne mijenja svoj stil života. 

Kukavica je, ne brani županijske granice i Košut ga smjenjuje sa položaja 
velikog župana. Pred narodnim gnjevom bježi u Požun. 

Poslije sloma revolucije i Košutovog pokreta, u Austriji nastupa doba Ba- 
chovog apsolutizma. Bariša opet vrši politički salto i živeći u Beču, dobija gro- 
fovsku povelju i postaje kraljevski tajni savjetnik. 

Ovo je vrhunac Barišine karijere. 

Vraća se u Djurić, u svoj dom. 


Tragedija, koja je počela smrću Stjepka, Barišinog sina, sručuje se pola- 
ko, poput nekakve antičke apokalipse i na Barišinu glavu. 

Sina Ljudomira sa svojim vezama dade izabrati za poslanika. Ljudomir se 
u Pešti više zanimao kartanjem, nego parlamentom. Zanemaruje svoju obitelj i 
ženu. Žena Draginja mu ne ostaje dužna! (Zna se kako žene "ne ostaju dužne" i 
kako se svete svojim nevrijednim supruzima!) 


Barišina obitelj se osipa. 


Umire mu žena Milica, umire Ljudomirov sin, a kasnije i Ljudomir gine u 
saobraćajnoj nesreći. Nije stigao Ljudomir da promijeni vjeru radi razvoda sa 
ženom, na što ga je nagovarao otac, gospodar Bariša. 

Gospodar Bariša gubi potomstvo, nema kome ostaviti svoje imanje, svoje 
bogatstvo, nema nasljednika obitelji. 

Ostaje jedino kćerka Katinka. Ona je udata za baruna Ivana Debrecija 
(naravno, pod uvjetom da barun ne traži miraz). Barun više voli karte i bančenje 
nego svoju obitelj. U dvoboju i on gine. Išao je na dvoboj zbog "duga časti", kar- 
taškog duga. Njegovu smrt nije preživjela ni Katinka, njegova žena. Umire u po- 
rodu i ona i dijete. 

To je kulminacija tragedije obitelji Kitković i gospodara Bariše. On osta- 
je kao usamljeni duh, ostavljen od svih. 

Osamljen je, jedini mu je prijatelj župnik. On ga tješi tumačeći mu riječi 
Spasitelja. Tek sada Bariša uviđa sav svoj promašeni život i plače nad svojom 
sudbinom. Više nije govorio, ali se sjeća svoje majke i oca, koji su usađivali u 
njega vrhunska načela Vjere, Nade i Ljubavi. 


Umro je i sahranjen u Đuriću. 


Dr Matija Evetović piše da je u pripovijesti GOSPODAR BARIŠA KIT- 
KOVIĆ opisana sudbina obitelji Rudić. Glavno lice, Bariša Kitković, je, po svoj 
prilici, Mato Rudić ili Josip Rudić, a možda obojica spojena u jednu osobu. U 
Bariši se nalaze crte i Mate i Josipa Rudića. (Povijesna točnost: Prisvajanje 
Kunbajskog imanja, veliki župan u Bačkoj; razveden sin; promjena vjere.) 

Ovu pretpostavku indirektno potvrđuje i sam Antunović u svom pismu 
Iiji Okrugiću od 3. rujna 1879. godine. Piše: "Barun Rudić, kojeg sam skoro u 
Aljmašu zakopao, sve do posljednje godine je zemljište sabirao, a poslije njeg 
ostade sin i vjerom i ženom rastavljen". 


Da li je to gospodar Bariša i hjegova obitelj?! 


Obitelj Ivana Antunovića je povezana sa obitelju Rudić. Ana, sestra Mate 
Rudića, bila je udata za Ivana Antunovića, biskupovog rođaka, a u pripovijesti je 
to Klara, Barišina sestra, koju je prevario i opljačkao. Barišina braća, Tomo i Ja- 
kov, su braća baruna Rudića, Antun i Ivan. Treći brat Barišin, svećenik Janko, je 
sam biskup Antunović. Mjesto boravka Bariše, Đurić, je Aljmaš, gdje je kršten 

budući biskup, a Gaja je Kunbaja, rodno mjesto biskupa. Suvići i Dragići su obi- 
telji Antunovića i Guganovića. Ostala lica, kao u pripovijestima, su izmišljena. 

Pripovijest GOSPODAR BARIŠA KITKOVIĆ je ostala u rukopisu iako 
je već bila spremna za tisak. U Antunovićevo doba je još bilo mnogo živih člano- 
va obitelji Rudić i Antunović je odustao od tiska. Vjerujem da se nikada neće ni 
objaviti, ali to i nije bitno. Antunović ima podosta objavljenih djela u kojima su 
izraženi njegovi pogledi, shvatanja, životna filozofija. 


Sadržaj pripovijesti se kreće jednodimenzionalno prateći rast i propast 
obitelji Kitković i glavne ličnosti, gospodara Bariše. Osnovnu nit pripovijesti 
prate brojne epizode u kojima Antunović izlaže svoja shvatanja. To su pravi 
traktati o vjeri, obiteljskom životu, narodnom gospodarstvu, odnosima u 
društvu, etičkim stavovima itd. 1. Antunović po svojem pozivu nije pripovjedač, 
to i sam više puta napominje. Sadržaj mu služi samo kao okvir da iskaže i potk- 
rijepi svoja uvjerenja, da ukaže na rak-rane društva onoga doba, da savjetuje i 
poduči svoj narod na narodnom jeziku, kojega i prosti, neškolovani puk razumi- 
je. U tome je, mislim, potpuno uspio! 

Ivan Antunović je jedan od najobrazovanijih ljudi svoga doba u Austro- 
Ugarskoj. Kao svećenik, kanonik, biskup odličan je znalac teologije, a uz to filo- 
zofije, pedagogije, sociologije. Znao je i budno pratio kretanja i u drugim 
oblastima društevnog života: u umjetnosti, ekonomiji, agronomiji, zadrugarstvu, 
pravu, čak do narodnog zdravstva. 


Sva ova široka i sistematska, učenjačka posmatranja stvaralački je prim- 
jenjivao na prilike u Bačkoj i na svoj zaboravljeni rod. Nije onda slučajno da je 
zapazio ona kretanja u XIX. stoljeću kada je plemstvo na umoru živjelo raska- 
lašeno, ne radeći, trošeći vrijeme u kartanju, pijačama i obijesnim zabavama; 
činovništvo je pokvareno, podmitljivo, snishodljivo prema višima od sebe, a osi- 
ono prema nižima; trgovci i zanatlije, imitirajući viši sloj, teže samo za sticanjem 
bogatstva ne birajući sredstva. A narod, taj zaboravljeni i prezreni narod? Upa- 
da u poroke, zaboravlja svoje obaveze prema obitelji, djeci, prema samom sebi; 
zaboravlja svoj narod, sam sebe, zaboravlja i svoj jezik. 


Takvo je vrijeme u kojem je počeo pisati Ivan Antunović, već u svom zre- 
lijem dobu. 


Njegovo pisanje od BUNJEVAČKIH I ŠOKAČKIH NOVINA i BUNJE- 
VAČKE I ŠOKAČKE VILE, njegovih važnijih tiskanih djela, sve do neobjavlje- 
nih pripovijesti, ima samo jedan cilj: kao dobar otac da pouči i savjetuje, 
predočava svu bijedu u koju je narod upao, daje sliku propasti u koju srlja nje- 
gov rod. Dajući negativnu sliku života, želi da narodu povrati sva pozitivna mo- 
ralna načela, da ga vrati u krug civiliziranih i kulturnih europskih naroda, tako 
ga preporodi i spasi od potpunog iščeznuća sa lica zemlje i povijesti. 

Narod ga je i razumijevao, jer je disao njegovim duhom, jer je pisao nje- 
mu razumljivim jezikom. 

Slikovito i lijepo piše sam Ivan Antunović u svom pismu Đeni Duliću 
(datirano u Kalači, 16. studena g. 1878.): 

"Al kao što svašta što je pod vedrim nebom, mora se ili razvijati na život 
ili ići u susrit smrti; obstat ništa na svitu nemože u jednom stanju, već il' mora 
rasti il' padat pak umirat: tako i jezik mora se kao drvo razgranjivati ili polako 


umirati, kao što je već počo naš jezik u nas naravno umirat..." 


Da nije umro jezik njegova roda, zasluga je i Ivana Antunovića, prosvjeti - 


telja, preporoditelja, biskupa. 


U Subotici, o Maloj Gospi 1988. godine 


100. obljetnica , Bunjevačkih i šokačkih novina" 

BUNJEVCI BISKUPU ANTUNOVIĆU 
prigodom 50. obljetnice njegove smrti 


Tvoja je duša bila ko blagi proljetni vijesnik, 

koji prirodi mrtvoj znakove nosi života, 

narodu svomu si bio učitelj, vođa i pjesnik, 

koga je dahom svojim nadahnula vječna Ljepota. 


Kada nam nasilje narod u propast sigurno vuklo, 
a Nana je mogla samo nemoćno, gorko da plače, 
ničije srce nije tako krvavo tuklo, 

niko nas na grudi svoje privinuo nije jače. 


I starost tvoja nije okrunjena bila tišinom, 

nijesi mario za bolest, ljudski prezir i hvalu, 

s križem i knjigom u ruci hodao bačkom si nizinom 
u moru tuđinskom Roda, da spasiš šačicu malu. 


Dobro si posijo sjeme: jake se pustile žile, 
deblo se uzdiglo snažno i grane se nebu digle; 
snage se naroda našeg u čvrste redove zbile, 

u borbi životnoj nijesu smrtne ih nevolje stigle. 


Jest, o biskupe Ivo, nijesmo nestali sramno, 
snaga je u nama silna i vjera kamena, živa. 
Idemo smjelo naprijed, obzorje naše tamno 
svakim nam danom ljepše, vedrije, svjetlije biva. 


Ti si nas učio svoje ne damo nikom da gazi, 

da branimo naroda, vjere, hrvatskog jezika prava, 
na ime svoje, poštenje svaki da uvijek pazi, 

zato, biskupe Ivo, nek ti je čast i slava! 


Nek ti je čast i slava na tvome velikom djelu, 
što nisi naroda dao u borbi da klone glava, 
ulio što si u duše vjeru i snagu smjelu, 

nek ti je čast i slava, vječna, besmrtna slava!!! 


Subotička Danica, 1938., str. 32. 
Aleksandar Kokić 


Bela Gabrić 


PRIPOVIJETKA IVANA ANTUNOVIĆA: 
"POSLJEDNJI GIZDAREV" 


Pripovijetka "Posljednji Gizdarev" nije objavljena. Ostala je u rukopisu, 
koji je sačuvao Ivan Evetović, rođak i učenik Ivana Antunovića. 

Rukopis ima 36 poglavlja na 357 stranica. To je pripovijest iz života ba- 
čkih plemića u prvoj polovoci 19. vijeka. 

O toj pripovijesti je pisao dr Matija Evetović u svojoj knjizi "Život i rad 
biskupa Ivana Antunovića, narodnog preporoditelja" (118-120. str.) (Subotica, 
1935.) 


Sadržaj pripovijetke: 


Mladi plemić Radisav Gizdarev imao je vidnu ulogu u županiji, pa je 
1836. godine izabran za narodnog poslanika. Obitelj Gizdarev je rodom iz Sa- 
mobora. Za vojničke zasluge dobila je plemstvo. 

Radisav Gizdarev imao je oca Mijata i strica Zenka. Nijedan od njih nije 
se odlikovao vrlinama. 

Zenko se oženio u šezdesetoj godini. 

Mijat Gizdarev se oženio sa Kajom Bilinovićevom i postao je upravitelj 
na imanju udovice vojvode Kraja u Jablanu. Tu je stekao 400 lanaca zemlje. 

Mladi Radisav Gizdarev udvarao se Malvini, kćerki podžupana Petra Mu- 
rakezija, a iza godinu dana su se vjenčali. 

Svojim rodoljubnim radom se istakao fra Beno Aleksović, koji je na sva- 
kom mjestu i u svako vrijeme štitio i branio prava svoga naroda. 

Radisav Gizdarev se sprijateljio s razvratnom udovicom Kajom Bilino- 
vićevom i ona mu je pomagala odnarođivati učene Bunjevce. 

U Kajinom društvu se pokvarila i Milka, žena Laze Bukvića, koji je bio 
nećak rodoljuba fra Bene Aleksovića. Zbog toga je Lazo Bukvić napustio Milku 
i vratio se svojoj majci, ali naskoro se teško razbolio i umro. Ipak je u oporuci 
ostavio Milki polovicu svoga imanja. Tako je njegova velikodušnost pobijedila. 

Ali, Milka je poslije Lazine smrti živila raskošno. Kad je potrošila ostavštinu 
muža, otišla je u glumice i u Sibinju je umrla, ostavljena od svih. 

Kaja Bilinovićeva je sa svojim prijateljima širila u Samoboru nećudore- 
dan život. Kada je protiv toga ustao fra Beno Aleksović, ona je isposlovala kod 
provincijala da ga premjesti u drugo mjesto. 

Za vjerno služenja vladi Radisav Gizdarev je nagrađen i dobio je čast ka- 
sacionog suca pa je stekao velik imetak. Bio je bogat. Imao je kuću u Pešti i dvo- 
rac u Blagomiru, ali nije bio sretan, jer nije imao djece s Malvinom. Zato je 
odlučio da sve svoje imanje ostavi Strašimiru, sinu svoga strica Zenka. 

Strašimir se vjenčao sa Stašom, Malvininom rođakom, unukom Petra 
Marakezija. 

Po nagovoru prijateljice Kaje Bilinovićeve, Radisav je promijenio svoju 
odluku i sve imanje je ostavio Danku, Kajinom rođaku. 

Na samrti Radisava posjetio ga je Strašimir, ali bilo je već kasno. Sve 
imanje je naslijedio Danko. 

Strašimir u teškoj tuzi, što nije naslijedio imanje svoga strica, odao se 
piću i brzo je umro. 

Iz ovog kratkog sadržaja pripovijetke vidimo kako su se bunjevački ple- 
mići odrodili od naroda i radili su protiv njega. 

Takav primjer navodi pisac u liku bunjevačkog plemića Radisava Gizda- 
reva. 

O ovoj pripovijetci dr Matija Evetović piše: 

"Ivan Antunović je bio dobar poznavalac prilika u Bačkoj županiji. Vid- 
jevši nemoralni i raskalašeni život plemića, oštro je napadao u ovoj pripovijesti 
njih i sve poroke toga doba. On ih je kao svećenik i narodnjak dobro poznavao. 
Iznosi svu pokvarenost društvenog života i ne propušta prilike da svoj narod po- 
uči. On ga moli da bude vjeran Bogu i svetoj Crkvi, da bude samosvijestan, da 
nijedan Bunjevac ne zataji svoju slavensku majku, jer će inače postati grobarom 
svoje sreće i budućnosti našega naroda" (dr Matija Evetović: "Život i rad bisku- 
pa Ivana Antunovića, narodnog preporoditelja", Subotica, 1935., str. 120) 


Subotica, 08.08.1988. 


(Franjo Ivanković je pročitao ovaj prikaz na književnoj večeri 
u sjemeništu "Paulinum" u Subotici, 14.08.1988.) 

s. Fides Vidaković 


IVAN ANTUNOVIĆ - PUTOPISAC 


UVOD 


POUČNE ISKRICE - korisnoj pučkoj zabavi - putem po Italiji 1869., sab- 
rao je Ivan Antunović tada kaločki kanonik i urednik "Bunjevačko-šokačkih no- 
vina", 

TO JE NJEGOVA PRVA KNJIGA - izdana u Temišvaru 1872. u 50 pog- 
lavlja na 274 str. Nije mu bila namjera objelodaniti je, nego poslužiti se kao pri- 
logom za "Bunjevačko-šokačke novine", ali je prihvatio savjet, da bi mogla biti 
na korist svome rodu. 

IVAN ANTUNOVIĆ je smatrao potrebnim upoznati kulturne baštine 
drugih zemalja, te ono što je lijepo, prikladno, dobro, prenijeti svome narodu. 
Zato je proputovao Zapadnu i Srednju Evropu, a na početku svoje knjige zah- 
valjuje Bogu, što mu je uslišana davna želja upoznati krasnu Italiju, doći u Rim, 
primiti blagoslov Sv. Oca. Naime, još u djetinjstvu čuo je od svoje majke, da je 
njegov pradjed iz kršćanske revnosti pješačio u Rim, da vidi Papu! Zacijelo je 
zaživjela i u njemu ta težnja, ali prošlo je pet decenija, dok se nije ostvarila. Ivan 
Antunović je po prirodi bio živahan, veseljak, pa se to odrazuje i na njegovu sti- 
lu - nije suhoparan, nego zanosan, neposredan - piše od srca k srcu - duhovito! 
Uostalom, čut ćemo ga kroz izbor misli, koje ću citirati. 

Dao si je truda, da opiše sve glavne gradove kroz koje su prolazili - kao 
Bologna, Firenza, Napulj, Milano, Venezija, Beč. Međutim, radi ograničenog 
prostora, iznijet ću neka njegova zapažanja putem do Rima, kako je doživio 
Rim i svoj susret sa sv. Ocem. 


GLAVNI MOMENTI IZ KNJIGE: POUČNE ISKRICE 


Iako nevidljiv, IVAN ANTUNOVIĆ je sada i ovdje prisutan među nama. 
Osluhnimo zato neka njegova zapažanja putem do Rima i u njemu, prije sto 
dvadeset godina. 

Neposredno pred polazak hodočastio je Majci Božjoj Hajoškoj, da joj se 
preporuči. To je veliko Marijino svetište. Naši su stari Bunjevci rado odlazili ta- 
mo - "na tzv. Vodicu pod Bajom". Kad se Ivan teško razbolio, njegova je majka u 
istom svetištu žarko za njega molila. 

Za suputnika uzeo je Ivan Antunović najboljeg prijatelja Sečenji, župnika 
iz Lemeša, jer - veli - "na putu samac čovjek tako je ko ono pojedino drvo na 
pusterah, neima druga, s kojim bi se njegovo granje sljubilo, pri vjetru i oluji 
jedno uz drugo naslanjalo!" (str. 6) Znade njegovati prijateljstvo, živjeti bratsko 
zajedništvo, primiti to kao dar Božji. 

Kad je iskrsla prva teškoća pri kupovanju voznih karata, mudro zaključu- 
je: "Sreća po čovjeka, da mu je u životu sve ograničeno, bilo dobro, bilo zlo. Na- 
rav naša tako je Bogom ustrojena, da dobro, nije li umjerenošću zauzdano, 
iscijedi dušu i tielo, a zlo otruje i srce i pamet." (str. 80) 


ITALIJA 


22. listopada 1869. god. prešli su talijansku granicu. 

Planinski obronci, uvale, doline i jezera uzdizali su njegove misli Stvori- 
telju svemira i zemlje, koji je nju tako mudro oblikovao za čovjeka upravo zato, 
što je razdvojio kopno od mora! Razmišlja o bogatstvu planina, koje u sebi kriju 
željezo i dragocjeno kamenje, o ljepoti zelenih trava, ukrasu i koristi, te piše: 
"Zato se pred svakom planinom Bogu u dnu srca poklonimo i hvalu dajmo. Vidi 
se, da je talijanska zemlja Bogu vrlo omilila, kad ju je morjem s obadvie strane 
ograničio, po sredini joj planine pružio i te ponajviše plodnom zemljom pokrio, 
a bujnim ravnima tvrdi kamen podstavio!" (str.2,3) 

Čitajući pažljivo poglavlja njegova putopisa, a o svakom većem gradu je 
pisao, oćutjela sam, kako mu se u razmišljanjima vanredno stapa široko znanje i 
opća naobrazba, kultura i istančani smisao za umjetnost. Antunović se putem 
trudi da svoje hodočašće doživi u svjetlu pripadnosti Božjem vjerničkom narodu 
kao Kristov svećenik imajući želju, da svojim darom zapažanja i pouči svoj rod, 
a da kroz sve, što ulazi u njegovo biće, časti samoga Boga. Tako raspoloživ, kao 
da s početka nije osjećao tegobe putovanja. Bilježi: "Nagledali smo se dosta pri- 
rodne ljepote, vozeći se sad po ravju, sad po bregovju! Vidjesmo zemljištah 
pomno obradjenih. Čokoća Talijanu plodi rujno vince, a ino drveće fino ulje, 
kao gusti dudovi svilene bube. Da je u nas tako blizu pometano drveće, manjka- 


la bi zrna u klasu. No, u Italiji, budući da je žestoko sunce, zakriljuje ga drveće > 


od žege i pripeke" (str. 30). Primjećuje putom u vlaku veliku razliku u ćudi jed- 
nog Nijemca i Talijana! "Dje je Talijan tamo je vika. On je otvorena srca i raz- 
riešena jezika. Govorit i pjevat je takva potrebština, ko kod Bačvanina piletina"! 
(str. 34). 

Iznenađena sam bila, kako je muku danonoćnog putovanja u vlaku Ivan 
Antunović koristio i sažeo u razmišljanje o nastanku naroda čijom zemljom pro- 
lazi! Na jedan sebi svojstven način poučava svoj narod. "Puk onaj, koji je izišao 

iz Rima, kao nekoć Židovi iz krila Abrahamova, takvu je silu i vlast junaštvom, 
strpljivošću i umjetnošću sebi stekao, da je prvih 700 godina kroz svoje konzule, 
a drugih 700 kroz svoje careve sav tada poznan sviet sebi podložio" (str. 23). 
Misli mu nastavljaju ponirati u prošlost, osvrće se na veliku seobu naroda, što je 
utjecalo da se slavno carstvo raspalo na istočno i zapadno, dok konačno "na 
ruševinah zap. kršćanstva ništa cielo nije ostalo do stolice rimskog pape" (str. 
24). Kao odani sin Majke Crkve zacijelo je u sebi tada proživljavao težinu crkve- 
nog raskola i molitvom duše težio da ekumensko gibanje za ponovnim sjedin- 
jenjem zahvati svećenike. 

Nije naše putnike mnogo smetalo, što su bili u takvom odjelu vlaka, gdje 
su prozori daskama ograđeni odozdo, pa se moralo stojeći gledati! Neumornom 
budnošću uočava Ivan Antunović sve, pa čak primjećuje, da se ljudi šišaju i o 
tom s nešto ironije bilježi: "Prosti naši ljudi danas odsieku kiku do očiuh. Šteta, 
što moraju gledati na oči, drugčije bi ju pustili na usta. A to zato, jer ne znadu, 
da je u čovjeka čelo kao ono vedro nebo, što ga motrismo radostno. Dočim je li- 
ce čovjeka čela pokrivena, ko oblaci nadvučeno nebo. Talijan misli kad čovjeku 
nisu duge vlasi potrebne na sigurnost života, čemu drvetu ono dugo široko gran- 
je? Te svake druge, treće li godine uzme pilu pa okreše pitomo ili divje drvo po 
njegovoj naravi, naveže granje u snopiće i prodaje za liepe novce. Neima u Tali- 
jana hvatova ko u nas!" (str, 80, 81) 

Kalački kanonik bio je svijestan, da vrijeme, u kojem živimo, ne pripada 
nama, da je ono dar i odgovornost, stoga je cijenio veliku vrijednost sadašnjeg 
časa i trudio se zapaziti, razotkrivati toliko toga, za mnoge i neprimjetno, što ga 
je obogaćivalo duhovno, vodilo do novih saznanja. Priznao je prijatelju, da se 
odlučio na pisanje, kako bi iskoristio vrijeme, da ga smrt ne zatekne u besposli - 
ci! U poniznosti svojoj nije bio svijestan, da mu je stil živahan, slikovit, da umije 
biti duhovit, kao u ovoj poredbi: "Mozak po mojem mnenju naliči zemlji, u koju 
ako ne posiješ hasnovita sjemena, a ono na njoj raste korov" (str. 50). Znao je 
on, da će rijetko tko iz roda njegova putovati u Rim, da primi blagoslov sv. Oca 
što bi bilo i te kako pobudno za dušu. Nastojat će pogledati sve znamenitosti u 
Rimu, opisati ih tako, da bi rod njegov "crpio pouku i koristnu zabavu; prik- 
raćivao si štivom i razmatranjem na slavjanskom domu svečane Božje dane i du- 
ge zimske noći" (str. 1). 


RIM 


Bliživši se Rimu, utisnutom među sabinskim i albanskim brdima, pods- 
jeća se naš Ivan Antunović praoca vjere i preskače mislima na čisto duhovno za- 
pisujući: "Kao što je Mojsije izuo obuću i bosonog se približio gorućem grmu, da 
čuje riječ Božju, tako putnik treba, da svetovni duh zamieni nabožnim, kršten- 
jem nadahnutim i usiše onu ćut, koja ga svakim korakom pobuđuje na kršćans- 
ku starinu" (str. 24). Nije dugo čekao da ugleda rijeku Tiber, mutnu i tihu u 
kojoj nemuštim jezikom odzvanja davna prošlost slave staroga Rima. Mnoge su 


25 


znamenitosti nikle u blizini, pa i Anđeoska tvrđava, čija trublja za Ivana Antu- 
novića proglašava mir čitavom svijetu. Stigli su u Vječni grad, osnovan na sedam 
brežuljaka, gdje 364 crkve navješćuju pobjedu miroljubivog kršćanstva nad ok- 
rutnim poganstvom. Dočekao ih je Rim sa svojim krasnim, velikim bazilikama, 
spomenicima, uskim ulicama, prostranim trgovima, fontanama, katakombama, 
urešen uvijek zelenim palmama, borovima, pinijama u mirisu oleandera, glicini- 
ja, maslina. Pričinio im se kao neki san, ali ostvaren! Tako se 30. listopada 1869. 
godine uključio Ivan Antunović u dugu povorku hodočasnika kroz skoro dva ti- 
sućljeća! Prije njega stigli su na znameniti i jedinstveni trg sv. Petra mnogi vla- 
dari, pokornici, osnivači Redova, misionari - pronositelji radosne vijesti! 

Rim se ne može zamisliti bez trga i crkve sv. Petra, kao i naša Subotica 
bez lijepog tornja Gradske kuće! Gdjegod se siđe ili uspne, posvuda se sjaji veli- 
ka kupola vatikanske bazilike, nad kojom se zeleni brdo Gianicolo. 

Vitki egipatski obelisk (stup) visok 135 stopa, istesan od jednog kamena, 
koji se bori protiv vjetra i oluje, što ga je car Caligula u Rim donio, privukao je 
prvi pogled naših hodočasnika, čim su stupili na trg sv. Petra! Uspoređuje ga 
Ivan Antunović sa nepokolebljivošću Majke Crkve, a živahni vodoskoci simbol 
su za njega ustrajnog navješćivanja Evanđelja. Tako u iskustvu ljepote on znade 
zapaziti često trag vrhunaravnog, što je svakako odraz i potvrda dubljeg nutarn- 
jeg života. S desna i lijeva Berninijeva galerija na stupovima, koji u polukrugu 
zatvaraju trg. Uspoređuje ih on i bilježi: "ko ruke s tielom ili razastrta krila s or- 
lom", dok se uspinju brdom srcu kršćanstva. S jedne i druge strane pozdravljaju 
ih prvaci apostola Petar i Pavao, djelo glasovitog Tadolinija, umjetnički iz- 
raženo u krasnom bijelom mramoru. Njima se on u duhu klanja, pa kružeći dal- 
je pogledom i srcem oduševljen uočuje: "Kipovi na Bazilici iz svih stoljeća 
sakupljeni približavaju se sv. Petru i s njim se nebu uzdižu!" (str. 87) 

Sa udivljenjem promatraju veličanstveni hram Božji, koji već izvana 
začuđuje posjetioca snagom divovskih omjera. U zanosu on piše: "Ne samo čase, 
nego i ciele dane mogao bi gledati, ali srce te vuče unutra, da vidiš ono svieta 
čudo, onu zgradu u koju ćeš ući, što su je zidali 122 godine, a koštala je 92 mili- 
juna forinti. Ko da si stupio pred lice Boga svemogućega. Osjećaš se nemoćan, 
slab, majušan, prema onoj visokoj i širokoj zgradi. Tu ti je sve s kamena osnova- 
no, da bude vredna slika vjekovitosti na zemlji" (str. 88). Uvjerena sam, da se 
Ivan Antunović pripremao prije puta ne samo molitvom, nego se potrudio da u 
svojoj knjižnici stekne uvid u znamenitosti Rima, kako bi ga mogao dublje i 
svestranije doživjeti, oćutjeti dah prvog kršćanskog doba, u kojem su mučeni- 
čkom smrću svjedočili toliki svoju vjeru u Krista raspetog i uvijek živog! Zabil- 
ježio je tako u svom radu, da je bazilika sv. Petra dugačka 837 stopa, bazilika sv. 
Pavla u Londonu 710, crkva sv. Sofije u Carigradu 492 stope i prema tome od 
sviju je najdulja sv. Petra. Ulazeći u nju zanešen blistavim sjajem promatra nje- 
nu arhitektonsku strukturu. Zastaje mu dah u suočenju divne harmonije mra- 
mora, reljefa, srebra i zlata. Sva kupola zasjala je očima revnog Kristova 
svećenika ugledavši na površini njenih zidova u mozaicima arkanđele, kerubine i 
ostale ugodnike Božje, a u samom vrhu umjetnički i nadahnuto ostvarena slika 

Boga svemogućega. Tada i nije imao što, nego rastvoriti svu dušu svoju Stvori- 
telju svom u tom velebnom hramu, gdje je sve raskošno, gdje je renesansa zah- 
vatila svoj najviši domet, jer su se tu kroz stoljeća potvrđivali mnogi geniji 
svijeta umjetnosti. Svaki kip, svaka freska, mozaik, reljef daje naslutiti, koliko je 
stvaralac svoje talente izrazio do maksimuma. Čujmo u malo zbijenih, ali iskre- 
nih i snažnih riječi, kako Antunović tada sebe doživljava: 


"Malen sam, kao prašak, a jedva osjećam da živim. 
Drugi me ni ne opazi, da se mičem. 
Tu me obori svemogućnost Boga." (str. 141) 


U blizini Kvirinala pošli su naši hodočasnici u glasovitu baziliku "Santa 
Maria Magiore - Sveta Marija Velika", koja je na Zapadu najstarija crkva pos- 
većena bl. Djevici Mariji. U njoj se čuvaju jaslice Isusove i slika bl. Gospe, koju 
je po predaji naslikao sv. Luka. S koliko ljubavi svog sinovskog srca se preporu - 
čivao i molio presvetoj Djevici, ostala je tajna za nas. Na mjestu Neronove pa- 
lače diže se veličanstvena bazilika sv. Ivana Lateranskog. Najstarija katolička 
crkva i majka svih ostalih. O njoj u detalje iznosi Antunović sve što zapaža! Ma- 
lo ga čujmo: "Pročelje mnogimi kipovi izkićeno stoji na šest ogromnih stupovah. 
U svetištu s dvie strane divne kapele. Kad sunašce grane, preliju ti se u mali raj! 
Sam Konstantin V. prvi car kršćanski vuko je zemlju za njeno gradivo" (str. 
126). 

Motreći brda albaneska, ugledaju oni malu, visoku crkvicu oko koje se 
skupljahu mladi i stari, bogati i siromasi. Tamo se nalaze, kako piše Antunović, 
"skalini iz jeruzalimske lithostrate, pod kojom je stajao Bogočovjek sudjen na 
smrt državnikom Pilatom. Nisam znao, da se po tih skalinah na kolenih penjati 
toli teško. Zaredim radostno poput inih; ali već pri četvrtom skalinu mislio sam 
vratiti se natrag. Nu pogledavši množinu penjući se, teškom boli napnem sile, pa 
gore. Kako je crkvica još sveudilj daleko, malne malakšem duhom. Poberem 
kreposti i dodjem sritno do oltara. Tako sam se osjećao, kao da sam se popeo u 
nebo. Kako se mnogo putah zgadja s čovjekom, da veli: “nemožem ovo il ono 
učiniti *, a nije ni pokušao sila svojih!" (str. 128). 


KKK KK KKK 


STARINA RIMA 


U kasnom jesenskom ozračju, kad su sutoni nad rijekom Tiber naročito 
privlačni za strance, obilazili su naši hodočasnici dio prastarog Rima. Zastali su 
na trgu Forum Romanum, gdje dah vremena sve jasnije rastače znamenite, bo- 
gate spomenike, mozaike, reljefe. Poput rastvorene knjige povijesti stoji on kao 
svjedok davne prošlosti, poganske slave i propasti. Doživio je to na svoj način 
Antunović: "Činilo mi se, ko da idemo po bojištu iza bitke. Vidiš kipove sgradah 
i stupove, što u komadih razvaljeni leže tu, a sjećaju te na ono mjesto, koje sti 
svojom krasotom dičili od vajkada. Po njem se šetao rimski car Augusto, snjega 

je blagorječio još i danas slavne besjede svoje umni Cicero. Njihovo ime spo- 
minje se još i sad, a slava staroga Rima evo u ruševinah. Ej, moći vlasti čovječje, 
koli si izdašna, kako si slabašna! ... Na kraju svega toga, vidi se ipak, da ono, što 
je satvorila ruka čovječja, teži pod zemlju!" (str. 107). 

Nedaleko od ruševina divnih dorskih stupova, koji su kitili hramove bo- 
gova, vide se stare zgrade, koje mjestimice sižu dublje u zemlju, negoli sadašnji 
Rim. Vidi se to iz foruma Trajanuma, Coloseuma, Pantheonuma. Razmatrajući 
nad njima, tužni usklik oteo se Antunoviću iz duše: "Koliko je tu krvi kršćanske 
proliveno! Trista godinah ubijao je poganluk kršćanstvo. Onaj živi u kipovih i 
zgradah, po učenih djelih i knjižnicah, a ovaj u srcih i Bogu Trojednome!" (str. 
108). U blizini tih povijesnih starina nalazi se i glasovita Mamertinska tamnica, 
u njoj stup na kojem je bio sv. Petar vezan, a tu je bio po drugi put zatvoren i 
jedne čudesne noći izveden tragom svjetla anđeoskih krila. Obojica putnika 
siđoše u najdublji njezin dio, gdje ima svete vode. Smatrao je on vrijednim o 
tom zabilježiti: "Onaj bunarić čudnovato je u stieni Petrom otvoren, prigodom, 
kad je preobratio tamničara i uznika, nenašavši vode za krštenje. Putnik svaki 
napije se iz ovog zdenčića, u kom voda niti spori niti umanjava, premda je mno- 
gi odnašaju mnogo u posudju odavle" (str. 136). Očima naših znatiželjnih putni- 
ka pokazali su se slavoluci Trajana, Septima Severa, Vezpazijana, Konstantina, 
strašne zidine Coloseuma. Pod snažnim dojmovima zapisano je u putopisu: "Ne- 
ima varoši pod nebom, koju su napadali, palili, rušili poganski i kršćanski naro- 
di, ko Rim. Čovjek bi mislio, kad štije poviest: nije moguće, da je u Rimu ostao 
kamen na kamenu! Kad vidi pred sobom mnoge ostatke starih palača, zavode 
neukih i umjetnosti, klonut mu je svim umovanjem, pasti srcem na kolena, pa 
priznati, da je tu vazda gospodovala zaštita nevidljive Božje Providnosti" (str. 
105-106). 

Tadašnji papa Pio IX. dao je nagraditi veliku i divnu baziliku posvećenu 
sv. Pavlu apostolu. Kanonik Ivan Antunović pohodio je taj veličanstveni hram 
Božji sa svojim prijateljem i primio osobitu milost dok se u njemu molio. Iz inti- 
me svoje duše iznosi je sad i pred nas. 

"Kad unidjoh u crkvu sv. Pavla, ogrli me milosrdje Božje, te se razgova- 
ram s Bogom kano sinak s milim ocem svojim. U ovoj crkvi na zemlji samo za 
časak poćutio sam slasti nebeske! Ej, Bože vječni! Siti mene i moj mili rod njo- 
me!" (str. 141) "A zašto sam oćutio te slasti? Jer sve što zemlja liepa i dragocjena 
imade, naći ćeš u ovom hramu. Da imaš dvadeset očiju za promatranje, bilo bi ti 
premalo. Siromah se ovdje ne može oćutiti siromahom, jer sve što je srcu milo i 
duši drago, mudra pamet što je mogla izumiti, a desna što je mogla satvoriti - 
sve to se nahodi u crkvi sv. Pavla, u hramu pravo nazvana apostola naroda" (str. 
142). Upravo je sunčana svjetlost prolazila kroz umjetničke vitraže, pa je u najd- 
ragocjenijem mramoru iz Egipta i zlatu iz Amerike stvarala neopisivi čar, na ko- 
jem se zaustaviše oči našeg Ivana Antunovića. On, ne samo da je imao puno 
smisla za sve, što je vrijedno divljenja, već je pri tom uranjao u drugi misterij, 
koji ga poticao da razmišlja o apsolutnoj ljepoti - o Bogu. 

Uzradovala sam se, što sam mogla doživjeti Ivana Antunovića tako duboko 
sjedinjena s Bogom, u prostraciji duše, kontemplativca, koji molitvom duboko po- 
nire u otajstva naše vjere. Zacijelo mu nije uzmanjkala dimenzija križa, ali o njoj 
nam se u putopisu svom nije odao. Vozač kočije, koju su morali iznajmiti nestrpljiv 
prijetio se, da će ih ostaviti. Naravno nije mogao shvatiti Ivana Antunovića koji bil- 
ježi: "Toli je ugodno bilo pribivati ovde. Moj duh ko kad ne bi u mom tielu, klikovo 
je iznad oblakah i zalietao s andjeli pred priesto Svevišnjega s duhom Petra na Ta- 
boru nekoč kliknuvšega: Gospode, dobro nam je ovde" (str. 143). 


VATIKAN 


Čekajući strpljivo, kad će moći posredovanjem mons. Nordija stupiti pred 
sv. Oca, imali su dovoljno vremena za razgledavanje Vatikana sa svojim brojnim 
zgradama, prostorijama, širokim trijemovima u kojima su smješteni muzeji, ga- 
lerija slika, glasovite zbirke, knjižnice i mnogi umjetnički kipovi, jer tu je sabra- 
na znanost i umjetnost cijeloga svijeta. Kakvo je to moralo biti duhovno 
obogaćenje i novo saznanje za naše revne hodočasnike! 

Uspoređujući poganske i kršćanske kipove, ostavio nam je Ivan Antuno- 
vić zapisano svoje originalno zapažanje! "Kako u Parizu, tako evo i u Rimu kod 
većih kipova našao sam tu razliku, da su Grci prije Isusove dobi znali umjetnije 
izrezati tielo čovječansko. Kad gledaš izdjelane njihove bogove i boginje veliš, 
da je tako moralo biti tielo Adama i Eve, kad ih je stvorio Bog. Odjeća na njih s 
kamena tako izmrskana, da je ni prvi pariški krojač na žensko ruho tako tanano 
i vješto nanizao ne bi danas. Nu kraj svega toga neima u njih života! Al, kad 
pogledaš kipove svetaca djelane našim rezbari, štiješ im s lica, kakvu je duhovni- 
ku htio zadati kriepost, kakvu svjetovnjaku uliti strast! I jedno i drugo raspoznat 
se dade malim trudom" (str. 109). Kakvo pomno i sjajno promatralačko oko! 
Kroz doživljaje ljepote on je ulazio i u odnose sa svijetom umjetnosti! Pustio je 
mirno da vrijeme teče, a on je, šetajući s prijateljem odajama Vatikana, upijao u 
sebe nove i nove dojmove da ih nikad ne zaboravi. Čitajući ga pozorno, shvatila 
sam jasnije, da ljepota stvari, doživljaja zaživi dubinom, snagom ovisno o osobi, 
koja to promatra. Vjerojatno je stoga mogao Ivan Antunović napisati: 


"Sve, što sam ovde vidio, rado bih rodu svomu opisao; 

al' ovde je čovjek tako ko na morju... u pustinji Sahari 

il' u vedroj milijuni zviezdah sjajućoj noći! Zemska lišča, 
morska pieska, nebeskih zviezdah ne možeš prebrojiti, 

- dj! nemožeš pobilježiti i pripoviediti ni ovih krasota!" (str. 102) 


Zavirili su i u Vatikansku knjižnicu, jedinstvenu za njega na svijetu, jer 
bilježi "Tu su najpogodnijom rukom opravljena sa zlata, srebra i slonove kosti 
učenjakah djela. Tu su izloženi svi slavni neumrli svojim najvećim djelima! Kad 
ga gledaš, misliš da po evandjelju vidiš pravu goru Tabor!" (str. 103) 

SUSRET SA SVETIM OCEM 


Na blagdan Svih Svetih, papa Pio IX. sa svojom pratnjom pribiva sveča- 
noj sv. Misi u Sikstinskoj kapeli. Doznavši za tu prigodu, pošla su naša dva ho- 
dočasnika razgledati prije remek djelo umjetnika Michelangela - POSLJEDNJI 
SUD - fresku punu dinamike i živih boja na zidu iznad bivšeg oltara Sikstine. 
Poput mnogih promatrača i Ivan Antunović je, ugledavši ovu jedinstvenu, veleb- 
nu umjetninu u prvi mah opazio samo mnoštvo tijela na modroj pozadini mora i 
svemira, a u središtu svjetli lik Krista - Pravednog Suca, te uz Njega Majku našu 
Mariju, zagovornicu grešnika. Uvjerena sam, da je bio silno iznenađen dubinom 
i snagom Michelangelove mašte, jer je nakon pažljivog promatranja sažeo u par 
redaka ono, što je vidio. "Zidovi njeni urešeni su prelijepim slikami. Tu je raj ze- 
maljski, al' i raj nebeski. Jer ti se čini, da je slikar ove divne slike uzajmio s neba. 
Divit se moraš ljepoti, mnogostručnosti i silestvu osobah, te onaj koji je te slike 
proizvadjao biaše velika i pobožna srca, uzvišena i leteća duha!" (str. 97). Doda- 
la bih, da je kao poznavalac povijesti umjetnosti, osobito crkvene, udubljen u 
prizor strahovito potresen i veličanstven, morao zapaziti na licima svih, koje su 
anđeoske trube dozvale u život, čuđenje i strah, a nadasve neizvjesno očekivanje, 
što će se zbiti. Svakako pravo umjetničko djelo - a Posljednji Sud - pogotovo jest 
i simbol. U njemu je sadržano i predano nešto od beskrajnog obilja smisla u koji 
svaka ljudska spoznaja može da prodre, zato je prava umjetnost i objava. Naš 
Jubilarac ju je primio i ponio u duši. U tom raspoloženju dočekao je sv. Oca! 


PRVI SUSRET 


Predvođen švicarskom gardom, službenicima pojavio se Pio IX.! Zabil- 
ježeno u putopisu: "Sva naša osjetila obratila su se u oči. Mi smo sv. Oca gledali 
srcem, dušom i tielom. Pa kako i ne bi? Kad je u njemu podpuna vlast, što ju je 
Isus dao čovjeku na zemlji!" (str. 98). Uslijedila je svečana Euharistija. 


DRUGI SUSRET 


Drugi puta vidio je sv. Oca izvan Vatikana, a to je bila u ono doba rijetkost! 
Upravo na godišnjicu svoje Mlade Mise o spomen danu sv. Karla Boromejskog bis- 
kupa, privukla je njihovu pažnju naročito okićena crkva za svečani dolazak Pape. 
Kliče: "Tko radosniji od nas! Papu, Isusova zamjenika vidjeti! Radost neopisiva! 
Pomoli se papina kočija sa šest vranacah crvenim vrpcami obuzdanih. Sve se oči 
vrnule ovoj kočiji i kad je stala, izišao iz nje sv. Otac" (str. 111, 113). 


PRED LICEM PAPE 


11. studena 1869. u 13 sati primio je Pio IX. kaločkog kanonika Ivana 
Antunovića i njegova prijatelja Sečenji, župnika. Bilo je to neposredno pred I. 
Vatikanski sabor - posebno ozračje. Već pedesetak biskupa stiglo je u Rim, ai 
mnogi svećenici. 

Možemo li zamisliti s koliko je radosnog uzbuđenja i velikog pieteta 
iščekivao naš Jubilarac ovaj, zapravo treći susret?! Neka nam on sam iznese svoj 
doživljaj. 

"Izadje njegova svetost Pio IX. u bielo obučena kao što bijaše biela Isuso- 
va odjeća, što ju je satvorila njegova Majka. 

Snažan, krepak starac, uspravna stasa, sjedi ponešto pognute glave. Mi- 
lostivo je došao k nama. A kako i ne bi bila naklonjena mu glava! - kad je u njozi 
duhovna briga za sve kršćanstvo! Na kolena padosmo, noge mu izljubismo - ka- 
no pokornica Magdalena u stanu bogata farizeja. 

Nikad se srdačnije čovjeku nisam poklonio! Nikad ga iskrenijim poljup- 
cem počastio - do ovoga, u kom je s ljubavlju svećenička, biskupska i sve crkve 
ravnateljska vlast! U njem sam gledao Isusa moga, a ne čovjeka; u njem vladatel- 
ja, a ne Boga - nego Božjeg namjesnika. Razgovor sv. Oca ostat će nam na sve 
vieke neprocienjivi amanet urezan u srca i duše naše. 

Kad je sv. Otac blagoslovio darove rodu našemu namjenjene, onda je nad 
nami klečećima izustio blagoslov i milom rodu našemu.Davši nam taj sveti bla- 
goslov, udaljio se, a mi smo ostali zadubljeni u sladkosti naših čuvstvah. Ovaj će 
nam dan svega našeg vieka biti najsvečaniji i najnezaboravljeniji. 

Izišavši odavde, povratismo se u crkvu Sv. Petra, da zahvalimo Bogu na 
velikom ovom daru. Naučavao bi nas sv. Pavao: štogod činimo, sve u ime Božje! 
E, da mi uviek vršimo take poslove svoje, naželi bismo više ploda i nebismo toli 
često uništenu vidjeli nadu svoju. Al budući ponajviše zidjamo jel na svojoj jel 
na tudjoj pomoći, tušta putah se u posao naš umieša crv, pa nam poremeti sve 
ufanje, imavši koren u čovjeku samom" (str. 152, 153, 154). 

Ovim iskrenim priznanjem i spočitavanjem ostavio je Ivan Antunović 
milom narodu svom, nadahnutu pouku, kako da usmjeri svoje kršćansko življen- 

je, težeći Božjoj slavi s puno pouzdanja u pomoć s neba. Nama, koji o njemu po- 
vodom stogodišnjice smrti slušamo i razmišljamo, očituje se kao onaj, koji je 
umio u dosluhu s milošću Božjom otkrivati puninu svetopisamske riječi nutarn- 
jim ikustvom, željan da ona prodre i obuzme dubinu njegova bića. 


KAK KK KK KK KK 


12. studena 1869. god. opraštala su se naša dva hodočasnika sa Rimom, 
umorna, ali zadovoljna i sretna, jer su obišla sve znamenitosti grada. Razdragan 
i pun raznih utisaka zaključuje: "Onaj isti Isus, koji je pred osamnaest stotinah 
godinah nadahnuo duhom Istine apostole, nadahnjivao je i nas u Rimu. Na za- 
povied njegovu razilaze se vjerouki bogoslovci, o kojih piše sv. Pavao Rimljani - 
ma "kako su uzorite noge blagovješćujući mir, blagovješćujući dobra! Rim 
znade, da je vjera na zemlji ko sunce na nebu. Ko što ovo svietli i grije, tako ona 
razasjava i topli milostju srce" (str. 109). 

Završna stranica njegova zanimljiva i podrobna putopisa sa intimnim mi- 
losnim doživljajima u duši vjerno čuva posljednju nadahnutu pouku dragom ro- 
du i nama ovdje prisutnima: 

"Vjera ima užitje - svetotajstva - te da predju u mozak i krv, treba nauka 
kršćanskoga. I dok ovaj Krstov nauk ne prelijete u živce života svoga, imat ćete, 
o rodi moji! obredna bogoštovja, nu žive i djelujuće vjere nikada" (str. 274). 

Razmišljajući nad duhovnom veličinom Ivana Antunovića, slušajući ga 
kroz 50 poglavlja - slobodna sam mu namijeniti misli, koje mogu biti slika nje- 
gova prodorna duha: 

"Svemu sam dao sebe. Primio sam u srce glas svake stvari... Otvorio sam 
dušu svakoj pojavi života i oči svakom njegovom vidu. U svakom dodiru ostala 
je po jedna čestica mene!" (V. Desnica Proljeće Ivana Galeba, str. 404 - 405). 

Ako smo ga uspjeli slušati sada i čuti ovdje, uvjerena sam, da je i nakon 
jednog punog stoljeća ostala čestica njegove velike duše i za nas 


Subotica, 14. kolovoza 1988. 


Autorica je pročitala ovo predavanje na književnoj večeri 
u subotičkom sjemeništu "Paulinum", 14. VIII. 1988. 

Lazar Ivan Krmpotić 


PORUKA IVANA ANTUNOVIĆA NAŠEM VREMENU 


Biskup Ivan Antunović tipični je predstavnik ćirilometodske baštine svo- 
ga vremena. Sve njegovo djelovanje usmjereno je, da bi Evanđelje i njegovi 
sadržaji što dublje proželi život vjerničkog puka. Poznata je ova Antunovićeva 
misao: "Vjera i nauka čini čovjeka slobodnim! Bezvjera i neukost zasužnjuju 
čovjeka! Vjera ima užitje-svetootajstva. Da predju u mozak i krv, treba kršćans- 
koga nauka. I dok ovaj Kristov nauk ne prelijete u živce života svoga, imat ćete, 
O Todi moji, obredna bogoštovlja, nu žive i djelujuće vjere nikada!" (Poučne 
Iskrice, str. 274). A prosvjeta je put do toga. Čitanjem, učenjem i provođenjem u 
život evanđeoskih sadržaja, čovjek postaje svjestan pripadnik Crkve i naroda. 

Ta nakana potiče Ivana Antunovića, da se prihvati pera, te prvi među 
svim hrvatskim teolozima napiše ravno prije 110 godina, prvi teološki kompen- 
dij "Bog s čoviekom na zemlji" (Djelo predstavljajuće Trojedinoga Boga u doti- 
caju s čoviekom u svih njegovih vjerskih i društvenih odnošajih) (izdano u Vacu 
1879. godine). Tim djelom Antunović želi ondašnjem čovjeku približiti suvre- 
menu teološku misao u njemu razumljivom jeziku i to u punom opsegu, od 
prvih biblijskih izvještaja o stvaranju sve do apokaliptičkih vizija, kako bi ta 
spoznaja produbila vjerničku svijest njegovih suvremenika i sunarodnjaka. 

Molitvenikom "Čovik s Bogom u svojih molba i prošnja" (Kaloča 1884), 
UČI svoje sunarodnjake kako vjerskim sadržajem ispuniti sva područja čovjekova 
osobnog obiteljskog i društvenog života. Ovaj bi molitvenik zaslužio sam jednu 
temeljitu obradu, jer sadrži molitve za svaki trenutak čovjekova života, od usta- 
janja, oblačenja platnene odjeće, do molitve kada se prelazi most, ili kada se 
sjeda u kola, pa do molitve udovice za svoga pokojnog muža. Ovaj molitvenik, a 
čini se da je veliki dio ovih molitava sastavio sam biskup Antunović, mogao bi 
poslužiti kao uzorak evangelizacije, zapravo sakralizacije (posvećenja) osobnog 
života svakog kršćanina, jer on to piše za široke vjerničke slojeve. 

A knjigom "Slavjan na svetih dnevih ili blagdanih crkvenih" (Kaloča, 
1879), postaje dalekim pretečom II. Vatikanskog koncila i njegove ideje o inkul- 
turaciji Evanđelja u svaku pojedinu narodnu kulturu. U toj knjizi i pokušava 
pokazati koliko je evandeoskoga sadržaja u mnogim liturgijskim i narodnim 
običajima i da tu stvarnost posvijesti u srcima vjernika te ona postane djelotver- 

na u njihovom svakidanjem životu. Ova misao biskupa Antunovića pravi je 
izazov da pokušamo uočiti sve bogatstvo obnovljene liturgije. Hvala II. Vati- 
kanskom koncilu na živom narodnom jeziku. Treba pretočiti u jedan obiteljski 
paraliturgijski molitvenik, koji bi ovu inkulturaciju vjere prenio preko divnih 
narodnih običaja (koji se na žalost sve više gube) u svakidašnji život jednostav- 
nih ljudi. 

Ideja inkulturacije, kojom je Ivan Antunović oduševljen, prožima i ostala 
njegova djela, prije svega njegove povjesne rasprave. U djelu "Rasprava o podu- 
navskih i potisanskih Bunjevcih i Šokcih u pogledu narodnom, vjerskom, um- 
nom, gradjanskom i gospodarskom" (Beč 1882), biskup Antunović prilazi 
upravo sa te točke gledišta. 

To je povijesna rasprava o zbivanjima u cijeloj srednjoj Evropi, a nekad i 
šire, ali Antunović se stalno vraća "svojim" Bunjevcima i Šokcima. 

Još je potresnije čitati njegove putopise u knjizi "Poučne iskrice" (korist- 
noj pučkoj zabavi-putom po Italiji godine 1869), (Temišvar, 1872). I dok hoda 
po bijelom svijetu, Antunovićeva misao je vazda sa njegovim narodom. Dok 
promatra gradnju, gospodarske prilike i poslove, njegova je misao vazda sa 
svojim narodom i upoređuje, savjetuje i potiče, kako bi se gospodarske, kultur- 
ne i druge prilike njegova naroda poboljšale. 

U svojim pripovijestima, biskup Ivan Antunović je stalno okupiran vjers- 
kom, moralnom i narodnom problematikom svoga naroda. Poruka tih njegovih 
pripovijesti je uvijek evanđeosko-crkveno narodna sa naglaskom kako gubljen- 
jem vjere nužno dolazi do moralnog pada i nacionalnog otuđenja i sve svršava 
rasulom i izumiranjem, a to nas je i povijest već naučila. 


Da ove misli nisu bile samo vodilje njegova spisateljskog rada, nego da ih 
je Ivan Antunović i u svom svakidanjem životu prakticirao, o tome govori njego- 
va karitativna djelatnost, koja je uvijek polazila od "svojih", al nikada nije poz- 
navala nacionalnih granica. O tome svjedoče njegovi životopisci koji ističu da je 
oko 200 učenika uživalo njegovu stipendiju za školovanje i besplatnu hranu u 
njegovoj kuriji. Tako je narodu svome podigao cijele generacije svećenika i 
učitelja, u ono vrijeme jedinih nosilaca prosvjete i narodne svijesti. 

A poplave šezdesetih godina u cijeloj Bačkoj, a napose u kaločkoj okolini 
pokazale su svu širinu ovog plemenitog kršćanskog i svećeničkog srca, iako ga je 
to stajalo da je zato bio maknut sa uprave nadbiskupskih dobara. 

Ovi stavovi nužno čovjeka vode daljnjoj postaji ćirilometodskog shvaćan- 
ja. To je dijalog sa svim ljudima, kako bi se to danas reklo, dobre volje. Biskup 
Ivan Antunović je mirotvorac, on osuđuje svaku vrst nasilja (npr. nemire iz 
1848. godine!): "Ja cilog mog vika neću nikada pohvaliti ni jedan ustanak na 
Svitu, bivši uviren, da ni jedan ne vodi na dobro, već vazda u neopisivo zlo" 
(Rasprava, str. 130). Jedino sredstvo razumnog sporazumijevanja među ljudima 
jest dijalog - razgovor-dogovor. Na taj dijalog on neprestano poziva sve ljude, pa 
i one na vlasti (Madžare) i one koji su svojom gospodarskom nadmoću često 
nametali sebe i svoju kulturu drugima (Nijemci) pa čak i one koji sa nama ne 
dijele istoga vjerskoga uvjerenja, što je za ono vrijeme uistinu nešto novo. 

Iz toga dijaloga izrasta Antunovićev "ekumenizam", iako on toga izraza 
nije poznavao, ali se za nj svim srcem i dušom zauzimao i tako postao njegovim 
pretečom u ovim prostorima, ali i uopće u Crkvi. 

Takvim svojim shvaćanjima biskup Ivan Antunović, kao vjerni sin Katoli- 
čke crkve, a napose po svojim brojnim sljedbenicima, postaje pretečom i idej- 
nim začetnikom misli o sjedinjenoj Evropi. Te je začetke vidio u staroj 
Austro-Ugarskoj Monarhiji, čije je prednosti, ali i slabosti veoma dobro uoča- 
vao. Posebno je vrijedno vidjeti njegove metode, kako k tome doći. To je prije 
svega nenasilna borba svakog pojedinog naroda za očuvanje svog vlastitog na- 
rodnog identiteta (samobitnosti), čuvajući i razvijajući svoju vjersko-kulturnu 
baštinu. Svi neka nastoje to postići prosvješćivanjem i prosvjećivanjem na ute- 
meljenim povijesnim činjenicama, a ne silom političkog pritiska, a ni u kom 
slučaju ne silom oružja. Oživljavajući prošlost i gradeći na njoj, to nije želja za 
obnovom propalih carstva i dinastija, nego nalaženje svog vlastitog korijena i 
svoje samobitnosti. 

Danas, 100 godina nakon njegove smrti, situacija u Crkvi i svijetu znatno 
se je izmijenila. Mnogo toga, što je Ivan Antunović, kao vizionar samo nas- 
lućivao, postalo je realnost. Zato biskupa Ivana Antunovića uistinu možemo 
smatrati prorokom i dalekim predšasnikom svih naših vremena. 

Crkva po II. Vatikanskom koncilu sve više postaje svjesna da je ona 
sakramenat - vidljivi znak jedinstva cijeloga čovječanstva i svijeta. Ona tu svoju 
ulogu želi ispuniti na svim planovima. Mi ćemo se zaustaviti samo na našem 
kontinentu. 

Koliko je Crkva učinila za njegovo jedinstvo | Papa Pavao VI. proglasio je 
sv. Benedikta zaštitnikom Evrope, jer njegovo djelo i njegovi monasi položili su 
temelje evropske kulture i civilizacije. Sadašnji papa Ivan Pavao II. pridružio je 
sv. Braću Ćirila i Metoda kao suzaštitnike Evrope. Tako ujedinjena Evropa niče 
na benediktinsko-ćirilometodskim osnovama i to ne samo na religiozno-kultur- 
nom, nego i političko-gospodarskom području. 

Zato Antunovićeve ideje o inkulturaciji Evanđelja i evangelizaciji kulture 
potpuno su u duhu nastojanja suvremene Crkve i napose nastojanja našega 
pape Ivana Pavla II. U tim nastojanjima dijalog svih oblika jedini je put k ljepšoj 
i pravednijoj budućnosti Crkve i čovječanstva. 

Zato bi ovaj Znanstveni skup trebao učiniti poznatijim lik ovog velikog 
biskupa, a njegova shvaćanja i stavove će učiniti vrelom novih nadahnuća. Želim 
da ta plemenita misao Isusova, koja se postepeno probijala u svijest Crkve i 
čovječanstva, postane izazov i program Crkvi u cijelom našem narodu, jer je 
ovaj njegov put tipično hrvatski put, a napose u njezinom dijelu ovdje u Bačkoj, 
ali i svim ljudima dobre volje u ovim prostorima. 


(Ovo je uvodno predavanje na Znanstvenom skupu o Ivanu Antunoviću 
u subotičkom sjemeništu "Paulinum" 18. - 19. studenog 1988. godine. /) 

Đuro Vidmarović, Zagreb 


NARODNOSNI PREPOROD 
BUNJEVAČKO-ŠOKAČKIH HRVATA KAO 
PROBLEM HRVATSKE HISTORIOGRAFIJE 


Hrvatski narod spada među evropske narode koji su tijekom svoje povi- 
jesti doživljavali masovna iseljavanja stanovništva u mjeri koja tim iseljavanjima 
daje karakter etničkog rasapa. Posljedica iseljavanja je stvaranje velike etničke 
dijaspore, razuđene na veći broj hrvatskih narodnih manjina u susjednim zeml- 
jama. U literaturi susrećemo nazive kao što su hrvatski etnički ogranci, hrvatske 
narodnosti, hrvatske etničke manjine... Mi se opredjeljujemo za pojam 
HRVATSKE NARODNE MANJINE. 

Pod pojmom ETNIČKA DIJASPORA razumijemo, odnosno mislimo na 
onaj etnički ogranak koji se oblikovao iseljavanjem pučanstva iz neke od etni- 
čkih zajednica. Nakon iseljavanja ovo pučanstvo živi odvojeno od matičnog etni- 
čkog kolektiva, ali i dalje zadržava svoju historijsku svijest, čuva materinji jezik, 
folklor i etnografske karakteristike, kao i sve ostale faktore od kojih ovisi etni- 
čka posebnost manjine. Zbog okruženosti stranim etničkim elementima čuvanje 
samobitnosti je osnovni cilj svake manjinske zajednice. Pojam etnička dijaspora 
upućuje na jedinstvo s narodom i zemljom iseljavanja. 

Kada pučanstvo, koje se iseljavanjem pretvorilo u etničku dijasporu, pro- 
matramo autonomno, slijedeći povijesni tijek njegovog života u novoj sredini, 
moramo upotrebiti novi pojam koji će obilježiti ovo stanje. Taj pojam glasi 
ETNIČKA MANJINA, NARODNA MANJINA ili NACIONALNA MANJINA. 
Svaki od ovih naziva uvjetovan je stupnjem društvenog razvoja etnikuma u vre- 
menu stvaranja dijaspore. Postojanje etničke manjine uvjetovano je stvaranjem 
kolektivne uzajamnosti pučanstva koje se iselilo. Ukoliko ova uzajamnost izos- 
tane, iseljeno stanovništvo se ne pretvara u manjinsku zajednicu već u ono što u 
SAD i Kanadi nazivaju "raspršeni ljudi" 

Kvantitativno, etničke manjine određujemo kao velike, malene i patuljas- 
te, one s homogenim teritorijem nastanjavanja i one koje su oformile etnički 
arhipelag. Kvalitativno, etničke manjine možemo određivati prema dubini his- 
torijske svijesti i povijesnog življenja. 

ZcaSini 


U literaturi nailazimo na slučajeve poistovjećivanja pojma "etnička man- 
jina" s određenim državnim granicama. To je pogrešno, jer dio stanovništva, 
koje nikuda nije selilo, a sticajem povijesnih okolnosti našlo se odvojeno od 
svojih sunarodnjaka, ne možemo smatrati etničkom dijasporom, a time niti etni- 
čkom manjinom. Na pr. Madžari u Rumunjskoj, Makedonci u Bugarskoj i Grčkoj 
ili Albanci u Srbiji i Makedoniji nisu isto što i na pr. Srbi u Madžarskoj, Hrvati 
u Madžarskoj, Austriji, Italiji, Rumunjskoj i Slovačkoj, ili Nijemci u Rusiji. 

Mi nemamo znanstveno proučene ove činjenice, pa čak nemamo ni grane 
sociologije koja bi se posvetila fenomenu dijaspore. Otuda i terminološki prob- 
lemi s kojima se susrećemo, a koji u pojedinim situacijama dobivaju neželjene 
sadržaje zbog neadekvatnog tumačenja. 


U našoj stručnoj literaturi, posebno onoj pravnog i političkog karaktera, 
pojam etnička, narodna ili nacionalna manjina zamijenjen je pojmom NAROD- 
NOST. Ova zamjena se ustalila nakon II. svjetskog rata, kako bi se neutralizira- 
lo, navodno, negativno određenje pojma manjina, a istakla ravnopravnost 
manjinskog žiteljstva sa žiteljstvom nacija koje tvore SFRJ. 


Mi ćemo se u ovom radu služiti pojmom narodnost u njegovom prvot- 
nom značenju (1), a za Bunjevce i Šokce koristit ćemo određenje: hrvatske 
narodne manjine. Na ovo nas navodi i činjenica da se etnički preporod Bunjeva- 
ca dešavao prije raspada Austro-Ugarske Monarihije. Može se prigovoriti ovom 
stavu zbog toga što su Hrvati iz matičnog etničkog prostora i Bunjevci, odnosno 
Šokci živjeli unutar iste države: Austro - Ugarske Monarhije. Ovim prigovorima 
suprotstavljamo činjenicu da su Hrvatska i Slavonija imale unutar Ugarske po- 
seban državno-pravni status. To je vidljivo upravo na primjeru bačkih Bunjevaca 
i Šokaca koji nisu mogli imati udjela u društvenom i kulturnom životu Hrvatske, 
jer su u svemu bili upućeni na Peštu i njoj podređene lokalne organe u južnou- 
garskim županijama. 


Među gradišćanskim Hrvatima u Austriji sve je učestalije korištenje poj- 
ma gradišćanskohrvatska narodna zajednica. Ovim pojmom odstranjuje se emo- 
cionalna napetost koju nosi u sebi pojam manjina, ali se s druge strane vrši 
distanciranje od matičnog naroda, što ukazuje na autonomaški proces koji je sve 
izraženiji. To se potvrđuje i pisanjem etnika gradišćanski s velikim početnim 
slovom, ali nizom ostalih pokazatelja. 

Bunjevci i Šokci se još uvijek koriste svojim lokaliziranim etnonimima 
(imenima). Razlozi za to su poznati iz povijesnih okolnosti u kojima su živjeli. 
Međutim, ovi lokalizmi nisu suprotstavljeni narodnom imenu hrvatskom, tako 
da ih ističemo bez bojazni da time podstičemo autonomaške procese. 


Problem se javlja u slijedećem: Bunjevci i Šokci žive i unutar matičnog 
hrvatskog etničkog prostora, a ne samo u diaspori. Mogućnost prevladavanja 
ovog problema mogla bi se naći u korištenju općenitijeg lokalizma: južnougars- 
ki Hrvati, Međutim, raspadom Austro-Ugarske južnougarski Hrvati, odnosno 
bačko-baranjski Bunjevci i Šokci razbijeni su u dvije, odnosno tri državć, 
Madžarsku, Jugoslaviju i Rumunjsku. 

U našem radu, kada govorimo o Bunjevcima i Šokcima, mislimo na 
hrvatsko stanovništvo u južnougarskim županijama prije raspada Austro-Ugars- 
ke Monarhije, jer i hrvatski historičari čine isto, uz primjedbu da se u bunjeva- 
čki manjinski etnički korpus uključuju i dijelovi manjine koji su se naselili uz 
Dunav oko Budimpešte i u Sv. Andriji. U naslovu smo istakli da će u ovom radu 
biti riječi o narodnosnom preporodu Bunjevaca i Šokaca, što traži dodatno 
objašnjenje. U ovom slučaju, kao što smo istakli ranije, pojam narodnost koris- 
timo u prvotnom značenju. Bunjevci i Šokci nisu izvršili nacionalni preporod jer 
za to nisu imali uvjete. Njihov eventualni nacionalni preporod mogao se desiti 
samo u zajednici s nacionalnim preporodom matičnog naroda, a to im nije bilo 
mogućeno. Zbog toga njihov preporod je obilježen borbom za čuvanje materin- 
jeg jezika, jačanje historijske svijesti, formiranje vlastitih društvenih, kulturnih, 
prosvjetnih i gospodarskih organizacija i ustanova, kao onih faktora koji će 
manjinu sačuvati od asimilacije i osigurati joj narodnosnu, tj. hrvatsku narodnu 
samobitnost. Kada bismo govorili o nacionalnom preporodu Bunjevaca, mi bis- 
mo time o njima govorili kao o narodu koji je doživio prijelaz iz jedne, niže, u 
višu etapu etničkog razvoja. U tom slučaju Bunjevci ne bi imali status etničke, 
odnosno hrvatske narodne manjine u Ugarskoj, već bi bili autonomna etnička 
formacija, poput Rusina u Vojvodini. 

Narodnosni preporod Bunjevaca i Šokaca počeo je 1869. godine, nakon 
sastanka u Subotici vodećih predstavnika njihove etničke elite. Ovaj sastanak 
završio je pozivom "da se sdružimo, snagu i svu silu našu sjedinimo i narod naš 
od sigurne propasti izbavimo." O tome dr. Matija Evetović u studiji "Život i rad 
biskupa Ivana Antunovića narodnog preporoditelja", piše slijedeće: "Poslije na- 
godbe god. 1867. izglasani su mnogi zakoni, po kojima je uveden mir i red u 
zemlji. Kako je pak većina stanovništva u bivšoj Ugarskoj pripadala narodnim 
manjinama, god.1868. donesen je zak. čl. XXXVIII, pa su im priznata i osigura- 
na sva prava na sudu, u upravi i u školi. Iako je ovaj zakon ostao samo pisano 
slovo, jer ga vlasti nijesu izvršivale, ipak se u narodnim manjinama budila nada, 
da će im svanuti zora ljepše budunoćsti. Kod Srba vode glavnu riječ Dr. Svetozar 
Miletić i Dr. Mihajlo Polit, kod Rumunja Močonjije. Kod nas je Bunjevaca 
Antunović bio prvi, koji je zapalio luč narodnog prosvjećivanja i razvio barjak 
napretka i blagostanja. On je na zakonu osiguranih prava odmah pomišljao, da 
izda za Bunjevce i Šokce novine i tako svome rodu, koji je bio u prosvjetnom 
pogledu napušten i zanemaren, pruži prvu duševnu hranu. U nadi, da će za ovu 
uzvišenu zadaću naći dosta suradnika, on dođe u Suboticu i sazove najuglednije 
ličnosti u župski dvor sv. Terezije. Na ovom su sastanku bili prisutni: Ivan 
Probojčević, prepozit i župnik kao domaćin, Boza Šarčević, Bariša Prćić, Filo 
Probojčević, Mate, Lajčo i Stipan Antunović, Vince i Franjo Somborčevioć i još 
mnogi drugi od uglednih Bunjevaca. Antunović je prisutnima razložio cilj sas- 
tanka i pozvao ih, da mu se pridruže u radu za prosvjetu i duševni razvitak 
Bunjevaca. No, ovaj plemeniti poziv Antunovićev nije našao odziva medju pri- 
sutnima i odbili su, da sudjeluju u narodnim poslovima. (...)" (48. str.) 

"Ovaj neuspjeh u Subotici nije odvratio Antunovića, da izda novine za 
svoj ljubljeni rod. Na Veliku Gospu, 15. kolovoza 1869. god. razaslao je "Poziv" 
na Bunjevce i Šokce, kojim javlja, da će izdavati "Bunjevačke i Šokačke novine", 
i kaže: -"Mene je prava Bunjevka rodila i zato donle neću da vjerujem, dok se ne 
osvjedočim: da i vi blagog ovog naroda sinovi, koji ste na prsih Bunjevaka, 
Šokica odhranjeni, otaca vaših trudom i krvavim znojem izmučeni, žestoku bol 
ne osjećate, kad gledate, gdje oni vaši rodjaci, na čijih ramenih ste se na jedan ili 
drugi odličan svjetovni ili crkveni stališ uzdigli: u neznanstvu čame, brojem i 
imovinom se gube, jer neimaju, tko bi im knjige znanstva sadanjeg svieta otvorio 
i nauku potrebnu udielio, da se njihova liepa narav razvijava... Braćo mila, sva- 
nulo je, neka je dakle kraj neplodnoj tužbi, nastao je dan i pozivljemo se svikoli- 
ki, u kojima još bunjevačka, šokačka krv vrije, da se sdružimo, snagu i svu našu 
silu sjedinimo i narod naš od sjegurne propasti izbavimo, a na onog, koji bi se iz 
ovog narodnog posla izvukao, na sve grlo vičemo: da ga nije mila Bunjevka, 
Šokica svojim sladkim mliekom dojila, već nemila Turkinja odgojila." (49. str.) 

"Ivan Antunović je izdao još i jedan drugi poziv na pretplatu 15. prosinca 
1869. godine, u kojemu kaže: - "U družbinu narodnosti Slavianske izkrenim 
duhom, i ljubavlju nadahnutim sercem ulazim; pak sve one muževe, koji se već 
od davna trude: da Slavianstvo u jedno kolo svedu, znanost i izobraženost uma i 
serca u njem razprostranjuju, bratinski pozdravljam. 

Da me ovi zaslužni, i slavni sinovi našeg naroda, u počasnu svoju družbi- 
nu prime, i u podhvatu pomognu, o pervim koraku izjavljam: tko sam i šta 
namiravan. 

Nije tajiti, da sam veoma mali, ipak viran sin ovog naroda, bunjevačke 
grane, koja se u Bačkoj razvila. 

Vidivši: da se ovaj narod čversti, kojeg snaga duševna i materialna raste, 
vruću želju nosim puku bunjevačkim i šokačkim ruku pružiti: da se zaisto podig- 
ne, na ono miesto, koje mu je po gradjanskim zakonu obiliženo... 

Zato svakog sela, tergovišta i grada bratju, učene, i proste, sve bez razlike 
stališa muževe, izkrene rodoljubitelje počastno pozivljem, i prosim: da mi krip- 
ku u pomoć svoju ruku pruže, Listu medju puku štioce pribavljaju, i svojih 
dopisi njega podhranjivaju..." (49. str.) (2) 

Ivan Antunović će razviti živu preporoditeljsku aktivnost, okupiti vodeće 
i ugledne Bunjevce, pokrenuti novine, posvetiti se spisateljskom i historiografs- 
kom radu, pored svojih redovnih obveza koje je imao kao visoki crkveni službe- 
nik. Među njegove dalekovidne poteze možemo ubrojiti veze s vodećim ljudima 
u kulturnom i crkvenom životu Hrvatske, kao što su Josip Juraj Strossmayer, 
Juraj Dobrila, Franjo Rački, Ivan Mažuranić, Ivan Kukuljević, Ilija Okrugić, 
Euzebije Fermendžin. Naročito je važna bila suradnja sa Strossmajerom s 
kojim je održavao srdačne odnose i koji mu je bio i savjetnik u društvenim 
aktivnostima. 

Antunovićev rad je bio poznat u Hrvatskoj. Stoga nas ne čudi što je 
njegova knjiga "Odmetnik" tiskana u Zagrebu 1875. godine, kao i činjenica da je 
u Zagrebu živio relativno velik broj pretplatnika "Bunjevačko-šokačkih novina." 

Godine 1882. Antunović je u Beču objavio svoje životno djelo: "Razprava 
o podunavskih i potisanskih Bunjevcih i Šokcih u pogledu narodnom, vjerskom, 
umnom gradjanskom i gospodarskom, "s obavezom da sam distribuira knjigu. 

Povjesničari u Hrvatskoj koriste se "Razpravom..." do danas, što je dokaz 
vrijednosti djela, ali i znak da naša historiografija ima veliki zadatak kako bi u 
istraživanju otišla dalje od Antunovića. Istine radi, treba istaći da biskup nije bio 
povjesničar po struci. On je, kao mudar i dalekovidan čovjek samo shvatio da 
bez poznavanja vlastite prošlosti nema narodnosnog preporoda, jer sa gašenjem 
historijske svijesti i narodnost gubi svoju samobitnost. Prema izvorima on se 
odnosio na ispravan način, premda je priznao da je građa, koju treba obraditi, 
ako se pristupa pisanju sinteze o povijesti Bunjevaca, ogromna i tako disperzira- 
na da za to treba timski rad. Izvori su raspršeni po arhivima u Hrvatskoj, 
Madžarskoj, Austriji, Vatikanu i naravno u mjestima njihovog obitavanja, Subo- 
tici, Baji, Somboru, te ostalim vjerskim i kulturnim središtima. Od historičara, 
koji želi proučavati povijest Bunjevaca i Šokaca, traži se, pored stručnog znanja, 
i poznavanje latinskog, madžarskog i njemačkog jezika. Postoji jedan naučnik 
koji zadovoljava ove uvjete, ali on pristupa Bunjevcima i Šokcima šire, po- 
kušavajući interdisciplinarno prikazati njihovu kulturu u cjelini. To je Dr. Ante 
Sekulić, jedinstvena osobnost u našoj znanosti. 

Namjera ovog rada nije iscrpno osvjetljavanje radova o narodnosnom 
preporodu Bunjevaca i Šokaca, nastalih iz pera hrvatskih historičara. Stvaranje 
bibliografije, u kojoj bi se našli svi radovi, knjige, članci i studije, koje je hrvats- 
ka histriografija posvetila Bunjevcima i Šokcima, zadatak je koji nadilazi dosege 
postavljene u naslovu ovog referata. 

Želimo panoramski prikzati ona djela, koja su, uglavnom objavljena kao 
zasebne knjige ili se nalaze unutar širih tema, kako bismo pokazali u kojoj je 
mjeri hrvatska historiografija bila osjetljiva za problematiku svoje bunjevačko- 
šokačke dijaspore, usprkos svim ograničenjima koja joj je namentulo vrijeme. 

Počinjemo s 1882. godinom kada je objavljena Antunovićeva "Razpra- 
va..." jer je to djelo polazište za svako proučavanje ove problematike. Vjekoslav 
Klaić: Opis zemalja u kojih obitavaju Hrvati, Zagreb, 1883, 197-205. str. 

- Plodan pisac histoirografskih radova, književnik i glazbenik, posvetio je 
u ovom radu pažnju hrvatskoj dijaspori. Informacije, koje donosi, imaju i danas 
vrijednost. 

Fermendžin 0. Euzebije: Chronikon observantis provinciae_Bosnae 
Argentinae ordinis S. Francisci Seraphici, Zagreb,1890. 

Fermendžin 0. Euzebije: Acta Bosnae potissimum ecclesiastica cum 
insertis editorum documentorum regestis ab anno 925 usque ad annum 1752..., 
Zagrebiae, 1892. 

- Navedena Fermendžinova djela donose dragocjene podatke za povijest 
Bunjevaca. Osim toga, Fermendžin je bio Antunovićev savjetnik prilikom pisan- 
ja "Razprave..." U želji da se približi suvremenoj povijesnoj znanosti, I. Antuno- 
vić se obratio mladom franjevcu, bez obzira što su ih dijelile ne samo godine, već 
crkveni i društveni položaj. 

Ferdo Šišić: Korespodencija Rački-Strossmayer, knj. ]., Zagreb, 1933. 

- Obzirom na suradnju između 1. Antunovića i đakovačkog biskupa, a čije 
odjeke u vidu korespodencije nalazimo u ovoj knjizi, ona ima važno mjesto pri 
proučavanju bunjevačkog narodnosnog preporoda. Navedena djela ukazuju na 
presušnu potrebu da se sakupi cjelokupna korespodencija biskupa Antunovića, 
kao i sva građa iz njegovog života i rada. 

Stjepan Lakatoš: Narodna statistika, Zagreb, 1910. 

Lakatoševo djelo sadrži dragocjene statističke podatke o cjelokupnom 
hrvatskom narodu, uključujući i njegovu dijasporu. Ono donosi dragocjene po- 
datke za proučavanje Bunjevaca i Šokaca. Statistika je za ove manjine bila 
maćeha, jer rijetko kada odražava njihovo stvarno brojčano stanje. Madžarska 
statistika često ih razbija, ili čak ne prikazuje kao manjinu, ukoliko se nisu 
izjasnili kao Hrvati. S druge strane, trpaju se u tzv. Srbo-hrvate, ili Slavene, što 
zahtjeva opet daljnji istraživački rad na ovoj osjetljivoj problematici. Bez statis- 
tičkih i demografskih pokazatelja nismo u mogućnosti shvatiti povijest Bunjeva- 
ca i Šokaca, a dakako ni njihovog matičnog naroda. 

Rudolf Horvat: Hrvati u Bačkoj - Bunjevci i Šokci, Osijek, 1922. (64 str. 
malog formata) 

Horvat je napisao pregledno djelo sa željom da pruži tek osnovne infor- 
macije, bez zanstvenih ambicija. 

Godine 1930. objavljene su tri značajne knjige o Bunjevcima i Šokcima. 
Politika asimilacije zaprijetila im je i u novoj državnoj zajednici. Razgraničenje 
s Madžarskom donijelo im je razbijanje i onako razuđenog etničkog arhipelaga. 
Važan kulturni centar Baja ostao je u Madžarskoj. Subotica sve očitije gubi 
raniji značaj bunjevačkog središta zbog snažne homogenizacije srpskog pučanst- 
va unutar nove Kraljevine SHS, odnosno Kraljevije Jugolavije. U novoj državi 
Bunjevci i Šokci nisu dočekali cjelovitu narodnosnu ravnopravnost, odnosno, 
nove "narodne" vlasti nisu im osigurale sve neophodne uvjete za njihov eko- 
nomski, društveni, kulturni i politički napredak. Umjesto toga bili su uvučeni u 
igru političkih stranaka, kako srpskih tako i hrvatskih. Moramo imati hrabrosti i 
priznati da raspad u Austro-ugarskoj Monarhiji nije donio Bunjevcima ono što 
su željeli i za što su davali svoj oduševljeni prilog u danima pregovora na Konfe- 
renciji mira u Parizu. 

Političke igre s Bunjevcima između srpskih i hrvatskih stranaka unazadile 
su im narodnosni život, jer se etnička elita opredjeljuje stranački, umjesto da 
svoje snage posveti radu na duhovnom napretku vlastite manjine. Karakteristi- 
čan je primjer Petra Pekića, dobrog pjesnika, vrsnog prevoditelja s francuskog i 
talentiranog povjesničara koji napuštanjem svoje matične sredine i odlaskom u 
matični narod postaje žrtvom desne ideologije koja se lijepi na njegov pozli- 
jeđeni etnički ponos, odvodeći ga u političko sljepilo. 

1930: Petar Pekić: Povijest Hrvata u Vojvodini od najstarijih vremena do 
1929. godine, Zagreb, 1930. 

Pekić je napisao cjelovito djelo popularnim stilom, ne ulazeći u dublju 
historiografsku analizu. 

Jovan Eredeljanović: O poreklu Bunjevaca, Srpska kraljevska akademija, 
Beograd, 1930. Posebna izdanja, knj. LX XIX. 

Vasa Stajić: Mađarizacija i demađarizacija Bunjevaca, LMS, Novi Sad, 
1930. 

Eredeljanovićev i Stajićev rad ističemo zbog toga što su obojica korišteni 
kao literatura među hrvatskim historičarima. 

1935: Petar Pekić: Političke i kulturne veze između Bunjevaca i Hrvata u 
prošlosti, Obzor-spomen knjiga, Zagreb, 1935. 

Vasa Stajić: Mađarizacija i preporod Bunjevaca, Glasnik Istoriskog 
društva u Novom Sadu, 1935. 

Matija Evetović: Život i rad biskupa Ivana Antunovića, narodnog prepo- 
roditelja, Subotica 1935. 

Zanimljivo je, pripominjeno to uz ovu panoramu, da se godine 1939, 
dakle u vrijeme raspleta srpsko-hrvatskog spora, pojavilo dosta radova koji se 
tiču Bunjevaca i Šokaca. 

1939.: Petar Pekić: Povijest oslobođenja Vojvodine, Subotica, 1939. 

Petar Skok: Toponomastika Vojvodine, Novi Sad, 1939. 

Čović-Kokić: Bunjevci i Šokci, Zagreb, 1939. 

M. Lorković: Narod i zemlja Hrvata, Zagreb, 1939. 

1940: S. Bartolović: Bibliografija o Šokcima i Bunjevcima, Hrvatski 
dnevnik, 22. IX. 1940., Zagreb. 

Rat je donio Bunjevcima i Šokcima nova stradanja. Madžarska vojska 
progonila ih je bez milosti, a pojedinci, koji su prešli u Hrvatsku, bili su manipu- 
lirani od ustaških kvislinga. 

Za predmet našeg rada, od djela, napisa i članaka koji su objavljeni tije- 
kom rata istaknut ćemo samo priloge u Hrvatskoj enciklopediji čiji je urednik 
bio Dr. Mate Ujević. Leksikografske i enciklopedijske priloge obradit ćemo u 
zasebnom poglavlju. 

Poslije oslobođenja i stvaranja Nove Jugoslavije, izvjesno vrijeme hrvats- 
ka historiografija zanemaruje proučavanje dijaspore. Ovaj vakuum prekida iz- 
laženje Enciklopedije Jugoslavije, sv. 2., 1956. god. Bunjevačku povijest 
proučava Vaso Bogdanov. Međutim, on ne radi na izvorima već piše svoj članak 
na osnovu onoga što su napisali Vasa Stajić, Petar Pekić, Ivan Antunović, Euze- 
bije Fermendžin, Rudolf Horvat i M. Perović. 

Svoj enciklopedijski članak, Bogdanov je uvrstio u knjigu "Živa prošlost", 
Zagreb, 1957., str. 235 - 254. 

Slijedećih deset godina opet traje šutnja. Tada se naglo budi interes za 
Bunjevce i Šokce. 

Rad V. Bogdanova i monografije o Ivanu Antunoviću koje su napisali M. 
Evetović (Život i rad biskupa I. Antunovića, Subotica 1935.) i Mil. V. Kneževića 
(Letopis MS, 1953, 66-124) poslužili su kao osnova Jaroslavu Šidaku za stvaran- 
je studije "BUĐENJE NARODNE SVIJESTI U BUNJEVAČKIH HRVATA" 
koju uvrštava u knjigu "POVIJEST HRVATSKOG NARODA 1860 - 1914. g", 
str. 63-66, kojoj su autori Šidak-Gross_Karaman_Šepić. Knjiga je tiskana 1968. 

godine u nakladi "Školske knjige" iz Zagreba. Budući da ova knjiga ima funkciju 
udžbenika za studente, prilog o Bunjevcima je značajan, jer je njihova povijest 
ovim putem uklopljena u povijest hrvatskog naroda. 

Iste, t.j. 1968. god. Matica hrvatska objavljuje važan prilog za proučavanje 
povijesti Bunjevaca i Šokaca: "IZVORI ZA POVIJEST BUNJEVAČKO - šO- 
KAČKIH HRVATA" od Ivana Kujundžića. Bez obzira na nedostatke, ovaj rad 
je dragocjen putokaz budućim istraživačima. 

Godine 1968. izašlo je II. izdanje obimne studije Vjećeslava Holjevca 
"Hrvati izvan domovine" u kojoj su unutar poglavlja "Hrvati u Mađarskoj" ob- 
rađeni Bunjevci i Šokci. 

Iduće, t.j. 1969. god. objavljeno je kontraverzno djelo ALBE M. KUN- 
TIĆA. "POČECI BORBE ZA PREPOROD BAČKIH BUNJEVACA" s pod- 
naslovom: "Jedan uspeh akcije kneza Mihajla i Ilije Garašanina za nacionalno 
oslobođenje i ujedinjenje", izdanje autora, Beograd, 1969. god. Ova obimna 
knjiga nije dobila prolaznu ocjenu zbog tendencije s kojom je napisana. U tom 
smislu ističem rad Jurja Lončarevića: "Kulturne ustanove i kulturna tradicija 
Hrvata u Mađarskoj" (Kritika br. 18, Zagreb, 1971., 470-477). 

Poznati književnik i znanstvenik Ante Sekulić, upoznao je našu javnost, 
1969. god. s poviješću književnosti Bunjevaca i Šokaca u svome obimnom djelu 
"KNJIŽEVNOST BAČKIH HRVATA", posebno izdanje časopisa "Kritika" u 
Zagrebu. 

Juraj Lončarević je 1969. god. objavio u Zagrebu djelo "ŠOKAČKI I 
BUNJEVAČKI KNJIŽEVNI PORTRETI", u vlastitoj nakladi. 

God. 1971. Matica hrvatska izdaje vrijedne knjige za poznavanje kulturne 
povijesti i baštine Bunjevaca i Šokaca. To su "Antologija proze bunjevačkih 
Hrvata" i "Antologija poezije bunjevačkih Hrvata" Geze Kikića, "CVJETOVI 
MEĆAVE" - Hrvatske narodne pripovijetke iz Mađarske, Rumunjske, Austrije i 
Čehoslovačke, Balinta Vujkova. 

Zbog raspuštanja Matice hrvatske ova vrijedna djela povučena su iz pro- 
daje jedno desetljeće, što je bilo nepotrebno, jer ne sadrže niti jedan redak koji 
bi se mogao smatrati nacionalističkim. Isto tako trebalo bi izvršiti historiografs- 
ku analizu svih dokumenata koji svjedoče o suđenju nekolicine vodećih bunje- 
vačko-šokačkih intelektualaca, do kojeg je došlo u to vrijeme, kako bi se 
ustanovila opravdanost sumnje da im se sudilo zbog narodnosnog djelovanja. 
Uskoro će biti 20 godina od tih događaja, što znači da je ostvarena i povijesna 
distanca. 

Emanuel Hoško, član Franjevačkog reda, posvetio se istraživanju crkvene 
povijesti. Godine 1978. objavio je studije "Prosvjetno i kulturno djelovanje bosans- 
kih i hrvatskih franjevaca tijekom 18. stoljeća" (NOVA ET VETERA, XXVIII, 1-2, 
Sarajevo, 1978.) u kojoj obrađuje povijest podunavskih Hrvata. Iste godine Ante 
Sekulić objavljuje rad "Preporoditeljska i povijesna baština Ivana Antunovića" 
(Croatica christiana periodica, II., Zagreb, 1978., 47 - 62; 185 - 188). 

A. Sekulić je naveo svu relevantnu literaturu o 1. Antunoviću, a kroz ovaj 
rad je vidljivo koliko je potrebno napora još učiniti kako bi se znanstveno 
obradio preporod Bunjevaca i Šokaca. (Vidi prilog!) 

Godine 1978. Ante Sekulić je objavio i dvije monografije, nastale radom 
na izvorima, zavidnom znanstvenom akribijom. To su: "DREVNI BAČ" i "TRA- 
GOM FRANJEVAČKOG LJETOPISA U SUBOTICI" obje izišle u Splitu kao 
izdanja zbornika "Kačić". 

Isti autor napisao je jedinstvenu sintezu u našoj kulturi. Izašla je kao 
jedini sadrčaj u knjizi 50. ZBORNIKA ZA NARODNI ŽIVOT I OBIČAJE 
JUŽNIH SLAVENA, što ga izdaje JAZU, pod naslovom "NARODNI ŽIVOT I 
OBIČAJI BAČKIH BUNJEVACA", Zagreb, 1986. Ovo djelo sadrži cjelovit i 
sažet povijesni materijal, utemeljen na vrlo bogatoj povijesnoj građi. 

A. Sekulić je stvorio djelo koje po svome obimu, konciznosti i znanstve- 
noj utemeljenosti gotovo da nadilazi mogućnosti individualnog rada. Ono što bi 
u drugim sredinama stvarao tim stručnjaka, u ovom slučaju uradio je jedan 
čovjek. 

A. Sekulić je dao sintezu koja sadrži slijedeća znanstvena područja: povi- 
jest, povijest književnosti, povijest školstva, demografija, etnologija, folkloristi- 
ka, lingvistika, onomastika, geografija, sociologija... 

Godine 1989. u nakladi "Školske knjige" iz Zagreba, dr A. Sekulić objavl- 
juje knjigu: "BAČKI BUNJEVCI I ŠOKCI". Tom knjigom zaokružuje proble- 
matski pristup i Bunjevcima i Šokcima. Hrvatska znanost, a unutar nje i 
historiografija, dobiva time dragocjenu sintezu o povijesnom življenju Hrvata u 
tim prostorima. Važni su Sekulićevi prilozi povijesti, povijesti jezika, književ- 
nosti i kulture Bunjevaca i Šokaca, objavljeni u obliku studija u brojnim stru- 
čnim glasilima. 

Određene nedoumice ostavlja monografija "Hrvatski narodni preporod. 
Ilirski pokret", objavljena u nakladi zagrebačke "Školske knjige", 1988. god., rad 
uglednih povjesničara, Jaroslava Šidaka i suradnika, zbog toga što ne donosi 
informacije o preporodu Bunjevaca i Šokaca. Pretpostavljamo da se radi o prob- 
lemu koji smo naveli u prvom dijelu ovoga rada, naime, o činjenici da Bunjevci 
nisu imali preporod istovjetan onome u matici, odnosno da nisu mogli ni imati 
udjela u Ilirskom pokretu zbog svoga položaja unutar Ugarske. Preporod Bun- 
jevaca problematski doista nije vezan uz hrvatski Ilirski pokret. Međutim, J. 
Šidak ipak pokazuje da je mislio i o Bunjevcima. Na kraju knjige u dijelu koji 
ima naslov: "Kronologija zbivanja u povijesti hrvatskog naroda od 1750. do 
1848. godine", iza 1815. godine stoji slijedeća natuknica: "U Osijeku je rođen 
Josip Juraj Strossmayer, đakovački biskup, nacionalni mecena i vođa Narodne 
stranke (umro 1905. 

U Kunbaji kraj Bacsalmasa (danas u NR Mađarskoj), 1815. god. rođen je 
Ivan Antunović, pisac i preporoditelj bačkih Hrvata-Bunjevaca (umro 1888)" (3). 

Ovom prilikom korisno je napomenuti da je Miroslav Krleža poznavao 
problematiku hrvatske dijaspore, a unutar nje i Bunjevce. O tome je izrekao 
nekoliko misli koje ovom prilikom zaslužuju da budu uvrštene u ovaj rad. 

".. Odumiru manjine i utapaju se u veće nacije. Eto, ispada da Slovenaca 
u Austriji ima sve manje, pa i gradišćanskih Hrvata. U Madžarskoj je danas 
ostalo još malo Srba i Hrvata, a sve ih je manje. Možda su to normalni procesi, 
ne znam. Ali zanimljivo je, to smo govorili, da se naši bunjevački Hrvati u 
Vojvodini madžariziraju, idu u madžarske škole, u njihove crkve. To je glupo, ali 
traže oslonac u istoj vjeri i bore se tako protiv ćirilice. Pa hajde, budite Vi ovdje 
pametni. 

Tim Bunjevcima se dosta bavio Matija Katančić, učenjak za ono vrijeme, 
prvog reda". (...) (4) 

U Trstu su bili za vrijeme Austrije brojniji Hrvati nego Slovenci i sve što 
je radilo u brodogradilištu u Monflaconeu ili što je radilo kao pomoćni, uslužni 
ili lučki radnik, kamal ili nosač, mahom su to bili Hrvati, a danas su oni u Trstu 
nečujni ili su već malobrojni. Dom, oko kojeg su se okupljali, davno je izgorio i 
oni danas u Trstu nemaju ništa, a Slovenci imaju svoje listove, svoja društva, 
svoje štamparije, teatar i ne znam što već, a Hrvati nemaju ništa. Za njih je Trst 
izgubljen grad, takva su eto vremena. (...)" 

"Slično je i sa Suboticom, recimo. Nedavno je na televiziji bila madžars- 
ko-srpska emisija o Subotici. Bunjevci, Hrvati, koji su bili tu dominantni, danas 
školuju svoju djecu u madžarskim školama. Mi postupamo s nekim stvarima 
koje uzimamo u ruke, a da ne vladamo materijom ili imamo kod toga nekakve 
račune; ne znači da je to strategija, ali sve proizlazi iz gluposti. Ako bi pak bila 
strategija, onda piliš, brate, granu, granu na kojoj sjediš, i ne znam što time u 
stvari pojačavaš. Ništa! Mi zapravo o tim stvarima i ne govorimo, a ne znamo 
zašto." (5) 

Leksikografske i enciklopedijske priloge smatramo značajnim za kulturu 
svakog naroda. Premda nisu pisani kao historiografsko štivo, ovi prilozi iz pod- 
ručja koja se tiču povijesti, sadrže osnovne povijesne informacije, često s karak- 
terom znanstvene sinteze o određenom problemu. Osim toga, uz njih se prilaže 
relevantna povijesna literatura koja omogućava daljnje upoznavanje obrađene 
materije. Zbog navedenih razloga zdvajamo u posebno poglavlje priloge hrvats- 
ke leksikografije i enciklopedistike na temu "Ivan Antunović" i "Bunjevci". 


LEKSIKOGRAFIJA 


1. ZNAMENITI I ZASLUŽNI HRVATI, te pomena vrijedna lica u hrvatskoj 
povijesti od 925 do 1925. sa pregledom povijesti Hrvatske, Bosne i Istre, hrvats- 
ke književnosti i razvitka hrvatskog jezika, te hrvatskih vladara, hercega, banova 
i biskupa, kao uvodom. Prigodom proslave 1000. godišnjice Hrvatskog kraljevst- 
va izdao: Odbor za izdanje knjige "Zaslužni i znameniti Hrvati 925 - 1925". Tisak 
i oprema Hrvatskoga štamparskog zavoda D.D. u Zagrebu, Zagreb, 1925. 


"ANTUNOVIĆ IVAN, biskup i pisac, vođa i preporoditelj bunjevačkih Hrvata. 
Rodio se 19. VI. 1815. u Kunbaji. Umro je 13. 1. 1888. u Kaloči. Nauke svršio u 
Kaloči, Subotici, Pečuhu i Segedinu, zatim stupi u klerikat Kaločke nadbiskupi- 


45 


je. G. 1838. zaređen je u svećenika. Onda kapelan, zatim bilježnik i arhivar 
(1840) nadbiskupski u Kaloči. G. 1841. tajnik nadbiskupski. G. 1842. župnik u 
RUR G. 1876. naslovni bosonski biskup. G. 1869. razasla poziv na Bunjevce 
i Sokce za utemeljenje pučkih novina. On je pokrenuo "Bunjevačku i šokačku 
vilu". napisao: "Poučne iskrice" (put po Italiji) - "Slavjan" - "Odmetnik" - "Bog s 
čoviekom" (ogromno djelo) - "Covik s Bogom" (molitvenik) - "Naputak" (proti 
nazarenima) - "Razprava o podunavskih Bunjevcih i Šokcih" (povijesno djelo). 
Pisao je i mađarski. U rukopisu ostavio pripovijetku "Bariša Kitković", - "Oblik 
Subotice". V.D. 


Dr. Velimir Deželić, st. sveuč. bibliotekar u Zagrebu 


2. LEKSIKON MINERVA. Praktični priručnik za modernog čovjeka, Minerva, 
nakladna knjižara, Zagreb, 1936. 


"ANTUNOVIĆ IVAN (1815 - 1888.), svećenik Kaločke nadbiskupije, pisao bun- 
jevačkom ikavštinom za narod, preporoditelj Bunjevaca. 1870. pokrenuo "Bun- 
jevačke i šokačke novine". 


3. HRVATSKA ENCIKLOPEDIJA, sv. 1., Naklada konzorcija Hrvatske enciklo- 
pedije, Zagreb, 1941., str. 501. 


ANTUNOVIĆ, IVAN, Kunbaja 19. VI. 1815, - Kaloča 13. I. 1888., preporoditelj 
bačko-baranjskih Hrvata. Polazio škole u Subotici, Segedinu, Pečuhu i Kaloči. 
Od 1842. župnik u B. Aljmašu, a od 1876. naslovni bosonski biskup. Pored svoga 
svećeničkoga rada razvija veliku nacionalnu djelatnost. Kad su Madžari poslije 
nagodbe s Bečom 1867. počeli provoditi svestranu madžarizaciju, Antunović 
reagira na to pokrećući u Kaloči Bunjevačko-šokačke novine (1870), koje je 
1873. zamijenila beletristička Bunjevačko-šokačka vila. Taj rad je naišao na 
silan odjek u hrvatskom narodu Bačke i Baranje. U svojim "Poučnim iskricama" 
(1872) i "Slavjanu" (1875) prikazuje bunjevački život i običaje, u "Odmetniku" 
(1875) opisuje sudbinu nekog redovničkog renegata, koji kao zavjerenik protiv 
države umire na vješalima. "Bog s čoviekom" (1879) tumačenje je Sv. pisma 
Starog i Novog zavjeta. U "Raspravi o podunavskih i potiskih Bunjevcih i Šok- 
cih" (1882) proučava njihovo podrijetlo bez sustavnog reda, ali s mnogo doku- 
menata. U molitveniku "Čovik s Bogom" (1884) i u knjizi "Naputak" (1882) 
opominje Bunjevce i Šokce, da ostanu vjerni Katoličkoj crkvi. U rukopisima je 
ostavio pripovijetku "Bariša Kitković" i djelo "Oblik Subotice". Antunović je 
više rodoljub nego književnik, nije pisac prirođene sposobnosti, nego piše pre- 
ma potrebi, zbog čega se i laća pera u svojoj 55. godini. Svojim je velikim 
rodoljubljem i prosvjetnim djelovanjem stekao neprolaznu slavu među bačkim i 
baranjskim Hrvatima. 


Lit.: M. Evetović, Biskup Ivan Antunović, 1935, Marko Čović, Književni lik 
biskupa Ivana Antunovića, Hrvatska revija, 1939., br. 7., str. 362 - 366. 


P.P. (Petar Pekić) 


4. ENCIKLOPEDIJA JUGOSLAVIJE, sv. 1. Izdanje i naklada Leksikografskog 
zavoda FNRJ, Zagreb, 1955, str. 131. 

ANTI UNOVIĆ, Ivan, književnik, osnivač i urednik prvih bunjevačkih novina, 
"najkrupniji lik bunjevačkog preporoda" (Kunbaja, Bački Almaš, 19. VI. 1815. - 
Kaloča, 13.1. 1888.) Posle redovnog srednjoškolskog obrazovanja (Kaloča, Su- 
botica, Pečuj, Segedin), svršio bogosloviju u Kaloči, 1842. postao župnik u Al- 
mašu. God. 1870. pokrenuo nedeljni list Bunjevačke i šokačke novine, sa 
beletrističkim dodatkom Bunjevačka i šokačka vila. God. 1873. novine prestaju 
da izlaze i zamenjuje ih Bunjevačka i šokačka vila (do 1875). U trenutku kada je, 
skoro sam, počeo svoj rad na buđenju Bunjevaca, "nije bilo čoveka koji nosi 
kaput, reverendu i habit koji bi sebe smeo nazvati Bunjevcem", pa su ga prijatel- 
ji dočekali skeptički: "Brate Ivo! Zakasnio si sa tvojim predlogom. Mi smo se 
već pomađarili!" Ali A. nije klonuo: iako "lin čovik", svestan da među Bunjevci- 
ma "publiku štijuću stvarat, to je poduhvat s kojim se hrvat trieba ne mnogo 
smionosti nego velike porcie ludosti", on postaje urednik i ekspeditor, pisac i 
propagator svojih novina, a na knjigama mu piše da ih "izdaje i razdieljiva 
pisac". Lepo primljen od Ujedinjene omladine srpske a izdašno pomognut od 
Strossmayera, našavši odziva među Bunjevcima, A. je ubrzo dočekao plodove 
svoga rada, pa su mu prijatelji sa razlogom mogli reći: "Modo longus ordo est 
post nos venientium et idem petentium" (sad je duga povorka onih koji idu za 
nama i traže ono isto kao i mi). Davanjem stipendija A. se brinuo za stvaranje i 
obnavljanje bunjevačke inteligencije. Sam je bio pisac od neposrednog lakog 
novinarskog pripovedanja, sa dositejevski nastrojenom tendencijom (Dositeja je 
inače mnogo voleo i na njemu se učio), a pisao svežom ikavštinom, sa autenti- 
čnom regionalnom čari. 


M. Lac. (Mladen Leskovac) 


BIBL.: Poučne iskrice..., Temišvar 1872, Slavjan na svetih dnevih..., Kaloča 1875, 
Odmetnik, Zagreb, 1875, Razprava o podunavskih i potisanskih Bunjevcih i 

okcih u pogledu narodnom, vjerskom, umnom i gospodarskom, Beč 1882, Bog 
s čoviekom na zemlji, Vac 1879, Naputak (o nazarenima), Kaloča 1882. 


LIT:: V. Stajić, Mađarizacija i preporod Bunjevaca, Glasnik Istoriskog društva u 
N. Sadu, 1935, str. 50 - 93, (tu navedena i sva važnija literatura). 


5. ENCIKLOPEDIJA JUGOSLAVIJE, sv. 1. Jugoslavenski leksikografski zavod, 
Zagreb, 1980, str. 197. - drugo izdanje 


ANTUNOVIĆ IVAN, književnik, osnivač, i urednik prvih bunjevačkih novina 
(Kunbaja, Bački Almaš, 19.V1.1815 - Kaloča, 13.1.1988.) Svršio bogosloviju u 
Kaloči i 1842. postao župnik u Bačkom Almašu. God 1870. pokrenuo nedeljni 
list Bunjevačke i šokačke novine, sa beletrističkim dodatkom Bunjevačka i šoka- 
čka vila, koje prestaju da izlaze 1873. i zamenjuje ih Bunjevačka i šokačka vila 
(do 1875). Dočekan sa skepsom, Antunović nije klonuo u stvaranju i obnavljan- 
ju bunjevačke inteligencije. Kao pisac odlikovao se neposrednim, lakim pripove- 
danjem, sa dositejevskom tendencijom, a pisao je svežom ikavštinom, sa 
autentičnom regionalnom čari. 


BIBL.: Poučne iskrice..., Temišvar 1872; Slavjan na svetih dnevnih ili blagdanih 
crkvenih, Kalača 1875; Bog s čoviekom na zemlji, Vac 1879; Naputak za one 

koji osićaju napast postati nazarenom, Kalača 1882; Razprava o podunavskih i 
potisanskih Bunjevcih i Šokcih..., Beč 1882. 


LIT.: V. Stajić: Mađarizacija i preporod Bunjevaca, Glasnik Istorijskog društva 
u Novom Sadu, 1935., str. 50-93, (s ostalom važnijom literaturom) 


Nakana ovog rada nije da ulazi u kritičku rasčlambu navedenih enciklopedijskih 
jedinica, ali nameće se potreba upozoriti na razliku između teksta napisanog 
1955. godine i teksta napisanog 1980. godine. U drugom članku Dr Leskovac 
izostavlja oznaku da je Ivan Antunović "najkrupniji lik bunjevačkog preporoda." 
Bez navođenja ove oznake, ne samo da se prešućuje ono po čemu je Ivan Antu- 
nović krupna povijesna ličnost, već se prešućuje i postojanje narodnosnog pre- 
poroda Hrvata, Bunjevaca i Šokaca. 


6. HRVATSKI BIOGRAFSKI LEKSIKON 1, Jugoslavenski leksikografski zavod, 
Zagreb 1984, str. 201-202. 


"ANTUNOVIĆ, IVAN, pisac i preporoditelj (Kumbaja kod B4esalmasa, 
19.VI.1815 -Kalocsa, 13.1. 1888). Potomak je obitelji Stjepana Antunovića koji 
je 18.11.1698. dobio od cara Leopolda plemstvo i naslov Aljmaški. Otac Joso i 
majka Manda Petrić imali su petero djece - tri kćeri i dva sina. Pučku školu 
svršio je u B4csalm4su, a 1825. upisao se u prvi razred gramatike u Subotici. 
Zatim se školovao u Segedinu (Szeged), Pečuhu (Pćcs) i Kalocsi. Bogosloviju je 
svršio u Kalocsi i 1838.pastao svećenik. Bio je, između ostalog, župnik u B4csal- 
misu (1842),vijećnik Bačke županije (1843). Podatak da je 1848. zatvoren kao 
Jelačićev pristaša nije točan),zatim kaločki kanonik (imenovan 1859) i privreme- 
ni podžupan Bačke županije (1861). God.1863. stekao je naslov opata Sv.Marije 
od Kereka,1864. imenovan za prepošta Sv.Pavla u Baču, 1875. je predsjednik 
Duhovnog stola i veliki prepošt katolički, a 1876. naslovni biskup. Više od deset 
godina upravljao je Kaločko-bačkom nadbiskupijom zamjenjujući nadbiskupa 
L.Hajnalda. U međuvremenu je boravio 1867. u Parizu i Berlinu, 1869. u Nici, 
Genovi i Rimu, gde se pripremao I. Vatikanski sabor. Poznavao je više jezika 
(grčki, latinski, mađarski, njemački, talijanski i francuski). Antunović je pokre- 
nuo prve novine u podunavskih Hrvata (Bunjevačko-šokačke novine, 1870., 
Bunjevačko-šokačka vila,1873). Njegovom zaslugom je objavljen bunjevačko- 
šokački kalendar: Bunjevačko-šokačka Danica, a zaslužan je i za osnutak nekoli- 
iko prosvjetnih institucija (Kaločka štedionica, Čitaonica, Dobrotvorno žensko 
društvo,Vodna zadruga i dr.).Osiguravao je školovanje darovitim mladićima. 
Pripovijesti, vjersko-nabožne pouke, dopise i rasprave objavljivao je u raznim 
novinama, časopisima i godišnjacima:Bunjevački i šokački kalendar (1870),Za- 
točenik (1870,1875),Bunjevačko-šokačke novine (1871), Srpski narod (1871), 
Bunjevačko-šokačka vila (1872-1876), Sriemski Hrvat (1882), Neven (1884, 1887, 
1889) itd. S puta po Ugarskoj i zapadnoevropskim zemljama javljao se dopisima 

u Bunjevačko-šokačkim novinama (1872) i Bunjevačko-šokačkoj vili (1873, 1874, 

1876). Dopisivao se s mnogim uglednim suvremenicima (J. J. Strossmajerom, J. 

Dobrilom, F. Račkim, 1. Okrugićem, 1. Mažuranićem, G.Martićem, E.Fer- 

mendžinom, I. Kukuljevićem Sakcinskim, B.Modrušićem i dr. ) , ali sva pisma 

nisu sačuvana. Najpoznatija je njegova "Razprava o podunavskih i potisavskih 

Bunjevcih i Šokcih" (1882), iz koje su mnogi crpili građu. Mnoga su mu djela 

ostala u rukopisu: pripovjetke Poslednji Gizdarev, Bariša Kitković, Vjerske isti- 
ne (na latinskom), Obliek grada Subotice te na mađarskom Sophisticus magas 
miveltseg moralja (Ćudoredne sofističke visoke naobrazbe, rukopis iz 1842) i A 
bojtol (O postu, oko 1840). Potpisivao-se pseudonimima: Stari Rodoljub, Ivan 
Antun, Fiizeši Adamko. Antunović je bio predvoditelj svih preporodnih akcija 
među podunavskim Hrvatima. U njegovu radu prepleću se sveslavenstvo i južno 
slavenstvo, ali odlučno je želio pomoći svome narodu i zavičaju. Pisao je nev- 
ješto, ali neposredno i iskreno. Njegov je portret, prema pričanju, izradio Marko 
Horvatski (1934). Djela:- Otvorena knjiga Ivana Antunovića kalačkog kanonika, 
na sve rodoljubne Bunjevce i Sokce naputjena. Kaloča 1870. 


— Poučne iskrice koristnoj pučkoj zabavi. Putem po Italiji godine 1869-te 
sabrao. Temišvar 1872. 

— Odmetnik. Poviesna pripoviedka.Zagreb 1875. 

— Slavjan na svetih dnevih ili blagdanih crkvenih, Kaloča 1875. 

— Bogs čoviekom na zemlji. Vac 1879. 

— Kalocsa v4ros fćnjkćpei mad4r t4vlatban (pseud. Fiizesi Adam- 
ko).V4cz 1879. 

— Fćnj ćs aranykćpek. V4cz 1880. 

— Naputak za one koji osićaju napast postati nazarenom. Kaloča, 1882. 

— Razprava o podunavskih i potisanskih Bunjevcih i Šokcih u pogledu 
narodnom,vjerskom, umnom, građanskom i gospodarskom, Beč 
1882,Sombor 1930. 

— Čovik s Bogom u svojih molba i prošnja. Kaloča 1884. 


1974. objavljen je LEKSIKON Jugoslavenskog leksikografskog zavoda u koje- 
mu 0 Ivanu Antunoviću nema podataka. Isti je slučaj i sa ENCIKLOPEDIJOM 
HRVATSLE POVIJESTI I KULTURE, što je u nakladi "Školske knjige" iz 
Zagreba, objavljena 1980. godine. 


ENCIKLOPEDISTIKA 


Enciklopedijski prilozi o Bunjevcima obrađeni su iscrpno, što znači da 
mogu vršiti svoju , ne samo civilizacijsku, već i historijografsku zadaću. Predsta- 
vit ćemo tri enciklopedijska izdanja. To su : Hrvatska enciklopedija, sv.Ill, Zag- 
reb, 1942; Enciklopedija Jugoslavije, sv.2, Zagreb, 1956, i njeno drugo izdanje iz 
1982. godine. HRVATSKA ENCIKLOPEDIJA, sv.IIl, obrađuje Bunjevce kroz 
11 enciklopedijskih jedinica, sljedećim redom: 

— Ime Bunjevac - autor Matija Evetović 

— Povijest - autor Petar Pekić 

— Naselja i ekonomsko stanje bačkih Bunjevaca - autor Albe Šokčić 
— Vjerske i crkvene prilike među Bunjevcima - autor Matija Evetović 
— Bunjevačko školstvo - autor Matija Evetović 

— Kulturne i prosvjetne ustanove - autor Albe Šokčić 

— Bunjevačke folklorne osobine - autor A. Šokčić 

— Bunjevačko narječje - autor M.Evetović 

— Bunjevački književnici - autor Mate Ujević 
— Narodne pjesme Bunjevaca - autor Ive Prćić 
— Veze Bunjevaca sa drugim Hrvatima - autor A. Šokčić 


ENCIKLOPEDIJA JUGOSLAVIJE, sv. 2. obrađuje Bunjevce kroz četiri 
enciklopedijske jedinice, autori su eminentni stručnjaci. 
— Bunjevačke i šokačke novine-Triva Militar 
— Bunjevci-Stjepan Pavičić 
— Povijest- Vasa Bogdanov 
— Govor - Josip Ham 


ENCIKLOPEDIJA JUGOSLAVIJE, sv.2 .H. izdanje, donosi isti broj en- 
ciklopedijskih jedinica, s time što se uz Vasu Bogdanova javlja Josip Buljovčić 
kao autor nadopune Bogdanovljevog teksta. 

— Bunjevačke i šokačke novine-Josip Buljovčić 

— Bunjevci-Stjepan Pavičić 

— Govor-Josip Ham 

— Povijest- Vaso Bogdanov, plus dodatak-Josip Buljovčić 


Narodnosni preporod Bunjevaca i Šokaca nije historijografski obrađen. Postoje 
brojni momenti koje bi trebalo istražiti, objasniti i podastrijeti javnosti. 


Što se tiče napora hrvatske historijografije da inkorporira povijest Bunjevaca i 
Šokaca u korpus nacionalne povijesti, pokazali smo do koje se mjere u tome 
došlo. Bez obzira na brojna otvorena pitanja, možemo se složiti da se pozitivan 
proces desio u mjeri koja nas ispunjava optimizmom. Posebno u tom pogledu 
naša historijografija duguje Dr. Anti Sekuliću, Bunjevcu koji se niz godina nala- 
zi u matici znanstvenih događanja u svome matičnom narodu, ne prekidajući 
odnose sa manjinom kojoj pripada i radeći ustrajno na njenom približavanju 
matičnom narodu na širokom polju svojih znanstvenih dostignuća. 


BILJEŠKE 


1. Petar Matković: Hrvatska i Slavonija u svojih fizičkih i duševnih 
odnošajih, Zagreb 1873. 

2. Dr. Matija Evetović: Život i rad biskupa Ivana Antunovića, narodnog 
preporoditelja, Subotica, 1935, 48-49. 

3. Jaroslav Šidak: Hrvatski narodni preporod Ilirski pokret, Zagreb, 1988, 
207. 

4. Enes Čengić: S Krležom iz dana u dan. Trubač u pustinji duha, Zagreb, 
1985, 173. 

5. Enes Čengić: S Krležom iz dana u dan. Ples na vulkanima, Zagreb, 1985, 
62. 


(Đuro Vidmarović je pročitao ovu svoju radnju, bez leksikografskih 
i enciklopedijskih priloga, na Znanstvenom skupu o Ivanu Antunoviću 
u subotičkom sjemeništu "Paulinum" 18. prosinca 1988.) 

Ivan Sabatkai 


ŽIVOTNI PUT IVANA ANTUNOVIĆA 


Svaki čovjek koji je živio, ispunio je to vrijeme, od rođenja do smrti 
svojim danima. Danima je dao sadržaj. Čitavom svojem životu je dao jedan 
smisao ili promašaj. O promašenim ljudskim egzistencijama se ne pišu biografi- 
je, osim kao prizori, opomene neiskusnim ljudima. Ne pišu se biografije ni o 
svakidašnjim uspjelim egzistencijama. Nego, pišu se biografije o izvanrednim 
uspjelim egzistencijama koje su ostavile jedan trag iza sebe. Trag kojega ne 
uništava zub vremena, ljudski zaborav ili zloba. Pojedine ljudske osobe ne samo 
da se izdižu iznad drugih, nego drugima daju svoj pečat, koji je prisutan i u 
slijedećim generacijama. Zanimljivo je to da pojedinac ne može bez naroda, ali 
je još zanimljivije i to da narod ne može bez pojedinaca. Ta uzajamnost pojedin - 
ca i naroda, te naroda i pojedinca je tako velika - da se snaga jednog naroda 
mjeri prema broju velikih pojedinaca, ili duhova koji su pripadali dotičnom 
narodu. Veliki duhovi ne padaju odozgor poput kiše, nego rastu iz običnog 
puka. Nastali su iz znoja i žuljeva, radosti i tuge, nadanja i stradanja, od slavlja 
blagdanskih do svadbi i sahrana, od kolijevki do bolesničkih postelja. Od veselih 
pjesama do slatkih pripovjedaka, od poslovica do lijepih običaja. Od svega ovo- 
ga što ispunjuje jedan običan mali ljudski život je satkana duša jednoga čovjeka i 
njegova naroda. I sada dolaze veliki duhovi koji su rođeni iz svega toga, koji su 
zaodjeveni tom ljubavlju, a za uzvrat se žele odužiti svome rodu. Žele svoj rod 
podići, pridići, pa i spasiti. Samo veliki i plemeniti duhovi to znaju i umiju, bilo 
svojim životom, ili perom, ili kistom, ili glazbom, ekonomijom, organizacijom, 
politikom. Sretan je onaj narod koji ima takvih velikih i plemenitih duhova. 
Takav narod nikada neće nestati, niti njegova slava i ugled potamniti. Takav 
narod će davati putokaz drugim narodima, ostavit će pečat svoje egzistencije 
civilizaciji u kojoj živi. 

Stoga smatram da nije nikada suvišno gledati unatrag na one koji su 
živjeli prije nas, koji su utkali svoje životne nade, energije, sve svoje sile, jer su 
ljubili svoj narod. Gledajući njih, mi ne živimo u prošlosti, nego u sadašnjosti. U 
sadašnjoj situaciji koja ima svojih poteškoća, svojih promašaja i svojih propusta. 
Narod bez prošlosti ima nesigurnu sadašnjost, a bez ikakve nade je za bu- 
dućnost. Svi oni žive među nama, koji su doprinijeli da smo mi danas ovdje 

skupljeni. I oni stari naši "ujaci", koji nas dovedoše na ove ravni i biskup Ivan 
Antunović i biskup Lajčo Budanović i Blaško Rajić i Albe Vidaković i Josip 
Andrić i Ante Jakšić, Aleksa Kokić - svi oni žive ne samo u našim sjećanjima ili 
djelima, nego u našim životima. Oni su utkani u naše živote: u naše misli, u naše 
nade, u naše strahove, u naše radove. Oni čekaju na nas da izađemo iz naših 
životnih problema, da jezik i vjera ne izumru između Dunava i Tise. 

Naši franjevci, "stari ujaci", da bi sačuvali vjeru našega naroda, ostavljaju 
stari kraj, a Ivan Antunović, da narod ne bi izgubio jezik, počinje svoj preporo- 
diteljski posao. Taj posao nije bio jednoobličan, još manje monoton, nego živ i 
energičan kao što je i sam život. Životni put biskupa Ivana Anutnovića bio je 
preporoditeljski za Bunjevce i Šokce u našoj Bačkoj. Promatrati životni put 
Ivana Antunovića nije lagan posao. Ne sastoji se samo od datuma života i smrti. 
Od onih ili ovih životnih okolnosti. Od ovoga ili onoga djela: novina, knjiga, 
skupova. Nego, od same vatre, koju je dao na početku. Koju je tokom svoga 
života rasplamsavao, dok se konačno nije sam u tome istrošio i nestao. Ne, nije 
nestao, nego on i dalje živi ovdje među nama. Taj žar i dalje živi u našem 
narodu. I kada jednoga dana budemo sumnjali u taj žar, i ako jednoga dana tu 
vatru ne budemo poticali, doći će sigurna smrt i vjere i jezika. A to je katastrofa! 
"Ako tebe, Jeruzaleme, budem ikada zaboravio, neka mi se desnica osuši, neka 
mi se jezik za nepce prilijepi...". To je židovski narod držalo preko 4000 godina, 
a drži ih i danas. Preživjeli su Egipćane, Babilonce, Asirce, Grke, Rimljane, 
Hitlera i Staljina. Držat će ih dalje dogod bude bilo te vatre u njima. Nema te 
ljudske sile koja može te vatre ugasiti, ni obećanja, ni prijetnje, ni zatori. Ta ista 
vatra je gorjela u našim "ujacima", ta ista vatra je gorjela i u našem Ivanu 
Antunoviću. Turčin je htio vjeru, a Mađar je htio jezik - ali oni su rekli: Ne! Ta 
ista vatra treba gorjeti i u nama! 

Biskup 1. Antunović je živio u jednom veoma burnom vremenu nacional- 
nih i socijalnih previranja u Austriji odnosno Austro-Ugarskoj. Do nagodbe 
1867. god. u Austriji se nisu osjećali pritisci na manje narode, ili raseljene etni- 
čke grupe. Austrija je bila više nacionalna državna tvorevina s feudalno-apsolu- 
tističkim režimom. Slaveni su bili u većini u odnosu na Austrijance i Mađare. U 
vremenu prije nagodbe dolazi do buđenja i preporoda među slavenskim narodi- 
ma u Austriji. Mađari se također bude. Žele samostalnost od Austrije. No, s tom 
političkom samostalnošću kod Mađara se budi i nacionalistička svijest, koja se 
osobito tiranski odnosi prema drugim narodima na njezinom području nakon 
nagodbe. Biskup I. Antunović to i te kako osjeća. Vidi veliko odnarođivanje 
svoga naroda. Uglavnom Bunjevci prelaze u Mađare, a Šokci u Njemce. I. Antu- 
nović je svijestan svoga slavenskog porijekla. Svijestan je i broja Slavena u Aust- 
ro-Ugarskoj, a i o slavenskom moru izvan Austro-Ugarske. Povezuje se sa 
slavenskim preporoditeljima u Austgro-Ugarskoj, a preko njih teži za panslaviz- 
mom. No osobitu vezu ima s Južnim Slavenima izvan Austro-Ugarske. Povezuje 
se s biskupom J.J. Štrosmajerom, sa Zagrebom i Novim Sadom. Nakon duge 
zime osjećalo se proljeće. Austro-Ugarska je bila na umoru zbog svojih društve- 
no-političkih trzavica. Prije samog rasula Austrijanci i Mađari su stezali nacio- 

nalne uzde nad slavenskim narodima, počela je masovna germanizacija i mađari- 
zacija. To je ponukalo već starca I. Antunovića da 1870. godine - pokrene "Bun- 
jevačko šokačke novine" s prilogom "Bunjevačko šokačka vila". U pismu svom 
prijatelju Iliji Okrugiću između ostalog kaže: "Al kako rekoh pišem, da me 
neprijatelj ne nađe neposlena i neodvuče u prokletstvo." Želja, dakle, da posta- 
ne čuvarom narodne svijesti, braniteljem narodnih prava i skrbnikom narodnih 
dobara, utisla mu je već kao starcu pero, koje nikada nije otupilo u velikoj i 
teškoj borbi u obrani narodnih svetinja. I. Antunović žali što svoj rad nije prije 
započeo. 

Koliko je bio uključen u panslavizam, odnosno jugoslavenstvo vidi se i po 
tome da njegove "Novine" i "Vila" prodiru iz Bačke u Baranju, Banat, Srijem, 
Hrvatsku, Slavoniju, Dalmaciju, Srbiju, Hercegovinu i Crnu Goru. Njegov vjerni 
suradnik Stjepan Grgić bilježi 1876. god. da Zagreb i Varaždin imaju više pretp- 
latnika na "Novine" i "Vilu", nego Subotica. 

Kada je "Vila" prestala izlaziti, piše Iliji Okrugiću: "Vjerujte da će me srce 
boljeti do groba.... No, al_zato sve do groba rad sam rodu služiti i štogod bude | 
Sile i vremena, to ću njemu žrtvovati". Novine su u rukama Antunovićevim imale 
ulogu buđenja. Kao što truba u vojsci služi za buđenje i upozorenje na nešto 
važno, tako isto i "Novine" i "Vila" su igrale ulogu trube. Zreliji njegov rad je bio | 
pastoralni rad, spojen s rodoljubivom sviješću. Za svećenika je ređen 1838. god. 
Malo vremena je bio kapelan u Čantaviru. Zatim je obavljao neke službe u 
kalačkom ordinarijatu, a 1842. god. je postao župnikom svoje rodne župe B. 
Aljmaš. "Kao župnik I. Antunović se očinski brinuo za svoje župljane. Kao 
dobar pastir, on je uvijek bio među svojim vjernicima i poučavao ih u vjeri i 
korisnim naukama. On je poučavao djecu i omladinu u školi, a starije u crkvi i 
domu." "Učio ih je na sve, što naša sveta vjera uči, kako će čovjek postići blagos- 
tanje na zemlji, a poslije smrti život vječni u nebu. Jednom rječju bio je pravi 
svećenik." "Svaki dan je sa svojim kapelanima sjedio u ispovjedaonici, dočekivao 
skrušene vjernike i učio ih dobru." U B. Aljmašu je 1. Antunović proveo 18 
godina kao župnik. Za to vrijeme B. Aljmaš se preporodio u ćudorednom pogle- 
du. Za vrijeme njegova župnikovanja podignute su lijepe školske zgrade, općins- 
ka bolnica, uređena je crkva i kalvarija. 

Dok je još bio župnikom u B. Aljmašu, pripremao je veliko teološko 
djelo za narod "Bog s čoviekom". Nije se mogao zadovoljiti snekom površnom 
pastorizacijom, ili pastorizacijom samo B. Aljmaša, nego nečim širim, koje će 
moći obuhvatiti sve naše ljude koji govore hrvatskim jezkom. Djelo je poza- 
mašno ima 744 stranice. Zbilja, za ono doba jedinstveno na hrvatskom jezičnom 
području. Knjiga "Bog s čovickom" tiskana je u Vacu, 1879. god. 

U uvodu upozorava svećenike kako trebaju vjernike upoznati sa Svetim 
pismom, kako Starim tako i Novim zavjetom. Tumači teološki Sveto pismo 
narodu počevši od stvaranja svijeta, objašnjenje Staroga i Novoga zavjeta, pa 
život prve Crkve, opisuje progone kršćana i hereze, zatim svetu misu i sakra- 
mente. 

Vidio je I. Antunović širenje nazarena, osobito među šokačkim življem i 
zato izdaje knjigu "Naputak". Kao i u samom početku širenje protestantizma 
bilo je veliko među kršćanima, jer kršćani nisu imali neku dublju vjersku svijest, 
a nisu baš ni mogli imati kad nisu poznavali vjeru. Tridentski sabor i Isusovački 
red s jednim ozbiljnim pristupom produbljivanju vjerskog znanja kod običnog 
puka uspjeli su podići nasipe da se protestantizam dalje ne širi. Na isti način 
postupio je i biskup Ivan Antunović. Ne samo da je izdao knjigu "Naputak", 
kako bi narod upozorio na zablude krivovjerja, nego je izdao i knjigu "Bog s 
čoviekom", a zatim u Kaloči 1884. god. "Čovik s Bogom" - molitvenik. Želio je s 
njima privesti narod k sjedinjenju s Bogom u molitvama i promatranju istina 
katoličke vjere. 

I. Antunović svestrano je zalazio u ondašnju problematiku našega naro- 
da. Ne samo da mu sačuva ime i jezik, nego i katoličku vjeru. Nije to bio lagan 
posao. Tražio je znanja, finansijsku podlogu, suradnike i što je najvažnije, opti- 
mizam i životnu energiju da će u tome uspjeti. Teško je to bilo početi. Njegove 
ideje i djela nailazile su na velike prepreke ne samo sa strane Madžara i 
"madžarona", već i sa strane njegovih suradnika: "U nadi da će za ovu uzvišenu 
zadaću naći dosta suradnika, on dođe u Suboticu i sazove najuglednije ličnosti u 
župski dvor sv. Terezije. Na ovom sastanku bili su prisutni: Ivan Probojčević, 
prepozit i župnik kao domaćin, Boza Šarčević, Bariša Prćić, Filo Probojčević, 
Mate, Lajčo i Stipan Antunović, Vince i Franjo Somborčević i još mnogi drugi 
od uglednih Bunjevaca. No, ovaj plemeniti poziv Antunovićev nije našao odazi- 
va među prisutnima i odbili su da sudjeluju u narodnim poslovima. I. Antuno- 
vića je iznenadio ovaj njihov odgovor, pa rekavši im, da će za ovo njihovo 
izdajstvo odgovarati prid Bogom i ljudima, obrati se Bozi Šarčeviću i reče: "Aj- 
de, Bozo, mi smo naše svršili i nemamo ovdje ništa više da tražimo". Svojevre- 
meno on je oduševljavao mlade i sposobne ljude, pomagao im je u materijalnim 
poteškoćama. Dok je bio u kalačkoj kuriji, svaki dan je kod njega bilo na objedu 
sedamdesetak osoba, mnogima je tako pomogao da završe školu. Oko 200 mla- 
dih rodoljuba je iškolovao. U školovanim ljudima gledao je budućnost našeg 
naroda. 

Neposredno Laka izlaska "Novina" i "Vile", 1869. godine, izdaje svoj "Po- 
ziv" na Bunjevce i Šokce: "Mene je prava Bunjevka rodila i zato donle neću da 
vjerujem dok se ne osvjedočim: da i vi blagog ovog naroda sinovi, koji ste na 
prsih Bunjevaka, Šokica odhranjeni, otaca vaših trudom i krvavim znojem izmu- 
čeni, žestoku bol ne osjećate, kad gledate, gdje oni vaši rođaci, na čijih ramenih 
ste se na jedan ili drugi odličan svjetovni ili crkveni stališ uzdigli: u neznanstvu 
čame, brojem i imovinom se gube, jer neimaju, tko bi im knjige znanstva sadan- 
jeg svieta otvorio i nauku potrebnu udielio, da se njihova lijepa narav razvijava... 
Braćo mila, svanulo je, neka je, dakle, kraj neplodnoj tužbi, nastao je dan i 
pozivljemo se svikoliki, u kojima još bunjevačka, šokačka krv vrije, da se 
sdružimo, snagu i svu našu silu sjedinimo i narod naš od sigurne propasti izbavi- 
mo, a na onog, koji bi se iz ovog narodnog posla izvukao, na sve grlo vičemo: da 

ga nije mila Bunjevka, Šokica svojim sladkim mliekom doila, već nemila Turkin- 
ja odgojila". 

I. Antunović je bio zov na kojega su se mnogi odazvali. Prosvjetom naro- 
da postigao je puno. To je bio njegov životni put, kojega mu je Svemogući 
dodijelio. Narod je bio svijestan sebe - da nisu neki zaostali Raci, već Narod koji 
ima svoju prošlost i budućnost. Ove godine slaveći 100. obljetnicu njegove smrti, 
došli smo na ovaj skup da osvijetlimo taj dragi lik. Zahvaljujući njemu, mi jesmo 
ono što jesmo danas. On je prisutan uvijek među nama ne toliko po novinama i 
knjigama, nego svojim životom, svojom osobom. Sve je sveo u geslo "Sve za 
vjeru, narodnost i riječ svoju". 


(Ivan Sabatkai pročitao je ovo predavanje na Znanstvenom skupu 
o I. Antunoviću u subotičkom sjemeništu "Paulinum", 18. studenog 1988. godine) 


MOLITVA NA ČAST SV. ĆIRILA I METODA 


Sveti Ćirile i Metode! Vas slavenska mati rodila, pa ste se zato spremno 
odazvali pozivu slavenskoga kralja Rastislava, moravskog vladara, da njegov puk 
od zla izbavite. Bog Vas je nadario duhom znanja i darom jezika, pa ste ne samo 
Sveto Pismo na slavenski jezik priveli, nego ste i za izgovor ovoga najprikladnija 
slova sastavili, i također i slavensku liturgiju na službu Božju zasnovali. 

Vas je Bog izabrao za slavenske apostole, pa ste se svetim redom 
učvršćeni, na ovo najuzvišenije zvanje pripravljali. Vama je bila namijenjena 
radost, pronaći tilo sv. Klementa pape, i to iz Kerzona sa sobom u Rim ponijeti, 
komo ste se jednom uputili, kao sv. Pavao u Jeruzalem - da Vaš nauk sa onim sv. 
Petra sravnite i svezu jedinstva Crkve Istočne sa Zapadnom učvrstite. 

Blažena je majka, koja vas je na svit rodila, jer je u vama, Bogu na slavu, 
dva apostola prikazala, slična majci sv. Ivana i Jakova. Blažene su vaše 
evanđeoske stope, jer kamogod ste po Panoniji prolazili, tamo su nicale crkve 
katoličke, u kojima se Bog slavio i narodi po Isusu spasavali. 

O, dragi sv. Ćirile i Metode, blaženi slavenski apostoli, koji ste Bogu Ocu 
ugodili, pod vašu moćnu zaštitu privodimo mladež našu, dicu našu, da se po 
milosti vašega apostolstva, potpuno nauče viri katoličkoj i u njoj tako učvrste, 
da je nikakova napast ne mogne uzdrmati, bila ona obećanjem, mamaljenjem ili 
prijetnjom. Ponizno molimo, da se stavite pred lice milostivoga Boga, te gorljivo 
zaprosite ujedinjenje svih slavenskih grana u jednoj te istoj Crkvi, kojoj je vidlji- 
va glava sv. Petar u svojim naslidnicima rimskim papama i da se ovako kršćans- 
ko učenje u njima što više razgrana i svetost života što bolje učvrsti. 

Tvoja je volja bila, a naša radost, Tebe, o Isuse, u slavenskom jeziku 
hvaliti. Pred Tebe, o milosrdni Spasitelju, skrušenim srcem stupamo, moleći Te 
da se po svom velikom milosrđu smiluješ narodma slavenskim i iz njihove sredi- 


55 


ne ukloniš razdor, iz svakog pak njihova uda, obitelji i plemena iskoreniš svako 
krivovirje, kako se ne bi pomutila očinjska radost Boga Oca, nego neka Njegovo 
svevideće oko radosno i veselo počiva nad svim Slavenima, sabranima u krilu 
svete Majke Crkve (rimokatoličke), jednim Duhom nadahnuti, pivamo slavu 
imena Isusova, te istim sredstvima tražimo kraljevstvo nebesko, po Bogu Ocu od 
početka nam priprvljeno, u ime Isusa i Duha Svetoga, na vike vikova. Amen! 


(Sastavio biskup Ivan Antunović i objavio u molitveniku "Čovik s Bogom u svojih 
molba i prošnja", izdanom u Kaloči 1884. godine, tiskom Franje Holmeyera strani- 
ce 557 i 558.) - Lazar Ivan Krmpotić pripremio je ovu molitvu za ekumensku 
službu Riječi u čast sv. Ćirilu i Metodu, 6. travnja 1986. godine, a u povodu završne 
svečanosti 1100. obljetnice smrti sv. Metoda, u subotičkoj katedrali - bazilici!) 

Ante Sekulić, Zagreb 


PREPORODITELJSKA I KOVIJESNA B BAŠTINA 
IVANA ANTUNOVIĆA 


O Ivanu Antunoviću napisano je mnogo prigodnih napisa, više rasprava, 
a najpouzdaniji životopis objavio je Matija Evetović (1). Međutim, u povodu 
devedesete obljetnice Antunovićeve smrti treba osloboditi preporoditelja pre- 
kodunavskih Hrvata nepotrebnih uresa kako bi njegova pojava i značenje rada 
što čvršće bili ugrađeni u povijest naroda komu je pripadao. Ivanu Anmtunoviću 
nisu potrebne velike riječi, niti ga treba izvlačiti iz bezimenosti: poznat je njegov 
pothvat sedamdesetih godina prošloga stoljeća, znana su njegova djela. Potreb- 
no ga je samo ugraditi u naša znanstvena proučavanja te iz mnoštva njegovih 
misli, raspoloženja i djela izlučiti najbolja, najvrednija i najtrajnija. Tragika je, 
naime, velikih ljudi što ih rijetko razumijemo, shvaćamo i prihvaćamo - jamačno 
zbog njihove veličine, a i zato što su svojom svagdašnjicom natkrili naše obzore. 


Preporoditeljski rad 


Život Antunovićev počeo je u trenutku kada su Napoleonove vojne i 
pohodi mijenjali zemljovid Evrope; učio je u raznim gradovima pripremajući se 
za svećeničko zvanje u godinama koje su u austrijskoj carevini bile bremenite 
preporodnim mislima i djelima njenih naroda; u zreloj dobi bio je svjedok obli- 
kovanja ugarskog puka u bojovan madžarski narod; misli i nemire 1848. nepos- 
redno je doživio kao čovjek razborit koji se ne oduševljava Kosuthom, a u 
srspkoj Vojvodini nalazi potvrdu svoga uvjerenja da su slavenski narodi austrijs- 
kog carstva na putu svoga oslobođenja; dvadesetak godina nadživio je austro- 
ugarsku nagodbu (1867) kao i hrvatsko-ugarsku (1868); živio je u carstvu, 
preživio revolucije, prevtate i apsolutizme, razne diplome i patente. Sažetak iz 
svih previranja svoga stoljeća Antunović je pretočio u bogatstvo preporoditeljs- 
kog rada među prekodunavskim Hrvatima, u svome zavičaju. 

U svim knjigama, raspravama i napisima Ivan Antunović prikazan je i 
predstavljen kao preporoditelj. Osim Ivana i Matije Evetovića, o preporoditelju 
Antunoviću pisali su hrvatski, srpski i madžarski pisci, o njemu je zabilježeno u 

enciklopedijama (2). Vasa Stajić misli da Ivan Antunović "potpuno zaslužuje 
titulu bunjevačkog Štrosmajera" (3). U prikazu bunjevačke književnosti pisac u 
knjizi "O Bunjevcima" - Milivoje V. Knežević - priznaje da se "ističe svetački 
lijepa figura prosvjetitelja i probuditelja bunjevačkog roda, kaločkog kanonika 
Ivana Antunovića" (4). Blaško Rajić nazvao je Antunovića nositeljem "narodne 
ideje" (5), a Petar Pekić iskreno priznaje: "Antunović je veći rodoljub no 
književnik" (6); Geza Kikić pak tvrdi da je Ivan Antunović "Svojim političkim i 
književno-prosvjetnim radom stekao ugled pravog preporoditelja i buditelja na- 
cionalne svijesti bunjevačkih Hrvata" (7). Sličnu misao zabilježio je Đuro Kun- 
tarić ističući da je Antunović "hrabro i nesebično pokrenuo buđenje narodne 
svijesti kod Bunjevaca" (8). 

Konačno, Matija Evetović s puno štovanja prema Antunovićevu preporo- 
diteljskom radu zaključuje: "Želja, dakle, da postane čuvarom narodne svijesti, 
braniteljem narodnih prava i skrbnikom narodnih dobara, utisla mu je već kao 
starcu u ruke pero..." (9). 

Doista, Antunović je počeo svoju javnu, preporoditeljsko-književničku 
djelatnost god. 1870. u svojoj 55. godini života. Te je godine počeo Antunović 
svoj rad u listu Bunjevačke i Šokačke novine (10). Naime, nakon austro-ugarske 
nagodbe 1867. objavljen je u Ugarskoj zakon o manjini (1868) prema kojemu je 
ČI. XXXVIII. priznato i zajamčeno pravo u školi, u sudstvu i upravi. Antunović 
je iskoristio tu zakonsku odredbu pa ja skupio na dogovor uglednije osobe u 
župni dvor sv. Terezije u Subotici (11), ali nije našao podrške. Zato je 15. 
kolovozua 1869. napisao i poslao poziv Bunjevcima i Šokcima za utemeljenje 
pučkih novina (12). Poziv je tiskan na hrvatskom i madžarskom jeziku (13). 
Proglas Antunovićev bio je iznenađenje (14), ali "on je na visoko rodoljubivi 
način pozvao svoj rod da se vrati sebi i da se kupi pod njegovu zastavu, jer je 
njega prava Bunjevka rodila" (15). Naime, Antunović doslovce veli: "... pozivlje- 
mo se svikoliki, u kojima još bunjevačka, šokačka krv vrije, da se sdružimo, 
snagu i svu našu silu sjedinimo i narod naš od sjegurne propasti izbavimo" (16). 

Proglas je Antunovićev odjeknuo, a desetak dana poslije, 25.kolovoza 
1869., na skupštini u Velikoj Kikindi odlučila je Ujedinjena omladina srpska 
preporučiti narodu da podrži list namijenjen bačkim Bunjevcima i Šokcima 
(17). Međutim, Antunovićev podvig nisu pozdravili Madžari, a bilo je nekoliko 
duhovnika koji se nisu slagali s radom kaločkog kanonika (Ivan Palić i dr.) 
Treba spomenuti također da je poznatom znanstveniku Euzebiju Fermendžinu, 
koji je kao mlad, učen i poznat franjevac bio pozvan na suradnju s Antuno- 
vićem, njegov franjevački provincijal Ivo Rodić odgovorio: "Što bi vlada, što bi 
kardinal kaločki rekao čuvši da je redovnik franjevac drznuo se narodnu svijest 
u Bunjevaca buditi?... Za urednika takvog lista, koji će velike zaprieke imati, 
mora se tražiti čovjek posve neodvisan, kom nije stalo do ičije milosti" (18). 

Antunović je ostao odlučan i postojan, ali također svjestan pogibelji u 
kojoj se nalazi, pa svome štićeniku i rođaku Ivanu Evetoviću piše: "Nemoj mi 
više pisat, i drugima kaži da mi ne pišu, ne sbog mene, već sbog vaših osobah, 

buduć neću da ikog na svietu izvrgnem pogibeli, koji s menom dopisuje" (19). 

Prvi broj Bunjevačkih i Šokačkih novina (Novine) objavljen je 19. ožujka 
1870. Na prvoj je stranici starinska bunjevačka soba u kojoj je skupljena obitelj 
(20). 

Novine su počele izlaziti, a pomoćnici Antunovićevi bili su Kalor Miloda- 
nović i Ago Mamužić (21). Ne spominjući suradnike, treba upozoriti da su 
Antunovićeve Novine izlazile tri godišta, ali su s 52. brojem trećeg godišta pres- 
tale izlaziti (22). "Novine" je naslijedila Bunjevačka i Šokačka vila (Vila) s ciljem 
i svrhom "da raznosi političke viesti, razvija po slavianske obitelji koristnu i 
zabavnu pouku " (23). Za Vilu je izdavatelj i odgovorni urednik bio Antunović, 
jer je Vila prvotno bila prilog Novina. Zato Vila ima šest godišta; prestala je 
izlaziti s brojem 18. toga šestog godišta (24). 

Prosudba je B. Modrošića da su trogodišnje Novine ispunile zadaću te 
piše "u ime Bunjevaca i Šokaca": "... zovite nas kako vas volja; samo nam dajte 
slobodu, a mi slobodni izvojevat ćemo si častno ime za vjekove..." (25). U Vili je 
spomenuti Modrošić zabilježio potrebu "da se bližimo s rodom svojem cilju, 
spasavajućemu sve narode: "Sve za vjeru, narodnost i rieč svoju" (26). 

Nema sumnje da su Novine i Vila bili prosvjetiteljski listovi Ivana Antu- 
novića jer su se izdavatelj, urednik i suradnici držali utvrđenih načela: "Mi 
hoćemo i živo želimo svoj duševni i tvarni razvitak. Mi hoćemo naše po Bogu i 
naravi pripadajuće pravo, naime: naš jezik, naš svestrani napredak..." (27). 

Nameće se potreba brižno proučiti godišta Novina i Vile ne samo radi 
Antunovića i znanstvene prosudbe njegova prosvjetiteljskog rada, nego i radi 
pregleda povijesti, pokušaja i težnje da se makar sa zakašnjenjem prouče 
preporodne misli i rad među prekodunavskim Hrvatima. Antunovićeva je 
također zasluga što su pokrenuti godišnjak "Danica" i "Neven". Međutim, 
treba upozoriti da je oko prvog godišnjaka u novije doba napisano nekoliko | 
rasprava, a neposredni razlog bila je Bibliografija koju je objavio Ivan Ku- 
jundžić, god. 1969. (28) Podaci u raspravama zanimljivi su, ali treba upozori- 
ti da je godišnjak među prekodunavskim Hrvatima imao naslov "Bunjevački i 
šokački kalendar", od god 1883. "Bunjevačko-šokačka Danica", od 1886. "No- 
va Danica", pa "Danica" (1888), a od 1892. godišnjak je imao naslov "Suboti- 
čka Danica" (29). 

"Neven" je počeo izlaziti god. 1884. Prvi urednik bio je Mijo Mandić, 
štićenik i učenik Antunovićev. Bolesni preporoditelj i probuditelj našao je u 
mladom Mandiću odanog pristašu koji je primajući dobrotvorovu potporu za 
školovanje nastavio kao mladi učitelj rad za dobro i napredak svoga naroda i 
zavičaja. "Neven" je doživio pedeset i dva godišta; posljednji broj, u veljači 1940. 
uredio je JOSO ŠOKČIĆ (30). 

Teško je razlučiti Antunovićev prosvjetiteljski rad od njegovih književni- 
čkih djela, ali čini se ipak uputnim istaknuti rad oko listova koji su trebali 
sadržajno pomoći prosvjeti i buduću svijest bačkih bunjevačko-šokačkih Hrvata. 
Petogodišnji neposredni rad Antunovićev oko listova pridonio je podizanju i 
okupljanju hrvatskog puka i inteligencije u Prekodunavlju. Pripomena da je 
Antunović pokušao "da reformiše bunjevački jezik u korist ijekavštine i književ= 
nog jedinstva sa Hrvatima" (31) ne može biti uvjerljiva, jer je znanstveno.ne- 

održiva: bunjevačka ikavica (kao i dalmatinska, slavonska) govor je hrvatskog 
jezika. 

Mjerila o Antunovićevu prosvjetiteljskom radu imaju punu potvrdu ako 
se prihvate njegove riječi: "... jerbo sam uviren da može biti umnijih, razsvitljeni- 
jih Bunjevaca nego što sam ja, al da ima koji bi većma ljubio svoj rod, to ne 
dozvoljavam..." (32) U sklopu prilika, teškoća i životne dobi treba doista povje- 
rovati u tu riječ "probuditelja bunjevštine". 


PISAC I "KNJIGOLJUBAC" 


Suvremeni ocjenitelj književnog rada Ivana Antunovića neće moći utvrdi- 
ti umjetničku vrijednost ni jedne njegove knjige, ali će prihvatiti misao Blaža 
Modrošića o molitveniku "Covik s Bogom" da "ovakve knjige mi Bunjevci još 
nismo imali, a ne znamo hoće li kadgod nalične joj i imat" (33). Međutim, tu 
misao je napisao dugogodišnji Antunovićev suradnik. No, kad je riječ o djelima 
koja se uključuju u književnost - u neposrednijem značenju riječi - Antuno- 
vićeva ostvarenja imaju iznimno značenje. Ne može se prihvatiti tvrdnja da su 
njegove novele, putopisi i romani prva "književna ostvarenja takve vrste u 
književnosti bačkih Hrvata" (34), jer je prije Antunovića bilo uspješnijih pisaca. 
Točno je mišljenje: "tko temeljito pročita i prouči njegova izdana i neizdana 
djela, lako se može uvjerit, da je Antunović bio dobro upućen u teologiju, 
filozofiju i estetiku, u pravo i narodno gospodarstvo ... jednom riječju, Antuno- 
vićev um bio je prava enciklopedija znanja i umjetnosti. Čovjek svestrano naob- 
ražen, koji je sve što je znao i napisao za narod, mogao je uistinu postati 
prosvjetiteljem narodnim" (35) U tome je sve: u "prosvjetiteljskom radu" Antu- 
nović je volio knjigu, uistinu je bio "knjigoljubac" i nadao se svojim pisanjem 
potaknuti i druge, poglavito svoje neuke sunarodnjake, uputiti u knjigu, otvoriti 
i raširiti obzore, poučiti na putu napretku. Zato ne treba u djelima Antuno- 
vićevim (bez obzira na sadržaj) tražiti znanost i znanstvenu obradbu; nema u 
njegovim djelima sustavnosti, nema čistoće jezika, niti mu je rečenica uvijek 
jasna. Konačno, Antunović je počeo pisati u dobi kad drugi prestaju književno 
stvarati, a u šestom desetljeću života ne uči se književni jezik. Ipak, Antunović je 
stajao na početku razdoblja koje je rađalo ljude više željne nego sposobne da 
obave goleme poslove. Iz Antunovićevih želja rodio se naraštaj koji je mogao ići 
naprijed, jer mu je preporoditelj i probuditelj zacrtao put i usmjerio ih boljitku i 
slobodi. 

Radi preglednosti spisateljskog rada, sva Antunovićeva djela mogu se 
rasporediti u skupine: 


I. Objavljena djela 


1. "Otvorena knjiga Ivana Antunovića" kalačkog kanonika, na sve rodoljubne 
Bunjevce i Šokce naputjena. U Kalači tiskom Malatina i Holmeyera /1870/, - 
Vel. 21,5x34,6cm, 3 str. 

2. "Poučne iskrice" koristnoj pučkoj zabavi putem po Italiji godine 1869-te 
sabrao Ivan Antunović, kalački kanonik i "Bunjevačko-šokačkih novina" ured- 
nik. U Temišvaru, tiskom Braće Magjarah 1872., - Vel. 12x17,2 cm. 276 str. 


3. "Odmetnik", poviesna pripoviedka od Ivana Antunovića kalačkog kanonika i 
"Bunj.-šok. Vile" urednika. U Zagrebu, slovi Dioničke tiskare, 1875., - Vel. 
13,4x12,2 cm, 293 str. 


4. "Slavjan na svetih dnevih ili blagdanih crkvenih". Napisao Ivan Antunović, 
urednik "Bunjevačko-šokačke Vile". U Kalači, tiskom Malatina i Holmeyera, 
1875., - Vel. 8*, 135 str. 


5. Knjiga kojom je prisvitli gospodin Ivan Antunovich, naslovni bosonski bis- 
kup, veliki predstavnik prvostolne crkve kalačke i crkvo-sabornoga ispita prid- 
sidnik Gjenu Dulića, pridsidnika subotičke "Pučke Kasine" prilikom otvora 
Kasine pozdravio. U Subotici, iz štamparije Josipa Bittermanna /1878]/., - Vel. 10 
x 16 cm, 14 str. 


6. "Bog s čoviekom na zemlji" Djelo predstavljajuće Trojedina Boga u doticaju 
s čoviekom u svih njegovih vjerskih i društvenih odnošajih. Napisao i izdao Ivan 
Antunovich Kalačko-Bačke Biskupije Svećenik... Tiskom G. Serćdy Obrtna Za- 
voda Gluhoniemih u Vacu. 1879., - Vel 4* VI + 774 str. 


7. "Kalocsa v4ros fćnykćpei mad4r tćvlatban". Kćszitette: Fiizesi Adamko. A 
kalacsai szegćnjek rćszćre ćpitend6ć munkah4z alapj4nak jav4ra. V4cz, Serćdy G. 
Siketn. Iparint. Konyvnyomddja, 1879., - 8*, 106. str. 


8. "Fćny ćs arnykćpek". A lelkipaszotkod4s tćren gyiijto&tte kalocsab4csi megyć- 
nek egyik 4ldoz4ra. V4cz. Nonym. Serćdy G. Siketn. Iparin. K&nyvnyomda4jaban, 
1880., - Vel 8%, 256 str. 


9, "Naputak" za one koji osićaju napast postati nazarenom. Sastavljen po Ivanu 
Antunovichu. U Kalači, tiskom Malatina i Holmeyera, 1882., - Vel. 8*, IV + 263 str. 


10. "Razprava o podunavskih i potisanskih Bunjevcih i Šokcih u pogledu narod- 
nom, vjerskom, umnom, gradjanskom i gospodarskom". Napisao Ivan Antuno- 
vich, Kalačkobačke biskupije svećenik. U Beču, tiskom Friederika Jasper-a, 
1882., - Vel. 8*, 182 str. 


11. "Čoviek s Bogom u svojih molba i prošnja". Napisao Ivan Antunovich, Kalo- 
čke-bačke biskupije svećenik. U Kaloči, nakladom pisca. Tiskom Franje Hol- 
meyera, 1884., - Vel 8*, VII + 897 str. 


Ne želeći raščlaniti svako Antunovićevo objavljeno djelo (prostorni okvir 
to ne dopušta), mora se zaključiti da su mu knjige bogoslovskoga i nabožnog 
sadržaja (Bog s čoviekom, Čovik s Bogom), zatim poučna, domoljubna djela 
(Poučne iskrice, Slavjan, Odmetnik, Naputak); povjesničko mu je djelo "Razp- 
rava". Jedno madžarsko djelo govori o gradu u kojemu je živio (Kalocsa v4- 


I0s...), a drugo (Feny es arnykćpek) jest rasprava o svećeničkom staležu. Mora ,: CW 
se istaknuti da je pisao hrvatska djela književnim jezikom (štokavski, ijekansko»N < S 


ali molitvenik "Čovik s Bogom" pisao je ikavicom svoga zavičaja. QA 
nE 


1. Rukopisna djela Ivana Antunovića 


1. "Posljednji Gizdarev", str. 357. pogl. 36. Pripovijest iz života bačkih plemića 
u prvoj polovici XIX. stoljeća. 


2. "Bariša Kitković" str. 451. pogl. 42. Pripovijest iz života plemića u županiji 
bačkoj. 


3. "Sophisticus, magas mivelts€g morđlja". (Ćudoredje sofističke visoke naob- 
razbe). str. 22 (Rukopis iz god 1842.). 


4. "Abojtrol" (O postu). Str. 94. pogl. 9 (oko god. 1840.). 
5. "Vjerske istine". str. 26. tri dijela (latinski rukopis). 


Osim ovih rukopisnih djela IVAN EVETOVIĆ spominje u svome živo- 
topisu da je Antunović napisao manje djelo: 


6. "Obliek grada Subotice". 


Međutim, podataka o sadržaju djela nema, ali spomenuto je također u 
kraćem prikazu Antunovićeva života i rada u "Letopisu Matice srpske" (knjiga 
158, str. 152, god. 1889). Jamačno je naslov uzet iz Građe JAZU, knj. 2. Zagreb, 
1899., str. 242-243. 

U prikazu Antunovićeve književne baštine M. Evetović je dvije kraće 
pripovijesti označio kao NOVELE. Mislim da se ne radi o novelama, nego o 
dvjema pripovijestima pisanim crno-bijelom tehnikom zakašnjelog romantizma: 


1. "Svilenka", Vila, 1874,, br. 7-16. 
2. "Nesretna Marija", Vila, 1876., br. 15-17. 


Prva pripovijest omeđena je događajima u doba napoleonskih ratova. 
Zaljubljenici Kaja Barabašević i Karlo Ljubojević, uzor-djevojka i valjani mladić 
ne ostvaruju svoju ljubav jer u plemićkom dvoru kuju urotu protiv njih. U 
spletkama i tužnom svršetku mladih osoba sudjelovala je svojom zlobom i splet- 
kama Svilenka. 

U drugoj pripovijesti lijepa ali nesretna Marija udala se za nekog bačvara. 
Nije sretna i život joj je patnja. K tomu su pridonijeli i događaji god. 1848. U 
pripovijesti je Marija vječna patnica, a kad je muž oteo svoju djevojčicu, zatim 
krojačev sinčić (iz nesretne veze za nemirnih događaja) umro, Marija je još neko 
vrijeme, do svoje smrti, živjela od milostinje. 

Sadržajno obje pripovijesti ne mogu izdržati čvršće mjerilo, ali pisane su s 
izričitom nakanom da u čitatelju pobude osjećaje i potaknu ga na čestit i pošten 
život. Obje pripovijesti vezane su za život na bačkoj ravnici, a objavljene su u 
doba Antunovićeva spisateljskog zamaha. 


III. Napisi i članci 


1. "Alaj bi božićkovao". Vila, 1872., br. 52. 
2. "Novo ljeto, mladi Božić". Vila, 1873., br. 1. 

"Seoski starešine". Vila, 1873., br. 2-3. 

"Hvaljene žene". Vila, 1873., br. 4-6. 

"Da li je bolje razkomadano ili ujedinjeno zemljište". Vila, 1873., br. 7-8. 
"Gradjanska ženidba". Vila, 1873., br. 9-10. 

"Obći jezik". Vila, 1873., br. 11. 

"Da li je istina da je Slavjan na službovanje stvoren". Vila 1873., br. 12. 


"Vojništvo oženjeno". Vila, 1873., br. 15-16. 


10. 
11. 
12. 
13. 
14. 
15. 
16. 
IME 
18. 
19. 
20. 
Pila 
. "Slavianske matere". Vila, 1874., br. 25. 

. "Tko ne miluje vino". Vila, 1874., br. 26. 

. "Samouprava snuje u svakoj općini napridak ili nazadak". Vila 1875., br. 1-2. 
. "Vatrogasci". Vila, 1875., br. 3. 

26. 


"Da li je moguće da se narodno spasimo". Vila, 1873., br. 18. 
"Crkva i škola". Vila. 1873., br. 22. 

"Djakovo". Vila, 1873., br. 25. 

"Bogogrde u psovki i kletvi". Vila, 1874., br. 5. 

"Hajka na popove". Vila, 1974., br. 10. 

"Pučki poglavice". Vila, 1874., br. 8-16. 

"Vjera i znanost". Vila, 1874., br. 18-19. 

"Crkva i država u školi". Vila, 1874., br. 20. 

"Čega je znak ako se gdje spore prosioci". Vila, 1874., br. 21. 
"Divojke". Vila, 1874., br. 23. 

"Slavianke kao supruge". Vila, 1874., br. 24. 

"Zanatlie u ljudskom kolu". Vila, 1874., br. 23-25. 


"Po čemu se odaje čoviek, da je umom i srecom neotesan, neugladjen, neizob- 


ražen?" Vila. 1875., br. 5. 


BIJA 
28. 
29. 
30. 
31. 
82 
B3) 
34. 


"Šta čeka Bunjevce i Šokce?" Vila, 1875., br. 6. 

"Zašto mladji ne poštivaju starije?" Vila, 1876., br. 1-2. 
"Do Boga uzdaj se u se". Vila, 1876., br. 7. 

"Najskuplje najstrašnije". Vila 1876., br. 13-14. 

"Tko nam je prijatelj?" Vila, 1876., br. 17-18. 
"Pronevirenje". Neven, 1884., br. 2. 

"Samoubojstvo". Neven, 1884., br. 6. 

"Brak". Neven, 1884., br. 10. 

IV. Dopisi 


Među Antunovićeve radove treba pribrojiti i DOPISE. 

Sa svoga puta po Ugarskoj i po zapadnoevropskim zemljama Ivan Antu- 
nović javljao se svojim Novinama i Vili. Pisao je neposredno, ali uvijek poučno. 
Koliko se moglo utvrditi, dopisa nema mnogo; ukupno osam, u razdoblju od 25. 
listopada 1872. do 1. lipnja 1876. Prvi iz Aljmaša (25. listopada 1872) objavljen 
u Novinama (1872/52), drugi je iz Hamburga (26. srpnja 1873.) objavljen u Vili 
(1873/24), slijede iz Rotterdama (28. kolovoza 1873.) u Vili (1873/25), opet iz 
Aljmaša (Vila, 1874/2), Kaćmara (Vila, 1874/7), Ljubljane (23. svibnja 1876) u 
Vili (1876/12), zatim Kaiser Franz-Josefsbada (28. svibnja 1876/12), zatim Kai- 
ser Franz-Josefsbada (28. svibnja 1876.) u slijedećem broju Vile (1876//13) i 
dopis iz Bad-Neuhausa (Štajerska) pisan 1. lipnja 1876., objavljen u Vili 
(1876/15). 

Unatoč podacima, o Antunovićevim dopisima ne može se nikako zaklju- 
čiti da je bio izvjestitelj koji priopćuje zanimljivost s puta, iz grada ili kraja. 
Njegovi dopisi su doista napisani izvan Kaloče, ali pisac ih koristi za svoja 
razmišljanja i pouke o ljudima njegove domaje, nisu Antunovićevi dopisi 
književni sastavci, prikazi i sl., nego su prvotno svjedočanstva o brojnim puto- 
vanjima znatiželjnika koji gledajući druge ljude i krajeve razmišlja o teškoćama 
svoga zavičaja. 


V. Sačuvana pisma 


Ivan Antunović pisao je uglednicima svoga doba: Josipu J. Strosmajeru, 
Jurju Dobrili, Franji Račkom, Iliji Okrugiću, Ivanu Mažuraniću, fra Grgi Mar- 
tiću, fra Euzebiju Fermendžinu, Ivanu Kukuljeviću, Blažu Modrošiću i dr. 
Nažalost, sva njegova pisma nisu sačuvana, a Matija Evetović želio je skupiti i 
objaviti sva koja su mu bila dostupna. U svojoj knjizi o Ivanu Antunoviću Eve- 
tović bilježi da su pisma upućena Ivanu Evetoviću sva sačuvana (36). Ima ih 
šesnaest: od 21. svibnja 1881. do 9. prosinca 1887. Pisama su hrvatski (37), a 
osim pisama Matija Evetović objavio je Antunovićeve kratke poruke Ivanu Eve- 
toviću (38). 

Odgovor o sudbini mnogih Antunovićevih pisama treba tražiti u onome 
što ga je god. 1887. uputio Miji Mandiću. Naime, u veoma kratkom pismu Ivan 
Antunović traži od naslovljenika neka "moja sva pisma" uništi (39). 

Iliji Okrugiću je napisao dvadeset i osam pisama. Matija Evetović ih je 
sva objavio, ali priopćuje: "Pisma, što ih je Antunović poslao svome "Pobri" Iliji 
Okrugiću, našao sam u prijepisu u ostavštini svoga strica" (40). Treba vjerovati 
da to nisu sva Antunovićeva pisma Iliji Okrugiću, ali ostala nisu za sada pro- 
nađena. Pisma 1. Okrugiću obuhvaćaju razdoblje od 4. veljače 1871. do 23. kolo- 
voza 1881. Teško je baš radi toga povjerovati da se posljednjih sedam godina 
života Antunović nije javljao svome prijatelju. U Subotici je god. 1930. objavlje- 

na zbirka ANTUNOVIĆ IVAN. Iz pisama Iliji Okrugiću - Sremcu (U sveuč. 
knjižnici u Zagrebu čuva se primjerak pod br. 136.659 - 147 a). 

Pisma Dr. Edi Margaliću su na madžarskom, osim jednoga (4. siječnja 
1873). Objavljeno je (jamačno i sačuvano samo toliko) šest pisama, a dok tri 
imaju nadnevak (4. siječanj 1873., 5. veljače 1876., 3. siječnja 1882.), ostala tri su 
bez njega, ali prema sadržaju su svakako pisana nakon prva tri (41). 

Vasa Stajić je najprije objavio dva Antunovićeva pisma koja je našao u 
ostavštini Đorđa Rajkovića (42), a pismo Miši Dimitrijeviću (12. siječnja 1870) 
priopćio je Vasa Stajić dvije godine kasnije u LETOPISU MATICE SRPSKE 
(43). Matija Evetović je i ta pisma objavio u svojoj knjizi (44). 

Antunovićevo pismo ELIZABETI PRASNIČKI ROĐ. BERTIĆ pri- 
općeno je u svetojeronimskoj DANICI, 1934. (str. 91-95), a pisma Iliji Ku- 
jundžiću (20. svibnja 1882). Đeni Duliću, predsjedniku PUČKE KASINE (16. 
studenog 1878.), Danijelu (Dani) Evetoviću (25. studenog 1887), objavio je M. 
Evetović (45). : 

Treba upozoriti da je Antunović svoja pisma upućena Đeni Duliću i Dani 
Evetoviću pisao svojom bunjevštinom, ikavski, dok je drugima pisao književnim 
jezikom kakav je bio naučio služeći se onodobnim pravopisom (uz nerijetke 
pogreške). 

M. Evetović je ova Antunovićeva pisma rasporedio u četiri skupine: 

1. pisma Miši Dimitrijeviću, Lazaru Kneževiću, Nepoznatom Srbinu iz Novog 
Sada i Miji Mandiću; 

2. pisma Elizabeti Prasnički rodj. Bertić i Đeni Duliću; 

3. pisma Ivanu Evetoviću, Iliji Kujundžiću i dr Edi Margeliću; 

4. pisma Danijelu Evetoviću i Iliji Okrugiću. 


Takva Evetovićeva dioba Antunovićevih pisama nema dovoljno razloga. 
Naime, pripomene Evetovićeve ne luče pisma sadržajno, jer u svakoj skupini 
ističe Antunovićevu domoljubnost. 

"Dah plemenite duše i kucaj slavenskog srca... iskreno želi jedinstvo i 
zagovara ga..." (o prvoj skupini); rodoljubni sadržaj. "daje mudre savjete" (o 
pismima druge skupine), u trećoj skupini pisama Antunović je iskusan borac "za 
narodna prava" i poučava kako treba biti jak i ustrajan u borbi; u pismima 
zadnje skupine Antunović je rekao "sve, što mu je na srcu" dotičući se "pitanja iz 
svećeničkog, narodnog, političkog i javnog života" (46). Takva prosudba M. Eve- 
tovića o pojedinim skupinama nije puno pridonijela zaključku koji se nakon 
raščlambe nameće: Antunovićeva pisma su potvrda njegovih nazora i životnih 
načela, mirna rasprava o pitanjima koja su mučila njegove prijatelje, znance i 
suradnike, poglavito njega osobno. 

Međutim, velika je šteta što M. Evetović nije objavio druga pisma, jer 
suvremenog čovjeka i znanstvenika zanima priopćenje Antunovićevih misli J. 
Dobrili, Iv. Mažuraniću, G. Martiću i drugim uglednicima onoga doba koji su 
radili oko napretka svoga naroda. I "o kojima je mnogo lijepih djela zapisala 
naša slavna povjesnica" (47). 

U prikazima Antunovićeva rada obično se ističe njegovo djelo RAZPRA- 
VA O PODUNAVSKIH BUNJEVCIH I ŠOKCIH, koje je objavio god. 1882. u 
Beču šest godina prije svoje smrti. Neki misle da je to Antunovićevo najvažnije 
djelo (48). P. PEKIC piše: "Ta ljubavlju pisana, ali bez sustavnog reda sastavlje- 
na rasprava je najvažnije djelo o Hrvatima u Vojvodini. Iz nje su mnogi crpili 
gradivo za pisanje o Bunjevcima i Šokcima" (49). 

Ova Antunovićeva knjiga tiskana je u veličini 8*, ima tri dijela, 22 pog- 
lavlja i 180 stranica (50). 

Antunović je svojoj knjizi napisao "Predgovor" i spomenuo literaturu. 
Suvremeni znanstvenik neće tako bilježiti literaturu, ali u Antunovićevoj knjizi 
je putokaz kojega se držao pisac (51). U uvodu svoje knjige Antunović spominje 
odluku "Matice srpske", koja je raspisala nagradu za najbolji rad o Bunjevcima 
(52). Pisac ističe da svoju knjigu nije radio za spomenutu nagradu. 


Antunovićeva RAZPRAVA ima tri dijela: 


I. DIO - Mučeništvo Slavenah, str. 22. - Slaveni već prvih stoletja 
kršćanstva dobrim dielom bijaše u njedra svete majke crkve uvedeni, str 27 - 
Uzroci zbog kojih kršćanstvo umah iz prva nije se u Slavenih učvrstilo, i svoje 
dobrotvorne sile u njih razvilo str. 29. - Gdje mogu korien svojeg poriekla tražiti 
Bunjevci i Šokci podunavski, str. 35. - Da li je opravdano reći: da Jugosloveni 
nisu imali prednost za osnovanje države, str. 37. - Udes Slavenah u obće, str. 45. 

II. DIO - Srodnost Bunjevacah i Šokacah s Hrvatimi i Srbimi, po svemu 
jugu rasprostranjenimi, str. 50. - Različita mnienja o imenu Bunjevac i Šokac, 
str. 56. - Bunjevci i Šokci u podunavlju i potisju starosjedioci, str. 74. - Uzroci 
pada Slavenah, str. 92. - Slaveni u doba dolazaka Magjarah i osnovanje države 
Ugarske, str. 96. - Muhačka bitka god 1526. i njezine posljedice, str. 108. - Udes 
Slavenah podunavskih i potisanskih poslie bitke Muhačke, str. 112. - Nove na- 
selbine Slavenah u Podunavje i Potisje, str. 121. - Zasluge Slavena podunavskih i 
potisanskih po državu Ugarsku, i njihovo premućno stanje, sve do izgnanja 
Turčina iz Ugarske, str. 152. - Zasnovanje graničarstva (militarije), str. 159. - 
Neumrle zasluge i patnje stoljetne graničarih, str. 165. 

II. DIO - Srodnost sudbine Bunjevacah i Šokacah s onom Srbina ugars- 
kog, str. 170. - Uzpirivanje ljubavi medjusobne, bilo bi po svemu opravdano, str. 
192. - Dosadanja nastojanja obijih stranah medjusobno podronjavaju temelj 
bitisanja Slavenstva str. 197. - Govorili vodje ovdje i ondje što im drago, al 
ostaje istinom: da po Magjara neima drugdje spasa, već u ozbiljnoj ravnoprav- 
nosti svih narodnosti ugarskih, a po nas jugoslavene jedino u miru i sjedinjenju 
vierskom, str. 219. 

RAZPRAVA je bila veoma uzbudljiva knjiga o kojoj se raspravljalo u 
dvojnoj monarhiji. Pisca su žestoko napadali (53), a ugarski predsjednik vlade 
Koloman Tisza tražio je od nadbiskupa Hajnalda da Antunovića pozove na red, 
a zabranio je raspačavanje knjige (54). 

No RAZPRAVA je donijela ploda pa su knjigu priznali kao potreban 
priručnik za slijed tragom povijesti prekodunavskih Hrvata (55). Knjiga je po- 
budila pozornost učenog svijeta (56) čitali su je i služili su se njome pisci (57). 

RAZPRAVA, međutim, nije bez propusta, nedostataka i pogrešaka. Tre- 
balo je proučiti i ispitati svaku stranicu, svaki propust i ispraviti pogrešku. Ne bi 
se učinilo krivo ni piscu, niti bi bila oštećena povijest. Naime, Antunović je 
počeo pisati djelo kad je već bio pomalo iscrpljen i bilježi da se neće upuštati u 
pojedinačne rasprave, jer "o tom ne dolikuje razlagati umom i tielom oslabljelu 
čoviku" (58). Svrha je bila dokazati da su Bunjevci i Šokci "starosjedioci u ovim 
krajevima" (59); tom cilju je sve potčinjeno u Antunovićevoj knjizi. Značenje 
RAZPRAVE treba tražiti u općem preporoditeljskom radu Antunovićevu. "U 
nacionalnom preporodu bunjevačkih Hrvata Ivan Antunović je bio glavni po- 
bornik pokreta koji je prozreo velikomađarsku strategiju asimiliranja slavens- 
kog življa u Ugarskoj - potiskivanjem maternjeg jezika u školama, neutralizira- 
njem utjecaja vodećih ličnosti na žirem prostoru..." (60). 

Ushićen otkrićima u povijesti svoga zavičaja i sunarodnjaka, Antunović je 
zaboravio sustavnost u slijedu podataka, nemaran je u lučenju istine od poluisti- 
ne, izvornosti od patvorine. Djetinjski zaboravljiv u prepričavanju događaja, 
Antunović je ostavio djelo kakvoga o Bunjevcima i Šokcima preko Dunava nije 
bilo: opsežno, prepoznatljivo, krcato predajom i prepričavanjem, prožeto lju- 
bavlju i željom da se doista glasno čuje istina o narodu koji se sagiba nad 
brazdama širokih ravnica. BLAŽ MODROŠIĆ je devet godina nakon smrti 
pisca RAZPRAVE pripomenuo: "Neumrli Antunović se nada, da će jednoć 
ustati bunjevački il šokački delija, odličnik umom i plemenitim rodoljubnim 
srcem, koji će nam najstrožijom kritikom obilodaniti naše starinstvo... (61) 
Međutim, mirno jeo RAZPRAVI prosudio STJ. BEATO BUKINAC u svome 
radu o djelovanju franjevaca za hrvatskih seoba u XVI. i XVII stoljeću (62). 
Bukinac spominje RAZPRAVU ističući da je pisana s velikom ljubavlju, ali bez 
prave znanstvene vrijednosti (63); međutim, u knjizi su neke bilješke dragocje- 
ne. "Stari Rodoljub", kako je Antunović sebe nazivao, napisao je, dakle, djelo 
koje se unatoč manjkavosti ipak ne može zanemariti. 


ANTUNOVIĆEVA BAŠTINA 


Trebalo bi o Probuditelju prekodunavskih Hrvata spomenuti još mnoge 
podatke o njegovu radu (osnutak "Kalačke štedionice", "Čitaonice", "Dobrotvor- 
nog ženskog društva", "Vodne zadruge", i dr.) (64), o pomoći listovima NEVE- 
NU i SUBOTRIČKOM GLASNIKU (65), o školovanju darovite bunjevačke 
djece (66). 

Međutim, u raspravi o Antunovićevoj preporoditeljskoj i povijesnoj 
baštini nije bila svrha u zamahu obuhvatiti svu širinu i veličinu njegove djelat- 
nosti, nego upozoriti na potrebu dublje raščalmbe rada predvoditelja svih pre- 
porodnih čina među prekodunavskim Hrvatima. Antunović je patio od boljetice 

onodobne: sveslavenstva; onodobnoga maglovitog južnoslavenstva, ali odlučno 
je želio pomoći svome zavičaju i narodu. Pisac molitvenika i nabožnih djela, 
Antunović je nevješto ali neposredno i iskreno pisao pripovijesti, poučne iskrice 
i pobudno štivo; napisao je i RAZPRAVU, pokretao listove. U radu se hvatao u 
kolo sa STROSMAYEROM, J. DOBRILOM i ostalima primajući njihove sav- 
jete, upute, prihvaćajući nerijetko i nazore o pitanjima i događajima. 

Predložen za člana AKADEMIJE u Zagrebu (67) nije dočekao takvu čast 
našega naroda na panonskoj vjetrometini. Preporoditeljskim radom, širinom 
djelatnosti ostavio je baštinu koju je možda najprikladnije zabilježio : "... onaj, 
koji pošao bude mojim tragom (a takav da će se roditi, kojega će srce težiti k 
svom rodu, o tom neću da dvojim) neka zna kamo da se okreće, gdi da što traži". 
(68) 

(Croatica christiana periodica, časopis Instituta za crkvenu povijest Kato- 
ličkog bogoslovnog fakulteta u Zagrebu, 1978. br. 2. str. 47-62.) 

(11) Nazočni su bili: IVAN PROBOJČEVIĆ, BOZO ŠARČEVIĆ, BARIŠA PRČIĆ, FRAN- 
JO SOMBORČEVIĆ, VINKO SOMBORČEVIĆ, FILO PROBOJČEVIĆ, STIPAN 
ANTUNOVIĆ, LAJČO ANTUNOVIĆ, MATE ANTUNOVIĆ i IVAN ANTUNOVIĆ. 
Usp. NEVEN XI1/1898., str. 132. - EV 11/48, - JOSO ŠOKČIĆ, Život i rad Age Ma- 
mužića, Novi Sad, 1939, str. 4. - (bivši župni dvor je sada biskupsko sjedište - Biskupija). 

(12) EVI/241. 

(13) ONDJE, - (Nakon nekoliko mjeseci uputio je drugi POZIV, usp. bilj 64.) 

(14) ONDJE. 

(15) O BUNJEVCIMA, str. 32. - Navedene rečenice su sažetak Antunovićeva POZIVA. - 
Drugi POZIV na pretplatu uputio je Antunović 15. prosinca 1869. 

(16) EV I/241 - EV II/49. - Antunović je po točkama iznio načela prema kojima će se ravnati: 
prihvaća hrvatski pravopis, čvrsto će se držati državne ustavnosti, a poglavito će se boriti, 

opirati, "centralismu i anarhii, absolutismu i radikalismu". - List će izlaziti tjedno i pretpla- 

ta će biti godišnja 3 for. 

Co LJETOPISI MATICE SRPSKE, knjiga 331, svez. 1-3. 1932., str. 207-210. - Usp. J. 
OKČIĆ. Spom. djelo, str. 4-5. 

ARHIV JAZU, XV 24 - XI b II/4. Pismo od 11. prosinca 1882. - podatak je bio poznat i 

prije, ali nedavno ga je objavio SREĆKO MAJSTOROVIĆ, O Euzebije Fer- 

mendžin./Zagreb, 1978/, str. 8. 

Pismo IVANU EVETOVIĆU od 9. kolovoza 1886. Dakle, nakon više od petnaest godina 

snosi "posljedice" svoga rada. 

Taškoće su bile oko NOVINA mnogovrsne i različite: vlast je budno pratila suradnike i 

pretplatnike, a Iv. Antunović piše: "Tiskar nam nije prijatelj, ko nijedan Madjar, tako mo- 

ram š njim ophadjat kao s jajetom... Ovaj naš tiskar misli da gratiu pokaziva, kad samo pri- 

mi našim jezikom što u tiskaru..." (Pismo ILIJI OKRUGIĆU, 4. veljače 1871.). 

J. ŠOKČIĆ, Ago Mamužić, str. 4 (Pripominjem da je osobno ime AGO skraćenica od Au- 

gustin. KALOR je zapravo Karlo, odnosno Dragutin). 

NOVINE III/1872, br. 52. str. 205. - (Obustava NOVNINA uslijedila je jamačno na zaht- 

jev ugarskog ministra prosvjete TREFORTA koji je tražio od L. HAYNALDA, nadbisku - 

pa, neka Antunoviću zabrani izdavanje novina). 

ISTO. 

VILA je V/1875., br. 5 počela s novim izdavateljem i urednikom Blažom Modrošićem, a 

tiskana je u BAJI, u tiskari J. JILK zatim ud. K. PAULA. 

NOVINE II1/1872., br. 52, str. 215-216. 

VILA V1/1873., str. 2 (U sveuč. knjižnici u Zagrebu čuva se Vila, br. 90.402-218). 

ONDJE, (str. 6). 

KUJUNDŽIĆ, IVAN. Bunjevačko-šokačka bibliografija. Rad 355 JAZU, Zagreb 1969., 

str. 667-769 (Kujundžić Bibl.) - Sastavljač Bibliografije sumnjao je u podatke (str. 748), a 

SENTĐERĐI ISTVAN je u napisu Pitanje prvog kalendara u "Bunjevačko-šokačkoj bib- 

liografiji" Ivana Kujundžića. (Let. Mat.srpske, knj. XIX., str. 582-584.) upozorio na Ku- 

jundžićeve propuste. - O Kujundžićevoj BIBL. pisali su i upozorili na propuste ĆURČIĆ 

LAZAR, Nova bunjevačko-šokačka bibliografija. Let. Mat. srpske, knj. XIX, str 592-593. 

- SEKULIĆ ANTE, Misli i primisli o bunjevačko-šokačkoj bibliografiji Ivana Kujundžića. 

Kritika br. 18., Zagreb, 1971., str. 515-520. A 

SUBOTIČKA DANICA je izlazila od 1893, sve do god 1941. Nakon II. svjetskog rata je 

izašla za god. 1945. i god 1946. Nakon prekida opet je izišla za 1971. i 1972. - Ostali go- 

dišnjaci koji su izlazili u SOMBORU, BUDIMPEŠTI i drugdje nemaju dugi niz, a nazive 

su mijenjali. (Ukoliko su imali u naslovu DANICA nisu usmjerenošću i sadržajem bili ve- 

zani za SUBOTIČKU DANICU). Usp. KUJUNDŽIĆ, BIBL, str. 748-757. 

Usp. KUJUNDŽIĆ, BIBL., str. 758-760. (Urednici i vlasnici NEVENA su se mijenjali pa 

je i usmjerenost sadržajna, društvena i opća bila prilagođena strančarskim nesporazumima 

i borbama). ; 

O BUNJEVCIMA, str. 33 / MIL. KNEŽEVIĆI. 

RAZGOVOR II. O biskupu Ivanu Antunoviću, Subotica, 1935., str. 16. 

NEVEN 1884., 15. rujna 1884., str. 9. 

KIKIĆ, Antologija, str. 100. 

EV I11/235. 

EV 11/137. 

EV 11/174 sl. 

EV 11/180. 

Pismo iz god. 1887. (bez točnog nadnevka). 

EV 11/139-163. - ANTUNOVIĆ IVAN, Iz pisama Iliji Okrugiću-Sremcu. Subotica, 1930. 

EV 11/166-168. 

LETOPIS MATICE SRPSKE, knj. 324, svez I. god. 1930., str. 67-69. 

LETOPIS MATICE SRPSKE, knj. 331. svez 1-3, god. 1932., str. 208-209. 

EV 11/138; 163; 172. 

EV 211/165-166; 168-171; 180-181. 

EV II/182. 

EV 11/137. 

O BUNJEVCIMA, Pregled bunjevačke književnosti, str. 33. 

PEKIĆ, Povijest Hrvata, str. 278. 

(50) 


(51) 


KUJUNDŽIĆ, BIBL., str. 702. zabilježio je knjigu pod brojem 157. Kao u nizu slučajeva 
sastavljač bibliografije upućuje da primjerke posjeduje Bunjevačka knjižnica Ivana Ku- 
jundžića (broj, signatura?), GRADSKA BIBLIOTEKA SUBOTICA (broj signatura?) i 
da ima fotografiju (knjige, stranice?). Međutim, takva uputa može zavarati, jer ima više 
knjižnica koje čuvaju spomenutu knjigu (Sveuč. knjižnica u Zagrebu, Biblioteka Matice 
srpske u N. Sadu, Franjevački samostan u Baču i dr). Knjižnica Iv. Kujundžića je neupot- 
rebiva (koliko se uopće desetak gaodina nakon vlasnikove smrti može zvati knjižnicom). 
Popis Antunovićeve literature objavio je I. KUJUNDŽIĆ u knjizi Izvori za povijest bunje- 
vačko-šokačkih Hrvata, Matica Hrvatska, Zagreb, 1968., str. 14-17. (O manjkavosti spo- 
menute Kujundžićeve knjige usporedi ANTE SEKULIĆ, NEDOREČENA ISTINA. 
Kritika, br. 6. str. 389-394.) - Dužnost je upozoriti da popis literature nije izvor, vrelo, pa 
tako nije ni Antunovićeva knjiga, niti popis literature u njoj). s 

IV. ANTUNOVIC; Razprava o podunavskih i potisanskih Bunjevcih i Sokcih..., str. 7. (U 
tekstu: RAZPRAVA). 

NEVEN, god. XXXIII., 1920., str. 1. - BUNJEVAC. God. I. 1882., Sombor. Urednik 
IVAN BATORI (Prije promjene imena : BURNA). - EV 11/103. 

EV 11/103. (prema podacima dr. EDE MARGALICA). 

NEVEN, god. XIV/1897., str. 73. 

EV 11/103. 

Primjerice: STJEPAN BEATO BUKINAC (De activitate franciscanorum, Zagreb 1940). 
PETAR PEKIC (Povijest Hrvata u Vojvodini). ANTE SEKULIC (Književnost bačkih 
Hrvata) i dr. - Srpski pisci ALEKSA IVIC (Iz prošlosti Bunjevaca), JOVAN ERDELJA- 
NOVIĆ (O poreklu Bunjevaca), M. KNEŽEVIĆ (Pregled bunjevačke književnosti). VA- 
SA STAJIĆ i dr (Teško imenovati sve pisce koji su spomenuli RAZPRAVU kao i 
enciklopedijske knjige madžarske u kojima Antunovićevo djelo ima svoj spomen). 
RAZPRAVA, 106. 

EV 11/99. 

KIKIC, Antologija, str. 9. 

NEVEN, god. XIV/1897., str. 93. 

BUKINAC BEATO. De activitate franciscanorum in migrationibus populi croatici saecu- 
lis XVI et XVII. Zagreb, 1940. (Bukinac, De activitate franciscanorum). 

BUKINAC, De activitate franciscanorum: "Opus scriptum est cum magno amore, atta- 
men valorem vere scientificum non habet; in eo tamen habentur variae notitae praetiosis- 
simi valoris" U tekstu slobodan prijevod. 

EV 11/25. : 

O NEVENU je već bilo spomena. - SUBOTIČKI GLASNIK počeo je izlaziti u srpnju 
1873. Urednik KALOR MILODANOVIC. Izlazio je Glasnik samo šest godišta. 

EV 11/35. 

SUBOTIČKA DANICA, 1914., str. 55-56. (Koliko je poznato prekodunavskih Hrvata ne- 
ma u popisu članova Akademije u Zagrebu, niti Srpske akademije nauka u Beogradu. Je- 
dino je ALBE VIDAKOVIĆ bio dopisni član JAZU u Zagrebu). 

RAZPRAVA, PREDGOVOR. 


STAROMU RODOLJUBU 
(Ivanu Antunoviću) 


Kadno suša svu zemlju objima, 
Zemlja puca, - izvor plasne zdeni. 
Trava vehne što rose neima; - 
Bujne boje nije u zeleni; - 

Sve sdvojaba - u prsa se gruva - 
Kad na jednoć iz oblakah gusti 
Iza stužna vremena i suva 

Blaga kiša na zemlju se spusti. 


Kaplje cure - a sve oživljuje - 
Korečak se kriepi izcrpljeni, 
Cvietak cvjeta i kišicu štuje, 
Listak, travka ljepše se zeleni; 
Sve kišicu hvali dobrotvornu, 
Koja trže zemlju iz mrtvila 
Snimljuć sliku s nje suvu, okornu, 
Što ju bila ljuto prikrilila. 


Tako i ti, rodoljube mili, 

Kišica si rodu milovana, 

Koja dosad u stisci i sili 

Pomaže ga tužna, razjadana; 

Te luč spasa kad skroz mu ugasi, 
I kad nade povehnu mu cvieće, 
Ti oživi sve i netom spasi, 

Ej Bunjevče, blaga kišo sreće! 


Čime bi ti to rod naplatio? - 
Nema zlata mnogim nedohitna, 
Kojim ovde tol bi sretan bio, 
Nema srebra, ni biserja sitna; 
Neg iskrenom i zahvalnom rieči 
Za dobrotu rod ti hvali tvoju 
Više putah kojom ga usreći 

U mrtvilu, kušnji, nepokoju. 


U životu s vilom te pratila 

Zviezda mila, zviezda sreće krasna 
Uviek vjerno nada tobom bdila, 
Uviek svjetla ko Danica jasna; 

A na drugom, na svietu boljemu, 


Resila te kruna slavske dike 
Neuvehla u dvoru Božjemu 
Vjekovita za čine velike! 


To su želje roda iskrenoga 

Što ih prava ljubav uzplodila, 

To su ćuti srca slavenskoga 

Što ih zora danas uzrodila; 

Te odlažuć gudalo na stranu, 
Gleduć strune milom u pokoju 
Završujem blažen k IVANDANU 
Ovu malu smiernu pjesmu svoju. 


(Bunjevačka i Šokačka vila, VI, 10, 15. svibnja 1876., str. 395.) 
(Subotička Danica, kalendar, 1935., str. 365.) 
Blaž Modrošić: 


Franjo Emanuel Hoško 


SURADNJA E. FERMENDŽINA 
U ANTUNOVIĆEVOJ "RAZPRAVI" 


U predgovoru svoje "Razprave" (1) Ivan Antunović zahvaljuje općenito 
svima koji mu pomogoše u njezinom nastajanju ovim riječima: "Budi svim prija - 
teljem hvala, koji su mi, u ovome po mene trudnom poslu, išli na ruku". (2) 
Poimence zahvaljuje 1. Antunović samo dvojici: umirovljenom graničarskom 
pukovniku Ivanu Murgiću (3) i franjevcu Euzebiju Fermendžinu. (4) 

U predgovoru izrečenu zahvalu Ivan Antunović potvrđuje više puta u 
samom tekstu "Razprave", jasno navodeći što mu je priopćio E. Fermendžin i 
što je preuzeo od njega. (5) Sam Euzebije Fermendžin je također ostavio dokaze 
O svojoj suradnji s Ivanom Antunovićem u nastajanju njegove "Razprave", (6) a 
istodobno i znak poštovanja koje je gajio prema Antunovićevoj osobi i djelovan- 


ju. (7) 


Prve tri opaske upravio je Euzebije Fermendžin na predgovor "Razprave" 
potičući najprije Ivana Antunovića da se oprezno i točno izrazi, kad govori o 
madžarizaciji Bunjevaca. E. Fermendžin prenosi kako Ivan Antunović piše "da 
se ukalamenjem jedne narodnosti (bunjevačke) u drugu (magjarsku) prvi narod 
(tj. bunjevački) guši, a drugi (tj. madžarski) slabi". Euzebije Fermendžin pripo- 
minje da se to "ne može za obe narodnosti dokazati", jer povijest dokazuje da se 
takav proces zbiva "na uštrb jedne, ali na hasnu druge narodnosti" i zatim donosi 
više primjera u korist svom mišljenju. (8) Ivan Antunović nije usvojio Fer- 
mendžinovu opasku pa je tiskao tvrdnju: "Neka zna svaki gospodujući narod da 
će (ukalamljenjem druge narodnosti u svoj narod) svoj oslabiti, a onoga sasvim 
ugušiti". (9) U istom tekstu predgovora Ivan Antunović je spomenuo da su 
Bunjevci u davnini poznavali ćirilicu bolje od njegovih suvremenika. Euzebije 
Fermendžin je želio da ta tvrdnja bude što jasnije izražena. (10) 1. Antunović ju 
je ipak ublažio u konačnom tekstu ovim riječima: "Neću da tvrdim, ali mi se čini 
da su naši stari više no mi poznavali ćirilicu". (11) Treća Fermendžinova napo: 

mena upozorava na oporost Antunovićeve rečenice: "Ako se još koji Bunjevac 
izlegao bude, koji se nije svoga roda zastidio", (12) ali je Ivan Antunović nije 
izmijenio, već ju je ostavio nepromijenjenu. (13) 

Dok prikazuje predslavensku povijest područja koje danas nastavaju 
Hrvati i Srbi, Ivan Antunović piše da "su se zemlje medju Jadranskim, Egejskim 
i Crnim morem najprije zvale Trakijom, Makedonijom, Ilirijom, a kasnije Pano- 
nijom". (14) Euzebije Fermendžin ga ispravlja bilježeći da je Tracija "sa malom i 
privremenom promjenom uviek zauzuimala samo današnju bugarsku Rumeliju 
sa okrajkom carigradskim. Makedonija je pak bila medju planinom u staro vrie- 
me zvanom Orbelus i morem Egejskim. Ilirija nije nikada zauzimala sav Bal- 
kan, premda je katkada (u širem smislu) i više provincija obujimala. Panonija se 
nije nikada protezala daleko na Balkan, nego je jedva koju stranu Bosne unutar 
svojih granica imala". (15) Svoje objašnjenje Fermendžin gradi na spisima Ivana 
Kukuljevića, Konstantina Jirečeka, Vatroslava Jagića i Franje Račkoga. Na te- 
melju njihovih sudova Emanuel Fermendžin pripominje da se "ne da dokazati 
da su Traci i Iliri bili Slaveni, premda se poviestničari slažu s tim da su slavenska 
plemena već i prije Isusa na jugu obitavala..." Tu opasku je Ivan Antunović tek 
djelomično prihvatio jer u "Razpravi" stoji da je "jedna te ista bila svih nas 
domovina, koja se najprije Trakijom i Makedonijom, kasnije Ilirijom, a poslije 
Panonijom nazvala". (16) Dok u gornjem navodu ne mijenja svoje mišljenje, 
odustaje od tvrdnje da su Traci i Iliri bili Slaveni, prihvaćajući mišljenje "mlad- 
jih, koji tvrde da su pronašli" dovoljno razloga za takvu tvrdnju. (17) Ivan Antu- 
nović je usvojio i Fermendžinovu opasku da su Goti i Sarmati drugog podrijetla, 
neslavenskog, a ne "grane slavenskog plemena"; (18) isto vrijedi za Avare ili 
Obre. (19) Slijedeći Matiju Petra Katančića, Ivan Antunović je tvrdio da su 
Traci i Iliri govorili slavenskim jezikom, (20) ali ga Euzebije Fermendžin isp- 
ravlja. (21) Isto tako je Fermendžin prigovorio Antunovićevoj filološkoj postav- 
ci da riječi "baća" i "baćo" u značenju brat i bratac dolaze od ilirskog imena 
"Baton". Upozorio ga je da se te riječi ne mogu izvoditi iz spomenutog imena, 
jer to "ne dopuštaju priznana pravila jezikoslovna". (22) I ovo Fermendžinovo 
upozorenje je Ivan Antunović tek dijelom prihvatio, jer u "Razpravi" ne mijenja 
svoj tekst iz rukopisa, ali u bilješci ispod teksta vjerno prenosi Fermendžinovo 
mišljenje. 

E. Fermendžin je stavio svoje napomene i na Antunovićev tekst o prvim 
stoljećima kršćanstva na Balkanu pa upozorava da nema dovoljno razloga za 
tvrdnju da je otok Melita, na koji je po brodolomu stupio apostol Pavao, jad- 
ranski Mljet, nego je sredozemna Malta. (24) Isto tako Pavao ne piše kršćanskoj 
zajednici u današnjem bugarskom Filipopolju, kad naslovljuje svoje pismo 
kršćanima u Filipima. (25) Također je Euzebije Fermendžin osporio da je rodno 
mjesto sv. Jeronima Stridon "na Medjumurju ležalo". Preporuča Ivanu Antuno- 
viću da prihvati mišljenje Franje Račkoga koji misli da je "Stridon... u današnjoj 
Iliriji gdje su se sticale granice Panonije i Dalmacije, danas mu je ime Zdrinj". 
(26) Ivan Antunović je prihvatio Fermendžinov savjet i dodao da je Zdrinj u 
Istri. (27) 

Još je Euzebije Fermendžin stavio svoje opaske na Antunovićevu tvrdnju 
da su predslavenski stanovnici Erdelja Daci bili slavenskog porijekla, (28) Upo- 
zorio ga na porijeklo naziva "Rac", (29) a potakao ga je također da imena 
primorskih i dalmatinskih gradova nazove suvremenim hrvatskim nazivima. (30) 


II. 


Ivan Antunović je spomenuo u predgovoru "Razprave" da mu je Euzebije 
Fermendžin "blagodarno neizbrojenih podatakah na razpolaganje posudio", 
(31) što znači da je njihova suradnja započela još u vremenu dok je Ivan Antu- 
nović sabirao građu za svoju knjigu. Ova izjava i niz navoda u knjizi upućuje na 
zaključak da E. Fermendžin nije samo pregledao rukopis Antunovićeve "Razp- 
rave", nego ga je upozoravao na izvore i literaturu, te mu davao na uvid osobno 
sabranu povijesnu građu. Tako 1. Antunović spominje da mu je E. Fermendžin 
iz osječkog samostana pribavio rukopis "Memoria gentis Illiricae ab origine 
usque recentem aetatem" franjevca Grgura Čevapovića. (32) Iz tog danas izgubl- 
jenog spisa Ivan Antunović je crpio više podataka. (33) Spominje I. Antunović 
da mu je Euzebije Fermendžin pružio podatke o slavenskom knezu u Panoniji 
Kocelju, (34) zatim o madžarskom nazivu "Cheripaša" za franjevce opservante u 
kasnom srednjem vijeku; (35) isto tako je E. Fermendžin upozorio Ivana Antu- 
novića na mišljenje nekih historiografa da je kralj Ivan Zapolja starinom iz 
slavonskog mjesta Zapolje, a njegov stric Petar Petrović iz današnjeg Petrovog 
Sela. (36) Po Fermendžinovoj uputi I. Antunović je u "Razpravi" spomenuo 
mišljenje fra Martina Nedića o nastanku imena Bunjevac od imena pape Bonifa- 
cija koje su pravoslavni kršćani preuzeli kao sinonim za katolike. (37) Ivan 
Antunović je također preuzeo od Euzebija Fermendžina biografske podatke o 
biskupima Mateju Benliću (38) i Nikoli Ogramiću. (39) Poslužio se također 
njegovim mišljenjem o etničkom i vjerskom sastavu stanovništva u Panoniji na 
razmeđu srednjeg i novog vijeka. (40) Od E. Fermendžina je I. Antunović saz- 
nao kako su se školovali franjevci u razdoblju turske vlasti, (41) posebno pak o 
učiteljskim odnosima Josipa Jakošića prema Matiji Petru Katančiću, odnosno 
Grgura Peštalića prema Grguru Čevapoviću. (42) Također je Euzebije Fer- 
mendžin sabrao za Ivana Antunovića biografske podatke o franjevcu iz Bačke i 
kasnijem stolnobiogradskom biskupu Nikoli Milašinu. (43) I. Antunovića je E. 
Fermendžin upozorio na uredbu provincijala Bosne Srebrne Luke Karagića ko- 
jom nalaže franjevcima da pišu ćirilicom tekstove na hrvatskom jeziku. (44) 


II. 
Ivan Antunović ne spominje u "Razpravi" da je E. Fermendžin utjecao na 
njegova shvaćanja o ulozi franjevaca u povijesti Bunjevaca i Šokaca; ni Euzebije 


Fermendžin ne spominje u svojim "Adversaria" ništa što bi neposredno upućiva- 
lo na takve sadržaje. No, potrebno je upozoriti da je Antunovićev sud o ulozi“i 

utjecaju franjevaca na hrvatski živalj u Bačkoj sveobuhvatan, kritičan i pun 
hvale. (45) Ivan Antunović najprije ističe ulogu franjevaca u vjerskom životu 
bačkih Hrvata u razdoblju turske uprave, (46) zatim u migracijama hrvatskog 
stanovništva iz Bosne i Hercegovine za vrijeme Bečkog rata (1683-1699), (47) a 
također i neposredno poslije tog razdoblja u organiziranju vjerskog i crkvenog 
života u Bačkoj. (48) Osobito je I. Antunović cijenio ulogu franjevaca u kultur- 
nom razvitku tog dijela hrvatskog življa u 18. st. pa razabire povezanost tog 
razvitka sa stvaralaštvom franjevačkog budimskog kulturnog kruga u tom vre- 
menu, (49) a i u prvoj polovici 19. st. kad u Budimu djeluju Jakošić, Peštalić, 
Katančić i Čevapović. (50) Koliko je držao do te uloge franjevaca u vjerskom i 
kulturnom životu Bunjevaca i Šokaca, Ivan Antunović otkriva u tvrdnji da on 
svoje vlastito kulturno djelovanje smatra nastavljanjem Katančićevog i Čevapo- 
vićevog rada; jedino žali što im se pridružio tek u starosti. (51) Antunovićevo 
uvjerenje da svojim radom nastavlja kulturno stvaralaštvo budimskog franjeva- 
čkog kulturnog kruga otkriva kako on ispravno vrednuje stvaraoce tog kultur- 
nog i školskog centra u hrvatskoj etničkoj dijaspori, uočavajući vrijednost 
njihova rada u procesu etničke i kulturne integracije Hrvata na krajnjem sjeveru 
njihove raseljenosti. S tog motrišta je i njegova "Razprava" novi doprinos toj 
istoj integraciji Bunjevaca i Štokaca u cjelinu hrvatskog naroda; teško da bi 
"Razprava" nosila tu poruku bez Antunovićevog poznanstva s Euzebijem Fer- 
mendžinom. (52) 

/Autor je pročitao ovu radnju na Znanstvenom skupu o Ivanu Antuno- 
viću u sjemeništu "Paulinum" u Subotici, 18. XI. 1988. godine/. 


BII JESŠIKJE 


(1) Cjelovit nastov ovog Antunovićevog povijesnog djela glasi: RAZPRAVA O PODUNAVS- 
KIH I POTISANSKIH BUNJEVCIH I ŠOKCIH U POGLEDU NARODNOM, VJERS- 
KOM, UMNOM, GRADJANSKOM I GOSPODARSKOM. Sombor 1930 (2); piscu ovog 
priloga nije dostupno prvo izdanje knjige pa se koristi ovim drugim koje je objavio Pajo 
Vujević. 

(2) RAZPRAVA, 5. 

(3) ISTO DJELO, 4, 56-68 

(4) Euzebije Fermendžin (Vinga, Rumunjska, 20.1X.1845 - Našice, 25.V1.1897) je bio član 
franjevačke provincije sv. Ivana Kapistranskoga, sakupljač i izdavač pisanih izvora iz 
prošlosti Južnih Slavena, franjevački historičar i redovnički upravnik; zbog njegovog 
znanstvenog rada Jugoslavenska akademija znanosti i umjetnosti ga je 1890. izabrala za 
dopisnog člana filološko-historičkog razreda. - O njegovom djelovanju i životu ima više 
kraćih prikaza; cjelovitu i preglednu literaturu, napose uvid u neobjavljene spise, pružio je 
Ivan Damiš u nedavno objavljenom dijelu svoje disertacije "La dimensione di cattolicita" 
nelle ricerche di storia ecclesiastica degli Slavi meridionali di Eusebio Fermendžin (Čako- 
vec 1988, 15-30). 

Ivan Antunović najprije svjedoči da mu je Euzebije Fermendžin "blagodarno neizbrojenih 
podatakah na razpolaganje posudio", a zatim ga predstavlja svojim čitateljima: "Fratar je 
ovo po godinah još mlad, al' učenostju veoma star. S kime kada se razgovaraš o poviestni- 
čkih stvarih, misliš da stojiš pried košnicom sladjana meda popunjenom. Njegove u svem 
redu svetoga Franje sjajne vrline proslavio je Sveti otac rimski papa, kada ga je 1881. 
godine uz rimskog generala-ravnatelja svih po svietu franjevacah generalnim definitorom - 
savjetnikom ravnateljskim, kakvih ima šest, imenovati blagoizvolio. On je muž dostojan, da 

(7) 


ga pažljivim okom prati Slavenstvo na to novo odlikovano mjesto, nedvojeći da će mu biti u 
znanosti i kripostima sjajućom zvizdom. Rodio se u Vingi od roditelja Bugarah, al' - kako o 
njemu bilježi "Sriemski Hrvat" - to ti je pravi pravcati Hrvat. Bog dao pa naš učeni otac 
Euzebije u velikoj Bugarskoj postao svitlim stupom i da uz njegovu pouku taj plemeniti 
slavenski narod uvidi, gdi je istina ljudstvu po Isusu navišćena te se povrati u nidra svete 
majke Crkve..." (vidi: RAZPRAVA, 5,6). 

RAZPRAVA, 26, 29, 33, 50, 53, 54, 73, 86, 87, 90, 91, 118, 126, 157, 172, 182, 187, 188, 209. 
Arhiv franjevačkog samostana u Budimpešti (Budapest, Martirok u. 23). ADVERSARIA 
P. EUSEBII FERMENDŽIN ORD. S. FRANCISCI PROV. CAPISTR. SACERDOTIS, 
QUAE SUUM IN PRIVATUM USUM ADNOTAVIT ILOKINI, VUKOVARINI, VIN- 
GAE, BAJAE ET ALIBI. DICO PRIVATUM IN USUM QUIS PRO ALIIS NIHIL 
VALERENT NEC VALENT. BAJA 1882 JANUARIO. sign. K. V. 53; fol. 723. - Pismo 
koje je Euzebije Fermendžin nepoznatog datuma upravio "presvietl. gosp. Ivanu Antuno- 
viću, kanoniku kaločkom" nalazi se od 657. do 663. stranice ovih ADVERSARIA. - Foto- 
kopiju ovog pisma blagonaklono mi je ustupio redovnički subrat fra Ivan Damiš; na 
prijateljskoj susretljivosti mu na ovom mjestu zahvaljujem. 

Fermendžin ovako započinje pismo Ivanu Antunoviću: "Prisvietli i pripoštovani gospodine 
Biskupe! Gospodine visokocienjeni! Vaše djelo, koje ste velikim trudom, nemanjim 
troškom i osobito gorućom ljubavi prama svemu Slovenstvu, a napose prama Bunjevcima, 
sastavili, ja gledam na Bunjevce od mloge viednosti, jer ne samo da će im um sa mlogim 
stvarima razbistriti, o prošlosti njihovih predja potanje podučiti, nego će, što je potriebno, i 
srdca mladjeg naraštaja ugodno dirnuti, te na mili a revniji posao oko narodnjeg i vierskog 
izobraženja uspješnije potaknuti" (ADVERSARIA, 657). 

ADVERSARIA, 657. 

RAZPRAVA, 2. 

ADVERSARIA, 658. 

RAZPRAVA, 4. 

ADVERSARIA, 658. 

RAZPRAVA, 5. 

RAZPRAVA, 10. 

ADVERSARIA, 658. 

RAZPRAVA, 31. 

Isto djelo, 50, 

RAZPRAVA, 32. 

ADVERSARIA, 659. 

RAZPRAVA, 50. 

ADVERSARIA, 660. 

Isto djelo, 661. 

RAZPRAVA, 29. 

ADVERSARIA, 662. 

Isto djelo, 662. 

Isto djelo, 663. 

RAZPRAVA, 29. 

ADVERSARIA, 660. 

Isto djelo, 663. 

Isto djelo, 663. 

RAZPRAVA, 5. 

Isto djelo, 18. 

Isto djelo, 14, 15, 18. 

Isto djelo, 33. 

Isto djelo, 86. 

Isto djelo, 87. 

Isto djelo, 73; ADVERSARIA, 659. 

RAZPRAVA, 26; ADVERSARIA, 661. 

Isto djelo, 661; RAZPRAVA, 91. 

Isto djelo 117, 118. 

Isto djelo, 157. 

(42) 


(52) 

Isto djelo, 187: "Do konca 18. st. su u državi sv. Ivana Kapistrana fratrovi većinom Slaveni, 
izmedju kojih se izdigla dvojica iz bunjevačkog plemena sjajeći se poput Pharosa, dok god 
bude u Slavenah fratara. To su ti Katančić i Čevapović, u kojih neznadeš što bi većma štovao, 
da li njihovu svetost, odanu u ponašanju, ili ljubav narodnosti, na vidik iznešenu u njihovih 
knjigah, silnim naporom i trudom na svit rodjenih. Ti su muževi vridni, da im svaki Bunjevac 
ime nauči, kao u narodnosti neutrudive borioce slavi, i od koljena do koljena pozdravlja. - 
Peštalić (je bio) doktor filozofije (i) predavao je ove nauke medju ostalima i Čevapoviću, te, 
ko što sam od starih čuo, isti je najviše doprineo, da se je Čevapović toli vatreno zauzeo za 
znanost. - Što je Bajac Peštalić Čevapoviću, to je Budimac Jakošić bio o. Katančiću," 
Antunović ubraja među Bunjevce Katančića i Čevapovića, premda su rođeni u Slavoniji; 
svoj postupak očito smatra opravdanim, jer im pristupa s motrišta djelovanja i mjesta 
djelovanja, a ne mjesta rođenja. 

RAZPRAVA, 182. 

Isto djelo, 210. 

Isto djelo, 187, 188: "Oni stari (Bunjevci ) se proslaviše i u svojih sinovih, koji su se u 
fratrove obukli, te se još i danas u zvizde kuju slavni otci Demeracz, Peštalić, Bachich, 
Jakošić, Levaković i Stipan Villov, taj otvoreni um, koga je kaločki nadbiskup Gavro Pata- 
chich u Hajošu, u prisutnosti mnoge gospode, imenovao bogoslovom e ea biskups- 
kim... Srce nam (je) tugom oboreno, samo se nješto onda razveseli, kada u apovićevoj 
knjizi čita dična imena onih Slavenah fratrova, koji se danju i noćju trudiše, umna djela 
sastavljajuć, da svoj rod u cvitu uzdržavaju". 

RAZPRAVA, 118-120, 144, 145. 

Isto djelo, 121-129. 

Isto djelo, 145, 146, 157, 185-187. 

Franjo Emanuel HOŠKO, PROSVJETNO I KULTURNO DJELOVANJE BOSANS- 
KIH I HRVATSKIH FRANJEVACA TIJEKOM 18. STOLJEĆA U BUDIMU. Nova et 
vetera, 28 (1978), 113-179). 

RAZPRAVA, 187. 

Isto djelo, 49, 50: Antunović piše, "da nisam godinam već dostigao doba, kada kripost duše 
i tila brzim korakom pada, te se mudar više ne pouzdava u svoje sile, već se rado naslanja 
na štap, mal ako ne bi(h) stao u stope gorostasnih fratrovah silne učenosti otca Katančića i 
neumorne marljivosti otca Čevapovića, da tražim pod i nad zemljom u kamen urizane i na 
papir napisane svidočbe..." 

U Fermendžinovim biografijama pogrešno se spominje da mu je biskup Ivan Antunović 
ponudio uredjivanje bunjevačko-šokačkih novina, ali mu je provincijal Ivo Rodić 11. XII. 
1882. zabranio primiti uredničku zadaću (usp. Srećko MAJSTOROVIĆ, O.EUZEBIJE 
FERMENDŽIN. [Zagreb 1977/, 8-9; Ivan DAMIŠ, "La dimensione di cattolicita" nelle 
ricerche di storia... di Eusebio Fermendžin, 44). 

Antunović je od 1870. do 1872. izdavao "Bunjevačko-šokačke novine", a od 1871. do 1876. 
"Bunjevačko-šokačku vilu". God. 1882. ponovno se je bavio mišlju, i to nakon što je tiskana 
RAZPRAVA, da pokrene novine. O tom naumu E. Fermendžin je već bio obaviješten, ali 
nije mogao doći u obzir za urednika tih novina, jer se je od 1. X. 1882. stalno nalazio u 
Rimu u službi generalnog definitora. 1. Antunović je uredništvo tih namjeravanih novina 
bio ponudio franjevcu i književniku Robertu Kauku, Fermendžinovom drugu iz mladosti i 
u profesorskoj službi na bogoslovnoj školi u Baji. Sam. R. Kauk ovako opisuje 30. 1. 1883. u 
pismu E. Fermendžinu zbivanja u vezi s tim novinama: "Što se bunjevačkoga sa Antuno- 
vićem ugovorena lista tiče, evo ti šaljem spise; pročitaj ih i uništi, prilog "a", "b", "c" (saču- 
vao je E. Fermendžin prilog "a", tj. već spominjano pismo provincijala Ive Rodića; prilozi 
"b" i "c" su izgubljeni; napomena FEH). Antunović mi sam pripovjedao da mu ministar 
Tisza po arcibiskupu poručio da se buni sviet jer će ga zatvoriti zbog "Razprave", koje 
razpačavanje je strogo ministrom zabranjeno. Također i srpski listovi svi su zbog nje na 
njega udarili. Ti u njoj veliku ulogu igraš. Ja ću ti je poslati sa drugima knjigama čim ladje 
počnu broditi." U sačuvanom pismu privincijala Ive Rodića, a ono je upravljeno Robertu 
Kauku, očita je zabrana naslovniku prihvatiti uredništvo "bunjevačko-šokačkoga glasnika" 
(Usp. Arhiv JAZU u Zagrebu, OSTAVŠTINA EUZEBIJA FERMENDŽINA, sign. XV 
2A[XI a 30). - Rodić nije tom zabranom spriječio izdavanje spomenutih novina; nije to 
omogućila opća društveno-politička klima o kojoj jasno govori Robert Kauk, spominjući 
prijetnje Antunoviću u pismu koje je bio upravio Euzebiju Fermendžinu. 


O. Ante Stantić, karmelićanin 


DOGMATSKO I MORALNO UČENJE BISKUPA 
IVANA ANTUNOVIĆA 


SMISAO TEME 


Naslov moga izlaganja, koji glasi:"Dogmatsko i moralno učenje Ivana An- 
tunovića", ima, možda, malo akademski prizvuk. Iz naslova bi se mogao steći do- 
jam da biskup Antunović, u svojem učenju, pristupa dogmi i moralu sustavno, 
akademski, znanstveno i istraživalački. 

Smatram za potrebno pripomenuti na samom početku, da Ivan Antuno- 
vić, iako iznosi u svojim knjigama dogmatski i moralni nauk Katoličke crkve, on 
tim temama pristupa praktično i pastoralno. On želi svojim bačkim Hrvatima 
približiti i prilagoditi na svoj svojstven način kršćanski nauk, dogmu i moral, ka- 
ko bi narod, u konkretnim vremenskim okolnostima uspio oživjeti svoj kršćans- 
ki život i kršćanski vrednovati probleme sa kojima se susretao. 

U predgovoru svoje knjige: "Bog s čoviekom na zemlji..." on izričito podv- 
lači ovo praktično i pastoralno obilježje svoga pisanja:"U one drage uspomene 
vrieme, kada sam kao dušobrižnik podučavao mladež, a osobito mladence prip- 
ravljao na onaj put, kojim ulažahu u društveni trudni život, neprestano me goni- 
la misao kako bi dobro bilo ovima jednu knjigu dati na put, u kojoj bi sve ono 
našli, što bi im bilo potrebno, da neizgube izpred očiju da su krštjani, te bi u sva- 
kom stališu znali sve svoje odnošaje tako uredjivati, da u tražbi blaženstva ze- 
maljskog neizgube ono nebesko, a da za ovim žudeć nepokvare ono zemaljsko" (1). 

Ove doslovne riječi samoga I. Antunovića dovoljno jasno predočuju nam- 
jeru i cilj što je imao kada se latio pera i pisao o dogmi i moralu. 

To nas obavezuje da u ovom prikazu na te ciljeve i na to obilježje ne za- 
boravimo kako bismo I. Antunovića objektivno shvatili i njegov nauk o dogmi i 
moralu vrednovali u pravome svjetlu. 


"BOG S ČOVIEKOM NA ZEMLJI..." 


lako je biskup I. Antunović dosta plodan pisac, moja će se razčlanba 
posebno usredotočiti na njegova dva pisana djela, tiskom izdana. 

Prvo djelo nosi naslov:"Bog s čoviekom na zemlji, djelo predstavlja troje- 
dinoga Boga u doticaju s čoviekom, u svih njegovih vjerskih i društvenih od- 
nošajih. Napisao i izdao Ivan Antunović, Kaločko-Bačke biskupije svećenik." 
Knjiga je izdana u Vacu, tiskom G. Ser€di, 1879. godine, veličine 30 x 23,5 cm., 
VI + 774.str. 

Ovo djelo podijeljeno je na četiri knjige s ovim naslovima: "Knjiga prva 
predstavljajuća Boga s čoviekom od početka svieta do Došašća, po prorocih 
naviešćena i obće čekana - Te u Isusu Nazareninu od Blažene Djevice začeta i 
rodjena Mesije"."Knjiga druga. Bog s čoviekom na zemlji. Od poroda Isusova do 
uzašašća na nebesa." 

"Treća knjiga predstavljajuća Boga s čoviekom, te pouku o djelujućem 
kraljevstvu Božjem u svetoj Crkvi, počam od došašća Duha svetoga do da- 
našnjeg dana". "Knjiga četvrta koja predstavlja Boga s čoviekom u rimokatoli- 
čkom Bogoštovlju, po Duhu Evandjelja iz nauka Isusova, njegove bezkrvne 
Žrtve, sedam Svetotajstvih, i po svetoj Majki Crkvi ustanovljenih Blagoslovih i 
obredih zasnovanom. Ujedno tumačeć kako se ljudske Družine duhom Isusovim 
ustrojavaju i nadahnjuju u obitelji i državi" (2). 


"ČOVIK S BOGOM U SVOJIH MOLBA I PROŠNJA..." 


Drugo važno djelo, koje je I. Antunović napisao, nosi naslov: "Čovik s 
Bogom u svojih molba i prošnja...". Ovu je knjigu izdao u vlastitoj nakladi u 
Kaloči 1884. godine. str. VI + 889, 21 x 14 cm. Mišljenje o ovoj knjizi tj. o 
molitveniku izrekao je iste godine u Nevenu dugogodišnji Antunovićev suradnik 
Blaž Modrušić. "Ovakove knjige", napisao je:"... mi Bunjevci još nismo imali, a 
neznamo hoćemo li nalične imati" (Neven, 1884, 15. rujna str. 9.). Po želji pisca 
ovaj molitvenik je zamišljen kao egzistencijalna i konkretna primjena dogme i 
morala u životu vjernika. On to izričito ističe u uvodnoj riječi molitvenika. 
Pratila ga je "...goruća želja virnim u ruke dati molitvenik, u kom se molbe i 
prošnje ljudske, u svih odnošajih društvenih, po unutarnjih i vanjskih potriboća 
izražene, na temelju naših u "katekizmu" sakupljenih virskih istina, u duhu 
kršćanske poniznosti i ditinjeg zauhvanja, Svemogućemu predstavljaju" (3). 

Kako ovo djelo obrađuje duhovni život vjernika, njemu ću obraćati 
pažnju samo toliko koliko se protežu okviri moje specifične teme. 


OSTALA ANTUNOVIĆEVA DJELA 


Osim ovih tiskabnih djela I. Antunović je napisao i druga djela ili članke 
koji dodiruju teme dogme i morala. Neka su od njih ostala u rukopisu, a razni 
članici na temu dogme i morala objavljeni su u "Bunjevačkoj i šokačkoj Vili" i 
"Nevenu". U mome prikazu ovim se djelima i člancima nisam služio. O njima 
imamo bibliografski prikaz prof. Ante Sekulića u časopisu "Croatica Christiana 
periodica" (4). 

UVID U SADRŽAJE DOGMATSKOG I MORALNOG UČENJA 
IVANA ANTUNOVIĆA 


Obraćajući pažnju sadržajima dogmatsko-moralnog učenja Ivana Antu- 
novića, otkrivamo da on iznosi svoje učenje nekako u tri različita "bloka". 

U prvom "bloku" obraća posebnu pažnju Bogu, stvoritelju i čovjeku koji 
je stvoren na Božju sliku i priliku: "Podjimo", piše on, "putem Mojsijinih spisa, 
te gledajmo dragoga Boga, gledajmo sviet, nebo i zemlju i na zemlji čovjeka" (5). 

U istom "bloku" obraća pažnju prisutnosti zla u svijetu po grijehu, i 
upućuje čovjeka kako treba izvršiti svoje moralne obaveze prema Bogu koji ga 
je stvorio, a te se obaveze odnose na Božje zapovijedi i na neke vrline koje treba 
otkriti posebno u raznim biblijskim likovima, kao što je Abraham, da bi ih 
nasljedovao. Kroz razne događaje Starog Saveza upozorava šta izbjeći, a šta 
činiti kako bi iskazali služenje Bogu, koje kao stvoritelj zaslužuje, kako bi izb- 
jegli kaznu, kao što je primjerice bio potop u Starom Savezu, radi moralnih 
poroka. 


Drugi "blok" njegova dogmatskog i moralnog učenja obrađuje teme koje 
se odnose na jednoga Boga u Trojstvu osoba, na Isusa Krista, Utjelovljenje 
Božje Riječi, na djelo otkupljenja. Poslije izlaganja o tim istinama vjere I. Antu- 
nović obraća pažnju suživotu s Bogom koji je čovjeka po Isusu Kristu posinio. 
Zatim iznosi nauk o potrebi suradnje s Bogom kako bi čovjeka zahvatilo djelo 
otkupljenja. Zato je potrebno živjeti milosnim životom, izražavati svoju vjeru 
prihvaćanjem i sprovođenjem u djelo Kristovog Evanđelja, primanjem sakrame- 
nata, čuvanjem od grijeha. 


Ovaj "blok" dogmatike i moralke završava eshatologijom. Kao u nekom 
trećem "bloku" obrađene su konkretne teme življenja i prihvaćanja Katoličke 
crkve koju vodi Duh Sveti. Osobito kroz povijest Crkve želi upoznati vjernike sa 
konkretnim življenjem Crkve i otkriti kako je Crkva rasla kroz svoju povijest, 
šta je sve pretrpjela i u čemu je zakazala kroz svoje udove. Kako je ona sačuvala 
obilježja, koja je primila od svoga utemeljitelja Isusa Krista. 

Upoznaje vjernike kako je došlo do razdvajanja Katoličke i Pravoslavne 
crkve, kako je došlo do protestantizma. Kakvo je učenje Pravoslavne crkve i šta 
nas razdvaja. Kakvo je učenje protestantizma. želi da bi se vjernici i kulturno- 
povijesno obogatili raznim saznanjima 0 razvoju i životu raznih kršćanskih gru- 
pacija. 

Veliko značenje daje učiteljstvu Crkve i nastoji ukazati kako treba njezi- 
no učenje primjeniti na obiteljski, društveno-politički život države i naroda. 
Veliko mjesto daje Crkvi ukoliko je ona "Općinstvo svetih". To posebno zauzi- 
ma vidno mjesto u molitveniku u kojem se nalaze brojne molitve za pokojne, 
molitve upućene gotovo svinm svetima koji se nalaze u crkvenom kalendaru. 
Obraća veliku pažnju Crkvi na zemlji i potiče udove Crkve da se jedni za druge 
mole. O tome takodjer svjedoče razne molitve koje su uvrštene u molitvenik. 

OKOSNICE DOGMATSKOG I MORALNOG UČENJA 


SVETO PISMO 


Jedna od temeljnih okosnica, na kojoj počiva dogmatsko i moralno učen- 
je Ivana Antunovića, bez sumnje je Sveto pismo Staroga i Novoga Saveza. 

Sve njegovo dogmatsko i moralno izlaganje temelji se na Bibliji. Iz Biblije 
izvodi sve ono što kršćanin treba vjerovati i kako usmjeriti svoj moralni i duhov- 
ni život, kako vjerovati, kako živjeti bilo na osobnom, bilo na društvenom, poli- 
tičkom, nacionalnom planu. Sv. pismu on najprije pristupa tako da nastoji 
ukazati da je Sv. pismo vjerodostojni izvor vjere i morala. "Štogod znamo o 
Bogu i čovjeku", piše on, "sve smo dobili po usmenom predanju praotaca naših, 
koji su govorili jezikom zbornice i Majke Crkve, te jezikom najstarijih knjiga, 
naime, onih svetih knjiga Staroga i Novoga Zavjeta" (6). 

Kako bi uvjerio čitaoce o vjerodostojnosti Biblije, biskup 1. Antunović 
ističe da su Židovi bili vrlo strogi i pomno pazili kako se ništa ne bi mijenjalo u 
tekstu Sv. pisma i jedna židovska sljedba odmah bi drugu židovsku sljedbu ospo- 
rila da je nešto u svetom tekstu dodala ili izostavila, ili drugačije napisala. Što se 
tiče vjerodostojnosti Novoga Saveza, naš pisac ističe da je garant njegove auten- 
tičnosti "sv. Majka Crkva", koja od najstarijih vremena bdije i tumači poklad 
vjere i morala koji je sadržan u Novom Savezu i uvršten u "kanon" svetih knjiga. 
Kako bi utemeljio autentičnost Svetoga pisma, nastoji, rekao bih, poslužiti se i 
"znanstvenim" dokazima, tako, primjerice doslovce piše: "... a da je Mojsija isti- 
nu kazao, to već danas priznaju oni svietski mudraci koji su istraživajuć prirodu 
i starine, i istu utrobu tvrde zemlje prerovali (navodi imena nekih istraživača)" 
(7). 

Spomenuti argumenti, koje je naveo za autentičnost Sv. pisma, služe mu 
posebno za dvije svrhe. Po tim argumentima želi prije svega odgojiti vjernike 
kako bi s velikim poštovanjem či*ali Sv. pismo. Zato ne propušta savjetovati da 
kad god kane svetu knjigu u ruke uzeti, da kleknu i najprije se pomole Duhu 
Svetom i kad u čitanju Biblije susretnu poteškoće, neka potraže sv. Majku 
Crkvu da im ona po Duhu Svetom rasvietljena, svaku teškoću razjasni" (8). 

Druga svrha, uz ovu spomenutu, jest u tome da vjernike nekako psiho- 
loški pripremi kako bi lako prihvatili nauk vjere i morala, koji su sadržani u 
Bibliji. 

Pošto je ovako pripremio vjernike za pristup Svetome pismu, 1. Antuno- 
vić se s njim vrlo spretno služi da predoči čitaocima sliku pravoga Boga, da 
istakne da je Bog stvoritelj stvorio čovjeka na svoju sliku i priliku. Zatim iz 
svega toga pisac je logički izveo kakve su čovjekove obaveze u odnosu na Boga, 
koji ga je stvorio na svoju sliku, kakvo je njegovo dostojanstvo, kako ga je Bog 
pozvao da mu bude suradnikom u razvijanju i usavršavanju svega što je stvore- 
no. 

Iz takvog svog prikaza Boga I. Antunović poziva čovjeka da sebi stvori 
vrlo konkretnu sliku biblijskoga Boga. On to čini vrlo sugestivnim riječima, kao 
primjerice slijedećim: "Bog izmedju svih stvorova na nebu, gdje je žarko sunce, 

sjajni mjesec, trepteće zviezde; na zemlji, gdje su miliuni raznih stvorova, ne 
traži nigdje do u sebi priliku čovječju. Tu sliku svoju, toga čovieka, postavio je 
na zemlju namjestnikom svojim, vrhu svih životinja, bilina, stabala". (9) "Gdje je 
na svietu i najbogatiji otac, koji bi se za svoju djecu tako skrbio?" (93) 

Ovaj odnos između Boga stvoritelja i čovjeka stvorenja poremećen je 
grijehom, počinjenim po prvim ljudima. Mnogobrojna su zla koja čovjeka prate 
poslije grijeha. "...grijeh neprestano ruši perivoj čovječanski", piše on, "jerbo pod 
izlikom da će mu veću radost koju je čoviek po čudjenju uživao, smrt je posljedi- 
ca grieha, koja dakako ima opet svoje glasnike, bolesti koje na prvo šalje. Gdje- 
god čoviek scieni, da si je malo perivoja osnovao, tamo prispije smrt, pak bolju, 
tugom, nevoljom i nezgodom, grieh pako zlobom, lakomošću i srdžbom potlači 
sve, što smo mislili, da već u potpunom vlasništvu imamo." Kad se obraća selja- 
cima posebice dodaje: "...kad je čoviek po griehu izgubio perivoj, moralo je 
sunce, mjesec, zemlja, zelje, već i živine sve promieniti i proti blaženstvu čovje- 
čjim okrenuti. Otuda dolazi žestina i suša..." (10). 

Pošto je ovako na temelju Sv. pisma poučio vjernike, sav je u pružanju 
uputa kako ispraviti što je grijeh nanio i kako se vratiti ponovno u odnose i 
dužnosti koji izviru iz odnosa stvoritelj i stvorenje. 


Kakav treba biti temeljni stav čovjeka, I. Antunović izvodi posebno iz 
stavova raznih likova iz Staroga Saveza. Posebno ukazuje na Abrahamovu vjeru 
i piše: "Abraham nije pitao zašto on i kuda putovati mora, nego uzam svog već 
prije umrvšeg brata Harana, sina Lota sa sobom, te s tim, sa svojom obitelju i 
imanjem krene se na put i dodje srićno u Kanan. Nije li to prava vjera u Boga? 
... Zar to nije lijepa vjera, koju ništa ne veže, niti sapinje..." (11) Ukazuje da takvu 
vjeru treba slijediti kako bi s Bogom uspostavili prave odnose. On nabraja ne- 
dostatke po kojima obično od takve vjere ljudi odstupaju i piše doslovno:"Koli- 
ko... i koliko ljudi krene za Bogom; ali jedan s oholosti, drugi s lakomosti, treći s 
bludnosti, četvrti s nenavidnosti, peti sa srditosti, šesti s proždrlosti, a sedmi s 
lienosti - skrene s pravoga puta, i kada je već blizu do Boga dospjeti, onda se 
vrlo umanji broj onijuh koji su u mnoštvu na put krenuli. Ima ih dosta, kojim je 
dovoljno da sliku obljubljene koje osobe - grudicu zemlje - vide, te ljubezan glas 
čuju, da se od Boga odvrate, i rieč Božju zabace..." (1la) 


Neka ovi navodi iz Antunovićeve knjige "Bog s čoviekom..." dočaraju 
slušaocima način i oblik izlaganja na temelju Sv. pisma o vjerskim istinama i o 
primjenama tih istina na moralni život vjernika, kako bi se otkrila njegova 
konkretnost i praktičnost u pisanju o vjeri i moralu. Ovaj oblik i način izlaganja 
I. Antunović zadržava i onda kada iz Sv. pisma Novoga Saveza izvodi kršćanske 
istine i kada ih primjenjuje na život vjernika. 

Tako, pošto je iznio vjerske istine, koje su vezane na Kristovo utjelovljen- 
je ina pohod pastira u povodu Kristova rođenja u Betlehemu, on ovako povezu- 
je dogmu i moral:"Medju pastirih tj. u pastirskom stališu, bijaše mnogo svetaca. 
Izmedju ovih spominjemo sv. Vendelina, Dimitrija i Didaka. Nu, velika je žali- 
bože, razlika izmedju pastiri staroga i ovijuh novogo vjeka. Stari su pastiri po- 
najviše Boga molitvami i pjesmami slavili, a sađanji se u psovanju te pogrdi 

Boga, Blažene Djevice Marije, andjelja, svetaca i svih stvorova na nebu i na 
zemlji - natječu i hvastaju koji će strašnije i grdnije Boga ospovati i pogrditi..." 
(12). 

Mogao bih nastaviti iznositi konkretne primjere kako iz Sv. pisma prika- 
zuje istine vjere i primjenjuje ih na moralni život vjernika. Bilo bi to svakako 
vrlo interesantno. No, to je moguće učiniti samo u jednoj duljoj razčlanbi, dužoj 
nego što može biti ova moja. Što sam iznio, smatram da je dovoljno da nekako 
dočaram kako ]. Antunović spretno i, rekao bih, sretno iznosi nauk vjere i 
morala na temelju Sv. pisma. 


KRISTOCENTRIZAM 


Uz Sv. pismo, koje treba smatrati glavnom okosnicom Antunovićevog 
dogmatskog i moralnog učenja, treba istaći da je kao druga važna okosnica 
njegovog dogmatskog i moralnog učenja Kristologija ili radije Kristocentrizam. 

Sve što je objavljeno u Starom Savezu, prema I. Antunoviću, usmjereno 
je na Krista, a sve što slijedi poslije njegova dolaska, ostvaruje se po njemu i u 
njemu po Duhu Svetome. 

Već u raju zemaljskom, poslije pada prvog čovjeka, primjećuje biskup I. 
Antunović, Bog je obećao dolazak Mesije Krista, koji će spasiti ljude. Iz istoga 
razloga Bog poziva Abrahama da ostavi svoju pradomovinu i pođe u zemlju 
Kanaansku kako bi od njega postao narod iz kojega će se roditi Spasitelj. (13) 

Prema Kristu je usmjerena sva povijest Staroga Saveza, posebno je to 
očito za Abrahama, kojega je Bog iz njegove postojbine izveo kako "... bi vjeru u 
pravoga Boga, i nadu u obećanog spasitelja, sačuvati (mogao)..." (14). 

I. Antunović zatim ističe kako su proroci nastojali podržavati u narodu 
očekivanje Mesije da ... Juda, Izrael i svi narodi zemlje budu tako podučeni i 
pripravljeni "... kada prispije očekivano vrieme, u kojem se Mesija pojavio bude, 
njega kao istinitog Bogom obećana Mesiju upoznaju, te mu se kao takovom 
poklone i priljube..." (15). 

Važnost Krista Gospodina u ostvarenju spasenja posebno su istaknuti u 
slijedećim načelnim izjavama, od kojih neke smatram važnim u cjelosti citirati. 
"Isus je stienac kamen", tvrdi 1. Antunović. Ovako je već i sam Izaija prorok 
govorio, veleć: "Evo ja stavljam u Sion stienac kamen. Tko bude u njega vjero- 
vao, neće se postidjeti. On je za vas, koji vjerujete, na počašćenje, ali za one, koji 
nevjeruju, kamen spoticanja i stena padnuća" (16). 

"Samo se oni mogu ufati, da će pleme svoje sačuvati i uzdržati, koji su sebe 
na Isusu kao temelju sagradili. Ništa manje nema niti onaj narod obstanka, koji se 
ustručava i neće, da nauk Isusov primi; neima do drugog koga, koji bi duhovni život 
čovječanstva uzdržavao, štitio i podkrijepljivao, nego jedini Sin Božji, koji kaže: "po 
meni kraljuju kralji, i zakonodavci naređuju stvari pravedne" (17). 

Ova načela o Kristovu značenju za vjeru i za osobni vjerski život I. Antu- 
nović posebno razčlanjuje u svom molitveniku kada nastoji pomoći vjernicima 
kako aktivno sudjelovati u Euharistijskom slavlju, u molitvama u pobožnosti 
križnoga puta, a i u drugim molitvama. (18) 

Krist, prema 1. Antunoviću, nema samo značenje za osobni vjerski život. 
Krist je važan i za međuljudske ondose: u obitelji, u društvu, jer u Kristu "... kao 
stiencu kamenu, sastoji se čast roditelja, ljubav djece, podložnost podanika i 
pripravnost poglavara na žrtvu radi svojih podanika. U njemu je prava vjera 
koja ima sve čovječanstvo sjediniti" (19). 

Ovo Kristocentrično učenje biskup I. Antunović nastoji primjeniti na 
život vjernika na slični način kao što to čini kada govori o vjerskim istinama i 
moralnim načelima, oslanjajući se na Sv. pismo Staroga Saveza. 


Tako, primjerice, iz čuda u Kani Galilejskoj on izvlači slijedeću moralnu 
pouku za obiteljski život. "Buduć da je Isus zato na svijet došao da ono , što je 
djavao porušio, popravi i podigne, to je on dakako morao djelovanje svoje ondje 
započeti, gdje se korjen svakomu dobru ili zlu nalazi, a to je ženidba. Iz ove 
proizlazi obitelj, koja uzgaja i umnožuje štovaoce Boga, ili pako sužnje djavlu 
paklenomu. Htijući odmah ovdje Isus vlast djavola satrti, dodje evo u Kanu na 
pir, i tu prvo čudo svoje poradi ženidbe učini znak, da u cielom društvenom 
životu čovječanstva nema važnijega dogadjaja od ženidbe." "Kršćanima treba 
pamtiti, da je Isus kao Mesija, ženidbi čast iskazao, pa zato je dužnost svakoga 
kršćanina ovu poštovati, jer ono što je Isus proslavio, kako da se usudi čovjek 
pogrditi?" "Otuda može se uviditi, kako jako grieše, oni koji bez zakonita uzro- 
ka, na pogrdu svietovnog i duhovnog zakona, na smutnju i štetu čovječanstva, 
bez ženidbe žive, i istu svakom prigodom kude, a mladež zločestim primjerom 
na raspušteni život navadjaju. (20) 

Smatram važnim istaći da ovaj veliki rodobljub bačkih Hrvata, dok ističe 
značenje Krista u moralnom životu vjernika, ističe također da je Marija vezana 
uz Krista i da je zapravo njezina prisutnost i uloga u tome da nas vodi Kristu. 
Kada u prikazivanju u Kani Galilejskoj govori o Mariji, on ovako piše: "Ovaj 
dogadjaj razveseljava i naše srdce koji znamo, da se ljubav sina prema materi 
svojoj, a ni ljubav ove matere nije se jošter danas ugasila prema svom rodu, a u 
tomu rodu smo mi sada njojzi najbliži, te po Isusu upravo posinjeni. Zato, ako 
želimo terete ovoga života olakšati, rastuženo srce razveseliti i razne bolesti 
liečiti, valja nam se vazda uteći Blaženoj Djevidi Mariji, majci Isusovoj, te joj 
pokazati naše jade, nevolje i tuge, moleći ju, da milosrdje svojega sina za nas 
isprosi" (21). 

Sve marijanske dogme I. Antunović povezuje i izvodi iz Marijine poveza- 
nosti s Kristom. To mi se čini vrlo značajnim u Antunovićevom učenju. Bilo bi, 
smatram, vrlo interesantno produbiti temu o Kristocentrizmu kod 1. Antuno- 
vića. No, ja se moram zadovoljiti time da još jednom istaknem da je Krist za 
njega "stienac kamen" oko kojega se sve okreće što se događa u povijesti spasen- 
ja. 


EKLEZIOLOGIA 


Uz Sv. pismo, uz Kristocentrizam, kao treća okosnica dogmatskog i mo- 
ralnog učenja biskupa I. Antunovića ulazi Crkva. 

Crkva je prije svega ona koja nastavlja Krista i njegovo djelo spasenja. 
Krist, na kojega je sve usmjereno, ostavio je čovječanstvu "... društvo koje se 
zove Sveta Mati Crkva, koja sve istine, sve sakramente čuva i svakom pokoljenju 
viernošću spasitelja podjeljiva. On je obećao, da će s Duhom Svetim vazda s 
njome biti" (22) 

Kako bi Crkvu i njezinu ulogu u povijesti spasenja što konkretnije prika- 
zao, on najprije posmatra Crkvu u njezinoj povijesti. Takav povijesni pristup mu 
omogućuje ukazati na rast Crkve kroz povijest, njezin rad za spasenje ljudi, a u 
isto vrijeme istaći kako je ona kroz svu povijest ostala vjerna Kristu u svome 
naučavanju, u svome radu za spasenje ljudi, iako je bilo ljudskih slabosti i posr- 
taja u njezinim članovima. Povijesni pristup Crkvi daje mu mogućnost da po- 
kaže koliko je Crkva morala pretrpjeti na putu vjernosti Kristu, osobito kroz 
borbu da očuva vjernost Kristu u raznim nasrtajima hereza ili raskola. Taj povi- 
jesni pristup Crkvi omogućio mu je također da još dub lje pojasni istine vjere i 
morala. 

Povijesnim pristupom Crkvi I. Antunović je imao mogućnost da posveti 
posebnu pažnju problemu jedinstva Crkve, što je on vrlo sretno iskoristio. U 
tome on prije svega priznaje da je latinska Crkva pridonijela nepovjerenju iz- 
među nje i istočne Crkve, posebno zbog okupiranja Carigrada od strane križara 
koji su nastojali latinizirati istočnu Crkvu. (23) Iako je sve to istina, 1. Antuno- 
vić ističe da se u pogledu jedinstva ne smijemo na to oslanjati, nego se moramo 
oslanjati na Evanđelje: "Ako je po svetom Evandjelju u srce naše posadjena 
klica istine jošter živa, onda moramo Bogu i ljudem očitovati, da u pitanju: da li 
Crkva može samo jednu, ili pravo dvije glave imati, ne imaju niti za jednu dlaku 
odlučivati vrline ili pako grijesi ljudi, već jedino objavljena volja Božja. A ova je 
u Evandjelju tako jasno za jednu glavu izražena, da se nesmije ni jedan istočn- 
jak, braniteljem dviju glava pokazati" (24). 

Promatranju Crkve kroz njezinu povijest, 1. Antunović dodaje razčlanbu 
O Crkvi po kojoj je ona prikazana posebno u koliko je naučiteljska i u koliko je 
djeliteljica Božjih tajni spasenja kroz sakramente. U toj razčlanbi on posebno 
ističe neprevarljivo naučavanje Crkve: "Isus je na Petru sagradjenoj Crkvi nauk 
svoj predao i njoj obećao, da ju neće ni sile paklene nadvladati, i da će s njom do 
skončanja svieta ostati. (Već) 1500 godina je ona taj nauk čuvala. (Obraća se 
protestantima, pa zato kaže 1500 god.). Pa ako ga nebi bila sačuvala, tada nebi 
posrnuja ona, već Isus tečajem 1500 godina, a to tvrditi značilo bi psovati..." (25). 

U neprevarljivom učenju Crkve daje središno mjesto rimskom biskupu i 
zato tvrdi "... gdje je Petar ili Rimski otac, tamo je Crkva, a gdje je Crkva, tamo 
je i kraljevstvo nebesko" (26). 

lako je papa nezabludiv, ipak on tu svoju vlast ne vrši bez biskupskog 
kolegija. "U njemu (Petru) je poniznost", piše I. Antunović "kao najvrlija krie- 
post cieloga života svietlila. Primio je od Isusa podpunu vlast, pa ipak neodluču- 
je i nezaključuje sam, već vazda s braćom u saboru i dragovoljno prima u 
Antiohiji učinjenu opomenu sv. Pavla." (27) 

Ovi temeljni stavovi u pogledu naučiteljske Crkve dozvoljavaju mu da 
zaključi da je "Rimska Crkva stup i temelj istine" (28) i zato ima pravo izreći 
svoj moralni sud u odnosu na obiteljski život, u odnosu na društveno-politički 
život, u odnosu na slobodu, na nacionalnost. 

Stavovima tih zaključaka I. Antunović se obilato služi unošenjem u svoju 
knjigu "Bog s čoviekom na zemlji..." mnoge stavove u pogledu obiteljskog, 
društveno-političkog života, države, naroda i narodnosti, slobode, što je učiteljs- 
ka Crkva tada zastupala, posebno za pontifikata pape Pija IX. 

Crkva nije samo učiteljska. Ona je Kristovo otajstveno Tijelo. "Po nauku 
... kršćanskom", piše ovaj prosvjetitelj svoga naroda "svako se udo Svete Majke 
Crkve svetim nazivlje, buduć da se po Isusu i Duhu Svetome u svetih otajstvih 
posveti. Svako udo naziva se udom tiela Isusova, jer kao što je on od neoskvrnje- 
ne začete BI. Dj. Marije čovječje tielo primio, tako svaki kršćanin po posvetilištu 
sv. Mise, po rieči Božjoj, svetih otajstvih i obredih, mora primati Isusovo tielo... 
da uzmogne ovdje srećnim biti i po smrti u nebo unići. Tim načinom postaje 
svaki kršćanin udom tiela Isusova, a Sv. Majka Crkva tielom Isusovim" (29). 

Ovaj vid Crkve logički je doveo I. Antunovića da posebnu pažnju posveti 
sakramentalnom životu, liturgijskom životu, duhovnom životu svećenika, redov- 
nika, običnih kršćana, kako bi kroz duhovni i sakramentalni život uistinu bili 
dostojni udovi otajstvenog Kristova Tijela, kako bi bili sveti, kako bi bili svjedo- 
ci i kako bi Krista prenosili kroz povijest sve do svršetka svijeta. Divna mu je u 
tom kontekstu tvrdnja koju vrijedi ovdje nevesti: "Bio čovjek kojega god bilo 
stališa, vazda se mora trsiti, da u svih svojih čini i djelovanji Isusa kao dobra 
pastira nasljeđuje. Ako se koji naš čin, ne bi mogao Isusu tako prilagoditi, da bi 
ga i on isto onako kao mi djelovao... tada možemo sigurno uvjereni biti, da je 
naša slika manjkava i kao takva ne odaje Isusa" (Bog s čoviekom..., str. 300, st. 
1). Možemo s pravom zaključiti da Antunovićeva ekleziologija ne teži samo 
tome da bi po njoj vjernici upoznali Crkvu umom, nego da ona postane također 
dimenzija života, kako bi se posvetili, bili autentični udovi Kristova tijela i kako 
bi na taj način pronosili njega u povijesti sve dok on ne dođe. 


ODLIKE I ZNAČENJE ANTUNOVIĆEVA 
DOGMATSKOG I MORALNOG UČENJA 


Ivan Antunović je pisao o dogmi i moralu u određenom vremenskom 
razdoblju. Smatram da je moja obaveza u ovom izlaganju pokušati procijeniti i 
vrednovati domet Antunovićeva pisanja o dogmi i moralu u tom vremenskom 
razdoblju koje je, sudeći po povijesnim prikazima, značajno. 


BIBLIJSKA KATEHEZA 
Tko pristupa proučavanjnu dogme i morala onako kako ih je proučavao 


I. Antunović, dolazi do zaključka da je njegov pristup i izlaganje vjerskih istina i 
moralnih zasada katehetski pristup. Po tome svom pristupu katoličkoj dogmati- 


87 


ci i moralci možemo bez oklijevanja reći da se u njegovom glavnom djelu "Bog s 
čoviekom na zemlji..." posebno temelji na Bibliji. Baš radi toga što se njegovo 
izlaganje temelji na Bibliji, možemo dodati da je to njegovo spomenuto glavno 
djelo uspjeli priručnik biblijskih kateheza. Kad pripomenem da je to u njegovo 
doba velika novost, onda nam se I. Antunović pokazuje kao čovjek koji piše na vrlo 
suvremen način i da se uključuje u tokove katehetske znanosti svoga vremena. 

Taj se pravac počeo provoditi na njemačkom jezičnom području preko 
Johana Mihaela Sailera i J. B. Hirscha. Trebalo bi provjeriti kakav je odjek taj 
pravac imao na području tadašnje Ugarske i Hrvatske! 

lako je za vrijeme prosvjetiteljstva bilo napretka u katehizaciji, posebno 
u pedagoškom vidu, ipak je prijetila opasnost da se zbog pretjeranog racionaliz- 
ma zaboravi transcendentalni značaj Božje riječi. Zato se poslije Overberga, 
nastojalo dati katekizmu snažno biblijsko obilježje po spomenutom Saileru i 
Hirschu. Na području Austrije posebno ih je slijedio Galura, koji se predstavl- 
jao kao jedan od pionira moderne kateheze. On je zahtijevao primjenu biblijske 
povijesti kao pedagoško polazište te naglašavao nužnost da se nastava vjeronau- 
ka usmjeruje prema ideji kraljevstva Božjega. (30) Svakako značajno je da I. 
Antunović taj pravac slijedi i to vrlo uspješno i o tome je poželjan produbljeni 
studij. 


PASTORALNO I ODGOJNO OBILJEŽJE ANTUNOVIĆEVA PISANJA 


Druga značajka Antunovićeva dogmatskog i moralnog učenja je pastoral- 
no obilježje. On stavlja dogmu i moral u službu pastorala, u službu vjerskog 
odgoja, u službu kršćanske kulture i kršćanskog pogleda na svijet. On želi svoj 
narod kršćanski odgojiti i osposobiti kako bi znao kršćanski gledati i prosuđivati 
O Svijetu koji ga je tada okuživao sa svim svojim protukršćanskim pogledima. 

I. Antunović stavlja Bibliju u službu pastorala, a služi se i psihološkim i 
asketskim razmišljanjima kako bi što konkretnije djelovao na kršćanski odgoj 
svoga naroda i kako bi mu pomagao da gleda na probleme socijalne, na proble- 
me slobode istekao svoj stav pred njima. 

Kada se sve ovo Antunovićevo nastojanje promatra u svjetlu sličnih kre- 
tanja, koja su u to doba prisutna u Njemačkoj i na tlu austrougarskog carstva, 
bilo kroz djela već spomenutih Seilera i Hirscha ili 1. Schiicha u Austriji, čija je 
"Pastoraltheologie" doživjela dvadeset izdanja, dobiva se ne samo dojam i sigur- 
nost da je I. Antunović slijedio kretanja i tokove svoga vremena. Pomoću saz- 
nanja, koja su se nudila, htio je duhovno i kulturno obogatiti svoj narod, kako bi 
taj narod mogao biti na istoj vjersko-kulturnoj razini sa drugim narodima, po- 
sebno sa onim narodima sa kojima je živio u istoj državnoj zajednici. (31) 

Usput rečeno: imam dojam, a što bi trebalo svakako još produbiti, da I. 
Antunović smatra, da je svjestan kako baš ovakav njegov rad najviše pridonosi 
očuvanju narodne samobitnosti i identiteta. 

Smatram da ovaj moj dojam nije izmišljanje, jer 1. Antunović ne raz- 
mišlja, barem ne izričito, o izdvajanju svoga naroda iz društveno-političke zajed- 
nice u kojoj se nalazio, nego je bio svim silama za to da kroz kršćansko i 

kulturno uzdizanje njegovi Bunjevci i Šokci budu na istoj kulturnoj razini, na 
kojoj su se nalazili narodi sa kojima su živjeli, kako bi na taj način bila i bogata 
prisutnost koja bi i druge obogatila, a u isto vrijeme sačuvali svoj nacionalni 
identitet. (32) 

Možda nas čudi da nije razmišljao o izdvajanju bačkih Hrvata iz društve- 
no političke državne austrougarske zajednice? 

No, ako malo dublje zavirimo u povijest onoga vremena, susret ćemo se 
sa nepovjerenjem Crkve prema takovim gibanjima što su pokrenule revolucije u 
raznim zemljama 1848. godine. (33) Smatram zato da biskup I. Antunović, kao 
crkveni čovjek, pridržavao se stavova Crkve i mislio je da će sačuvati samobit 
svoga naroda ako nastoji da ga kulturno i vjerski podigne. 

No, bilo kako bilo, prema mišljenju povjesničara toga vremena, kada su 
bučne i neplodne svađe oko idealnog oblika vladavine zanemarivale istinske 
probleme trenutka, trebalo je angažiranih laika modernog stila, koji bi bili spo- 
sobni da djelotvorno služe Crkvi u jednom društvu koje se sve više sekularizira- 
lo. Treba reći da je I. Antunović posebno velik zato što je taj problem uočio i 
pobrinuo se kako bi svojim pisanjem pomogao da se u njegovu narodu odgoje 
takvi vjernici. No, povjesničari znaju o tome mnogo više, pa im zato prepuštam 
taj problem na obradu. Ovo što tvrdim, činim na osnovi njegove teološke misli i 
u okvirima moje teme. (34) 


PRIMJENA DOGMATSKO-MORALNOG UČENJA 
NA ODNOSE IZMEĐU CRKVE I DRZAVE 
INA DRUSTVENO-POLITICKA GIBANJA VREMENA 


Ovim obilježjima Antunovićeva dogmatsko-moralnog učenja treba prid- 
ružiti još jedno vrlo važno obilježje, a to je da I. Antunović nastoji u svjetlu 
katoličke dogme i morala vrednovati odnose izmedju Crkve i države, Crkve i 
raznih društvenih i kulturnih gibanja vremena u kojem piše. 

Biskup I. Antunović piše svoje veliko djelo "Bog s čoviekom na zemlji ..." 
samo devet godina od kako je proglašena dogma o papinom primatu jurisdikcije 
i njegovoj nepogrešivosti. 

Ta je nauka imala odjeka i na odnose između pape i biskupa, pape i 
država. Iz povijesti znamo da je ta definicija 1. Vatikanskog koncila izazvala 
velike bure između Crkve i države. (35) 

Takozvani ultramontanski pokret htio je svesti ulogu biskupa na nepod- 
nošivu podložnost papi. Govorilo se o papi kao "o tijelu postalim riječi koja se 
nastavlja". Mons. Marmillod, u Francuskoj, primjerice govori o trostrukom utje- 
lovljenju: u krilu Djevice, u Euharistiji i u starcu u Vatikanu. (36) 

Protiv ultramontaskog praca u interpretaciji o papinom primatu i nepog- 
rešivosti ustaju neki teolozi na njemačkom jezičnom području na čijem čelu 
stoji I. DGllinger. Na žalost, I. DGllinger, iako je mnogo pridonio proučavanju 
Crkve kroz njezinu povijest, a vidi se iz Antunovićeva izlaganja o Crkvi da je i 
njemu taj pristup bio blizak, završio je u osnivanju Starokatoličke crkve. (37) 

Što se tiče odnosa Crkve i države, u austrougarskom se carstvu, a to 
ozračje u kojem živi Ivan Antunović, širi se učenje o srednjovjekovnojh teokra- 
ciji i sklonost ka poistovjećivanju pape s Crkvom i posredničkoj vlasti pape nad 
državom. 

U tom naučavanju odlikuju se posebno dva isusovca na insbruškom fa- 
kultetu, Moy i Vering, kroz časopis "Archiv fdr katholishes Kirchenreht", te 
bečki isusovci Schader i Phiips. Potonji u djelu "Kirchenrecht", očituje romanti- 
čko oduševljenje za srednjovjekovnu teokraciju. U istom pravcu djeluje Hovanyi 
u Budimpešti. (38) 

U svom pisanju o dogmi i moralu I. Antunović se ne upušta u rasprave, 
nego vjerno iznosi nauk I Vat. koncila o papinom primatu jurisdikcije i o njego- 
voj nepogrešivosti. (39) 

Što se pak tiče odnosa Crkve i države, on zastupa stavove koji su uglav- 
nom iznešeni u enciklici pape Pija IX iz 1864. god,. a koja nosi naslov "Quanta 
cura" sa dodatkom koji nosi naslov "Syllabus". (40) Uglavnom na isti papinski 
dokumenat I. Antunović oslanja kada govori o raznim društvenim gibanjima, 
koji se odnose na racionalizam, indiferentizam, koji smatra sve religije jednako 
vrijednima. 1. Antunović zastupa iste stavove učiteljske Crkve onoga vremena u 
odnosu na socijalizam koji niječe pravo na posjed te obitelj podvrgava državi. 
(41) Isto tako I. Antunović je protiv etatizma, koji zahtijeva monopol u školstvu 
i vršenje crkvenog autoriteta želi učiniti ovisnim od autorizacije građanske vlas - 
ti. Taj etatizam zagovara rastavu Crkve od države i smatra napretkom ako ljuds- 
ka društva ne poštuju religiju. (42) 


ZAKLJUČAK 


Završavam ovo izlaganje jednom Antunovićevom misli: "Neznanje viere, i 
otud izviruće neobdržavanje Božjih i crkvenih zapoviedi, najugodnijim je gniez- 
dom neprijatelja, u kojem on po volji hara i kršćanski uzgoj onemogućuje". 
(43) 

Kada u svjetlu ovog izlaganja promatramo ove Antunovićeve riječi, 
možemo zaključiti da je on stvarno velik čovjek. Prije svega on je velik pastir 
duša. Stalo mu je do spasenja ljudi, ljudi iz svoga roda. Njegovo rodoljublje i 
njegova svećenička duša učinila su ga odlučnim da se lati pera iako već u zrelim 
godinama. 


Možemo tvrditi da je u tom pothvatu uspio. U djelu "Bog s čoviekom na 
zemlji..."ostavio nam je nešto što možemo bez oklijevanja nazvati enciklopedi- 
jom katoličke teološke misli, primjenjene na život vjernika u tadašnjim vre- 
menskim oklonostima,. Možemo bez trijunfalizma tvrditi da je njegovo djelo "B 
og s čoviekom na zemlji..." tako bogato sadržajima, da je gotovo nemoguće naći 
temu koju nije dotaknuo u onom vremenskom razdoblju u kojem je živio i 
djelovao. 

Nije manje vrijedan njegov molitvenik "Čovik s Bogom u svojih molba i 
prošnja...", u kojem pretače u egzistencijalni život vjernika svu vjeru i moral, sve 
probleme života, kako bi naučio vjernika konkretno živjeti u susretu s Bogom, s 
Kristom, kako ustrajati u vjeri u svakidašnjem mukotrpnom životu i da bi stigli 
u vječno blaženstvo. 

Radi svega toga i još radi mnogo čega, I. Antunović je još vrlo aktualan, 
vrlo poticajan, posebno za svećenike i redovnike ovoga kraja koji nastavljaju rad 
među bačkim Hrvatima. 

Katolička vjera je dio identiteta našega naroda i ako taj identietet ne 
čuvamo značilo bi izdati ga kada mu prijeti opasnost da se potpuno izgubi. 

Smatram da je to Antunovićeva poruka nama danas. Neka biskup I. An- 
tunović budi svijest i odgovornost svećenika i redovnika i svjetovnjaka da ispu- 
nimo svoju rodoljubnu, kršćansku i svećeničku dužnost prema svome narodu, 
kako bi sačuvao svoj identitet, svoju samobitnost! 


Bilješke: 


(1) "Bog s čoviekom na zemlji...", Predgovor, str. IV. 
(2) Prva knjiga obuhvaća stranice 1-183; 

Druga: str. 185-392; 

Treća: str. 393-563; 

Četvrta: str. 564-744. 

(3) "Covik s Bogom u svojih molba i prošnja", predgovor str. III. 

(4) "Croatica Christiana periodica", Zagreb br. 2(1978) 47-62. str. 

(5) "Bog s čoviekom na zemlji...", str. 11. 

(6) Isto djelo, str. lo, st. 1. ' 
Interesantno je za dublju rasčlanbu proučiti pisce koje citira kako bi naukom potkrijepio 
da sv. Pismo prenosi istinu. Primjerice kada želi odgovoriti na objkciju kako to da je po sv. 
Pismu prije stvoreno svijetlo, a kasnije sunce ili kakva je bila zemlja na početku, citira 
pisce koji su se bavili prirodnim znanostima, geologijom kao što je Cuvier Dumas i drugi. 
Usporedi "Bog s čoviekom na zemlji str. 13, st. l; str. 15, st. 1; posebno bilješka br. 1, na 13. 
stranici. 

(7) "Bog s čoviekom na zemlji..." str. ll, st. 1. Autore "mudrace..." koje citira, su isti koje sam 
naveo u prethodnoj bilješci. : 

(8) Isto djelo, str. 17, st. 1. 

(9) Isto djelo, st. 16. st. 1. 

(9a) Isto djelo, str. 15, st. 1. 

(10) Isto djelo, str. 24. st. 1. 

(11) Isto djelo, str. 36. st. 2. 

(11a) Isto djelo, str. 37, st. 1. 

(12) Isto djelo, str. 224, st. 2. 

(13) Isto djelo, str. 24, st. 1,2. 

(14) Isto djelo, str. 37, st. 1. 

(15) Isto djelo, str. 129, st. I. 

(16) Isto djelo, str. 16, 28. 

(17) Isto djelo, str. 228, st. 2; 

(18) U svom molitveniku: "Čovik s Bogom..,., od str. 22. pa sve do str. lI4., nalaze se molitve po 
kojima se može pratiti i sudjelovati na Euharistijskoj žrtvi. Ističe, primjerice, otkupiteljsko 
značenje Euharistije: "... iz tebe, o Isuse!izviru traci milosti i milosrdja Božjega, te se svaki 
onom milosti obogati, koji prisustvuje misnoj žrtvi, da može nadvladati napasti tila, svita i 
djavla; svaki se zakrili plaštom milosrdja Božjega, da ga pravda njegova ne obori.." str. 24; 
Križnom putu posvećuje prostor od str. 136-183. 

(33) 


(40) 
(41) 


Ističe primjerice nasljedovanje Krista: "Muka Isusova je prva knjiga, u kojoj svaki čovik, 
ako ima razum nije strašću opijen, nalazi svoj list, s kojega može pročitati, kako mu se 
valja ponašati u svakom slučaju njegova života..." str. 136. 
"Bog s čoviekom na zemlji...", str. 228. st. 2. i str. 229, st. 1. 
Isto djelo, str. 246, st. 2. 
Isto djelo, str. 246, st. 1,2. 
Isto djelo, str. 25, st. 2. 
Isto djelo, str. 405, st. 1. 
Isto djelo, str. 485, st. 2. 
Isto djelo, str. 501, st. 1. 
Isto djelo, str. 283, st. 2. 
Isto djelo, str. 415, st. 1. 
Isto djelo, str. 655, st. 1. 
Isto djelo, str. 657, st. 1. 
Vidove i značenje Crkve kao Otajstvenoga tijela spominje također i u svom molitveniku: 
"Čovik s Bogom u svojih molba i prošnja." Primjerice kada komentira molitvu "Očenaša": 
"Daj, da nam ovim pridje kraljevstvo nebesko, da budemo vazda živa, u milosti Božjoj 
stojeća uda Svete Majke Crkve, pa da se u njoj i po nami tvorenimi dobri djeli širi 
kraljevstvo ćudorednoga života, ponašanja i vladanja kršćanskoga..." str. 186-187. 
R. Aubert, Staro i novo u dušobrižništvu i moralnoj teologiji, u: H. Jedin, Velika povijest 
Crkve, sv. VI/, str. 417-418. Kršćanska sadašnjost, Zagreb, 1987. 
Isto djlo, str. 416-422. 
Ovu misao 1. Antunović ističe kad govori da je različitost jezika posljedica istočnoga 
grijeha, ali ipak bogatstvo. Ako je različitost jezika teret ipak: "... potrebnija, kao što je 
potrebna različitost obitelji..." Jezikom se veliki broj čovječanstva najbliže s drugima 
sjedinjuje, pa dijeli radost i žalost... različitost jezika čini, da se narodi jedan s drugim u 
svjetovnom napredovanju i duhovbnim krepostima natječu. A tim se napredovanje svega 
čovječanstva podupire... Nema narodnosti koja otadžbini ne bi od velike koristi bila." On 
kaže: "Veoma bi griješio, tko bi mislio, da kršćaninu nije slobodno svoju narodnost 
njegovati" ("Bog s čoviekom na zemlji", str. 525, st. 1,2). 
U tom kontekstu I. Antunović tvrdi: "(Revolucija) svagdje mori i slabi katoličku vjeru, i 
svagdje nju poradi svih nevolja, koje ima ljudstvo trpiti, okrivljuje. Bit će to sigurno zato 
što se Sveta Majka Crkva s pobunom nikada oprijateljiti (neće)" ("Bog s čoviekom na 
zemlji, str. 524, st. 2.) 
Dr. Roger Aubert, u Hubert Jedin: Velika povijest Crkve, VI/I, str. 501. Kršćanska 
sadašnjost, Zagreb, 1987. 
Dr. Roger Aubert, u Hubert Jedin: Velika povijeet Crkve, 
VI 1, poglavlje 39, str. 684-704; 

poglavlje 41, str. 716-737; 

poglavlje 42, str. 738-750; 

poglavlje 43, str. 750-766. 
Rudolf Lill, ondje, poglavlje 40, str. 704-716. 
Dr. Roger Aubert, ondje VI/I, poglavlje 42, stgr. 747. 
Dr. Rudolf Lill, ondje, VI/, poglavlje 44, str. 767-771. 
Dr. Roger Aubert, ondje, VI/, str. 745. 
"Njemu (papi) nikakav car, niti silni narod, već sam Isus je vlast predao. Kada je sv. Petru 
ključeve neba i zemlje uručio i na njemu, kanoti stieni, Crkvu svoju sagradio" ("Bog s 
poviekom na zemlji..." str. 431, st. 2.) 
"Papi)... su dužni pokloniti se i pokoriti se svi kraljevi i narodi, buduć da je vlast njegova 
od svih kraljevskih narodih, i obiteljskih, u moći najstarija..." (Ondje, str. 432, st. 2.) 
Prema 1. Antunoviću Crkva ima ulogu bdjeti kako bi bilo istine i slobode među ljudima. 
"Zato (Crkva) stoji na oprezu i bdije ni od koga zavisna, već Bogom ravnana crkvena vlast 
, koja nosi sobom znanost, da je svakoj osobi dužna pravu istinu priopćiti, što ona 
navješćuje, prava istina, pa se neda ni s ljubavlju, a ni prijetnjom s pravoga puta svesti, već 
velikom i malom pravdu i istinu otkrivajuć, um i srce tolikih podanika, koliko i vladaoc 
upravlja." 
(Ondje, stgr. 493, st. 1.) 
Dr. Roger Aubert, u Hubert Jedin: Velika povijest Crkve, VI/I poglavlje 41, stgr. 727-737. 
Evo nekoliko navoda kojima I. Antunović izražava svoje stavove: 


(42) 


(43) 


"(Zaslugom je Crkve)... što je svijetom čuvstvo slobode zavladalo, i što zemlja nije po 
poganskom komunizmu i socijalizmu od vlastele oteta, već se ona mora odmjerenom 
otkupninom otkupljivati. Sto tko uz svjetovno pravo posjeduje, to može od njega samo 
Bog, kao vrhovni poglavar i kao stvoriritelj oduzeti; svaki drugi način, bio on ma po komu 
bez ugovora i dobrovoljne pogodbe izveden, jest otimanje..." 
("Bog se čoviekom na zemlji...", str. 545, st. 1). 
"Nikada ne bijaše slobode državne, gdje je bila Crkva okovana, niti je država ikada 
tugovala ako joj je Crkva bila slobodna." 

Ondje, str. 532, st. 1). 

to se tiče, primjerice, prava Crkve u odnosu na školstvo, on ima ovaj stav: "Najtemeljitije 
pravo Crkve jest: škole nadzirati i upravljati, i u pogledu obuke i uzgoja voditi". 
("B og s čoviekom na zemlji...", str. 532, st. 2). 
U odnosu na ženidbu:"... jedino Sv. Majka Crkva ima odlučivati i uredjivati kakva treba da 
je ženidba u bitnosti". 
(Ondje, str. 532, st. 2). 
Bog s čoviekom na zemlji..., str. 624, st. 1. 


(Autor je pročitao ovo predavanje na Znanstvenom skupu 
o I. Antunoviću, u Subotici, u "Paulinumu", 19. XI 1988.) 

1 god 1 fer. 50 nov., ma četreri. T3 mor. 


Za Sarbiu 20, 18, 7 "/ groša. Izlazi svake Nedilje jedanput. 


POZIV NA PREDPLATU. 

Poklam naše na ovom polju dilovanjo , i razvitak 
narodnosti, o što većem broju predplatnikah zavisi 
izavlja se: da će se predplata noprikidno primati na cilu 
godinu, t.j. od 19. ožujka tg. do 18. ožujka 187T. g. 
po 3f. a. vr., na pol 1 f. 50 nov., na četvert 75 nov., 
& za knježevinu Serbsku'30, 15, 7 1/, groša, 

: Uredničtve. 


Zoraje zazorila. 

Bunjevci Šokci, i svi ostali ilirske kervi puci! ono 
sorco kojo pod vaših grudih kuca , jesto izkr&no , uviren 
sam dlaklo: da kako me pozvaste roda za gosta , bitiće 
vesoljo ozbilno, o mojom u vašo dvoro ulaxzku, noka 
vam ja topla indi hvala, što sto mene svojeg roda 
virna ljubitelja, tako dragovoljno primili. Ja bo za 0so- 
bitu sriću smatram onu: koja me jo gostoljubnomu va- 
šomu stolu privela; potanko silo, al odljučnu volju vam 
prinašam , 8 malom snagom al oduševljenim sercem so 
kroćom, na voliki poso razvitka duševnih i tvarnih silah 
Bašog plomena. Neima zaprikah koje bi'me snoveselilo, 
voliko mogu mo nadvladati , i svojim silan mojo nad- 
“riliti, al volju moju nikad nećo slomiti Buduć daje 
čista moju nakana, ko ono sunce : kojo svedrog neba 
gjajo, da ograni , oživi, i razjasni sve široko poljo / na- 
dam so dakle da će mo ukripit ruka svemoguća, i uza 
mono ćo stati sva bratja, u kojih gorcah ljubav naroda 
gadna sobičnost nijo ugušila. Ti si rode zenica u oku 


sarma vesfrurđegi 

mojem , nemoj se dukle čuditi : što so tako brižljivo o 
tvojemu boljku staram. L 

Majka da može svojeg jedinka , u zvizde bi ga 
okovala , ja da mi je povirena vlast, sva ona plemenij: 
svojstva, skojima se rešo drugi narodi , želio bi poku- 
pit i rod moj nakitit. 

Nu tomi nije dato, al u ovom svečanom času kad: 
go izkreno rukujem smojim milim rodom, pozvaću po: 
častno svu onu bratju, malu i veliku, kojišti pošten: 
ime, i učeno time ilirski otacah u baštinu primili : dr 
86 u radu i poslu složimo, i što god kod Englezah, Fran 
cesah, Nimacah, Talianah, Španjulah. i Amerikanaca] 
za naš rod'koristna nadjemo to sve izkupimo, i rijemi 
prinesemo, Mi će mo biti kano revne pčele pak ćemo ić 
od cvata do cvata koji u vortlu uma i serca raznih na 
rodah razte : da izcerpimo sladki med nauka, i done: 
semo u košnicu našeg roda, odud će postat med ćudo: 
rednosti, koji će sladit, i vosak učenosti, kojiće svitli 
životu plemena našog. Mi će mo nepristano učiti da mo 
žemo noprikidno našu bratju podučavat.Ta vas lipi ši 
roki svit, nije drugo nego jedna velika škula, u kojo 
su neizbrojeni meštrovi namistjeni. Perva je za svak 
čovika, naj ugodnin škula naručje ljubezne mnteri 
koja na milom svojem krilu čedo svoje ljulja, i poučav 
svemoguća Boga, miloserdna Isusa — i ljubljena Ote 
imena izgovarat. Škula je corkva gdise svi učimo kak 
triba tilo'i dušu,'ovda i navike spasiti, škulaje on 
ornica, gdi otac uči svojeg sina plug upravljat, dionic 
gdi ga uči kosom mahati, škulaje dilaonica zanMi 


Naslovna stranica 1. br. ,Bunjevačkih i šokačkih novina " 

Lazar Ivan Krmpotić 


BISKUP IVAN ANTUNOVIĆ PRETEČA 
SUVREMENOG EKUMENIZMA 


Kada se govori o "ekumenizmu" biskupa Ivana Antunovića, treba imati na 
umu, da se ne može uzeti do slova definicija ekumenizma, kakvu donosi II. 
Vatikanksi koncil u svom dekretu o ekumenizmu "Unitatis redintegratio" (Ob- 
nova jedinstva) i primjeniti na Antunovićevo naučavanje. Pod ekumenskim gi- 
banjem spomenuti dokumenat vidi "djelatnosti i pothvate što se, u skladu s 
raznim potrebama Crkve i okolnostima vremena pokreću i usmjeruju prema 
promicanju kršćanskog jedinstva" (UR,4). 

Kada govorimo o ekumenskim nastojanjima 1. Antunovića, mislimo na 
ono mnoštvo inicijativa i gesta koje je on poduzeo u svom vremenu, a koje 
smjeraju ka uspostavi punog jedinstva u Crkvi, a nose obilježje svoga vremena i 
gibanja koja su ga obilježavala. 

Svakako valja istaći da biskup I. Antunović spada u red hrvatskih narod- 
nih preporoditelja, strossmayerovskog nadahnuća, čija poznata ekumenska nas- 
tojanja u svojim spisima hvali i njima se nadahnjuje. 1. Antunović je vatreni 
pristaša obnovljenog kulta sv. Braće Ćirila i Metoda među Slavenima rimskog 
obreda enciklikom pape Lava XII. "Grande Munus" (30.1X.1880.) i spada među 
onaj mali krug slavenskih prelata koji su se odvažili širiti kult sv. Braće, kada su 
na to i Beč i Budimpešta išli sa nastrožijim zabranama. I. Antunović u svojoj 
knjizi "Razprava" na nekoliko mjesta ističe velike zasluge sv. Braće za slavenski 
svijet, a u svom molitveniku "Čovik s Bogom"uspjeva tiskati na strani 577. molit- 
vu sv. Solunskoj braći, koju je sam sastavio. Antunovićev ekumenizam izvire iz 
potrebe jedinstva među slavesnkim narodima, a jedno od glavnih zapreka tomu 
je pitanje različite vjerske pripadnosti. 1. Antunovića strahovito boli i smeta da 
se Slaveni radi toga niti ne poznaju, dapače, i ne žele da se bliže upoznaju, među 
nekima vlada čak i mržnja. 

Kao veliki zagovornik slavenstva piše u "Razpravi": "AI' uz to i jedan i 
drugi ni više ni manje nije, no jednom ričju Slaven. Jeste li mu to ovako raz- 
ložili, tada ste mu pravi prijatelji, dobročinitelji, buduć da ste mu otvorili put 
one velike prosvjete". (str. 148.) 

Sa žarom vjernička srca obara se na mržnju koja se sije među slavenskom 
braćom različitih vjerskih pripadnosti:"Jedan drugome potkapa jamu, podmeće 
nogu, želeći jedan drugoga turiti u ponor, da mu ne ostane ni traga, ni glasa, 
misleć da bi on tek onda po volji gudio, kad drugoga ne bi bilo, i ne snivajuć o 
tome, da mu tuđin to stanje zavidi, pa ako ne bude imao na koga se nasloniti i 
od koga će se ma i nješto ustručavati, to će na njega nasrnuti dušmanin i s mista 
ga otirati. Neka si otaru oči vođe i razgledaju okolo sebe po ruševinah, paljevi- 
nah i lješinah, pa neka spoznadu da li se nismo zadosta već mrzili? Razmišljamo 
s jedne i s druge strane, ne bi li se dalo nešto prominiti u dosadanjem stanju, a 
da ne bi ni narodnost slavenska, ni Crkva iztočna il' zapadna, a ni državnost 
magjarska, kako u uobće Austro-Ugarska izgubila, već možda bi sve ove mnogo, 
da', veoma mnogo novih silah stekle!" (n.d. str. 149.). 


Ta razdijeljenost donijela je tokom povijesti toliko gorkih plodova. Zato 
na to upozorava u svojoj "Razpravi" i navodi primjere kada je podjela išla na 
ruku našim protivnicima, bez obzira da li je riječ o Turcima, ili bilo kojem 
drugom protivniku. 

Ovakvo stanje podijeljenosti pogoduje širenju nihilizma sa protestanskog 
Zapada, kamo pravoslavni Rusi i Srbi u ono vrijeme šalju svoju inteligenciju na 
studije. "Rusi već odavna idu u strane zemlje da uče višje građanske i crkvene 
nauke, ali ritko kojega od njih zatekao na katoličkom sveučilištu, dočim im se 
broj penje na stotine u luteranskih i kalvinskih. Tamo je učio i glasoviti patrijar- 
ha g. Filaret, pa upio racionalizam, taj po svojih knjigah ulio je u rusko 
svećenstvo, koje sada izdašnim načinom daje u red nihilista prve gojence i sino- 
ve". ("Razprava" str. 172.) 


Zatim I. Antunović pokazuje na konkrentnu situaciju u Bačkoj, pa se 
pita: "A kamo su slali naši mogućniji Srbi svoje sinove? Oni su išli u Hejdelberg 
i Lipsko (Dresden), a malo imućniji u S4rospatak i Kecskemćt. Da im se tamo 
tako i ono malo vjere isčupa i namjesto toga usadi nevjera, kao plod širećeg se 
nihilizma". 

U bilješci pak piše: "Da se Rus, nikada ne bi tako na toliko ogrišio o 
katolicizmu, da nije u najtjesnije rodstvo stupio sa presjajnim carskim vlada- 
jućim domom u Berlinu", jer "progonstvo ne leži u naravi Slavena".(N.d.str. 
172). A zatim navodi konkretan primjer takovog negativnog utjecaja, kako pra- 
voslavno svećenstvo ide na ruku protestantizmu u Novom Sadu, a sarajveski 
metropolit g. Sava Kosanović pokapa najsvečanijim obredom suprugu dr. Zo- 
cha, premda je ona protestantkinja (Sarajevski list, 38 - od 1882.) Zatim I. 
Antunović poziva na razmišljanje: "Nije li to razcipljivanje, razjedinjenje? A nije 
li to svako razjedinjenje pravo oslabljenje? (N.d. 173.) A govor o jedinstvu u 
okviru jedne domovine, a bez ujedninjenja vjere 1. Antunović naziva tlapnjom. 

Indiferentizam je prvi plod miješanja shvaćanja o kojem je ranije govorio, 
aludirajući na studij pravoslvanih po protestankim učilištima. U njemu biskup I. 
Antunović vidi također veliku opasnost. "Nemojmo se dati varati: brat brata će 
trpiti, ako je s njim u viri razdiljen, al srdačno neće nikada jedan drugoga susre- 
dati. I tim se ne dajmo zavarati, da će mo se indiferentizmom, duševnim nehajst- 

vom, koga nastoje u nas useliti, svaki od svoje vire odiliti i na garištu vlastite vire 
jedan i drugi međusobno se bratski zagrliti". (N.d. 174.) 

Zato iz duše biskupa I. Antunovića probija vapaj za ujedinjenjem pa piše: 
"Tko bi dakle nas poštivao, kada mi sami sebe preziremo, pa što je pogrdna, 
jedan na drugoga tovarimo? Tko bi se u nas uzdao, kada mi jedan drugome 
povjerenje uskraćujemo? Ovakvu stanju Slavena nemože sa nitko drugi radova- 
ti, nego najogorčeniji njegov zlotvor. On nas dakle neće svitovati i opominjati, 
da nastojimo ovo ukloniti i truditi se povoljnije popraviti. No, ako je ovo nami 
dobro, onda vas molim uzmite ovu moju knjigu i poslie, kako ste ju pročitali 
bacite u peć da izgori i ne ostane za potomke žalostnim spomenikom jadikovan- 
ja katoličkog svećenika, koji da umije, otpjevao bi s Jeremijom žalostinku nad 
ovakvim stanjem Slavena. Ako nam pako ovo stanje ne godi, ako ćutimo, da bi 
nješto i drugog trebalo našem duhu i srcu, onda se udarajmo u prsa za zajedni- 
čke grihe, koje smo jedan napram drugoga učinili, te svi, svi iznaći onu stazu 
koja će nas izbaviti propasti i uvesti u misto općega spasenja. Uzkliknimo kao 
njekoć Židovi poslie prve u Jerusolimu držane propovidi sv. Petra: 'Što da čini- 
mo braćo?'"(N.d. 168-169.) 

Stanje razjedinjenosti nije samo ovozemaljska šteta, nego se prije svega 
protivi izričitoj volji Isusovoj. "Jedan je Isus, mora dakle da bude jedna Crkva po 
njemu i u njemu osvnovana i utemeljena. (Kako divnim perom crta neumrli sin 
Slave majke, Josip Juraj Stossmayer u svom pastirskom listu od god 1881). Tko 
ovu razkida, razdjeljuje, taj razdvaja Isusa. A budući da je on uvik jedini te isti, 
to je naravno, da svaki koji njega dili, ukida snagu i moć njegovu dilovanju. Gdi 
dvojica rade na jednu svrhu, tamo je očevidni napredak, a gdi dvojica na poseb- | 
ne svrhe svaki o sebi rade, mora da bude za svakoga manje uspjeha i manje 
moći, manje uspjeha na općem polju usavršavanja osobe, zadruge, obćine i 
države". (N.d.174-175) 

Zatim biskup I. Antunović odbija i neke prigovore i želi ukloniti neke 
poteškoće i zapreke na putu jedinstva (dakako u prvom redu među Slavenima, 
jer je to prvotni motiv nastojanja biskupa I. Antunovića). Jedno od najspornijih 
pitanja bilo je pitanje tzv. "latinizacije". O toj stvari I. Antunović ovako piše: 
"Kada su se već one laži utvrdile pa je bizantizam neprestano iznašao pred oči 
Slavena latinštinu kao aždaju, koja će svu njegovu osobenost proždrieti a s 
druge strane latinizma posvuda isticao, da bizantizmu ništa drugo ne leži na 
srcu, no jedino šizmu razastirati i prvo pod ovu, a drugo svekoliko pod grcizam 
satierati: onda sva povjerljivost i veličanstvenost svetih slavenskih apostola Ćiri- 
la i Metoda, ni sva svetost i mogućnost riči najvećega u Crkvi pristolja rimskoga 
oca, ni onog Hadrijana II. ni onog Ivana VIII. ne bijaše dostatnom, da se laži 
suzbiju, a sjajnost dana istine sačuva i ne prekrije oblakom mržnje i zlobe. 
Zaludu se ona neumrla dva apostola i dvaput u Rimu na čisto oprala od svega 
onoga crnila, koje su na nji Nimci potvorom nagomilali, te najtemeljitije doka- 
zali, da je njihova i svih Slavenah vira ona ista rimokatolička - sveta, jedina, 
apoštolska, kao i ona svih Nimacah i Latinacah, samo što se narodnim slavens- 
kim jezikom ispovida: zaludu je rimski otac Ivan VIII. u listu Svatopluku pisa- 

nom izjavio: da je zaista njihova vira rimokatolička, te da je slavenski jezik 
također Bogom ovlašten, da se njem, po njem i u njem Bog slavi i uzveličaje, a 
čovik posridovanjem toga jezika od njega milosti dobiva u misnoj žrtvi, u sv. 
Evanđelju i svih svetih otajstvih, samo što hebresjki, grčki i latinski, kao prvo- 
rođeni jezici, uživaju povlasticu prednosti... Ovo nije hotio da viruje Nimac, već 
je proganjao sv. apostole Ćirila i Metoda, dok ih nije iz za Slavene utemeljene 
biskupije izagnao i sve njihove slidbenike dotle progonio potvarajuć ih da kane 
uvući razkolništvo". (N.d. str. 150-151.) 

No, da ovaj slučaj sv. Braće nije bio jedinstven u povijesti Crkve I. Antu- 
nović spominje i ističe značenje glagoljice, staroslavenskog i starohrvatskog pis- 
ma, kojim se služilo u rimokatoličkom bogoslužju i koje su tolike pape branile. 
Misli na Hrvatsko primorje sa Senjom te na Kvarnersko otočje i Istru. A navodi 
i primjer kako u pravoslavlju također djeluju fanarioti, koji "ugušuju starosla- 
vensku liturgiju. Radi toga jezika dva brata Miladinova utaminičiše u Carigradu 
i poslie, ako biše uz posridovanje poklisara austrijskog oslobodjeni, budu otro- 
vani." (n.d. str. 165.) Sasvim konkrentno se obara na nove sekte koje se u njego- 
vo vrijeme javljaju, a koje kao veliku prednost spominju i iznose čitanje 
Evanđelja na maternjem jeziku. Njima kao protudokaz navodi da se evanđelje 
pjevalo živim hrvatskim jezikom u franjevačkim samostanima u Baji, Baču i 
Mohaču "što su kasnije dotični latinskim jezikom izminili" (N.d. str. 176.) I. 
Antunović spominje upotrebu takozvane bosanske ćirilice poznatije pod ime- 
nom "bosančica", koja je bila upotrebljavana u cijeloj provinciji "Bosne Srebrne" 
uporedo s latinicom. Kao posebnu, spomena vrijednu, pojedinost spominje od- 
luku bosanksog provincijala Luke Karagića iz 1736. godine, kojom određuje 
svim fratrima da, kada hrvatski pišu, pišu isključivo bosanskom ćirilicom - bosa- 
nčicom. 

Danas je dakako, poslije II Vatikanskog koncila ovaj prigovor bez temel- 
ja, ali radi autentičnosti Antunovićeve misli i radi lakšeg razumjevanja on- 
dašnjih prilaka, bilo je potrebno ovo iznijeti. 

Antunovićevo nastojanje oko približavanja jedinstva je s obje noge na 
zemlji. Svjestan je opterećene prošlosti, pa i ispada koji opterećuju sadašnjost, 
ali on je ipak vatreni pobornik ideje jedinstva. "Ali buduć da mi nije volje 
prepirati se, već plamenom goruće želje podpomoći bratsko izmirenje, zato ne 
idem da tražim za jednog il' drugog opravdanja, već da po mogućnosti razsvitlim 
stazu ljubavi, koja jednakim srcem pruža dobrodošlicu ruku i onomu koji je 
sdesna, ako i onomu koji je sliva. Ta poslie ovoga velikog iskustva valja da je već 
nadošlo vrieme, da jedna drugoga zapitamo: da li je mudro i pametno, da jedan 
drugoga kudimo, te da jedna pred drugoga ne iznašamo vrline već neprestano 
samo mane? Da li se slaže s kršćanskim duhom, da si jedan u drugoga srce 
livamo gorčinu mržnje, a ne sladkost ljubavi?" (N.d. str. 165.) A na drugom 
mjestu piše: "A donle, dok se ovaj srećni dan porodi, mi svi katolici, ma da smo 
u kom kraju svita, uzmimo u srce i na srce ono što uzvišenoga duha jezikom 
nalaže svom kleru i virnim, zlatnoga pera biskup djakovački (Pastirski list god. 
1881. str. 53). Živimo sa braćom našom istočnoga obreda u slozi! Budimo prema 

njim puni ljubavi i dobrote pa se sjetimo da je najsjajniji dokaz prave vire, 
ljubav čista i dobrotvorna. Sjetimo se da ljubav sve svladava i njoj se nitko, da, ni 
ista smrt oprijeti ne može. Ljubimo iskreno braću s kojom živimo, ne samo 
stoga, što su jedna krv, jedan narod, i što nas je obojice jedna budućnost, nego 
ljubimo ju zato, što je i njihov crkven obred lip i veličanstven, uveden u crkvu po 
sv. Baziliji i sv. Ivanu Zlatoustu, koje i mi i oni kano svete božje ugodnike 
štujemo i zazivamo; što se i na njihovih žrtvenicih pravi živi Bog na spas svita 
prikazuje; što se i u njihovih hramovih sveto slovo Božje ori; što se u njihovom 
svetom pojenju čarobni glasovi iztoka isto tako divno odzivaju, kao kod nas 
glasovi zapada. Ne slušajmo nikada one, koji bi nas ma kakvim načinom razdva- 
jati htili. To su bo očevini obći neprijatelji naši". (N.d. str. 180.) 

Antunovićevo nastojanje oko jedinstva obilježeno je shvaćanjem onoga 
vremena. On ga vidi samo kao povratak Rimu. Zato veliki dio svoga izlaganja 
posvećuje Petrovoj službi u Crkvi. "Kada je Isus Krist u Petru utemeljio, zasno- 
vao jedinstvo, ovo od njegove osobe nitko neka se ne usuđuje otkidati, jerbo će 
ga Bog pokarati. A buduć da Petar nije u Carigradu, već baš u Rimu dilovao i 
položio krunu svoga apoštolstva na žrtvenik mučeništva: to jedinstvo od Rima 
nitko ne može odnijeti ... Pa ako je tomu tako, onda priznati moramo, da je u 
rimskom papi, kao Petrovu zakonitu nasljedniku - ono gnjizdo, u kom se rađa, 
pridržaje, kripi i tvori jedinstvo. Drugoga imena nema na svitu, u kom bi se 
moglo pokazivati jedinstvo. Drugoga mista nema na svitu, u kom bi se kao u 
prirodnu namišćalo jedinstvo. Ovo je Rim, jedini kao ime, jedini kao misto. 
Učinimo dakle, korak i pružajmo bratinsku ruku na vječno ujedinjenje!" (N.d. 
str. 175.) Zatim im nastoji pokazati da svako cijepanje od Crkve smanjuje snagu 
duhovnog života u dotičnoj Crkvi, dapače I. Antunović tvrdi "da ga i nema" (N.d. 
str. 175.) Upozorava također "da čim se od Rima otkine, odmah se među sobom 
dili i kida. Omoćili se koji narod u opsegu zajedništva carigradskog, taj se prvi 
odiljuje od Carigrada. To nam ovim načinom pred cilim svitom odaje da u 
tobožnjoj carigradskoj jednistvenosti ne može da razvije i uzdržaje snagu", (N.d. 
str. 178.) pa zatim dodaje "Eno vam Romanah, Grkah, Bugarah i Srbah, a da ne 
spominjem Rusa". (N.d. str. 178.) 

Zatim ide korak dalje i tvrdi da u takvom stanju nije moguće a da se 
politička vlast ne upliće u unutarnje stvari Crkve i zato će vrhovni svećenik 
"ponifex maximus" biti kralj ili car. To će imati posljedice na duhovni i vjerski 
život vjernika. Tako će od kršćanstva "ostati kora, ali će bitnost izčeznuti". 

Ovu raspravu 1. Antunović ovako završava: "Nema u meni ni iskre zlobe i 
mržnje. U mom srcu vlada ljubav napram narodu, te bih rad bio svaku rič u med 
zamakati, da svakom mom bratu usta osladim. Zato molim, razmišljajmo, da li 
je moguće katoliku poći onamo u Carigrad, kad od njega odbigoše i svi oni, koji 
se s njime od Rima odkidoše", te nastavlja "E pa kad mi nemožemo ići u Carig- 
rad, odakle i vi odbigoste: zašto da ne dolazite k Rimu? Ta ako bi vam zlo bilo u 
Rimu, što nam virovat nije moguće, ostalo bi vam u vlasti i od volje u svako se 
doba povratiti". (N.d. str. 179") Zaključuje ovo poglavlje ovako "Ovo leži u“ 
naravi ljudskoj; pa kao što se to porađalo u starini, tako mora da se obnavljad u, 


99 


kršćanstvu, buđuć da ono obećanje Isusovo 's vami ću biti do skončanja svita" - 
može i mora se samo na jednom mistu i u jednom ognjištu kršćanskog jedinstva 
ispunjati. Život i sloboda kršćanstva zavijena stoji u jedinstvu i svaki koji se od 
te odiljuje u grob polaže svoju virsku slobodu".(N.d. str. 178-179.) 

I sve ovo svoje izlaganje i nastojanje oko jedinstva, kojim je protkan cijeli 
njegov opus, a napose povijesna studija "Razprava o pudinavskih i potisanskih 
Bunjevcih i Šokcih u pogledu narodnom vjerskom, umnom , gradjanskom i 
gospodarskom", Beč 1882. god. Ivan Antunović završava molitvom za jednistvo 
Majci Božjoj, svetim mučenicima i napose svetim slavenskim apostolima Ćirilu i 
Metodu, tj. preko njih Isusu Kristu "neviđenoj" (hoće reći "nevidljivoj") glavi 
jedinstva. Evo teksta poziva na molitvu: "Molimo se od svih strana Bogu, da se 
pod okriljem blažene divice Marije, koja nam je zajedničkom preostala - svim 
mučenikom, koji su nam od vremena jedinstva u baštinu i zapadnu i iztočnu 
ostali, da se utiču Isusu - Kristu, neviđenoj glavi jedinstva, da nam oči pameti 
razbistri, i što je leda u jednom i drugom srcu raztopi, da uvidivši krivo stanje 
poželimo u jednoj jedinoj majci Crkvi sjediniti se. Oj, to bi slava bila koja bi sav 
svit probila i napunila dikom Slavena". (N.d. str. 179.) 

Završava pozivom biskupa Stossmayera na molitvu sv. Braći: "I jedni i 
drugi štujemo i zazivamo sv. Ćirila i Metoda: to je pravo i Bogu drago, ali ta dva 
sveta imena neka nas u ljubavi i bratskoj slozi tako spoje, da ostanemo svaki 
doduše, svaki pri onom, što nam je sveto i milo, što nam je od vikova duši i srcu 
prirastlo, ali da se ujedno združimo u onom što su nam sveti apoštoli naši cilim 
životom i dilovanjem svojim preporučivali, što su nam na čas smrti kano svetu 
oporuku ostavili, što i danas pred Božjim licem ponavljaju, a to je da virom i 
Crkvom jedni budemo i to jedinstvo kano zalog sreće naše vremenite i vične 
smatramo!" (N.d. str. 180.) 


Tko u ovim mislima biskupa Ivana Antunovića ne prepoznaje misli II. 
Vatikanskog koncila, posebno dokumenta o crkvenom jedinstvu "Unitatis re- 
dintegratio", i drugih smjernica koje je u duhu toga dekreta izdalo rimsko Taj- 
ništvo za jedinstvo kršćana, osobito u dva do sada izdata direktorija. No, iznad 
svega želim naglasiti da je Ivan Antunović u nekim svojim postavkama bio u 
najdoslovnijem smislu preteča suvremenog ekumenizma. U prvom redu sa svo- 
jom idejom da ekumenizmu teološkog dijaloga mora prethoditi ekumenizam 
ljubavi, gradeći na onoj Augustinovoj "da se u istinu ulazi samo po ljubavi". U 
tome je I. Antunović pravi stručnjak i učitelj. Iz cijelog njegovog opusa, pored 
njegovog, često puta strogog i odmjerenog znanstvenog dokazivanja, struji dob- 
rohotnost i ljubav koja mjestimice izbija i u izrazima, kao na primjer u onom 
kad govori kako bi "rad bio svaku rič u med zamakati, da svakom mom bratu 
usta osladim". (N.d. str. 179) 


Pa ako treba poslušati poruku Ivana Antunovića, onda je to sigurno taj 
njegov poziv na ljubav i dobrohotnost, koje su temeljem ne samo ekumenskih 
nastojanja, nego dio života unutar same Crkve i Naroda, a napose u dijalogu sa 
onima s kojima nas veže vjera, ali i sa onima s kojima nas ne veže ni vjersko i 
puno nacionalno zajedništvo. Bez toga dijaloga suživot je veoma težak, gotovo 

nemoguć. Zato ako želimo ljepše sutra Naroda i Crkve, onda nam Antunovićeva 
poruka treba postati zakonom! 


U Subotici, 19. studenog 1988. 


(Autor je pročitao ovo predavanje na Znanstvenom skupu 
o I. Antunoviću, u Subotici, u "Paulinumu", 19. XI. 1988.) 


POZIV 


(...) Bratjo mila! Svanilo je, neka je kraj neplodnoj tužbi. Nasto je dan i 
pozivljemo se svikoliki u kojima još bunjevačka, šokačka ili bošnjačka kerv vrije, 
da se sdružimo, snagu i svu našu silu sjedinimo i narod naš od sigurne propasti 
izbavimo, a na onog koji bi se iz ova narodna posla izvukao, na sve gerlo vičemo: 
da ga nije mila Bunjevka, Šokica ili Bošnjakinja svojim sladkim mlikom dojila, 
već nemiloserdna Turkinja odgojila. 

Mislimo da će puk naš odsele pozoran biti i svoje izkrene prijatelje upoz- 
nati. Koji ga ne samo onda ljube kad je ugodna kakva prigoda da se po njegovih 
ramenih na gospodstvo kakvo uzdignu, već i onda kada je vrime žertvovanja za 
narodnu prosvitu, da s jedne strane duha svojeg plodom novine i knjige za 
izobraženje našeg puka osnovane podpomažu, a s druge strane medju svojih 
rodjacih ove razprostranjaju. 

Nipošto dakle ne sumnjamo, da svi učeni ili bogatstvom odličeni Bunjev- 
ci, Šokci i Bošnjaci za priveliku svoju čest i poštenje smatraju što su od ova 
plemenita slavianska roda život dobili, radi čega neće propustiti svoju trudbu i 
žertvu na oltar izobraženja svojeg ljubljenog puka prineti. 

Al premda je istina, da kao što se gladan nahraniti, a žedan napojiti silom 
ne može, tako ni neučen naučiti. Zato se tebi javljamo, bunjevački, šokački i 
bošnjački puče, tebe molimo, da se smiluješ sverhu sama sebe, da otvoriš oči i 
vidiš onu propast koja te je odasvuda obsilila da otvoriš uši i poslušaš riči tvojih 
prijatelja, da razkriliš pamet i primiš njeve nauke, koje ti žele u napridak po 
knjigah i listovih prinašati da se narodnim životom shraniš i blagostanjem utvr- 
diš. (...) 

Ljubljena bratjo! Ko bi vam kazao, da nauka nije vami potribna, onoga 
smatrajte za najvećeg sveg roda zlotvora, premda od kako je vika, nikad ljudstvo 
brez pouke nije bilo. (...) 

(odlomak) 

("Bunjevački i šokački kalendar" za 1870., str. 20-21.) 
Ivan Antunovich, kanonik 


101 


God. III. U Kalači 

Pridplata 
na cilu god 1 fr. 
na pol. god. 50 u; 
ZaBStranu semlju 
1 fu. 25 nov. 
Izlazi svako dru- 
Ke Nedilje u 
Četvertak. 


BUNJEVACKA | SONACKA 
VILA. 


Poućni, gospodarski i politični list. 


U Četvrtak 23 Sičnja 1878. 


ČESTITA VAM NOVA GODINA! 


.Častni križu Božanskoga Sina ! 
Vjočui sticžo blaženih vrlina“! 
S noba sašla mučeniku tromu : 
Isukrstu živom Bogu svomu “ 
Šapćem nice vruće molitvico : 
Sloboda s! željan i pravice 
Pomiluj mi kroz ov nori god 
Bunjovački i Šokački r 


Elizejmom čibraško doline ' 
Tako moll mladi čobanine ; 
O štap se je naslonio bio 
Ja je Bogu tijo besjedio : 
- Mili Božo, i inila Mario! 
Krasan rodu danak osvanio, 
U križu mu, nadi*unatoč, 
Željna s dankom budi sroćo doć !* 


BToljeća ju vječnost obhrvala, 
U nje slavski život zatrpala ; 
Ah, šta gledaš svo je pustoš tavna, 
Siori vući tud se gnjicade davna, 
Nočoludijo sovurine suro 
Tud kukojuć unakrstco jure, 
Pa sjedaju na stoljetni čvrst 
Mahovinom obrašteni krst ! 


Iza krsta niska crkvica j je, 


S proda ji rear 

S je iva prutja i 

i kiša kad nadmu s oblakah ; — 
Dalje kri s brezovjom ljesovje, — 
U ojoj rajskih duhah bogoštovje ; 

Pred njom zvoncem do oblakah grub 
Tisućljetui uznosi se dub. 


Teo a kleklo i molilo, 


ga mlado srce zabolilo ! 
Po dolini raotacah svoji" 
Suze ji bove broji; — 
Dolom ide groblja do usglavka 
Na kamenu čita riačcu : ni i“ 
Narav dahns : 
Čobau plaćuć mje obraz svoj. 


»Ah, nesmiljni vieci od vremena 


Kud mi djesto roda nebrojona ? 
Prokletstvo vam na ramena palo ; 
Sve što živi s života usalo! 

A ti pustoš mrtva svudier bila 
Kud je sčezuut Broj mi roda mila ; 
Jer kad nema meni svomu svog 
Nopomogo ni drugomu Bog !* 


u3 kletva do noba se čulu 


Vienae-gorali okol xaglunula ; 
Dusi crkro štrope od užusa, 
Zvonee zvoni a vjetrovnih talasa' 


pokoj vječni njoj — — ; 


K pozdravu Ti majke — Bože svoti ! — 
Zlatokosa vila s gorah sloli, — 
Sjover s jugom u prozorno dob 
Grleć majčin, ljube ,Slavkin,“ grob. 


»Ajino sino, mladi čobanino! 
"Ta tako ti majčino milino ! 
Noproklinji ovo mjesto svoto 
ba nas rajskom slasti zaodjeto ; 
Jer njim slavski dusi upokojni 
Kroz vjekova šeću se nebrojni; — 
Nozadugo uminut će sau 
A vitežki uzkrsnut Slavjan. 


Milost Božja već ga obasjala 

1 ljubavju rajskom ovjeučala ; 

Najbrojniji, najjači pod suncom 
ijim šeće Siona vrhuncem, 

A spod Njega kroz jezero muka' 

Vodila ga koj čas Božja ruka, 

I on će nam, nopredobir štit, 

Složan, silan, zemljom ovjočit. 


Neplaći nam, čedo naše milo! 
Neplač suzah, od Boga ti bilo ! 
Nebrojonih majkah od Slavona' 
-Suzami su morja propunjona; — 
Nadvršit će površja od talah 
Podaviti pakosti od zalah ; 

Pak ćo Slavjan, čobanino moji 
U slobodi biti gospar svoj ! 


O, pogledaj nebo gor nad nami 
Kako žari u ljubavnih plami', 
A jutarnja slavakom kako rodu 
Blista zviozda o novome godu ; 
Kapelica, gore, ovo ddle, 
S grobi, zvoncem jur kroz vieke mole : 
I, gle! roda nopregledni broj 
Rajom, zomljom, čobanine moj! 


Voleliepjem umnih od darovah 
Prvom slavom zemaljskih sinovah 
Sa kriopostne silan hrabrenosti 
Hram si složi Slavjan od vječnosti ; 
Sra plemena majke od ,Slaro“ mu 
Cilju pana AT: 
Saino Šokac i Bunjevac još 
K prosvjotnoj je slozt putuik loš. 


Aj, zovi ga, uči ga, isliši, 
Vodi, vukaj, i knjige mu piši, 
Da za vricnie časovito gledne 
Olucah si ovo grobo ledne, 
1 priono k rieči svojo bini 
[ zagrli narodnost si dragu ; 
Jor mu prioti zvonca smrtni glus!— — 
Čobanine, diko! sliši nas! —“ 


Andrija Anišić 


IVAN ANTUNOVIĆ, POKRETAČ PRVIH NOVINA ZA 
BUNJEVCE I ŠOKCE 


Predgovor 


Kad sam prije dvije godine govorio o izdavačko-publicističkoj djelatnosti 
Crkve među Hrvatima u Bačkoj u okviru Znanstvenog skupa "300 godina Crkva 
dvori svoj narod", onda sam samo usput naveo i Antunovićeve "Bunjevačke i 
Šokačke novine", spominjući da će o njima biti više riječi upravo na tada, jos 
samo, planiranom, Znanstvenom skupu o biskupu Ivanu Antunoviću. Taj skup 
je sada, hvala Bogu, u toku, i evo, imamo prilike upoznati se bolje sa Antuno- 
vićevim novinama, koje su bile zvijezda "Danica" sve naše kasnije izdavačko- 
publicističke djelatnosti. 


Uvod 


Biskup Ivan Antunović živio je u vrijeme društvenih i političkih promje- 
na u velikoj Austrijskoj Monarhiji u drugoj polovici 19. stoljeća. U krugovima 
bečke vlade, nakon velike rasprave o političkom uređenju države, pobijedila je 
ideja o dualizmu, t.j. nagodba s Madžarima, nad idejom o federalističkom cent- 
ralizmu. 

"Odlukom Ugarskog sabora u Požunu (danas Bratislava) austro-ugarska 
nagodba ili zakonski član XII.: 1867. razlikuje zemlje krune sv. Stjepana i aust- 
rijske zemlje od kojih svaka skupina čini samostalnu državu sa zasebnim parla- 
mentom, zasebnim ministarstvom, zasebnim zakonodavstvom i upravom. 
Zajednička za obadvije države je ličnost vladara (austrijski car - madžarski 
kralj). Također je zajednička i vanjska politika, vojska i novčana sredstva za te 
zajedničke poslove". (1) ' 

Po austro-ugarskoj nagodbi u okvir Austrije došle su Slovenija, Dalmacija, 
Češka i Galicija. U okvir Ugarske su došle Hrvatska, Slovačka i Erdelj. Radi poseb- 
nog političkog položaja Hrvatske u sklopu Ugarske, 22. rujna 1868. godine odlu- 
kom Hrvatskog sabora u Zagrebu, sklopljena je hrvatsko-ugarska nagodba. 

Sve te promjene dovele su do naglih političkih gibanja u navedenim pok- 
rajinama. Iz tih političkih gibanja nikli su naglašeni nacionalni pokreti, koji su 
bili poticaj i biskupu Ivanu Antunoviću da krene u akciju. "Ivan Antunović je 
vidio da treba poduzeti nove aktivnosti na području prosvjete, a prosvjeta je put 
k slobodi naroda. Tadašnje opće prilike su ga podstakle i on svojim pozivima 
traži rodoljube kao suradnike da počne izdavati prve novine za Bunjevce i Šok- 
ce". (2) 


BUNJEVAČKE I ŠOKAČKE NOVINE 


Antunovićevo pero, da tako kažem, dugo je mirovalo. Sve do njegove 55. 
godine. Što ga je to potaklo da u svojoj 55. godini života progovori svom Rodu i 
pisanom riječi?! On sam to kaže u pismu Iliji Okrugiću: "... pišem, da me nepri- 
jatelj ne nađe neposlena i ne odvuče u prokletstvo". (3) Doista, za 1. Antunovića 
bilo je prokletstvo izgubiti svoju narodnu svijest i vjeru i zato se diže i laća pera 
pod geslom "Sve za vjeru, narodnost i rieč svoju!" (4) Dakle, ljubav prema 
milom Rodu potakla ga je na ovu akciju, a ne, kako su neki tvrdili, "da je počeo 
izdavati Novine i Vilu iz prkosa, uvrede i pohlepe za slavom i biskupskom 
čašću". (5) 

Uslijed teških prilika i već ohlađene nacionalne svijesti nije Antunović 
lako pronašao suradnike koji bi mu se pridružili u mukotrpnom radu za prosvje- 
tu i duševni razvitak Bunjevaca. Tako je propao i njegov pokušaj u Subotici 
među uglednim Bunjevcima, koji su se kako piše Matija Evetović okupili u 
župni dvor sv. Terezije. O tome je izvijestio i Neven 1898. god. (6) Međutim, o 
tom sastanku u župnom uredu sv. Terezije nema nigdje zapisa, pa se s pravom 
pretpostavlja da je on održan na nekom drugom mjestu u Subotici, a ne u župi 
sv. Terezije. No, čovjeka koji je uvjeren da dobro radi i da radi za dobrobit svoga 
naroda i na Božju slavu, ne mogu lako slomiti poteškoće i neuspjesi. Zato I. 
Antunović na Veliku Gospu 1869. godine šalje svim uglednim Bunjevcima i 
Šokcima "POZIV" u kojem ih obavještava da će izdavati "Bunjevačke i Šokačke 
novine". On u tom "Pozivu", raspaljen živom ljubavlju prema milom rodu piše: 
"Mene je prava Bunjevka rodila i zato donle neću da vjerujem, dok se ne osvje- 
dočim: da i vi blagog ovog naroda sinovi, koji ste na prsih Bunjevaka, Šokica 
odhranjeni, otaca vaših trudom i krvavim znojem izmučeni, žestoku bol ne os- 
jećate, kad gledate, gdje oni vaši rođaci, na čijih ramenih ste se na jedan ili drugi 
odličan svjetovni ili duhovni stališ uzdigli: u neznanstvu čame, brojem i imovi- 
nom se gube, jer neimaju, tko bi im knjige znanstvene sadanjeg svieta otvorio i 
neuku potrebu udijelio, da se njihova liepa narav razvijava... Braćo mila, svanulo 
je, neka je dakle kraj neplodnoj tužbi, nastao je dan i pozivljemo se svikoliki, u 
kojima još bunjevačka, šokačka krv vrije, da se sdružimo, snagu i svu našu silu 
sjedinimo i narod naš od sigurne propasti izbavimo, a na onog, koji bi se iz ovog 
narodnog posla izvukao, na sve grlo vičemo: da ga nije mila Bunjevka, Šokica, 
svojim sladkim mliekom dojila, već nemila Turkinja odgojila". (7) 

Bilo je i prije 1. Antunovića ljudi koji su željeli probuditi Bunjevce i 
Šokce iz dubokog i opasnog sna, no njihova pojava bljesnula je poput munje na 
nebu i ugasila se. Ivan Antunović, pak, nije bio takva trenutna munja. Njegov 
glas je rasparao nebo nad domovima bunjevačkim i šokačkim, a Njegov lik 
ostavio je svjetli trag u povijesti našega naroda i taj trag ne vide samo oni koji su 
"slijepi". Blaž Modrošić, svećenik, Antunovićev suradnik i prijatelj, opisao je 
njegov svjetli lik ovim riječima: "Nu, Bog, ravnajući koleso narodnih udesah, 
privinuo je ljubavlju k svom srcu i naš već izmučeni zanemareni i svojoj sudbini 
prepušteni narod, te mu je poslao Jonu u dnevih najžešće kušnje, poslao je po 
srcu i imenu svoga ugodnika krstitelja Ivana, muža, da mu zatrubi gromkom 
trubljom Jozuevom: Digni se, osviesti se, reci sam o narode! jesi li još živ? A 
narod odgovori: Hvala Bogu! U taj čas sjevnu munja, a veliko i malo, staro i 
mlado, što je krvi bunjevačko-šokačke, ugleda lomna starca, jaka duha, gdje 
usred narodne tmine odavna stojeći visoko drži u desnoj ruci zastavu prosvjete, 
a u lijevoj listak pouke...". (8) 

I. Antunović je prije izlaska prvog broja novina, 15. prosinca 1869. godine 
izdao još jedan "POZIV". Bio je to poziv na pretplatu u kojem kaže: "... svakog 
sela, trgovišta, i grada braću, učene, i proste, sve bez razlike stališa muževe, 
izkrene rodoljubitelje počastno pozivljem, i prosim: da mi kripku u pomoć svoju 
ruku pruže, Listu među pukom štioce pribavljaju, i svojih dopisi njega podhran- 
jivaju...". (9) Ovaj poziv je urodio plodom. Jednostavni puk lijepo se odazvao i 
tako Ivan Antunović svoju namjeru pretvori u djelo. 


Prvi broj "Bunjevačkih i šokačkih novina" došao je Rodu u pohode na 
dan sv. Josipa, 19. ožujka 1870. godine na četiri stranice malog formata, tiskom 
Malatina i Holmeyera u Kaloči. Slijedeći običaj onoga vremena, Novine su ima - 
le i književni dodatak, tzv. "Nadometak". Prvi "Nadometak" pojavio se u Novina - 
ma sa trećim brojem, na dvije stranice, a od petog broja imao je četiri stranice. 
Kasnije se taj "Nadometak" pretvorio u "Bunjevačku i šokašku vilu", 


O samim Novinama puno govori živopisna njihova naslovna stranica. 
Slika na prvoj stranici "Bunjevačkih i šokačkih novina" predstavlja pravu starins- 
ku bunjevačku sobu. U njoj je u zimskim večerima sakupljena cijela obitelj. Pri 
Svijeći lojanici najstariji član obitelji čita Bunjevačke i šokačke novine, a mlađi 
slušaju i rade svaki svoj posao. Baka kraj peći sjedi i prede, snaha doji dijete, sin 
mrvi kukuruz, a sitna se djeca igraju. U polukrugu iznad ove slike je natpis 
"BUNJEVAČKE I ŠOKAČKE NOVINE". Dopustite mi na ovom mjestu, kao u 
zagradama, da dadem oduška srcu i razmišljam glasno: Ovakav prizor u našim 
obiteljima, čini mi se, moguć je još samo na filmu, kad bi ga netko vjerno 
snimio. Nema više ni prave bunjevačke sobe; okupljanja cijele obitelji su vrlo 
rijetka, a kad se obitelj i okupi, onda se priča o svemu i svačemu - u centru je TV 
i video, u koji svi gledaju i niti što rade, niti čitaju... a u lijepom regalu, za ukras, 
stoji puno lijepih knjiga, različitog sadržaja. A "Bačko klasje" i "Subotička Dani- 
ca" su negdje zabačeni ili su već izgorili u vatri, ako ih je uopće i bilo u obitelji... 
Jedno ili dvoje djece igra se u dječijoj sobi; svekrova i snaja najčešće nisu u istoj 
kući... I tako, danas u mnoštvu knjiga i publikacija, čini se, ponovo treba prona; 

laziti načine za prosvjećivanje i buđenje narodne i vjerničke svijesti. Samo, tko 
će biti Ivan Antunović danas!? 

Na prvoj stranici Novina sa strane nalaze se upute uredništva: "Pridplata 
na cilu godinu 3 forinte, na pol god. 1 forinta i 50 novčića, na četvrt 75 novčića. 
Za Serbiu 30, 15, 7, 5 groša. Izlazi svake nedilje jedanput. Pisma svakoverstna 
predmeta molimo na uredničtvo uputiti. Neplatjena ne primamo. 

Radi ilustracije, donosim i sadržaj prvog proja "Bunjevačkih i šokačkih 
novina". 

— Poziv na pretplatu (1. str.) 

— Zoraje zazorila (1. str.) 

— O čemu se bave na saboru (dieti) (2. str.) 

— Krunoslav: Pozdrav (pjesma) (2. str.) 

— Zvonimir: O kraini (militia) (3. str.) 

— Josip Barci: Subatica, ožujka 14. (3. str.) - izvještaj o popisu puka. 
Subotica je tada imala kao treća "varoš" u Ugarskoj kraljevini 56269 
stanovnika. Od toga 27812 muških i 28487 ženskih. Ovima se pribraja i 
700 osoba koje za vrijeme popisa "kod kuće nisu bili". 

— p.v.: Iz Gornjeg sv. Ivana (vijest) (3. str.) 

— NOVOSTI (kratke vijesti) (3. str.) 

— VILAJET (Francuzka, Pruska, Spanyulska, Rusija, Srbija) (4. str.) 

— GAZDALUK (Franje L. Vujković, o baščaluku) (4. str.) 

— Cina hrane (4. str.) 

— Poruke uredničtva (4. str.) 

— Oglas(4.str.) 

— Na kraju četvrte stranice, ispod crte piše: "Izdavatelj i odgovorni 
urednik: Ivan Antunovich. — U Kalači, 1870. Tiskom Malatina i 
Holmeyera". 

Sličnu strukturu Novine će zadržati kroz cijelo vrijeme svog izlaženja. S 
tim da će se kasnije pojaviti još neke nove rubrike, kao "Trgovina i obrtnost", 
"Visina vode dunavske", a neke vijesti i novosti bit će svrstane u rubrike: "Kućni 
poslovi", "Domaći poslovi", "Najnovije". 

Suradnici Bunjevačkih i šokačkih novina uglavnom su se potpisivali pseu- 
donimom. Najčešće su se javljali: Krunoslav, Zvonimir, Blaž Modrošić (Blaž; 
...Ž), Bunjevac, Stari rodoljub, Rodoljub, Jukich, Ante Sabely... 

O jeziku Novina sam I. Antunović je u "Pozivu" na pretplatu rekao: "Ovi 
pravopis, premda ga neodobravam, umoran sam izperva uporabiti, da puku, 
komu pišem, razumljen budem; ništa manje lagano ćemo se uvik, po listvam 
slovnice penjati, da skalin sadašnje pravopisne izverstitosti dostignemo". (10) 
Primjedbe na pravopis Novina opširno je izložio Mirko Pekanovich (11), uz 
obrazloženje: "Premda nije baš taj najbližji nalog ovog lista: da se u njim 
književnost našeg dragog jezika razvija, ipak ćete, gospodine Uredniče, dopusti- 
ti, da po ovoj priliki u kratko, s nikoliko ričma, moje opazke o pravopisu bunje- 
vačkim u ovih novinah priobćujem. 

Šta je narodu ma kojem, najsvetije, nego svoj jezik, govoriti, za čeg je 
gotov i svoju krv do poslednje kapi radosno proliti? Uznismo ili uništimo jezik 
živi kod jednog naroda, svaki će kazati, i istoria će na svoje listove s žalostnim 
slovam zabiljižiti: da je narod isti nestao. Ili ako tko pokvari jezik jednog naro- 
da, veliku će, ne kažem, da valda smrtnim, nego za izličenje veoma tešku ranu 
zadati, u kojoj će isti narod velikom tugom patiti, žalostiti se, i veniti sve gorje i 
pogibeljnije: ako se neće nitko naći, tko bi toj bolnoj rani lik doneo". "To pri- 
obćeć ufam se i mislim: da sam najsvetju dužnost učinio želeć, da davno čekana 
zora, - koja je veselo zazorila, - jasno sjaje, da ju oblaci turobni ne zatamne: da 
jezik bunjevački, koji novo sad, i radosno vrime vidi, ne ruži se s pogriškami, 
nego da u svojoj pravoj čistoći svitli, - da ga čitaoci lahko znadu čitati i razumiti; 
a koji bi pisati htio, da se zna čim držati". (12) 

"Bunjevačke i šokačke novine" zajedno s "Nadometkom" izlazile su do 
kraja 1870. godine. Objavljeno je svega 42 broja na 328 stranica. Valja napome- 
nuti da se broj stranica nastavljao u svakom broju. 42. broju dodan je "Vanredni 
nadometak" koji sadrži "Javni list na uredništvo Bunjevačkih i šokačkih novina 
iz Zombora g. Ive Palića" i Antunovićev "Odgovor na javni list g. Ive Palića i po 
njemu poštovanoj braći zomborskoj". Ovaj "Vanredni nadometak" ima pet stra- 
Nica. 

"Bunjevačke i šokačke novine" s dodatkom "Bunjevačka i šokačka vila" 
obljavljivane su i 1871. i 1872. godine, pod uredništvom I. Antunovića. 1871. 
godine Novine su izašle 52 puta, na 292 stranice, a 1872. godine izišlo je također 
52 broja na 208 stranica. "Bunjevačke i šokačke novine" prestale su izlaziti sa 52. 
brojem, 26. prosinca 1872. godine. 

Svoje ideje i cilj "Bunjevačkih i šokačkih novina" I. Antunović objasnio je 
u uvodnom članku prvog broja, koji nosi slikovit naslov : "ZORA JE ZAZORI- 
LA". On na početku članka izražava svoju radost što je on i njegova ideja da 
izdaje novine naišla kod "njegovih" na odobravanje i prihvaćanje i kaže im: "... 
potanke sile, al odljučnu volju vam prinašam, s malom snagom al oduševljenim 
sercem se krećem, na veliki posao razvitka duševnih i tvarnih silah našeg pleme - 
na. Neima zaprikah koje bi me sneveselile, velike mogu me nadvladati, i svojim 
silam moje nadkriliti, al volju moju nikad neće slomiti. Ti si, rode, zenica u oku 
mojem, nemoj se dakle čuditi: što se tako brižljivo o tvojem boljku staram". (13) 
Nadalje, izričito kaže koja je želja njegova srca: "Majka da može svojeg jedinka, 
u zvizde bi ga okovala, ja da mi je povirena vlast, sva ona plemenita svojstva, s 
kojima se rese drugi narodi, želio bi pokupit i rod moj nakitit". (14) Zatim 
poziva sve rodoljube na užurbanu i ustrajnu akciju. Da bolje izrazi kakav treba 
biti njihov rad, on veli; "Mi ćemo biti kano revne pčele pa ćemo ići od cvata do 
cvata koji u vertlu uma i serca raznih naroda razte: da izcerpimo slatki med 
nauka i donesemo u košnicu našeg roda, odud će postat med ćudorednosti, koji 
će sladit, i vosak učenosti, koji će svitlit životu plemena našeg. Mi ćemo nepris- 
tano učiti da možemo neprikidno našu bratju podučavat". (15) Antunović nadal- 

je upozorava na razne "škule" kroz koje prolaze svi sinovi i kćeri roda našega. 
Tako je prva škola materino krilo, škola je i Crkva i oranica, dućan i umjetnički 
atelje. Ali on želi otvoriti još jednu školu: "Neka je dakle uz ove silne škule 
nama dozvoljeno jednu otvoriti, u kojoj će svaki viran sin našeg roda postat 
učiteljem za vrime, i čas, kad ga volja snadje, da u svih onih škulah revno pobere 
nauke za naše pleme shodne, neka se razastre dobri glas našeg roda...". (16) Pri 
kraju članka I. Antunović tumači da će njegove novine biti vanstranački list sve 
"donle indi dok se uzvišeni naše domovine duhovi neizravnaju, i jednu treću 
stranku koja će po našem shvatu, budućnosti narodnoj jedino koristiti, ne osnu- 
ju, mi ćemo našom potankom silom, sad uz jednu, sad uz drugu stati, kako vidili 
budemo, da je jedna ili druga ustavne u slobodi odgojene istine izkrenie shvatila 
i s ovima se sljubila". (17) Jer istinoljubivost je njemu najviše na srcu i uz 
nepravde nikada neće njegovo pero pristati. To obećanje zapečaćuje riječima: 
"Ako bi kad god s ovog puta svratio, neka me zataja ona bunjevačka kerv, koja 
se priko više kolinah, u izvornoj čistoći u mojih žilah priliva". (18) Svoj uvodni 
članak zaključuje svečanim pozivom: "Složno, dakle, braćo! Zora je zazorila, 
razasjalo se sunce izobraženosti po svih poljah gdi drugi puci diluju. Otvarajmo 
oči da vidimo na koliko smo iza ovih zaostali i udvostručimo duše i tila kripost 
da ih dostignemo". 

Valja napomenuti ovdje da Antunovićeve novine, kao što je sam želio, 
nisu bile ni politički list, ali ni crkveni. Ovaj stav on tumači u "Bunjevačkoj i 
šokačkoj vili" kad poziva svoje suradnike da ne pišu političke članke: "Socialna 
pitanja, koja se po svietu danas razlažu vrlo su oštre naravi dočim je naša snaga 
veoma slaba - moglo bi se dakle sgoditi: da bi se jedna ili druga žilica u našem 
tilu pod tim hervanjem prikinula, a u našem položaju, kao što svaka žilica treba 
da život kripi - tako i najmanja ako uzmanjka, žiće znatno slabi; dakle, politiku 
ćemo ovde obavljat samo kako nam se pridstavlja u svojih događajih...". (19) A 
zašto ne želi da Novine budu crkveni list obrazlaže u "Nadometku" trećem broju 
"Bunjevačke i šokačke vile": "Ni to neće škoditi ako će se naši prijatelji spome- 
nuti, da naše novine nisu cerkvene, takve pisati, nismo smirali. Jezik triba da je 
svitovni, ne dolikuje se da se cerkveni po kućah, njihvah i pučanski skupštinah 
povlači". (20) I. Antunović izražava želju da njegovi suradnici pišu radije poučne 
i zabavne članke "koji se vrzaju oko kućevnog života", i to osobito našeg narod- 
nog žića. Takvima nidra otvara pridaja traditia, povesnica, pripovitke, dositnice, 
zagonetke, dalje neka izvole naše poštovano obćinstvo uvađati u svakovrstne 
znanosti, pa jim pripovidati i tumačiti štogod je u tima za svaki razred naših 
čitateljah nužno i koristno. Po puk bi zaslužno dilo obavljali i onda ako bi svoje 
zavičaje u starom i noviem dobu opisivali - pa to sve blagoizvolili ovršiti u 
našem rođenom naričju u prostoj odori. To smo već davno izjavili da bi radost- 
no primali dopise koji se virskog i školskog obćinskog žića doticaju al naravno u 
obliku u kom se nijedan bližnji ne smućiva". (21) 

Cilj "Bunjevačkih i šokačkih novina" lijepo je izrazio i Krunoslav u svom 
"Pozdravu" u prvom broju. Donosim i dijelove njegove pjesme: 


"Kud prohodim svud raznosim 
lipa svitovanja: 

Kako da se oporava 
Bunjevačka stanja. 

Kako da se mir i sloga 
Kod nas ukoreni; 

Razkolenje i nesloga 
Sasvim izkoreni.- 

Bunjevačke i šokačke 
Slavne obitelji 

Blagostanje, unapridit 
Srdce moje želi! 

Razbor - umnost i prosveta 
Da se u njoj širi, 

Tak napridak svoj da stigne 
U podpunoj miri. - 

Kako valja zemlju, polje 
Obrađivat lipo, 

S blagoslovom Božjim da nam 
Dobro rodi žito;- 

Kako triba vinograde 
Voćku plemeniti 

I iz ovih radost hasnu 
Sebi dobaviti; 

Trud, posao kako triba 
Višto upravljati: 

Ja sam sve to konten svima, 
Redom pokazati. 


Što s pronadje u zanatu 
Kakve god vištine, 

Ili kakve okretnosti 
OKol terpovine: 

To ću ja sve vami lipo 
Nasrid iznositi, 

Da si s time može svaki 
Pomoć dokučiti. 


Što se tiče zakonite 
Pak samouprave: 


Glede toga razširivat 

Želim misli zdrave; 
Da nam Šokac i Bunjevac 
Vazda dobro nadje - 
Kako dužnosti građanske 
Obslužit valjade, 
Kakvu I korist on toga 
Da može cerpiti - 
AK dužnost i prvo svoje 
Zna upotrebiti. 


Cerkvu, škulu, prid očima 
Ja vazda imadem; 

Kako da se oni rede 
Lipo zborit znadem: 

Da s po njima čovičansko 
Ćuvstvo splemeni, 

Te budnemo srcem dobri, 
S umom prosvitljeni; 

Da se vira spasonosna 
Procvate med nami 

Duh kerstjanske pravednosti 
Objači u nami. 


Tako obće blagostanje 
Da nam napridđuje, 

S tog da Šokca i Bunjevca 
I drugi poštuje: 

Srićom našom nek je veća 
Srića domovine! 

Da ponosna može biti 
Na nas građanine!!! 


Bilježim ovdje i neke reakcije na prvi broj "Bunjevačkih i šokačkih novi- 
na". Prvi broj "Novina" oduševljeno je pozdravio narod, a 1. Antunović se rado- 
vao, promatrajuć kako se množi četa narodnih prosvjetitelja, koji se okupljaju 
oko jedinog bunjevačkog lista. Među njima su Reka Blaž Modrošić, 
Josip Mandić, fra Stjepan Vujević, Fra Lipovčević, Bozo Šarčević, Ago Ma- 
mužić, Beno Petrekanić, Gavro Mrković-Dželatov, Stjepan Grgić i mnogi drugi 
svjesni Bunjevci i Šokci... (22) 

Matija Evetović je dao ocjenu Novina u jednoj rečenici: "U njemu (listu) 
našao je naš seljak sve što mu bilo nužno i korisno za život: politiku, zabavu, 
pouku i šalu". (23) 

Kad je Blaž Modrošić primio prvi broj Novina, ovako je izrazio svoje 
osjećaje: "Listonoša uđe mi u sobicu i metne na stolić preda me dva, tri pisma i 

jedne omalene novine. U koje, kad zagledah, čitam: Bunjevačke i šokačke novi- 
ne, izdaje i uređuje Ivan Antunović, svećenik. Hvala milom Bogu! Uzdahnem 
mojom rodoljubnom dušom, milost sunca Božjega obasja i naša vrata. Ja sam taj 
listak više putah promatrao, poljubio i čito. U njem nije bilo Bog zna što, al mi 
se srcu priliepio i kao moje milo čedo preda mnom ležao". (24) 

O razlogu prestanka izlaženja Novina Antunović je pisao svom milom 
Rodu: "Bunjevcu je u prirodi izkreno govorit, zato se ne stidim odkrit: da sam 
ozbiljno mjerio i premirio teret koji spada na ramena urednika dvostrukog Lis- 
ta. I kad sam ovaj spodobio s onim silam, bile one duševne bile tvarne, s kojima 
razpolažem; dosipo sam do one po mene veoma žalostne odluke: da godine 
1873. ne bi kadar bio obadva Lista uređivat i izdavat. A kad sam u sebi razlago 
ono pitanje: koji bi dakle od dvajuh triebalo uzdržati? sadanje potrieboće našeg 
milog roda, i okolnosti, koje iz stanja njene inteligencie izviru vagnule su na 
stranu Vile. Usljed ćega dakle umoran ću biti, naše rođene Bunjevačke i šokačke 
Novine obustaviti...". (26) Časopis "Neven", pak, drugačije je pisao o razlogu 
prestanka novina: "Antunović je izdavao i uređivao Novine tri godine. Dosadila 
mu je korektura lista, a i otpremanje je išlo teško, jer nije imao uza se sposob- 
nog čovjeka. Antunović je svojim Novinama spriječio mađarizaciju Bunjevaca i 
Šokaca. Mađarski ministar prosvjete Trefort tražio je zato od nadbiskupa Haj- 
nalda da zabrani Antunoviću izdavanje Novina. To mu je i uspjelo (po podacima 
Dr E. Margalića). Antunović javlja poslije toga Blažu Modrošiću da će kauciju 
za politički list u iznosu od 4000 forinti podić, a zadržat će jedino Vilu, jer je ta 
spasonosnija i bolja za naš puk". (263) No, to ne smatra konačnim prestankom 
izlaženja nego samo: "donle: dok se nepokazao bude onaj bunjevački delia: koji 
će stat na branik, narodni pravah svojeg roda da ih uzkrisi". (27) 


BUNEJVAČKA I ŠOKAČKA VILA 


"Bunjevačka i šokačka vila" bila je "nadometak" "Bunjevačkim i šokačkim 
novinama" sve do 26. broja (29.lipnja 1871.). Izlazila je na četiri stranice i 
sadržavala je uglavnom pjesme, pripovijetke, po jedan članak s političkim priz- 
vukom, te poučni članak iz "gazdaluka". Poslije toga Vila izlazi samostalno. 
Brojevi stranica počinju iz početka i u svakom broju se nastavljaju. Na prvoj 
stranici osim naziva "BUNJEVAČKA I ŠOKAČKA VILA" nema nikakve druge 
oznake o broju ili godištu izlaženja, a nema ni datuma. Vjerojatno je i ova 
"samostalna" Vila pridodavana pojedinom broju Novina. Izlazi na četri stranice i 
struktura joj je slična onoj Vili koja je bila "nadometak" Novinama. Na kraju 
zadnje stranice stoji samo: "Izdavatelj i odgovorni urednik: IVAN ANTUNO- 
VICH. - U Kalači, 1871. Tiskom Malatin i Holmeyera. U 1871. godini Vila je 
dostigla 52 stranice, a u 1872. 104 stranice. 

Kad je Ivan Antunović najavio da će prestati izlaziti "Bunjevačke i šoka- 
čke novine" i da će ubuduće izlaziti samo "Bunjevačka i šokačka vila", on je 
odredio koja će biti zadaća "Vilina": "da u rodu pouku raznaša, i luč prosviete 

podhranjiva. Dok nedošao bude onaj očekivani delia, da mu se pripravlja temelj 
na kom će se moći učvrstit, i odgojavati braća koji će ga silam svojim podupira- 
ti". (27) U istom članku naslovljenim "Našim poštovanim čitaocem!" on potiče 
suradnike i čitaoce da podrže "Vilu" kako bi ona mogla ostati na životu. 

U posljednjem broju "Bunjevačkih i šokačkih novina" (br. 53., 1872.) 
tiskan je i poziv na pretplatu u kojem između ostalog stoji: "Bunjevačka i šoka- 
čka vila" iđe u rod i 1873. godine da raznosi političke viesti, razvija po slavianske 
obitelji koristnu i zabavnu pouku. Izlazit će na pohod svojeg roda svake druge 
nedilje četvrtkom...". (28). 

Naslovna stranica prvog broja "Bunjevačke i šokačke vile" je jednostavna. 
Naslov je ispisan velikim crnim slovima, a ispod naslova sitnijim slovima piše: 
"Poučni, gospodarski i politični list". Te mali uokvireni oglasi o cijeni pretplate i 
upute: "oglasi se primaju po navadnoj cieni. Pisma neka se šalju plaćene poštari- 
ne. Nepodpisani se dopisi neupotrebljavaju. Dopisi se ne vraćaju". Na prvoj 
stranici je uvijek pjesma. 

Sadržaj prvog broja "Bunjevačke i šokačke vile" je slijedeći: 

— Čestita vam Nova godina! (Blaž) (str. 1.) 

— Poziv na predplatu: "BUNJEVAČKA I ŠOKAČKA VILA" (Uredničt- 

Vo) (str. 2) 

— 1872. (Blaž) (str. 2) 

— Novoljeto - mladi Božić (str. 2) 

— Dopisi (Rekaš) (str. 3.) 

— Vezirova Hunka (Historična pripoviedka) (str. 4) 

— Novinski glasi (str. 4) 

— Trgovina i obrtnost (str. 4) 

— Visina vode dunavske (str. 4) 

— Poruke uredničtva (str. 4) 


U drugim brojevima pojavljuju se još i rubrike: "Gazdaluk", "Smiešice", 
"Svaštice". 

Sadržaj Vile Matija Evetović je ovako kratko opisao: "Osim rodoljubnih 
članaka, Vila je imala i putopisa, lijepih pripovijesti, pjesama, korisnih članaka 
iz gospodarstva i raznih vijesti i slavenskoga svijeta". (283) 

Cilj Vile označen je u drugom broju 1873.: "Mi hoćemo naše po Bogu i 
po naravi pripadajuće pravo, naime: naš jezik, naš svestrani napredak. Mi 
hoćemo ne samo u prikrajku naše kolibice da sačuvamo naš jezik, nego da ga 
kano potlem duše prvi dar Božji unapredimo u sve strane našega rajskoga miro- 
goja, kojim da nam odjekuje naša kuća, naša crkva i škola, naša obćina i poljana, 
a po tim da se usavršava idea narodne slave. Mi hoćemo da budemo gospodari 
naše kese, da budemo gose pod kapom u svojoj kući, ne nipošto sluge gologlavci 
i puzavci. Mi više nećemo da budemo zaklopci tuđega lonca, a niti nožice svači- 
jega stolca... Naša Vila ima nam biti prethodnicom našega narodnog spasa, pred 
kojom da se stvori raj zemaljski, raj zemne sreće... Ona nam mora nadostačiti 
sve, sve, što je napredujućim vriemenom projurilo preko našeg sanka... U njoj 

vidismo i vidimo svoju slogu, narodnost i jezik obezbieđen, slobodan i samosta- 
lan. Ovo je težište i od sadašnjih naših namjerah, naše brige i rada i cilja našega". 
(29) Na ovu ponudu njezin "rođeni rod" mora odgovoriti "čisto srodnim srcem... 
otvarajući vratašca širom svoje čiste kolibice". (30) Sve one gore nabrojane bla- 
godati primit će svi oni koji Vilu budu "pozdravljali pozdravnom dobrodošli- 
com: 


Dobro nam došla naša Vilo! 
S našeg legla čedo milo: 
Mlada, sretna nevjestice, 

Ti mezimče Slobodice, 

našeg roda prosvjetnice!" (31) 


No kako je izdavanje svakog lista povezano s velikim novčanim izdacima, 
zato ih poziva na pretplatu da i oni "svojim novčićem izplatite barem štapište 
(držalje) ako ne sikiru. Evo mnogo se ne zahtjeva od vas, ništa više do 1 fr. na 
cielu Božju godinu. To je istina mali novac, al mnogo toga, pun lonac!" (32) Ako 
bude dovoljno novca Vila će biti "liepša i sjajnija, u naucih bogatija, a valjda 
češća i krepkija". (33) Tada će Vila također moći doći do svakoga: "da je štiješ ti 
i tvoja djeca, tvoji prijatelji i komšie, svi rođaci po sokacih, da se tako svi poučite 
i okoristite". (34) 

Tako je "Bunjevačka i šokačka vila" izlazila tokom 1873. i 1874. godine. 
No kako I. Antunović nije imao suradnika u otpremanju lista, niti potpore, a 
često je pobolijevao, osim toga, njegovi su ga protivnici, većinom izrodi, stalno 
napadali, odluči obustaviti Vilu. Svoje suradnike i pretplatnike pozove da pot- 
pomažu "Subotički Glasnik". (35) No, ipak, na nagovor prijatelja popusti i nas- 
tavi izdavanje lista i opet pozove sve svijesne sinove na pretplatu i saradnju da 
Vila "uresna i krasna uzmogne doći ne samo u sjajne dvore nego i u posljednju 
kolibicu". (36) A Blaž Modrošić u istom broju obraća se uredniku: "Vama pako, 
slavni uredniče! predajemo iznova naših narodnih svetinjah lađicu, plivajuću na 
sionu morju silnih burah i morskih grebenah. Na njoj se vije zastava od tri rieči, 
naša: narodnost, sloboda i jezik! a pod njom je kormilo u Vašoj ruci. Kormilujte 
u luku spasa za vječnu uspomenu zahvalna vam potomstva! U to ime blagoslovi 
Bože!" (37) 

Usprkos još jednog pokušaja Antunović nije mogao zadržati uređivanje 
Vile zbog bolesti i nekih drugih poteškoća, zato se u 5. broju od 13. ožujka 1875. 
godine oprašta od Vile i napušta uredništvo ovim riječima: "Kad sam Vilu uveo i 
u ovu godinu, imao sam liepu nađu, da ću je moći dovesti baš i do konca godine. 
Ali žali Bože prošlih dana sam se osviedočio: da tamo ni najbolja volja nije 
dostatna gdje manjkaju sile... Zato premako ranjenim srcem, moram da se razs- 
tajem od mojih čitatelja i od uređivanja Vile odustajem, a poklem ovdje nema 
rodoljubne ruke, koja bi se za sad odljučila, da ovakav rad obavlja... svu svoju 
petogodišnju trudbu ostavljam u baštinu g. Blažu Modrošiću, neumornom Vili- 
nom radniku, /../ Obećajem: da kako mi se budu sile nešto povratile, to ću i 

odsele na to uporabit: da na drugom polju tarem put obraženosti milenom 
rodu... Slava Bogu i neprikidan napredak rodu!" (38) 

Ovaj događaj M. Evetović je opisao slijedećim riječima: "Tako je prestala 
Vila izlaziti... Antunović je uređivao punih pet godina velikim trudom i požrt- 
vovnošću. Protivnici Antunovićevi zlobno su se radovali, što je prestala Vila. 
Ovo im veselje nije dugo potrajalo, jer je Antunović, kao što je najavio u op- 
roštajnom pismu svojim čitaocima, naskoro počeo izdavati poučne i zabavne 
knjige za Bunjevce i Šokce". (39) 

Blaž Modrožić, siromašni kapelan, po savjetu I. Antunovića ode u Vanca- 
gu kod Baje Stjepanu (Krunoslavu) Grgiću i s njim se dogovori o objvaljivanju 
"Bunjevačke i šokačke vile". Tako je sa 6. brojem od 10. studenog 1875. godine 
počela ponovo izlaziti. Urednički posao obavljao je Blaž Modrošić, a list je 
otpremao Stjepan Grgić. List je tiskan najprije kod I. Jilke, a kasnije kod udovi- 
ce K. Paula u Baji. Novi urednik, međutim, borio se sa nesavladivim poteško- 
ćama svih vrsta i sa šesnaestim brojem u kolovozu 1876. godine "Bunjevačka i 
šokačka vila" zauvijek je prestala izlaziti. A Matija Evetović zaključuje: "Poslije 
odvažne i junačke borbe od šest punih godina ugasilo se ono svjetlo, koje je 
nosio u ruci slavni I. Antunović da pokaže svojem milom rodu put ka prosvjeti i 
prosvjetnoj slobodi Bunjevaca i Šokaca napose i svih Južnih Slavena uopće". 
(40) I "zbog slabe svijesti u narodu došlo je do ovoga oproštaja". (41) 

"Tako je nastupio opet tužan i mračan period kad Bunjevci i Šokci nisu 
imali svoje novine i kalendare sve dok nije izrasla nova generacija Antuno- 
vićevih učenika koji su nastavili ovaj plemeniti posao s novim poletom i s novim 
snagama. Samo da spomenem neke u toj velikoj plejadi: Pajo Kujundžić, Mijo 
Mandić i drugi s njima u slozi". (42) 


UMJESTO ZAKLJUČKA 


Prošlo je 118 godina od izlaska prvog broja Bunjevačkih i šokačkih novi- 
na. Stota obljetnica izlaženja ovih Novina proslavljena je vrlo svečano poseb- 
nom akademijom u Narodnom kazalištu u Subotici. Organizator akademije bilo 
je KUD "Bunjevačko kolo". Bilo je pokušaja da se za taj jubilej izda reprint 
izdanje prvog broja Novina, ali bez uspjeha. Navodno, one 1970 godine tiskara 
(Birografika) to nije mogla napraviti. Nadam se da će to uspjeti sada kada je 
tisak u tehničkom smislu daleko napredovao, jer za nepune dvije godine je 120. 
obljetnica njihovog izlaska (1990). 

No, mislim da je nešto drugo puno važnije od proslave tog jubileja. 
Važnije je da si postavimo pitanje: Kakva nam je sada svijest? Koliko sada 
cijenimo vjersku slobodu, jezik i narodnost svoju - sada kada je situacija bitno 
različita nego u Atnunovićevo vrijeme, i, rekao bih, usprkos svega, povoljnija?! 

Postavimo si pitanje: Koliko cijenimo svoje? Iako naša sadašnja izdanja 
ne smiju biti izričito prosvjetiteljska i rodoljubna (jer to izlazi iz okvira djelo- 
vanja Crkve), nego vjerska - trebamo ih cijeniti. Naime, u vjerskom pogledu 

tada nije trebalo ljude poticati da idu u crkvu, da produbljuju svoju vjeru, jer 
tada su to, uglavnom, svi i činili, skladno tadašnjim prilikama i mogućnostima. 
Bilo je vjere u narodu, a nije bilo narodne svijesti. Danas u narodu našem ima i 
vjere i svijesti - ali, usuđujem se reći, ne baš previše. O tom svjedoče naše 
poluprazne crkve, a i govor nas naš izdaje. Čak tako daleko smo otišli, da i naše 
jednostavne žene na salašima hoće govoriti "gospodski", pa gostima koji put 
iznesu "vešanja" i "sera", umjesto sira i višanja. Naše mlade 1. Antunović ne 
zanima. S tugom sam gledao jučer kako odlaze iz dvorane nakon što su završili 
svoj program. Predavanja ih nisu zanimala i nisu ostali. 

Crkvi je prvotna zadaća svoje vjernike prosvjećivati evanđeljem, pomaga- 
ti im da svoju vjeru žive u svakodnevnom životu, tamo gdje jesu i gdje rade. Toj 
svrsi treba poslužiti i naša izdavačka djelatnost. No, Crkva isto tako nikada ne 
smije smetnuti s uma da je ona poslana konkretnom čovjeku, konkretnim ljudi- 
ma, koji imaju svoju narodnost, jezik, svoje tradicije... zato mora i sve te real- 
nosti obogatiti evanđeljem. 

Kad bih morao odgovoriti koliko cijenimo svoje, na temelju statističkih 
podataka naše izdavačke djelatnosti, onda bih morao ustvrditi da malo cijenimo 
svoje. U čitavoj Subotičkoj biskupiji, (a izvan biskupije šaljemo oko 200 primje- 
raka) proda se maksimalno 1800 primjeraka Bačkog klasja i 2000 Subotičke 
Ddanice. To je zbilja malo. Mnogi će reći - kad bi ta izdanja bila sadržajnija, kad 
bi bilo više dogovora oko suradnje, bolje bi išlo. Neka svi oni koji imaju kakve 
prijedloge u tom smislu to napišu ili kažu odgovornim osobama. No, po svemu 
sudeći, nije to najvažniji problem. Veći je problem što je teško zainteresirati širi 
krug naših ljudi da čitaju. Opalo je zanimanje za kulturnu, za pisanu rijeć, a 
poraslo za vizuelno, a kroz vizuelna sredstva komuniciranja servira nam se 
svašta. I čini se da nas je teško oduševiti. "Taki smo Bunjevci", takvi smo Šokci, 
takvi smo Hrvati u Bačkoj. 

To mrtvilo, ta ravnodušnost mučila je I. Antunovića i zato je poduzeo 
konkretne korake da to suzbije "kako nas neprijatelj ne bi odveo u prokletstvo". 
No, čini se da Antunovićev duh među nama još samo tinja. Usprkos toga što 
možemo pokazati svoja izdanja i tako pred poviješću umiriti savjest, sve je to 
premalo i s teškom mukom se probija naprijed. Zato završavam parafrazirajući 
Antunovićeve riječi, primjenjujući ih na našu sadašnju situaciju: Svakog sela i 
grada, braću i sestre, učene i jednostavne, sve, bez razlike staleža muževe i žene, 
iskrene rodoljube i vjernike počasno pozivamo i usrdno molimo da nam kripku 
u pomoć ruku svoju pruže, izdanjima našim čitatelje pribavljaju i svojim dopisi- 
ma i novcem njihovo izlaženje podhranjivaju: za bolje sutra - za dublju vjeru, 
veću kulturu i žarču ljubav prema rodu svom. 

(Naknadno su unešene neznatne dopune). 


PREDGOVOR 


(-..) Bio čovik kojega mu drago stanja i zvanja i ma koje vire, nikada se ne 
može lišiti želje da prodre u prošlost svojega porikla i pogleda u budućnost 
osobnu i obiteljsku. To već leži u naravi čovika, koji kako se odlučuje i odlikuje 
umom, čuvstvih i voljom, tako isto živi o viri, nadi i ljubavi - te ma što tko kazao, 
ostaje istinom, da čovik samo toliko izvadja iz sebe silah koliko je ovih mogao 
crpiti iz prošlosti svojih starijih, naime, djeda i pradjeda. (...) 

Evo uzroka zašto svaki narod mora nastojati, da se upozna sa svojom 
prošlošću, da uzmogne iz nje crpiti kriposti za budućnost. On mora spoznati 
svojih predjah mane i viditi kakove su ih poradi njih stizale muke, da umije tako 
upraviti svoju budućnost, da se ovimi ukloniti uzmognu. On se mora potanko 
upoznati sa svimi njihovimi vrlinami, da si ovijem ojača i osnaži sve svoje dušev- 
ne i tvarne sile, te postane vridnim i dostojnim članom čovičanstva i steče ugled 
pred svakim drugim narodom. 

Ako hoćete da utamanite koji narod, zabašurite, sakrijte mu prošlost, pa 
ste kinezke bedeme stavili pred njegovu budućnost. (...) 

Koji, dakle, hoće i želi živiti kao osoba, kao obitelj, taj neka znade da mu 
je tlo života onaj narod u kom se je začeo, rodio i odgojio. (...) 

Ovo me je kao stara i gotovo nemoćna privuklo, da ponešto razbistrim 
prošlost Bunjevacah i Šokacah, te tiem kakav takav učinim rodu glas i uzbudim 
ga na dični narodni ponos, na istrajnu radinost, umnu štedljivost i na razboritu 
brižljivost za svoju kuću, svoje obitelji i svojega naroda budućnost. (...) 

Braćo ako se još koji Bunjevac a bude, koji se nije svoga roda 
zastidio, neka posluša ostarjela Bunjevca i Sokca, da mu izpripovida što je od 
svojih starijih na usta primio, te neka to pobilježi. Virujte, da je ovo veoma 
skupocini biser, kojim ako su nakićeni unuci, zaista će čašću prodičeni biti. (...) 
(odlomci) : 

(Ivan Antunovich: "Razprava o pudunavskih 1 potisanskih Bunjevcih i Sokcih...", 
Beč 1882., str. 3-5.) 

Franjo Ivanković 


TUMAČENJE BUNJEVAČKIH NARODNIH OBIČAJA 
U KNJIZI "SLAVJAN" IVANA ANTUNOVIĆA 


Predgovor 


Nakon dugog razmišljanja, savjetovanja i razgovora sa starijima, odlučio 
sam dati svoj doprinos boljem upoznavanju vjerske i narodne prošlosti Hrvata- 
Bunjevaca. Pristupajući ovoj temi, osjećao sam da je preda mnom golemo, još 
uvijek nedovljno istraženeno, kulturno blago mojega naroda. Želeći bolje upoz- 
nati vlastitu povijest, odlučih se proučiti problematiku inkulturacije, o kojoj se 
danas toliko govori i piše. 

Čitajući stare zapise, naišao sam na mnoge nepoznate vrijednosti koje su 
me obogatile. O biskupu Ivanu Antunoviću do sada je prilično pisano, ali ove 
godine, u povodu stote obljetnice njegove smrti, osjećao sam da je potrebno 
progovoriti o tom velikanu naše prošlosti. Glavni izvori, kojima sam se služio, 
su stari te je čitatelju teže do njih doći. Zahvaljujem stoga svima koji su mi na 
bilo koji način olakšali traženje svojim uputama ili nesebičnim davanjem djela. 
Iskrena hvala profesoru dr Valentinu Pozaiću koji je prihvatio i podržao moje 
nastojanje korisnim uputama i sugestijama. 


Uvod 


O bačkim je Hrvatima zadnjih godina šira javnost više čula i saznala. 
Iznešene su na vidjelo mnoge nepoznate povijesne vrijednosti. Istaknuta je ulo- 
ga zaslužnih ljudi koji su svojim zalaganjem nastojali uzdignuti kulturu vlastita 
naroda. U ovome će prikazu biti riječi o biskupu Ivanu Antunoviću i njegovu 
doprinosu kojim je silno obogatio vjeru i kulturu Bunjevaca. Drugi dio ovog 
rada najprije govori o biskupu Ivanu Antunoviću i njegovu nastojanju da se 
katolička vjera što više i uspješnije ukorijeni u narodno-kulturni život Hrva 
ta-Bunjevaca. O inkulturaciji vjere općenito se kroz povijest prilično govorilo, 
ali što je važnije, ona se konkrentno usađivala i ostvarivala u kulturama poje 
dinih naroda. Ako se to istinski ostvari, tek se tada može govoriti da je neki 
narod kršćanski. Sve stanice narodnog bića trebaju biti nadahnute i prožete 

onom nadnaravnom oznakom koju kršćanstvo u sebi nosi.Ostvarivanje te velike 
zadaće krije u sebi zahtjevnost prethodnog dobrog i temeljitog upoznavanja 
narodne kulture. 


I. INKULTURACIJA VJERE KOD HRVATA-BUNJEVACA 
KROZ RAD BISKUPA IVANA ANTUNOVICA 


Zamjećujući siromaštvo svojega naroda i njegovu ugroženost, Ivan Antu- 
nović ne ostaje nijemi promatrač, već se počinje baviti velikim poslom: ukorije- 
niti u narod svjesno i odgovorno kršćanstvo. Želi pokazati kako svaki narod 
ima vlastitu prošlost i kulturu. U narodnoj kulturi najbitnije mjesto zauzima 
vjera. Religija bitno utječe na kulturni i povijesni razvoj pojedinog naroda. Silna 
aktivnost biskupa I. Antunovića nije ostala besplodna. Zato u ovoj raspravi 
želim prikazati važnu ulogu Antunovićevog djelovanja, a koliko mi je poznato, o 
tome još nitko nije opširnije pisao. Želim promotriti i osvijetliti Antunovićevo 
djelovanje s jedne novije točke gledišta te istaknuti kako je na nekim područji- 
ma i danas suvremen. On je neprestano gledao što se događa oko njega. Za- 
pažao je sve važnije događaje svoga vremena. Videći nezavidan položaj svojega 
naroda, želi mu nesebično pomoći. Bunjevačko-šokački Hrvati u to vrijeme pre- 
malo su svijesni svoje narodnosti, a vjera ne prožima dovoljno njihovo življenje. 
To je najvažniji razlog Antunovićevog neumornog zalaganja. 


1. BRIGA IVANA ANTUNOVIĆA ZA OBLIKOVANJE 
VJERSKE I NARODNE SVIJESTI 


Političke se prilike sedamdesetih godina prošlog stoljeća na teritoriju 
Ugarske polako smiruju. Godine 1867. sklopljena je austro-ugarska nagodba. 
Već je slijedeće godine objavljen zakon o narodnim manjinama koji priznaje 
jednakost u školi, sudu i upravi. (1) Antunović koristi tu zakonsku podobnost te 
počinje svoje javno narodno preporoditeljsko djelovanje. S ciljem da probudi 
uspavanu narodnu inteligenciju, obilazi važnija mjesta i svoj preporoditeljski 
naum izlaže uglednim poznanicima. Ali, njegov je poziv naišao na slab odaziv. 
To ga je iznenadilo, ali ne i obeshrabrilo... 

Antunovićev vjerski rad ima korijenje već u početku njegovog svećeni- 
čkog pastoralnog djelovanja. Neumornost oko širenja i življenja vjere posebno 
je izražena za vrijeme župnikovanja u Bačkom Aljmašu. Preporodio je župu za 
samo nekoliko godima. Primjerom pobožnosti i poučnim riječima živo svje- 
dočeći propovjedao je kršćanstvo. Koliko se brinuo da narod ostane ispravno 
kršćanski odgojen svjedoče mnoga vrijedna pisana djela koja je izdavao vlastitim 
sredstvima.(2) Brani pravovjernost kršćanstva pred nasrtajima krivovjerja.(3) 


2. VJERA DAJE POTPUNI SMISAO ČOVJEKOVU ŽIVOTU 


Moramo priznati da I. Antunović vjeri daje prednost pred narodnošću 
pojedinca. Svjestan je da vjera daje nadnaravnu vrijednost svem našem djelovan- 

ju. Ona se ostvaruje u življenju pojedinca i zajednice. Njezina uloga u čovjekovu 
životu ne može se zamjeniti drugim elementima. Ona ravna našim životom 
dajući nam sigurnost, smirenost i zadovoljstvo. Kratko rečeno: vjera nas ispunja 
radošću, jer smo pronašli pravi način samoostvarenja. Mi smo po naravi 
društvena bića i tražimo drugu osobu da bismo se mogli ostvariti. EOtjekova 
samoostvarenje odigrava se, dakle, u tim čudnim, ali tako divnim, međusobnim 
obogaćujućim odnosima. Možemo svakog čovjeka obogatiti darujući mu sama 
sebe. U tome samodarivanju često smo uskogrudni, jer imamo svoje računice. U 
Bogu imamo idealnog samodarivatelja koji želi samim sobom obogatiti svakog 
pojedinca.Po vjeri mi se otvaramo i dajemo Bogu mogućnost da nas obogati 
kako bismo mogli sebe, a i svijet oko sebe, mijenjati na bolje. 


. "Vieru u narodu utamanit, jest u čovjeku uzbudit oholost, i uzglanicu 
neradinosti prostrt. A oviem se narod nepodiže, već svakim danom dublje 
pada. Bez Boga neima u ljudstvu života, dakle, nemože da bude ni blagos- 
tanja".(4) 


I.Antunović je svjestan da čovjek svoju vjeru hrani molitvom te zato i 
tiska vrijedni molitvenik u kojemu na prvim stranicama piše: 


"Molenjem svih ovde poredanih molitava, udružujemo se svim udom sve- 
te majke Crkve, proslavljajućim Boga, Otca nebeskoga, Sina, kao odkupi- 
telja, i Duha Svetoga kao posvetitelja, znajuć, da je to ona veličanstvena 
sloga, koja uznosi čovika iz ove doline suza i močvara slabosti ljudske, u 
družtvo duhova nebeskih, da s' njimi pohvali Boga, i to u jedinstvu svih 
dobrih duša na ze mlji, kojim je prva briga kada se od sna probude, 
uzkliknuti:'Slava Bogu na nebesima, a mir ljudem na zemlji!'"(5) 


3. NASTOJANJE BISKUPA IVANA AN TUNOVIĆA 
DA BI SE KATOLICANSTVO UKORIJENILO 
U NARODNI ZIVOT HRVATA-BUNJEVACA. 


Biskup I. Antunović bio je neumoran radeći na vjerskom i narodnom 
uzdignuću Bunjevaca i Šokaca. S velikim trudom napisao je nekolko vrijednih 
knjiga vjerskog sadržaja, među kojima na prvo mjesto stavljam molitvenik 
"Čovik s' Bogom u svojih molba i prošnja".(6) Poput velikih misionara Crkve 
brine se za življenje katoličke vjere u širem pučanstvu. Vjeru želi što dublje 
ucijepiti u narodni život Bunjevaca i Šokaca. Situacija i položaj naroda bili su 
nezavidni. Antunovićeva upornost i ustrajnost nisu ostale bez uspjeha. Mnogi su 
njegovi učenici hrabro i vjerno nastavili to plemenito djelo svojega učitelja. 


a) KULTURA HRVATA-BUNJEVACA U PROŠLOM STOLJEĆU 


Mnoga društvena i politička previranja prošlog stoljeća, a i ranije, utjeca- 
la su na to da kultura Hrvata-Bunjevaca osiromaši. Narod je bio materijalno i 
duhovno na niskoj razini. Već se dugo vremena osjećala potreba za temeljitom 
obnovom, ali nije bilo sposobnog čovjeka koji bi vlastitim zalaganjem probudio 

narod i uputio ga sigurnijim putem k ljepšoj budućnosti. Sačuvani zapisi iz toga 
vremena jasno nam oslikavaju situaciju: 


Bunjevci i Šokci ugarski dugo su spavali. Pojedini rodoljubi i njihovi 
prijatelji redom su se pomoljavali na pozorištu, da jih probude, dignu, 
pouče i u kolo prosviećenih naroda povuku, ne bi li složni pokrenuli obću 
misao: kako da se razvije njihova narodnost, obezbiedi njihov jezik, pro- 
maknu njihove škole, unapriedi njihovo gospodarstvo i tim smrtnoj pogi- 
belji otme njih ov život. Ali ti su jedva sievnuli žarom ljubavi otačbinske, 
već su i zašli u zabit zaboravnosti".(7) 


Kultura i život podunavskih Bunjevaca u prošlome stoljeću kao i ranije, 
usklađeni su s podnebljem na tlu koje je prikladno za poljodjelstvo. Život je bio 
težak uslijed spleta mnogih neizvjesnih događaja. (8) Cinjenica je da "bački 
Bunjevci doista nisu 'trčali za novinama', ali čuvali su svoju zemlju i imovinu, 
svoje ime , običaje; gospodarski neovisni i nenasrtljivi prema novostima". (9) 
Iako su došli iz neplodnih krajeva, Bunjevci su se čvrsto vezali uz imanje na 
plodnim ravnicama. Cijenio se posjed i prema njemu se vrednovala moć poje- 
dinca. Plodna je zemlja bila stalni izvor hrane i svega što je neophodno za život. 
To je glavni razlog zašto je cjelogodišnji život Bunjevaca bio podređen poljod- 
jelstvu. Znalo se točno što i kada tko radi. U obitelji i zadruzi život je bio 
organiziran prema tim potrebama. U važnijim poslovima u poljodjelstvu, gdje je 
bilo potrebno više radne snage, sudjelovali su svi ukućani, sposobni za rad.(10) 

Mentalitet i kulturu Bunjevaca u bitnome je oblikovala i njihova, prilično 
čvrsta vjera. Unatoč mnogim poteškoćama i pogibeljima, Bunjevac je imao malo 
vremena za iskrenu radost, ali u takvim situacijama on je u vjeri znao naći pravi 
smisao svoga života. (11) Bunjevci su neobično cijenili svećenika, ne samo u 
prošlim stoljećima već i ranije, a tako je i danas. U najvažnijim trenucima 
svećenici su s njima. Svećenik je jedini "gospodin" i u današnjem govoru Bunje- 
vaca. Stoljećima su samo svećnici bili učeni ljudi i kao takvi jedini vjerski i 
kulturni radnici. Sva najznačajnija književna djela do prošlog stoljeća pisali su 
isključivo svećenici. (12) S pravom se može reći 


"da se u bačkih Bunjevaca uz zahvalnost za povijesne usluge i vodstvo 
razvilo štovanje svećeničkog staleža. Oni su kao jedini učeni ljudi svoga 
doba 

svojom djelatnošću utjecali na oblikovanje i učvršćivanje svjetonazora 
bunjevačkog puka".(13) 


Vjera i Crkva najviše su pridonijele očuvanju narodno-kulturnog identi- 
teta. 

U devetnaestom stoljeću zamjećujemo siromaštvo kulture Bunjevaca. 
Narod i Crkva u tom narodu zabrinuto promatraju tu teškoću i nastoje joj 
doskočiti. Tek u drugoj polovici prošlog stoljeća biskup 1. Antunović , kao pio- 
nir, zauzeto počinje obogaćivati kulturu svoga naroda. Jasno ističe spajanje ma- 
terijalnog i duhovnog elementa, jer samo se tako stvara živa kultura pojedinca i 

naroda. I. Antunović je čvrsto uvjeren da je pravi kulturni djelatnik svoga naro- 
da onaj 


"koji mu sve svoje fizičke i materijalne sile posvećujuć, u njemu samo 
čovjeka u čovjeku nazire, te mu sve ono , što mu je kao čovjeku toli za 
tielo, koli za dušu njegovu nuždno, donosi i ponudja".(14) 


Prije I. Antunovića, u prošlom stoljeću , nitko se nije našao sposobnim i 
odgovornim da pridonese uzdignuću kulture Bunjevaca. 


b) BISKUP IVAN ANTUNOVIĆ POMAŽE SVOJEM NARODU 
U VJERSKO - KULTURNOM UZDIGNUĆU 


Do sada je bilo više općenitog govora o biskupu I. Antunoviću i o njego- 
voj ulozi, a ovdje ćemo slušati direktne njegove riječi koje su nam ostale sačuva - 
ne u različitim pisanim djelima, člancima, zapisima, dopisima i pismima. O 
kulturnoj i vjerskoj situaciji svoga vremena 1.Antunović mnogo piše; time želi 
potaknuti narod da se više okrene k Bogu i knjizi. 

Biskupa Ivana Antunovića teško pogađa položaj vlastitita naroda u ko- 
jem, osim svećenika, nema školovanih ljudi koji bi uzdizali i obogaćivali vlastitu 
kulturu i vjeru. "Čovjek se naobražava školom i štivom. A tko će Bunjevca i 
Šokca na to navijati, da u školu šalju svoju djecu, kad u samih svojih učenih 
sinova nema prijateljah".(15) Taj problem I. Antunovića potiče da se zalaže za 
"školovanje i obnavljanje bunjevačke inteligencije".(16) 

Crkva i škola su "svetišta" u kojima se stječe potrebno znanje za čovjeko- 
vu dušu i tijelo. Kao što je čovjek nerastavljivi spoj duše i tijela, tako su Crkva i 
škola potrebne da bi pojedinac i zajednica istinski živjeli međusobno povezani. 


"Čovjeku je naloženo da Boga moli i radi i koji ovo dvoje razdvaja, taj 
nije prijatelj čovieku, već mu je najveći zlotvor. Jerbo kako onaj ubija 
čovieka koji ga od molitve, tako i onaj koji ga od rada zausteže".(17) 


Zamjećujući kako u škole ulaze pozitivne znanosti, kojima se nastoji 
odstraniti Boga, 1. Antunović jasno s ljubavlju, ali vrlo razborito i ozbiljno, 
opominje svoje sunarodnjake da djecu šalju samo u katoličke škole. Djecu je od 
malih nogu potrebno učiti molitvi tako da kada pođu u školu, nastave upoznava- 
ti ono što su ranije čuli kod kuće. Katolička učionica je "za bogata i siromaha 
jednako otvorena".(18) 


"Kršćanski roditelji će svoju djetcu slati u katoličke učione, koje se pod 
zaštitom i pokroviteljstvom Isusa, spasitelja našega nalaze, gdje se djetca 
ne samo u kršćanskom, nego također i u svietovnom nauku naobražuju 
da pametnija, otvorenija, ugodnija i poslušnija postanu".(19) 


Ovim plemenitim poticajima Ivan Antunović želi djelovati na roditelje i 
mladež da bi izbjegli nadolazeću opasnost oholosti.(20) I među Bunjevcima je 
prisutan novi svjetski duh, te je zato sve manje djece. Mladež se provodi na 
nedopustivi način, previše se ističe vlastito bogatstvo. Da bi ljudi postali svjesniji 

sebe, svojega poslanja u svijetu, koji je dar Božji, mora se stvarati novi mentalitet. 
Oblikovanje novog ozračja I. Antunović želi povjeriti Crkvi i školi jer "kao što se 
snaga i vještina tiela poslovanjem razvija, tako se i um, u crkvi i učioni, po nauku 
usavršuje, da oštriji, svietliji iu razumievanju i shvaćanju kriepkiji postane".(21) 

Da bi se mogao vratiti na ispravni put življenja, čovjek mora najprije 
razlučiti što je kod njega krivo, a što dobro. Ispravna nauka u školi, pouka i 
molitva u crkvi, pomoći će mu da učini svoje srce plemenitijim. 

"Čitanje i pisanje je za kršćanina od neprocjenjive vriednosti"(22) jer tko 
na primjer "znajuć čitati, samo jednu Davidovu pjesmu proštije, ljepše prosi i 
slavi Boga, nego da je vlastitim svojim umom dvije godine to činio"(23) Antuno- 
vić ističe svrhu svoje brige za školovanje svojega naroda: želi, naime, vjeru u 
narodu učiniti što dubljom i plodnijom kako bi Bunjevci hrabro odoljeli širenju 
bezvjerstva i materijalizma. U njegovim riječima, "vojujmo za crkvu i školu 
zajedno ako želimo naš rod duševno i materijalno spasiti"(24). Čujemo vapaj 
upućen svakom Bunjevcu da sačuva svoju narodnu samobitnost. 

Tek onaj čovjek koji poznaje i cijeni svoju vjeru i narod, može ispravno 
ljubiti svakog čovjeka. Ako nemam interesa upoznati sebe i svoju povijest, kako 
ću istraživati tuđu? Kada upoznajem svoju povijest, postajem ukorjenjeniji u 
vremenu i prostoru, a ujedno mi je to poticaj da budem svijestan kako i svaki 
drugi čovjek različitog naroda ima svoju bogatu kulturno-povijesnu stvarnost iz 
koje potječe. 

U I. Antunoviću promatramo čovjeka srca koji upozorava na skorašnje 
opasnosti nadolazećeg ateizma. Zato upozorava da crkva i škola međusobno 
moraju biti povezane, da se u školama ne bi odgajali rastrojeni ljudi. Kao zvono 
s visokog zvonika poziva narod da odoli zavodljivosti novih slobodarskih ideja. 
Poput oca govori da je duboko uvjeren i višegodišnjim iskustvom osvjedočen 


"da se naši mudrijaši veoma varaju, kad misle, da je škola sama po sebi 
kadra stvoriti iz djeteta čovjeka. Ta bilo je škola od kako je svieta, al? 
čovjek je uvjek vjerom takav postojao, kakva mu je ona bila".(25) 


Neprocjenjivo je vrijedna pouka koju nam je I. Antunović ostavio u pisa- 
noj riječi. Znamo da je on, uz pisanje, obilazio krajeve i mjesta gdje su živjeli 
njegovi sunarodnjaci. Živim i osobnim susretom htio je potaknuti značajnije 
ljude da zauzetije rade i uključuju se zajedno s njim u zadaću kulturno-vjerskog 
uzdignuća vlastitog naroda. S tim ciljem i 


"da će za ovu uzvišenu zadaću naći dosta radnika on dođe u Suboticu i 
sazove najuglednije ličnosti u župski dvor sv. Terezije.(26) No ovaj ple- 
meniti poziv Antunovićev nije našao odaziva među prisutnima".(27) 


Bojažljivost sudionika nije obeshrabrila I. Antunovića, već ga potaknula 
da više djeluje pisanjem. Nerazumijevanje i protivljenje, na koje je nailazio, nisu 
ga mogli odvratiti od zamišljena plana.(28) "U tjeskobnim vremenima preuzeo 
je Ivan Antunović ulogu branitelja i čuvara našega jezika, preporoditelja općeg 
društvenog života bačkih Hrvata".(29) 

O 1. Antunoviću kao narodnom preporoditelju ipak se nešto piše i u 
našim danima(30); ali o njemu kao vjerskom preporoditelju svoga naroda već 
dugo vremena nije objavljena ni jedna temeljitija studija ili članak. Njegova je 
zasluga svakako i ta da je svojim primjerom i riječju probudio mnoge. Bio je 
svjetionik narodu u tim teškim vremenima punim različitih protivljenja. 

Antunovićevo djelovanje, ipak, uza silna protivljenja s jedne i ravno- 
dušnosti s druge strane, nije ostalo neplodno, nego njegovom je zaslugom rođen 
"naraštaj koji je mogao ići naprijed, jer mu je preporoditelj i probuditelj zacrtao 
put i usmjerio ih boljitku i slobodi".(31) 


c) REZULTATI ANTUNOVIĆEVIH NASTOJANJA NA 
VJERSKO-KULTURNOM UZDIGNUĆU 
BUNJEVAČKO-ŠOKAČKIH HRVATA 


Teškoće vremena i situacija, u kojoj je djelovao 1. Antunović, obeshrabri- 
le su mnoge suvremenike. Bojazan, da će izgubiti ugled, ili da će biti kontrolira- 
no njihovo djelovanje, bila je jača od unutrašnjeg poticaja da se brinu za narod- 
nu vjeru i kulturu. Ivan Antunović uviđa mnoge opasnosti i zato upozorava 
Ivana Evetovića:"Nemoj mi više pisati, i drugima kaži da mi ne pišu, ne zbog 
mene, već zbog vaših osobah, buduć neću,, da ikog na svietu izvrgnem pogibeli, 
koji s menom dopisuju".(32) U starijim godinama I. Antunović je vrlo razumno 
postupio savjetovavši I. Evetovića i ostale suradnike da mu ne pišu. Htio je da 
ljudi, sposobni ponijeti "ono svjetlo, koje je nosio u ruci slavni Antunović"(33), 
ostanu spremni krenuti njegovim putem u pogodnije vrijeme, kada će nailaziti 
na manje protivljenje. Što je vrijeme više odmicalo, Antunovićevo djelovanje 
imalo je jači utjecaj na njegove nasljednike i učenike. Mnogi, kojima je bio 
dobrotvor, nisu ga zaboravili. 

"Antunović svijestan svoga poziva i zadatka, nije propustio ni jedne zgo- 
de, a da svoj rod ne pouči, da uredi život i poboljša stanje".(34) Zalaganje da ne 
bude krivo shvaćen, od posebne je važnosti. Više puta u spisima izričito opo- 
minje svoje protivnike ili sunarodnjake, koji u njemu vide samo velikog rodolju- 
ba, a ne ujedno i dubokog vjernika. 

"Ta narod je tielo, koje nije nikako dopušćeno većma štovati i cieniti, 
nego li vjeru, zato upravo nepametno i opako čine oni, koji zapušćaju vjeru, 
samo narodnost uzvisivati i razširivati nastoje".(35) "Ta ako neima viere u Boga, 
onda je sve, al baš sve izgubilo svoju cienu".(36) 

Mnoge rezultate Antunovićeva djelovanja otkrili su njegovi hrabri nasl- 
jednici, ali veliki dio još nam je uvijek ostao nepoznatim. Velika zasluga I. 
Antunovića jest u tome što je ustrajnim radom i nepokolebljivom vjerom u 
boljitak svojega naroda razbudio i odgojio mnoge sposobne ljude, koji su usp- 
ješno nastavili njegovo djelo. Na mlađim generacijama današnjice red je da 
upoznaju svog velikog pređa i nastave zacrtanim putem življenja vjere i promi- 
canja kulture. I iz naših srdaca treba se uzdići Antunovićeva žarka molitva: 


"Neuzkrati nam, dobri Bože! tvoje milosrđe, i ne oduzmi od nas svetu 
vjeru tvoju, jerbo smo uvjereni, da će nam korijen dotle čvrst u zemlji ostajati, 
dok vjera tvoja u nami neoskvrnjena i neporušena ostala bude".(37) 

Širina i bogatstvo Antunovićeva duha u mnogome su obogatile vjeru i 
kulturu Hrvata Bunjevaca i Šokaca. Prije stotinu i više godina rijetki su ljudi 
tako skladno uspjeli utkati vjeru u život jednog naroda. Ivan Antunović je u 
svojem životu ostvario izvrsnu zamisao inkulturacije vjere. Teoretski i praktično 
zauzimao se za to da Hrvati na plodnim ravnicama Bačke postanu svijesni svoje 
vjere i kulture. Brine se za daljnju budućnost naroda, a opstanak je moguć 
jedino uz uvjet da se provodi istinski kršćanski život koji će obogatiti kulturno 
blago naroda. Upoznavajući vlastitu kulturu, možemo i drugoga obogatiti, a to 
je ujedno i poticaj da više cijenimo ljude drugih naroda i kultura. To načelo I. 
Antunović je uspješno ostvarivao i svima nam je danas uzor pravog kršćanina. 


II. BISKUP IVAN ANTUNOVIĆ UČVRŠĆUJE VJERSKE OBIČAJE 
U NARODNOM ŽIVOTU HRVATA-BUNJEVACA 


O velikom biskupu 1. Antunoviću šira javnost na žalost još uvijek prema- 
lo znade. Da bi smo bolje upoznali veličinu njegove osobe, promatrat ćemo 
njegov rad na učvrćivanju i obnavljanju narodnih običaja bačkih Hrvata. Važno 
je upozoriti na činjenicu da narodni običaji Hrvata-Bunjevaca prvotno sadrže 
vjersko obilježje, povezani su s većim i manjim svetkovinama i blagdanima. 
Vrijednost narodnih običaja ne očituje se teoretskim pisanjem i raspravljanjem 
O njima, već stvarnim življenjem. O mnogim običajima malo je pisano, a stol- 
jećima su se održali. Naprotiv, o pojedinim narodnim običajima pisane su velike 
rasprave i studije, ali njihova vrijednost je malena, jer ono o čemu oni pišu više 
ne postoji. Vrijednost takvih djela samo je povijesna. Bogatstvo i značenje na- 
rodnih običaja pokazuje se i prenosi se življenjem. Biskup I. Antunović pisao je 
bačkim Hrvatima te uložio mnogo truda, obilazeći i pohađajući znamenite na- 
rodne vođe, želeći potaknuti narod da sačuva vrijednosti narodnih običaja. 


1. VAŽNOST NARODNIH OBIČAJA 


Interesantni smo mi ljudi: ne znamo dovoljno cijeniti ono što imamo i 
tek kada to izgubimo, postajemo svijesni koliko smo osiromašeni. Nešto slično 
susrećemo i u narodnom pučkom životu. Žeđ za novim iskustvima mnoge je 
zavela te su jednostrano prihvatili novo, a bez razmišljanja odbacili staro. Pučka 
pobožnost, u koju su se stoljećima s mnogo truda ugrađivale plemenite vrijed- 
nosti, odražavala je duhovno bogatstvo jednog naroda. Ono, što je dugo stvara- 
no i u što je uloženo mnogo truda, zahtijeva poštivanje i ispravno vrednovanje. 
Najlakše je da, zavedeni mentalitetom, koji ne zna vrednovati povijesne i duhov- 
ne vrednote, sve ranije nastalo proglasimo nevrijednim ili zaostalim. Želimo li 
nešto staro dokinuti, ne činimo to prebrzo, već se treba prije toga temeljito 
preispitati zašto to činimo i je li novo, što nuđamo umjesto staroga, zaista 
vrednije i bolje. Ove nas misli uvode u problematiku ispravnog vrednovanja 
narodnih običaja. 

a) OBIČAJI IZRAŽAVAJU NARODNI ŽIVOT 


U narodnim običajima susrećemo izraženo bogatstvo i raznolikost. Stol- 
jećima njegovana i ljubomorno čuvana vlastitost narodnog življenja nastojala se 
izraziti, koliko je to bilo moguće, u narodnim običajima. U prošlim stoljećima 
narodi su s više ljubavi i strpljenja pridonosili oblikovanju i življenju običaja. 
Taj mentalitet, nažalost, izčeznuo je prodorom naglog razvoja na mnogim pod- 
ručjima. Suvremeni "civilizirani" čovjek premalo je svijestan da "običaji čine 
veličinu jednog naroda".(38) 


b) OBIČAJI ČUVAJU NARODNU SAMOBITNOST 


Čovjek, kao povijesno biće, dužan je upoznati povijest vlastita naroda. 
Moramo biti ukorijenjeni u vremenu i prostoru. Vlastita povijest, kao i povijest 
svojega naroda, mora nas zanimati da bismo znali ispravno vrednovati nasli- 
jeđenu i stečenu baštinu. 

Narodni običaji ukorjenjuju osobu u povijest vlastita naroda. Življenjem 
i njegovanjem narodnih običaja pojedinac, kao i zajednica, čuvaju vlastita obil- 
ježja koja izražavaju njihovu povijest i bogatstvo. Ono što je mukotrpno čuvano 
i življeno, zahtijeva poštivanje. 

Želimo li skladno živjeti u ljubavi s drugim narodima, moramo dobro 
poznavati vlastitu povijest i njezine vrijednosti da bi smo mogli ispravno i do- 
voljno poštivati tuđe. Vlastiti narodni običaji mogu nam mnogo pomoći u 
međusobnom obogaćivanju, jer su oni izražaj našeg narodnog bića. 


2. OBIČAJI HRVATA - BUNJEVACA PROTKANI SU VJEROM 


"U susretu s bačkim Bunjevcima namjernika, promatrača i znanstvenog 
istražitelja zadivljuje i iznenađuje bogatstvo narodnih običaja vezanih za stoljet- 
nu svagdašnjicu na podunavskoj ravnici".(39) 

U svakodnevnom životu, a posebno u većini narodnih običaja, zamjećuje- 
mo vjerske oznake. Hrvati-Bunjevci nisu se stidjeli vjerskog uvjerenja i to su 
očitovali načinom življenja. "Kroz svoju dugu, mukotrpnu povijest, u stalnim 
seobama sačuvali su svoj jezik, vjeru i običaje".(40) 

Kada se govori o Bunjevcima, moramo upozoriti da crkveni blagdani 
zauzimaju središnje mjesto u njihovu životu, te su s njime vezani mnogi narodni 
običaji. Svi važniji običaji Bunjevaca nerastavljivo su povezani s važnijim 
kršćanskim svetkovinama ili blagdanima i od tuda njihova oznaka duboke prot- 
kanosti vjerom. 


a) POVEZANOST OBIČAJA S CRKVENIM 
SVETKOVINAMA I BLAGDANIMA 


"Sveta Majka Crkva se pobrinula, da i mi poput drugih nebrojenih - reć )1 
- svetih Božjih, ovdje na zemlji živeć, njekim načinom s' Bogom se sastajemo, t€ 

je u tu svrhu, kao vienac prekrasnog cvieća, pOredaa u godini razne svetce i 
blagdane crkvene".(41) 

Vjerski život bio je trajno ishodište zadovoljstva i smirenosti te je ujedno 
i stoljetno nadahnuće narodnom životu. Pokušavalo se je izreći vlastito doživlja- 
vanje vjere na jedan originalan način koji će odgovarati potrebama i mentalitetu 
naroda. Taj proces prilagođavanja da se vjera ukorijeni nazivamo inkulturaci- 
jom. "Bunjevci su vrlo pobožni i zato su njihovi običaji usko vezani s 
Crkvom".(42) 

U životu Bunjevaca vjera je bila jedina sigurnost koja im je davala potica- 
je na ustrajnost unatoč svim povijesnim neugodnostima. Tako je vjera u povijes- 
ti bačkih Hrvata ostavila neizbrisive tragove u narodnom životu i običajima. 
Vjera u narodu najzaslužnija je za bogatstvo i očuvanost blaga koje susrećemo u 
običajima Bunjevaca. Stoga je logično zaključiti zašto su običaji Hrvata-Bunje- 
vaca tako nerastavljivo vezani uz crkvene svetkovine i blagdane. Važno je "upo- 
zoriti da se vrijeme brojilo i mjerilo prema blagdanima"(43), a to potvrđuje da je 
"utjecaj crkvenih blagdana općenito imao golemo značenje u bunjevačkom živo- 
tu"(44). 


b) VAŽNIJI NARODNI OBIČAJI HRVATA-BUNJEVACA(45) 


Narodni običaji bačkih Bunjevaca bili su česta tema o kojoj se prilično 
pisalo. Ovo područje života najviše je istraživano, jer u sebi krije silnu raznoli- 
kost narodne kulture. Budući da su narodni bočaji Hrvata-Bunjevaca u prvom 
redu nadahnuti vjerom, ne iznenađuje nas podatak da su običaji o blagdanima 
vezani "poglavito za tri velike kršćanske svetkovine: Božić, Uskrs i Duhove".(46) 
Ovdje će nas zanimati samo važniji narodni običaji Bunjevaca, ali treba "imati 
na umu da osim "glavnih običaja" ima onih koji nisu blagdanski, svečani, nego su 
utkani u život 'od jutra do sutra' našeg poljodjelca u Bačkoj".(47) 

U prikazu važnijih narodnih običaja Bunjevaca držat ću se redoslijeda I. 
Antunovića. On je u "Slavjanu na svetih dnevih ili blagdanih ckrvenih" pokušao 
dati opširniji zapis o pojedinim običajima i utemeljiti njihovo teološko značen- 
je. To je djelo posebno vrijedno za proučavanje bunjevačkih narodnih običaja, a 
o njemu se do sada najviše šutilo. Nadam se da ću ovim putem dati mali dopri- 
nos upoznavanju toga vrijednog djela. 

IL. Antunović je u opisu slijedio crkvenu godinu: započinje s Došašćem, a 
završava s "Danom mrtvih". Taj redoslijed bio je najlogičniji i najprikladniji za 
sustavni prikaz i temeljitije proučavanje. Na samom početku nakon "predrieči" 
rečeno je nekoliko općenitih misli o svetkovinama, a prije nego li je prešao na 
sustavno tumačenje, 1. Antunović, vrlo lijepo i opširno govori o nedjelji ili danu 
Gospodnjem, najčešćoj i najvažnijoj svetkovini kršćanstva(48) 

Pođimo, dakle, naznačenim redoslijedom. 

U svetom vremenu Došašća kod bačkih Bunjevaca je neobično živo i 
razdragano. Djeca su se već "počam od prve zornice, počela Božiču radova- 
ti"(49). U Došašću se prisjećamo "da je Blažena Djevica Marija u posve kukav- 
nom stanju te siromašnim načinom, uslijed carske zapovijedi putovala u Betle- 

hem".(50) Mise zornice redovito su bile pohađane svakog dana. Najljepši i najz- 
nakovitiji običaj Adventa su "Maretice" i "Oci". Prvi, "Materice", dan je majki, a 
drugi "Oci", dan je očeva. Svako je "diete znalo da je treća nedjelja Došašća 
(Adventa) majčicami, a četvrta ocima posvećena".(51) Ljepota i znakovitost obi- 
čaja Materica - slavljenja majki i općenito žena - svoj teološki temelj imaju u 
štovanju materinstva Blažene Djevice Marije.(52) "Žene, koje su u bunjevačkom 
životu bile nakon udaje ropkinje obitelji, potisnute iz javnog života, bile su toga 
dana slavljenice, izražavalo se poštovanje majkama, bakama..."(53) O vom obi- 
čaju 1. Antunović malo govori, ali ono što je rečeno, zaista je bogato, nabijeno 
sadržajem i jačinom poruke. Dan očeva, koji se slavio mnogo skromnije bio je 
tjedan dana kasnije. Tako su podunavski Bunjevci "uzko s' Bogom skopčani i 
nevinim ovim običajem, četvrtoj zapoviedi Božjoj sveti i vječni spomen uzdig- 
li".(54) Običaji za dan majki i očeva veselo su uvodili Hrvate-Bunjevce u slavl- 
jenje božićnog misterija. Ali prije nego li će govoriti o božićnim običajima, I. 
Antunović neobično lijepo oslikava bunjevačku majku, koju rese ljubaznost i 
dobrota.(55) 

Božićni običaji odlikuju se bogatstvom simbolike koja je djeci i mlađima 
neobično draga. "Bunjevci znadu da se u porođenom Isusu mora sve što je na 
zemlji njekim načinom preporoditi, pa zato svačega što imadu na Božić u sobu 
unesu"(56) Cijeli Badnji dan ništa se ne jede i ne pije, ali je večera raznolika i 
bogata: med, bijeli luk, grah... Večeri je prethodila zajednička molitva cijele 
obitelji. Svakom znaku Badnje večeri I. Antunović daje duboko teološko zna- 
čenje. Prvi dan Božića svetkovao se unutar vlastite obitelji.(57) S Božićem usko 
su povezani blagdani: sv. Stjepana, sv. Ivana i sv. Mladenaca. Dok govori o 
Mladom Božiću i Novoj godini, I. Antunović spretno uključuje i raspravu o 
pozdravljanju među Bunjevcima kod svakidašnjeg susreta.(58) Uz svetkovanje 
Triju kraljeva vezano je blagoslivljanje vode, kojom se onda poškropi sve blago, 
kuća i imanje. Budući da je na taj dan, po predaji, Isus pretvorio vođu u vino u 
Kani Galilejskoj, to je motiv da 1. Antunović ovdje kratko govori o ženidbi koja 
je uvijek povezana sa svadbom.(59) U govor o Svijećnici i njezinoj poruci uk- 
lopljeno je prikazivanje Marijine veličine, a posebno običaj kako se s poštovan- 
jem kod Bunjevaca postupa s novom majkom. "Ona se u čistu postelju polaže, 
svekrva je služi i dvori kao najmilije svoje dijete".(60) U pokladnom vremenu 
održavaju se prela, koja "znamenuju rodbinske skupštine na jedan ili na više 
dana, kada se rodbina, kumovi i prijatelji, muško i žensko sastaju, te u ljubavi 
prodivane i provesele se".(61) Zadnja tri dana poklada Bunjevac se previše oda- 
vao veselju. "Bunjevac, kakav je u veselju, takav je i u radu".(62) Uz korizmu je 
vezan post, žarča molitva i djelotvorno pomaganje potrebnima. 1. Antunović 
molitvu povezuje s vjerom, ufanje s postom, a ljubav s milostinjom.(63) U pred- 
večerje korizmenih dana pohađaju kalvariju ili križeve da bi se zajednički molilo 
ili pjevalo.(64) 

Zanimljivo je Antunovićevo tumačenje veselja koje Bunjevci provode na 
Blagovijest. 

"Bunjevci, dakle, drže, da se na ovom danu valja malo proveseliti, ne 
kakvom bukom, nego u bratskom i prijateljskom razgovoru, - pošto misle 
da je ovo takov događaj, kojega se radost ne može do konca svijeta iscrpi- 
ti, nova bo se i nova pokoljenja izmjenjivaju na svietu, od kojih svako 
mora svoju zahvalnost na Blagoviesti izručivati".(65) 


O Velikom tjednu mnogo je govoreno da bi se u narodu probudila svijest 
i vrijednost Isusove otkupiteljske žrtve. Raznoliko jelo, koje će se blagovati u 
uskrsnom jutru, nosi se na blagoslov, a i to je još jedan od brojnih dokaza da se 
Bunjevac "čvrsto drži Boga, te ne propušta ono činiti, čime se Bogu svome 
približuje".(66) Uz drugi dan Uskrsa, vezan je popularan narodni običaj "poli- 
vanje". 

Promotrimo kako dosjetljivo I. Antunović tumači ovaj narodu dragi i 
danas vjerno održavani običaj: 


"Ovo sve znači to, što se je glas o Isusovu usrksnuću u mah raznio i 
prosuo, baš po istih stražarih; a to je nješto posve naravna i običajna, da 
svaka novost ponajprije do ušiju ženskih dopre, koji se tada po njihovih 
jezicih ubrzo posvuda raznese ... Glas dokle, da je on zbilja uskrsnuo, 
raznio se je kao ognjeni plam ili nagla oluja; i budući je vikanje žena, 
muškarcem koji su u propinjanje Isusovo privoljeli bili, neugodno bilo, a 
ne mogav ženske inače ušutkati, polievali su ih vodom, - djeci pako - 
samo da šute - dielili su jaja. - Da li se je to zbilja ovako dogodilo, nije 
sigurno, ako prem je gotovo vjerojatno".(67) 


Tu je, dakle, došla do izražaja Antunovićeva genijalnost i profinjenost 
duha, koji u svemu nastoji gledati vrednote, vrijedne čuvanja i njegovanja. Mar- 
kovo je bilo omiljeni blagdan kod Bunjevaca kojima je prvotno zanimanje bilo 
poljodjelstvo. 


"Na taj dan se prekine svaka radnja, te mladi i stari idu u crkvu, uvrste se 
u sprohod i najvećom pobožnošću molitvom i pjesmami, na sve njihove 
usjeve i voćke, blagoslov Božji prose".(68) 


Ivanjsko preskakivanje vatre i specifičan običaj "kraljice", potječu iz po- 
ganstva, ali 


"Slaveni, primivši kršćanstvo, nisu odbacili sve stare poganske običaje, 
nego su im pod blagim vodstvom Crkve dali kršćanski smisao. Stari Slave- 
ni, slaveći,buđenje prirode,imali su svoje poganske obrede kojima su to 
proslavljali. U pjesmi i igri slavili su božicu proljeća i ljubavi - Ljelju. A 
Duhovi su blagdan proljeća, ali duhovnog proljeća, nadahnutog Duhom 
Svetim. Duhovi su početak, rođendan Crkve. Veoma je bilo prikladno da 
ovaj običaj proslave prirode i proljeća baš na blagdan Duhova primi svoje 
kršćansko osmišljenje, da se kraljičkim pjesmama u ritmici igre i znakovi- 
tosti odijela, proslavi silazak Duha Svetoga".(69) 

Vrijedno je još ovdje spomenuti kako biskup I. Antunović s neobičnom 
ljubavlju i pobožnošću produhovljeno govori o Mariji i njezinim krepostima. 
Ona, kao moćna zagovornica, posrednica je mnogih milosti, te joj zato narod 
rado hodočasti na drugi dan Duhova, o važnim spomendanima i njezinim svet- 
kovinama. Antunovićeva je želja u narodu probuditi i produbiti pobožnost pre- 
ma Bogorodici. 

Drugi su običaji, o kojima I. Antunović govori u "Slavjanu", manje važni i 
nemaju posebnih oznaka, te ih ispuštam u ovome prikazu (običaji u pokladama, 
o sv. Mihovilu, dani moljenja...) 

Zamjećujući kako je svijet dobio nove okvire uslijed nagloga razvoja i kako 
se naglo gubila pučka pobožnost, I. Antunović je ovim djelom nastojao utemeljiti 
narodne običaje te uputiti čitatelja i narod na njihov smisao i vrijednost. 

Kao zaglavak ovog poglavlja o važnijim narodnim običajima navodim 
Antunovićev tekst gdje jasno izriče važnost pučkih običaja. 


"Nekoji misle, da bi ovakve običaje valjalo iskorijeniti, nu ja se nisam 
nikada s onimi ljudmi slagao, koji od čovjeka hoće da naprave očitog 
duha. Ja držim, da je najpamentnije u svačem smatrati čovjeka ciela (.j. 
sastavljena od tiela i duše, jer ćemo samo onda znati sve mudro razabrati, 
što u obsjeg njegovih svakojakih potrieboća spada".(70) 


c) ŽIVOTOM OČUVATI NARODNE OBIČAJE 


Mala je vrijednost sveg truda govorenja i pisanja o običajima, ako se oni 
ne ostvaruju življenjem. Promatranjem prošlih vremena, želimo bolje upoznati 
vrijednost običaja i njihovu izvornost, u koliko do nje uopće možemo i doći. 

Potreba je svakog vremena da se vjera što djelotvornije ucijepi u narodni 
život. Valja, stoga, narodnim običajima pridavati više pozornosti, jer kroz njih 
se djelotvornije, življenjem ostvaruje temeljna kršćanska poruka, koja želi zah- 
vatiti cjelovita povijesna čovjeka. Suvremeni čovjek, nalazeći se u žurbi vremena 
gubi smisao za poštivanje tradicije. Osjećajući ipak, htio on to priznati ili ne, 
prazninu i žeć za duhovnim vrijednostima, traga za nečim novim i nepoznatim. 
Zar ono, što su naraštaji stoljećima njegovali i živjeli, nema u sebi obogaćujuće 
snage i za današnjeg tehniciziranog čovjeka? 

Bolje upoznavanje običaja vlastita naroda obogaćuje nas i potiče da živo- 
tom nastavimo potvrđivati ono što su nam predci namrli. Ne dozvolimo da se 
zbog naše nemarnosti, kao i zbog poremećenih socijalnih i ekonomskih prilika 
gubi bogatstvo narodnih običaja. Ono što smo naslijedili od starijih dužni smo 
prenijeti mlađim naraštajima, koji dolaze nakon nas. Što ćemo prenijeti ako 
nismo sposobni sačuvati primljeno? 


"Običaje su Bunjevci ljubomorno čuvali tijekom stoljeća kao potvrdu svo- 
je narodne osobnosti i posebnosti, jer je dio njih izvorno slavenski, ali 
oplemenjen Evanđeljem. U svim običajima čvrsto je utkan njihov svjeto- 
nazor, vrednovanje i razlučivanje pravde i istine, dobrote i zloće, radosti i 
tuge, rada i zabave".(71) 

I. Antunović, kao vjerski i kulturni djelatnik posebno se isticao promi- 
canjem i oživljavanjem narodnih običaja. Velikom požrtvovnošću vrlo je oboga- 
tio vjeru i kulturu našega naroda. Danas nam je on, kao što je bio i prijašnjim 
generacijama, primjer čvrstog nepokolebljivog čovjeka, u prvome redu vjernika, 
koji je umio čitati znakove vremena i na njih adekvatno odgovoriti radom za 
budućnost naroda u kojem je živio. 


ZAKLJUČAK 


Unatoč mnogo govora i pisanja o inkulturaciji vjere, teško je suvreme- 
nom čovjeku još uvijek shvatiti što bi to za njega osobno imalo značiti. Premalo 
poznajemo vlastitu kulturu i povijest, a da bismo mogli ispravno prosuditi vri- 
jednost inkulturacije vjere. 

Sve što je rečeno u ovom prikazu, trebalo nas je uvesti u bogatstvo narod- 
no-vjerskog blaga Hrvata-Bunjevaca. U tom promatranju nezaobilazna je uloga 
biskupa I. Antunoivća, koji je najzrelije godine svoga života utkao u ukorjenji- 
vanju vjere u narodni život Bunjevaca. 

Teško je kratko sažeti sve ono što je 1. Anutnović uradio na polju inkul- 
turacije vjere. Njegovo nastojanje da vjera prožme cjelokupni život naroda, slo- 
bodno možemo nazvati inkuturacijom. Omiljene i ljubomnorno čuvane običaje 
želio je ispuniti oplemenjujućim kršćanskim duhom. On, dakle, ne dokida na- 
rodne običaje, iako u njima ima i poganskih obilježja, već se trudi pronaći 
odgovorajuću nadopunu koja će im dati novi i bogatiji smisao. 

U Antunoivćevu "Slavjanu" nalazimo veliku brigu za to da se sačuvaju sva 
oblježja narodnog života Bunjevaca. Najmanjim, reklo bi se na prvi pogled bez- 
načajnim, običajima daje duboko kršćansko obilježje. 

I. Antunović je u svojoj genijalnosti bio zaista originalan. Zaslužuje naše 
veliko poštivanje. On je čovjek koji se znao prilagoditi zahtjevima vremena i 
prostora. Učinio je da narodno blago i vjera ne izčesnu, nego ih je skladno i 
uspješno povezao. Njegov primjer i danas, nakon stotinu godina, potiče nas da 
upoznamo narodni život i u nj unesemo neprolaznu istinu kršćanstva. 

(Odlomak iz diplomskog rada "INKULTURACIJA VJERE KOD 
HRVATA-BUNJEVACA KROZ RAD BISKUPA IVANA ANTUNOVIĆA" 
na Filozofsko-teološkom institutu Družbe Isusove u Zagrebu, 1988. god.) 

(Autor je ovaj odlomak iz diplomskog rada pročitao na Znanstvenom skupu 
o Ivanu Antunoviću, u Subotici, u "Paulinumu", 19.studenog 1988. godine.) 

BOG S GOVIEKOM 


NA ZEMLJI. 


DMJ ESE"O 


PREDSTAVLJAJUCE TROJEDINA BOGA U DOTICAJU S'ČOVIEKOM, U SVIH 
NJEGOVIH VJERSKIH I DRUŠTVENIH ODNOŠAJIH, 


NAPISAO I IZDAO 


IVAN ANTUNOVICH 


Kalačko-Bačke Biskupije Brećenik 


Uz SLIEDECU DOZVOLU 


DUHOVNE OBLASTI. 


Laudandum hoc eximii auctoris opus ad typum admittitur. Budapestini, die festo Immaculatae Con- 
ceptionis B. V. Mariae, anno Salutis 1878, 


LUDOVICUS m. pr. 
Ovo hvalevriedno, čestitog pisca Djelo dozvoljava se tiskati, u Budapešti o blagdanu Neoskvrnjena 
Začeća bl. dj. Marije 1879, Ljudevit v. r. Nadbiskup Kalački, 


—— jena 

1879. 
TISKOM G. SEREDY OBRTNA ZAVODA GLUHONIEMIH 
U VACU. 

podunavskih i potisanskih 


Bunjevcih i Šokcih 


pogledu narodnom, vjerskom, umnom, graljanskom i gospodarskom. 


Napisao 


IVAN ANTUNOVICE, 


kelaččkobaške biskupije Svećenii. 


U BEČU, 1882. 


Izdajei razdieljiva Pisao. 


'Tiskom Friederika Jasper-a. 


Ivan Antunović: Rasprava 

DUHOVNOST U DJELIMA BISKUPA 
IVANA ANTUNOVIĆA 


UVOD 


Povijest spasenja počinje u času u kojem čovjek postaje sposoban prihva- 
taiti Božju volju, u odgovoru na Objavu, u molitvi, u poniranju u sva otajstva 
Isusova života. Čovjek se ne definira po uporabi određenih sredstava ili od 
mogućnosti da mijenja okvire u kojima živi. Nije dovoljna definicija čovjeka, da 
je on "homo sapiens". Čovjek se definira i kao "homo erans", kada se klanja, 
kada sluša i odgovara na Božji zov, uzvraćajući svoje vlastito i istinito postojan- 
je. Bez života molitve i ulaska u sva Otajstva Isusova života čovjek ne može doći 
do istine, ne može potpuno otkriti svoje ime. Naš život je Božji dar. Pozvani 
smo od Božje stvarateljske Riječi. Ta je Riječ poziv da stvarno živimo pred njim. 
Živeći po pozivu koji nam daje život, u slušanju i odgovoru možemo otkriti tko 
nam daje jedinstveno ime i sve ono što jesmo. Jednom riječi, ne možemo doći 
do vlastitog identiteta, ako se ne obratimo Bogu, izvoru i cilju našega života. Ne 
možemo ostvariti ni svoje kršćansko poslanje, ako ne prionemo uz Krista jedi- 
noga Spasitelja i Otkupitelja ljudi. Evanđeoska Blaženstva su bila i ostat će za 
sva vremena svim kršćanima poziv na ostvarenje vlastitoga suobličenja Kristu i 
napretku zdrave i suvremene duhovnosti kršćanina. Na to nas upućuju djela 
našega duhovnog velikana, biskupa Ivana Antunovića, koja želim u svome radu 
predstaviti svima onima kojima je drag naš veliki preporoditelj. 

Odmah na početku želim reći, da Ivan Antunović nije pisao traktate du- 
hovnosti u strogom smislu te riječi (1). I u djelima biskupa 1. Antunovića naila- 
zimo na teme koje dodiruju područje kršćanske duhovnosti. To se pomalo vidi u 
kompletnom Antunovićevu opusu, a najviše u četvrtoj knjizi: "Bog s čoviekom" i 
molitveniku "Čovik s Bogom". 

Budući da je Antunovićevo djelo "Bog s čoviekom", kao jedna cijela en- 
ciklopedija, koja u četiri knjige obuhvaća, rekli bismo, cijelu katoličku dogmati- 
ku, moralku, liturgiku, povijest Crkve i sakramentalni život. Želim ukratko 
iznijeti razliku između dogmatike i moralke, te kako se ove dvije teološke grane“ 

odnose prema duhovnosti, što je moja tema. Dogmatski i moralni vid učenja 
biskupa Ivana Antunovića obradit će drugi predavač. 

DOGMATIKA teoretski izlaže sadržaj Objave i objavljene istine koje su 
prihvaćene vjerom. Ona istražuje istinu, sadržanu u Objavi, te govori što je 
nadnaravni život na koji je pozvan svaki čovjek. Dogmatika se ne bavi pitanjem 
što traži objavljena nauka kao regulativ ćudorednog života. Ona to prepušta 
moralci. 


MORALKA raspravlja o onim objavljenim istinama koje se odnose na 
čovjekove težnje i djelovanje za postignuće zadnje svrhe, koja je nadnaravna. 
Dogmatika i moralno bogoslovlje ne razlikuju se specifički, tj. kao dvije vrste 
istog roda, odnosno kao dvije vrste bogoslovlja, već ih treba shvatiti kao dvije 
koordinirane nauke o objavljenim istinama, ili kao dva integralna dijela iste 
objavljene istine. 

Teže je pak odrediti razliku između moralnoga i duhovnog bogoslovlja, 
jer mnogi drže da bi se moralno bogoslovlje imalo baviti zapovijedima, a duhov- 
no bogoslovlje savjetima. To pak ne odgovara stvarnom životu iz ovih razloga: 

— Nema stupnjeva savršenosti na kojima bi se kršćanin držao savjeta, a 

ne bi ujedno ispunjavao i zapovijedi. 

— Doklegod je kršćanin "homo viator" na zemlji, mora se boriti protiv 
grijeha. 

— Kolikogod kršćanin bio savršen, njegovo savršenstvo nikada ne znači, 
da on više ne griješi ni lagano. Njegovo savršenstvo ima relativni zna- 
čaj. 

Moralno se bogoštovlje bavi i zapovijedima i savjetima u koliko se radi o 
ćudoređu. Duhovno boslovlje zaslužuje ime posebne grane moralnog bogoslovl- 
ja, ukoliko se radi o ćudoređu pod vidom savršenstva. Hoćemo li duhovno bo- 
goslovlje zamišljati kao nauku o produbljenju moralnog bogoslovlja, ili više kao 
neku vrstu primjenjene dogmatike, ovisi o tome kako shvaćamo i tumačimo 
izraz "kršćansko savršenstvo" kojim označujemo formalni objekt duhovnog bo- 
goslovlja. 

U novije vrijeme većina auktora govori o "kršćanskom savršenstvu" kao 
razvitku nadnaravnog života u kršćaninu, imajući pred očima razvitak milosti, 
nadnaravnih kreposti i darova Duha Svetoga kao razvitak onoga što čovjek 
dobiva kao slobodni i nezasluženi dar Božji. (2) 


Upravo ovaj vid kršćanske duhovnosti u djelima Ivana Antunovića želim 
ovdje predstaviti, oslanjajući se na četvrtu knjigu "Bog s čoviekom" i molitvenik 
"Čovik s Bogom", te u ostalim manjim djelima što ih je on napisao. 

Svoju temu ograničavam na: liturgijsku duhovnost, duhovno moralni lik 
kršćanina, sakramentalni život kršćanina, marijanska duhovnost, štovanje sve- 
tih, prigodne molitve, te duhovnost po staležima. Ove teme želim produbiti i 
potkrijepiti obilnim citatima iz djela biskupa Ivana Antunovića, te dati vredno- 
vanje duhovnosti u njegovim djelima sa zaključkom svoga rada. 

I. TEME DUHOVNOSTI U DJELIMA BISKUPA IVANA ANTUNOVIĆA 


1. LITURGIJSKA DUHOVNOST 


Antunovićev molitvenik "Čovik s Bogom" sa 897 stranica, predstavlja 
nam se kao neke vrste "Mali Misal" za narod, koji uči kako će svaki vjernik 
aktivno sudjelovati u svetoj Misi. Moramo znati, da liturgija svete Mise, kao i svi 
obredi onoga vremena, bili su na latinskom jeziku, kojega narod nije poznavao. 
Ivan Antunović priskače u pomoć kršćaninu pružajući mu opširne molitve za 
svaki dio svete Mise, kako bi vjernik gledajući na oltar, prateći pokrete svećeni- 
ka mogao s njime sudjelovati u nekrvnoj žrtvi Novoga Saveza, na sv. Misi. 

Ovdje želim istaći barem neke kraće izvatke iz tih misnih molitava, koje 
su duboko teološke i u isto vrijeme pisane lakim i razumljivim stilom. Već pri 
ulazi u crkvu, kršćanin se treba prekrižiti svetom vodom i započeti molitvu: 
"Upali u nama plamen goruće ljubavi, kad čujemo oglašivanje službe tvoje, da 
onda sve naše misli, sva naša osićanja odtrgnemo i odvratimo od svakog zemaljs- 
kog stvora i bez oklivanja hitimo k oltaru tvojemu" (3) 

Kada svećenik pristupi oltaru, svaki se treba sjediniti s njime u početku 
ove nekrvne žrtve: "Otče nebeski! Dozvoli milostivo da i mi duševno stupimo 
sada k tvojem žrtveniku... Tebi predstavljam moje misli, ćućenja, molitve, posti i 
lemozine, užitke svetotajstva, primljenje blagoslova u Isusu Isukrstu, koga ćemo 
sada u ovoj misnoj žrtvi po rukuh posvećenog tvoga misnika prikazati" (4). 

Pokajničkim činom priznaju se grijesi i moli se milosrdnog Spasitelja da 
se dostoji "na mene milosrdno pogledati pa me nećeš odbaciti od stola neizmir- 
ne ljubavi tvoje, gdi su se sakupili tvoji virni, nego ćeš oprati grdobu moju i u 
broj odabranih tvojih me uvrstiti" (5). 

Usklik "Godpodine, smiluj se", krik je raskajane duše koja se uzda u 
milosrđe Božje, da neće okajani grijesi biti upisani u "knjigu vikovičnu, koja će 
se iznieti na račun o sudnjem danu, nego se s pomoću gorke muke i smrti svoje, 
kojoj sam i ja uvršćen po svetom krštenju, spasiti" (6). 

U anđeoskom pjevu "Slava Bogu na visini", daje se hvala za neizmjerni 
dar čovještva Kristova "budući si se na tolike ponizio, da si tilo naše na se 
primio" (7). 

Dok svećenik čita poslanicu, kršćanin treba razmišljati o apostolima koje 
je Isus poslao u svijet da naviještaju riječ Božju. Ti su apostoli danas svećenici, 
redovnici i redovnice. To su duhovna zvanja za koje treba moliti da se Krist 
udostoji "udiliti nam neprocinjeni dar, da se naši sinovi i kćeri odzivaju pozivu 
tvome kao svećenici, redovnici, duhovne, da vazda budu vridnimi i dostojnimi 
posudami tvoje božanske milosti" (8). 

Evanđelje je nauka Isusova koju treba navješćivati svakom stvorenju do 
svršetka svijeta. Ono je živa riječ Božja, prava riznica duhovnoga života i rasta u 
svetosti Crkve. U Evanđelju nam ne govori "svećenik tvoj namistnik, već nam 
dolazi do uha onaj isti glas tvoj, koji je tako obraćao slušaoce, da je bogoljubna 
žena milinom istine i tvoga glasa uzhićena zavapila: blažena utroba koja te je 
nosila i blažene grudi koje si sisao" (9). i 

Riječ Božju nije dovoljno samo slušati. Isus traži djela iz riječi koja se 
sluša. Da bi se to uspjelo, Isus nam treba pomoći "da se pri štivenju svetoga 
Evandjelja svaki put uzbudi u nami slast, koju je ona žena oćutila" (10). 

Zanimljivo je ovdje istaći činjenicu, da je i u ono vrijeme bilo vjernika 
koji su dolazili u crkvu na misu, ali su ostajali pred vratima crkve ili oko crkve 
razgovarajući. Takvima ide i opomena u molitvi prilikom slušanja riječi Božje u 
misi: "Ne dozvoli da nam srce odrveni, zatupi se, pa da volimo oko kuće Božje 
nastavljati tašte razgovore, nego li u nju unići, da tamo tebe govorećega 
slušamo, naš um tvojom naukom okripimo, a naše srce milosti Božjom natopi- 
mo" (11). 

U nicejsko-carigradskom Simbolu Vjerovanja ispovjedamo vjeru u Pres- 
veto Trojstvo, kako je to činila prva Crkva sa apostolima i kako treba biti do 
svršetka svijeta. Iz tog Simbola kršćanin treba crpsti onu duboku svijest o uz- 
višenosti naše katoličke vjere: "Kako nam je dobro, kada iz dna srca uzklikne- 
mo: Ja virujem u Boga Otca svemogućega! pa znamo da milijuni to isto s nami 
opetuju. Vira moja, jest vira moja, ali ujedno i vira svih milijuna katolika, koji 
svi što je u jednoj te istoj svetoj Majci Crkvi, kao sinovi i kćeri jednoga svemo- 
gućega Otca, jedno te isto ispovidaju" (12). 

Vjeru valja hraniti molitvom, čuvati ju i braniti od krivovjerja, nju ispovi- 
jedati na svakom koraku i na svakom mjestu, poslu, vremenu i prostoru. Vjeru 
ne smijemo nikada i ni pred kim zatajiti: "Pokrenite se, moje misli, uzbudite se 
sva čuvstva moja, slijte se u glasne riči, u sveta dila, da se po meni vazda pros- 
lavlja trojedini Bog i kamo god se okrenem, tamo neka zasja svitlost Božjih 
istina i kamo god stupim, tamo neka rascvitaju plodni Božji blagoslovi" (13). 

U prikaznom dijelu Mise kršćanin se sam prikazuje Gospodinu. stavlja- 
jući sve svoje drage i mile na patenu svećenika moleći: "Primi, Isuse, dragovolj- 
no sve žrtve naše i podili nam milost, da ostanemo vazda s tobom ujedinjeni, pa 
se sačuvamo od svakoga zla u duši i tilu. Izbavi nas od zla da nas ne nadvlada 
nikakva napast, došla ona sa strane tila, svita ili djavla, već da svagda ostanemo 
pobjedonosni i da svakim danom proslavimo ime Boga Otca, Sina i Duha Sveto- 
ga, te pospiešimo naše i svih naših spasenje s tobom, po tebi i u tebi, Isuse 
Isukrste, na vike vika, Amen!" (14) 

Poziv na "Molite braćo", ima svoju duhovnu i komunikativnu dimenziju, 
jer uključuje u molitvu sve i svakoga: "Orate fratres, zaista ovo nam budi rečeno, 
da se molimo prvo za sebe, a drugo za sve izkrnje, da Isus iduć na goru Kalvarije, 
milosrdno oko na nas baci, i predstavi nam sve naše slabosti, sve naše opačine, a 
još i sve one okolnosti, u kojih smo što učinili, kao takodjer i one nevaljane 
poslidice, koje se iz naših zlih ričih, zločestih dila izlegle, pa su sve u veće kolo 
razlievajuć se ulazile u obitelj, u selo u otažbinu, pa kužile ne samo mnoge s 
nami živuće, već i više pokoljenja za nami dolazećih. Da sve ovo videć zgrozimo 
se i gorko zaplačemo nad nami i nad našom dicom, pa dostojni budemo kao 
nekoć Ninivljani, od Boga milosrdje izplakati" (15). 

Predslovlje se smatra anđeoskom pjesmom koju slabi ljudski stvorovi ne 
znaju poput anđela i svetih moliti i Boga slaviti. U svojoj skrušenosti kršćanin, 

sudionik nekrvne žrtve Isusove može usrdno moliti: "Zato sva naša čuvstva 
slažemo sa svetom Majkom Crkvom i jezikom službenika Božjega, iz sve duše, iz 
svega srca, iz sve pameti i iz sve kriposti naše hvalu uzdajemo, sa svimi ovdi 
živućimi svetimi božjimi odabranici" (16). 

Središnji dio svete mise jest Rimski Kanon. Svećenik ga na neki način 
odvoji od svijeta, kao da ulazi u svetinju nad svetinjama, te pripravlja Isusovu 
zadnju večeru. Ulazeći u taj otajstveni dio Mise, kršćanin je također odijeljen od 
svega što nije sveto. U sabranosti se sjeća svih živih na zemlji. U tom času nismo 
sami. S nama je nebeska Crkva, jer nas je Bog "u društvu stvorio i otkupio i 
posvetio, da u duhu privedemo naše supruge, našu dicu, naše roditelje, našu 
braću i sestre, našu služinčad, naše gospodare, naše sudije i upravljače, naše 
zakonoše, naše stare i mlade, naše uboge i bogate, naše mladiće i divice u sva- 
kom zvanju i vrsti života: naše careve i kraljeve, naše biskupe i svećenike, naše 
redovnike i duhovne: sve, sve s kojimi u svetom obćenju živimo" (17). Svi ovi 
snagom svetoga Tijela i Krvi Kristove neka budu dostojni sve nadvladati i u sveti 
grad Jeruzalem stići. 


U trenutku pretvorbe, kada kruh i vino postaju Tijelo i Krv Isusova, svoj 
pogled treba usmjeriti na oltar i gledati u Tijelo i Krv Isusovu tiho šapćući: 
"Unidji u nas, da se sve što je u našoj duši i u našem tilu posveti, da budemo 
dostojnom posudom tvoje svetotajstvene milosti. Dozvoli da smijemo oči naše 
duše uzdignut i u ovom posvetilištu viditi ono tvoje tilo koje je u svakoj kosti 
izmrcvareno. Zdravo budi, tilo Isusovo, na kojega sliku bijaše i ovo naše stvore- 
no... Usliši, o pridragi Isuse, naše molbe i dozvoli da u ovom kaležu vidimo 
upravo onu skupocinu krv, koja je u strašnoj stisci na gori maslinskoj, tvoje 
sveto lice probijala. Zdravo krvi Isusova, koja se iz pet strašnih rana bujno 
izlivala, da se u njoj operu griha svekolikoga ljudstva... Zdravo budi prisveto tilo 
i krvi Isusova, odredjena da budete nebeskom hranom svoga čovičanstva..." (18). 

Vrijeme nakon podizanja ili pretvorbe, vrijeme je zahvaljivanja za dar 
Kruha i Vina, tj. Tijela i Krvi Kristove. Tu žrtvu neka primi Gospodin Bog kao 
što je primio žrtvu pravednoga Abela. Anđeli neka ju ponesu pred Božje prijes- 
tolje "da ovo posvetilište i s naše strane bude dragom i milom žrtvom, pred tvojim 
svetim licem, da se s njim potaru svi naši grisi, da se s njim okripe i posvete sva naša 
čuvstva, te da se s njim pohvali i proslavi tvoje veličanstvo" (19). 


Kod spomena mrtvih u Rimskom Kanonu, Ivan Antunović potiče vjerni- 
ke da mole za umiruće: "Mili Spasitelju, ti si rekao, da je Bog Abrahamov, 
Izakov i Jakovljev, Bog živih, a ne mrtvih. Dakle, ako su naši ljubljeni preminuli 
i život zemaljski s onim vikovitim zaminili, oni ipak nisu mrtvi, već živi. Ta, 
mrtvi su samo oni, koji su pokarani. Ali mi imamo uhvanje, da naši ljubljeni 
nisu po tebi u vičnje muke odbačeni" (20). 


Ivan Antunović ovdje pruža katehezu svakom vjerniku da vodi brigu oko 
bolesnika kako nitko ne bi umro bez svetih sakramenata, krivnjom ukućana. 

Molitva Gospodinova "Oče naš", sinovski je izraz molitve Ocu kako je to 
činio sam Isus Krist, naš brat: "Isuse, ti si nam na jezik stavio sve one riči s 


kojima triba da ištemo, a u ovih sve ono što valja od Otca nebeskoga prositi,+ 

Ah sriće, da, privelike sriće ovakoga Otca sinom i kćerju biti, koji je kadar svega 
ljudstva molbe uslišiti, i svim tako zadovoljiti da ni od jednoga ništa ne uzme, 
već svakom od svega dade... Ah, otvori, Isuse, naša usta, da od jutra do večeri 
svetimo ime Otca nebeskoga" (21). 

Molitvom Gospodnjom "Oče naš" i "Jaganjče Božji", svećenik se pripre- 
ma na blagovanje presvetoga Tijela i Krvi Isusove. S njime je i svaki vjernik 
sjedinjen. Ivan Antunović ovdje pred samu svetu pričest stavlja cijeli Davidov 
Psalam 50: "Smiluj mi se, Bože..." da se pričesnik još jednom skruši pred ovako 
velikim darom svete pričesti. 


Iz molitvenika se vidi da je onda bila praksa da se vjernici nisu pričešćiva- 
li tako često pod Misom, jer Ivan Antunović sitnim slovima upozorava vjernika, 
da dok se svećenik pričešćuje, vjernik se treba duhom pričestiti: "Ponovi, o 
Isuse, dar pričesti tvojega Tila i Krvi u meni, u ovom svetom misnom posveti- 
lištu, i daj nam, kao što vršimo svete molitve s misnikom, da tako s pričešću 
svećenika u ovom posvetilištu, dionici postanemo svih onih milostih, koje se 
blagovanjem tvoga svetoga Tila i Krvi u ljudstva porađaju... Isuse, kako da se 
skrušeno ne udarimo u prsa naša i s onim evandjeoskim stotnikom ponizno 
uskliknemo: Gospodine, nisam dostojan..." (22) 


Nakon pričesti slijedi popričesna molitva, koja u kršćaninu budi zahvalji- 
vanje i hvalu za dar svete Mise: "Milosrdni Spasitelju, kako da ti uzveličajemo za 
neizmirnu tvoju dobrotu, kojom si nas i danas na ovom prisvetom posvetilištu 
obgrlio, te si uz tvoje Bogu Otcu drago lice i naše pokazao, pa je sunce milosrdja 
božjega i nas obasjalo" (23). 

Dok svećenik na kraju Mise podjeljuje blagoslov, kršćanin je kao posuda 
koja prima blagoslov i nosi ga svojoj kući: "Znam, milostivi Bože, da je to samo 
blagoslovljeno, što ti blagosloviš, i da odonud gdi je tvoj blagoslov, mora pobići 
sve što je zlo i nevaljano, što je neugodno i gorko... Ovo je taj blagoslov što nam 
ga diliš, o Bože. Svaki put po ustih službenika svojih, koje si dostojao se pozvati, 
na prikazanje nekrvna posvetilišta. Ah, daj, milosrdni Bože, da budu blagoslovl- 
jene sve moje misli, ćuti, srce i volja, pa kamo god stupim, da se odonud odstra- 
ne sve tuge i nevolje, neka se sva priroda sa svojimi milimi plodinami na mene 
nasmihava, te mi podje za rukom sve što u tvoje ime započeo budem raditi" (24). 


U liturgiji svete Mise prije koncilske obnove, na kraju mise čitalo se 
Evanđelje Ivanovo "U početku bijaše Riječ..." Antunović sažimlje to evanđelje u 
ove riječi koje će svaki sudionik mise moći moliti: "O Bože, ti si Alfa i Omega, 
začetak i svršetak svega, što je na nebu i na zemlji. Po tebi se sve miče i kreće, po 
tebi su sva stvorenja otkupljena i posvećena. Tamo gdi si ti, sve je sjajno i svitlo, 
a gdi tebe nije, tamo se svaki red pomrsi, tamo izgubi oko svoj vid, uho svoj sluh, 
um prave i spasonosne misli, srce po dušu i tilo plodonosna čuvstva, volja svoju 
poslušnost... Budi, Isuse, navike slavljen i hvaljen, po ustijuh mojih i dozvoli, da 
od ove žrtve svakom prinesem blagoslov, koga ovako pozdravio budem: Dio 
vam bio od svete mise" (25). 

Usporedimo li današnji obnovljeni misal Naroda Božjega, uočit ćemo 
bitne crte koje su identične Antunovićevim misnim molitavama za puk Božji. 

Rimski Kanon kod Ivana Antunvoića do u detalje je razrađen i u ono doba imao 
je velikog doprinosa duhovnosti liturgijskoga života u našem narodu. 


2. LITURGIJSKA GODINA 


Liturgijska godina je razdijeljena na svetkovine koje predstavljaju sliku 
Presvetog Trojstva, te građansku godinu dijele na tri velika liturgijska dijela. 
Liturgijska godina počinje prvom nedjeljom Došašća, sve do Čiste Srijede. U 
tom liturgijskom vremenu promatra se djelovanje Božje među ljudima, koji nam 
po Duhu Svetom "začeta i od prečiste Djevice Marije rodjena, jedina Sina svoga 
posla" (26). 

Od Čiste Srijede do Uzašašća Gospodinova na nebo "razlieva se uspome- 
na Isusova kanoti Boga i čovika, na dokaz viekovite pravde Božje" (27). 

Od Duhova do Došašća "slavi se objavljenje Duha Svetoga, Boga milos- 
tivnoga razdieljivajućega milost, koja se na zasviedočenje neprocienjene ljubavi 
Boga Otca po svetih otajstvih rasprostranjuje" (28). 

U sva tri dijela liturgijske godine uklapaju se i svetkovine presvete Djevi- 
ce Marije i svetaca. 

Liturgijskoj godini, raspoređenoj po godišnjem dobu Ivan Antunović daje 
duhovnu i materijalnu vrijednost i obilježje: "Od došašća Gospodnjega do Čiste 
Sriede obično je studena tamnost. Samo ponjekad pomoli svoj lik blago sunašce, 
sjajuć nam tiem na kukavno duhovno stanje čoviečanstva prije narodjenja Isuso- 
va, kada je na čas i kratku radost zagrijala srdce njekim samo osobam, kao 
blaženoj Djevici pasi i sv. Josipu, bogoljubnim pastirom kod Betlehema, isto- 
čnim kraljem, starcu Šimunu i Ani Fanuelovoj" (29). 

Poslije Čiste Srijede, sunce jače svijetli svojim zrakama. Nekada se i sak- 
rije, "le se vrieme namrgodi i prozlije, kano da bi se zima i tamnost opet povrati - 
ti hotiela. To živo naliči duhovnomu stanju čoviečanstva za tri dana muke i 
smrti Isusove. Ali, poslije slavnoga uskrsnuća Isusova sva narav mah preotme, 
polje se krasnim zelenilom zastre i stostrukim cviećem okiti. Za ovim nadodje 
Duh Sveti u žestini i obilju svietlosti, donesav sobom prebogata ploda, koji se do 
Došašća Gospodnjega sasvijem razvije, dozrije i pobere. Tako je na zemlji, kao u 
svetoj Majci Crkvi, kraljevstvu Isusovom, u kojem znače plod svetkovine bl. Dj. 
Marije, Anđela, svetih i svetica Božjih. Ova sveta ili crkvena godina zaključi se 
blagdanom svih svetih i nabožnom uspomenom svih mrtvih (Dušni dan)" (30). 

Liturgijskoj godini, Ivan Antunović dodaje prikladne molitve u molitve- 
niku "Čovik s Bogom": Molitva o Adventu ili Došašću Gospodnjemu prigodom 
svake kvatrene posti; Molitva na čast božićne svetkovine; Molitva na svrhi godi- 
ne, te molitva na čast svetih triju Kraljeva (31). 

Velikom Tjednu posvećene su slijedeće molitve: Na Cvitnu Nedilju jedna 
i druga molitva; na Veliki Četvrtak, Veliki Petak, Velika Subota; Molitva na 
proslavu uskrsnuća Isusova, na Bilu Nedilju, na Spasovo, Duhovima, Presvetom 
Trojstvu i Tijelovu posvećene su vrlo sadržajne molitve (32). 


Sve ovo ima svrhu, utvrditi vjernike u temeljne istine svete vjere iz kojih 


će oni crpsti bogatstva kršćanske duhovnosti. 


3. DUHOVNO-MORALNI LIK KRŠĆANINA 


Duhovno-moralni lik kršćanina raste po teološkim krepostima, vjere, na- 
de i ljubavi. "Vjera nas sveta uči, da je prava i jedina radost naša, Boga licem u 
lice gledati i njega uživati, buduć da je u njemu sve ono, što je liepo, dobro, 
sveto i izvrsno, riječju, da su u njemu sva veselja, razkošja i blaženstva u najvećoj 
mjeri sadružena" (33). 

Za Ivana Antunovića vjera počinje u Bogu i u Bogu se završava. Ona je 
utjeha i spas, ona je neprocjenjivo blago svakog kršćanina, koja čovjeka s Bo- 
gom spaja i sjedinjuje: "Viera nije bo samo zato, da se s njom oči i uha zabavlja- 
ju, već ona mora oči, uha, usta, ruke, noge, pamet, volju, um i srdce, svu dušu i 
sve tielo obuzeti i osvojiti" (34). Sve se u životu mijenja, ali vjera ostaje do 
svršetka svijeta. 

Kršćanin vjeruje i ljubi Boga, a svoju nadu stavlja u križ Isusov, "onako 
težak i krvan, kao što je prvi sa raspetim Isusom bio" (35). Ondje gdje se u 
ljudskom društvu vjera, nada i ufanje poštivaju "tamo se ravna svašta zakonom, 
koji iztiče iz vire u Boga i uzdržaje se samo i jedino hranom ljubavi, koja živi u 
svakom udu i u svakoj obitelji. Te sačinjava kršćansku domovinu i u njoj Crkvu, 
da se po jednoj usrićuje tilo, a po drugoj duša. A uzajamno sa obadvije spasava 
čovik, sastojeći se od tila i duše" (36). 

Osim teoloških kreposti vjere, nade i ljubavi, Ivan Antunvoić ističe: mo- 
litvu, post, milostinju i milosrđe prema bližnjemu. Po tome se stiču kreposti, 
milost Božja da se svakoj napasti odupremo. "Isus je kazao, da valja moliti i 
raditi, ako se želimo kruhom hraniti" (37). Milostinja se odgaja "u njedri ljubavi 
kao čedo na grudih majčinih" (38). Post je vrlo važna u kršćanskom životu, jer 
nas ona "po zauzdanju požuda tjelesnih, uči gospodovati nad tjelesnimi naslad- 
jenji, te gasi oganj strastih tjelesnih" (39). "Post je stubami, po kojih se na goru 
krieposti uzpinjemo... Post ne ukida tjelesnu snagu, već samo trne oganj krvi i 
umiruje strasti" (40). Molitva i milostinja idu skupa: "Zaludu je naša molitva, 
ako vrata naša pried siromasi zatvaramo, prema udovam i sirotam srdce otvrd- 
nemo i njehovo dobro prisvajamo" (41). "Mnogo je lipše davati, nego li uzima- 
ti... Gdi neima u srcu sažaljenja, tamo neće biti ni Božjega smilovanja" (43). 

Dademo li svakome niz molitava iz molitvenika "Čovik s Bogom", kao što 
je molitva za duh blaženstva, molitva kako svladati sedam glavnih grijeha, kako 
se vježbati i predati sebe u Božje milosrđe, kršćanin ima obilje pomoći za rast u 
duhovnom i moralnom pogledu. Ivan Antunović ne upućuje kršćanina samo na 
plitku pučku pobožnost, on traži od kršćanina da se stvarno razvije u zrelog 
kršćanina koji će moći odgovoriti svome krsnom pozivu na svetost i savršenosti, 
po kršćanskim krepostima i milostima koje iz svega toga izviru. 


4. SAKRAMENTALNI ŽIVOT 


U svome djelu "Bog s čoviekom" 1. Antunović vrlo živo tumači Simbol 
vjere sa konkretnim primjenama u život kršćanina. Kršćanin živi iz vjere u Isusa 
Krista, jedinoga Spasitelja i Otkupitelja ljudi. Kršćanin živi iz vjere Crkve koja 

je stoljećima pružala svete sakramente. Za Ivana Antunvoića sakramenti su 
bitni činioci rasta kršćanskoga života i posvećenja. Uz sakramenat krštenja, koji 
je polazna točka kršćanskog posvećenja i posinovljenja u Isusu Kristu, 1. Antu- 
nović daje veliko značenje sakramentima svete pričesti i ispovijedi. 

Antunovićev pristup Euharistiji je izvoran. Euharistija je za njega izvor 
jedinstva vjere i Crkve, jedinstva kršćanskog života ljubavi, pravde i milosrđa u 
ljudskoj i obiteljskoj zajednici: "Prisveto tielo i krv Isusova jest vidljivom sve- 
zom, koja kršćanstva medjusobno spaja. Jer vjera uči, ufanje želi, da budemo svi 
između sebe braća i sestre, a tielo Isusovo sviedoči, da baš uistinu tako i jesmo. 
Od njega svi jednako blagujemo, kao jednoga Otca nebeskoga i jedne matere sv. 
Majke Crkve sinovi i kćeri, i po tom se užje spajamo i sjedinjujemo, nego li 
krvlju tielesna otca i matere, jer se ovdje tielom i krvlju jedina Sina Božjega 
slažemo, da reć bi, srastemo se u jednom Isusu" (44). 


lako u ono vrijeme nije bila praksa česte svete pričesti Ivan Antunović 
slijedi suvremene liturgijske pokrete svoga vremena o čestoj svetoj pričesti. Pri- 
čest treba primati u svim okolnostima i događajima života: "Primajmo svi ovo 
prisveto otajstvo, svi velim, mali i veliki, siromasi i bogati. Zaručnici ga primaju 
zato, da Isus posveti njihovu ljubav, da bude stalna, vierna i do končanja njihova 
života čista" (45). Zatim Ivan Antunović nabraja, da tako kažemo, čitavu litaniju 
potreba kada treba primati pričest: majke u začeću da zdrav plod na svijet done- 
su, prije i poslije poroda; kada se kakav posao radi na gospodarstvu; kada se 
ženi sina ili udaje kćerku da budu po zakonu svete Majke Crkve; kada djeci 
biramo životni poziv, da za njih bude korisno i spasonosno; kada se stupa u 
kakvo dostojanstvo; u tuzi i nevolji; kada sreća prag prekorači da se ne uzoholi; 
u napasti, bolesti, na času smrti... 


U molitveniku "Čovik s Bogom" Ivan Antunović donosi niz molitava prije 
sv. pričesti sa 33 prošnje prije pričesti na čast 33 godine života Isusova. Te su 
molitve poziv na čistoću srca i na odgovorno primanje pričesti kako to uči sv. 
Pavao apostol: "da tko nedostojno jide tvoje tilo i pije tvoju krv, taj si pokaranje 
vično jide i pije" (46). Ujedno je to i poziv Isusov "hodite k meni svi pa ću vas 
okripiti". Ivan Antunović u toj molitvi opisuje kakvoga Isusa duša želi primiti u 
pričesti. To je Isus kontestiran od svojih suvremenika, uhvaćen u vrtu, mučen, 
raspet, umro i uskrsnuo, nov svijet nadvladao, ugaoni kamen postao. Njega 
grešnici odbacuju kao kamen zaglavni, koji kada padne na njih bit će satrti 
poput Abirona i Datana koji su se pobunili protiv Mojsija i Arona (47). Koliko 
biblijskog nadahnuća u tim molitvama! Sve je pisano laganim stilom, koji priv- 
lači molitelja da se sav preda Kristu u liku kruha i vina. 

Za pripravu svete pričesti I. Antunović donosi u spomenutom militveni- 
ku: litanije Presvetog Oltarskog Sakramenta, molitvu pred Presvetim Oltarskim 
Sakramentom, molitva na blagoslov s Presvetim itd. Sve su te molitve nadahnu - 
te citatima Svetoga pisma, koji pripravljaju dušu molitelja na intimni susret s 
Kristom u Euharistiji (48). 

Pored ovako bogatog euharistijskog stola, molitelj ne smije zanemariti 
zahvalu za neizmjerni dar Euharistije svete pričesti. Stoga Ivan Antunović daje 

veliko značenje zahvali poslije svete pričesti: "Isuse, neprocjenjive ljubavi Odku- 
pitelju, koji si nas krvlju svojom viekoviečne smrti odkupio, smiluj se nami 
privelikim svojim milosrdjem. Izlieči, pokriepi, ohrabri, prosvietli, utieši i očisti 
moje tilo i dušu, da se više nikada ne useli grih u moju dušu, nego da ti, prelju- 
bežljivi Isuse, koji si se dostojao u mene prebivalište svoje staviti, u meni i s 
menom gospoduješ i na vike vladaš" (49). 


U istom molitveniku, Ivan Antunović pruža veliki repertoar molitava 
poslije sv. pričesti, prošnje poslije pričesti iz molitve "Ange conducteur", niz 
uzdaha k Isusu uz djela vjere, ufanja i ljubavi (50). Kršćanin nahranjen euharis- 
tijskom hranom daje Bogu hvalu i zadovoljštinu za grijehe svijeta, izražavajući 
se slijedećim molitvama: Zahvalnica za primljene milosti po Svetotajstvih, mo- 
litva za grišnike, proti oholosti, lakomosti, bludnosti, zavisti, proždrljivosti, srdi- 
tosti, linosti; da se objavljenoj istini ne protivimo; da se obranimo od 
nesnošljivosti spasonosne opomene; da se očuvamo od dosmrtna nepokajanja, 
molitva za sačuvanje od griha u nebo vapijućih, za sačuvanje od tudjih grija, o 
četiri zadnje stvari, skrušenja izdana od Pape Urbana VIII, te uzbuđivanje 
skrušenosti uz pisme Davidove... Kolikog li blaga, kolikog li učenja i duhovnog 
odgajanja za euharistijski život i brigu za spas svijeta! (51) 

Nadalje, Ivan Antunović pridaje sakramentu sv. ispovijedi veliko značen- 
je, naglašavajući komunitarnu dimenziju ovoga sakramenta. Grijeh kojega čov- 
jek čini, nije samo grijeh koji se odnosi na pojedinca. To je grijeh koji ranjava 
otajstveno Tijelo Isusovo, Crkvu, jer je svaki kršćanin ud otajstvenog tijela 
Crkve. Grijeh narušava jedinstvo i ljubav u zajednici, obitelji, društvu. Čovjek 
treba što prije riješiti se grijeha u sakramentu svete ispovijedi. Za ispovijed se 
treba dobro pripremiti. U molitveniku "Čovik s Bogom", I. Antunović pruža 
pokorniku "način sabiranja grija prije ispovidi" (52). Tome načinu prethodi 
priprava za sv. ispovijed. Prije nego se uđe u ispovjedaonicu treba imati na umu 
pred koga se ide. Svećenik u ispovjedaonici predstavlja Isusa milosrdna, praved- 
na i ljubežljiva. Isus se služi svećenikom kao sredstvom za odrešenje od grijeha. 
Vlast nije u svećeniku, već u Isusu, s kojim svećenik po odredbi svete Majke 
Crkve vlada (53). 


U ispovjedaonicu se ulazi bez straha, jer se ide Isusu punom milosrđa: 
"Podjimo sigurno i s punim pouzdanjem napried kod svećenika, kano pred Isu- 
sa, te se po primjeru evandjeoskog otčitnika, do zemlje poniziv, sami sebe osudi- 
mo i priznajmo, da smo do svih drugih mi najveći griešnici, na koje je Isus već na 
sv. krštenju i potvrdi toliko milosti izlio, toliko blagoslova po svetoj Misi i rieči 
Božjoj podielio, da bismo mogli kano andjeli božji biti čisti i liepi, vriedni u 
društvu svetih pri stolu nebeskomu veselje viekoviečnje uživati... kleknimo na 
koljena i očitujmo sve naše griehe rekav: Otče, sagriešio sam proti neba i tebi, i 
nisam vriedan, da me sinom svojim nazivaš" (54). 

Za Antunovića ispovijed je lijek duši i tijelu, mir savjesti i mir u obitelji. 
Za takvu veliku milost primljenu u sakramentu sv. ispovijedi treba biti Bogu 
zahvalan da nam sve prašta, čisti i pere i daje milost. U istom molitveniku Ivan 
Antunović pruža molitve: koncem ispovidi i posli ispovidi (55). 


148 


Značajna je Antunovićeva definicija sakramenta ženidbe: "U ženidbi muž 
je prilika Isusova, a žena (supruga) prilika Katoličke crkve. Ovi su na zemlji 
tako sjedinjeni kao što je Isusu božanstvo s čoviečanstvom, u suncu svietlost s 
toplinom, a u čovieku duša s tielom združena i sjedinjena" (56). 

Za sve ostale sakramente, koje kršćanin prima, važi Antunovićeva postav- 
ka, da je Isus Krist kamen temeljac svih sakramenata. On "lieči ranjene poko- 
rom, a hrabri bojazne i malovierne svetim Evandjeljem. On daje oružje u svetoj 
Misi, Svetotajstvih i propovidi, u nauku, molitvi, postu i milostinji" (57). Isus je 
ljubezni i gostoljubivi domaćin koji sam pripravlja gostu svoju večeru. On hrani 
dušu "praviernika hranom nebeskom, kruhom andjeoskim, da se po svemu okri- 
epi, čisti, pere, poljepšaje te vriednim učini k večeri viekovite radosti pristupiti" 
(58). 

Spoznati Isusa ne sastoji se u mudrovanju, već u naviještenoj riječi, u 
Evanđelju. Tko traži istinu, neka sluša riječ Božju: "Slušajući rieč Božju, pokre- 
nut će se srce njihovo isto onako, kao što se je pokrenulo srce svih učenika 
slušajući rieči Isusove kao što se pokrenulo srce sv. Augustina na propovied sv. 
Ambrozija" (59). 


5. MARIJANSKA DUHOVNOST 


U marijanskoj duhovnosti Ivan Antunović slijedi tradicionalnu nauku 
Crkve o Mariji, Majci Isusovoj, služeći se obilatim citatima Svetoga pisma i 
nauke crkvenih Otaca. Mora se priznati, da je 1. Antunović i originalan u svojim 
tumačenjima, tko je i što znači Marija u svjetlu Objave i u životu Božjega 
Naroda. Laganim stilom pisanja upravo sadi u srcu vjernika temeljne istine o 
presvetoj Bogorodici, Djevici Mariji. Za Ivana Antunovića, Marija je zora, koja 
nam pokazuje i ukazuje na Isusa, obećanog Mesiju. Marija je Noina korablja, 
škrinja Zavjetna, gorući grm na Horebu, Davidova kula. Aludirajući na tekst 
Novoga Zavjeta iz knjige Otkrivenja, Ivan Antunović naziva Mariju "ženom 
zaodjevenom suncem, mjesecom pod nogama i krunom od dvanajst zviezda" 
(60). Ona je Kraljica zaodjevena u svadbeno ruho koju dovode Kralju, uz pratn- 
ju djevica, druga njezinih. Marija je nova Estera i Judita. Marija je ponizna 
službenica Jahvina, blagoslovljena, odabrana i zamilovana. Njezina kruna od 12 
zvijezda jeste "dika i sjajnost dvanajst apoštola, od kojih se je svakolika sv. 
Majka Crkva rodila, onako kao i narod izraelski od dvanajst zviezda, sinova 
Jakovljevih" (61). Sva slavna svojstva kojima se hvale sveci i svetice Staroga 
Zavjeta, a odlikuju se anđeli i arkanđeli, nastanila su se u Mariji, punoj milosti. 
Mariju resi nevinost Abelova, pobožnost Enahova, pravednost Noina, vjera Ab- 
rahamova, poslušnost Izakova, strpljivost Jakovljeva, poštenje Josipovo, krot- 
kost i revnost Mojsijeva, ljubav i gorljivost Davidova, pažnja Rutina, krasota 
Rahelina, razboritost Rebekina, jakost Jahele, prijatnost Abigajile, veličanstva 
Estere, pobjeda Judite, čistoća Suzane, svetost Petra, zanos Pavlov, sjajnost Stje- 
pana mučenika... (62). 

Marijin život je tako usko povezan sa Isusovim životom, "kao što je po 
Otcu, Sinu i Duhu Svetom, srdce matere bogorodice sljubljeno s Isusom, Bogom 

i čoviekom... Gdje se god narodi dušom i srdcem klanjaju Isusu, tamo u isto 
vrieme i blaženu djevicu Mariju glasno pozdravljaju" (63). 

Marija je posrednica u Kani Galilejskoj, supatnica pod križem Isusovim, 
jednom riječi, ona koja i danas svima nama Isusa pokazuje: "To ne smije nitko 
zatajiti, jer gdje se Blažena Djevica Marija pozdravlja, tamo i Isusu klanjaju, 
hvalu i slavu po molitvam i pjesmama uzdaju. Tamo se presvete žrtve Bogu 
Otcu prikazuju, tamo se primanjem svetih otajstava ljubav Duha Svetoga razlie- 
va" (64). 

Bezgrešnom Začeću Blažene Djevice Marije I. Antunović poklanja par 
stranica četvrte knjige "Bog s čoviekom". Antunović živi u vrijeme kada je Papa 
Pijo IX. dne. 8. prosinca 1854., u bazilici sv. Petra u Rimu, proglasio dogmu 
Marijinog Bezgrešnog Začeća. Na tim stranicama tumači obrazloženje zašto je i 
na temelju čega je Papa proglasio svu dogmu (65). 

Biblijske figure, u koje Ivan Antunović oblači Presvetu Djevicu Mariju, 
pokazuju nam koliko on poznaje Bibliju i crkvene Oce, koji biblijskim figurama 
uljepšavaju lik Marijin, koja je ona glavna karika u lancu povijesti spasenja 
Starog Izraela i na početku stvaranja Novog Izraela, Crkve. Zato je ona uzvišena 
iznad svih svetaca i anđela. 

U molitveniku "Čovik s Bogom", pronašao sam 277 stranica, posvećenih 
različitim molitvama u čast Blaženoj Djevici Mariji. Iz tih molitava izvire biblijs- 
ko i patrističko naučavanje Ivana Antunovića o Mariji. Vjernik, koji se preko tih 
molitava obraća Mariji, ujedno uči istine vjere i nauku Crkve o Mariji. Spome- 
nimo barem naslove pojedinih molitava Presvetoj Djevici Mariji: Kratak uzdah 
k prisvetomu društvu Blažene Divice Marije, Niz molitava na čast Blažene Divi- 
ce Marije nediljom, ponediljkom, utorkom, sridom, četvrtkom, petkom, subo- 
tom sa pismama u čast BI. Divici Mariji, Litanije Lauretanske sa odgovarajućim 
antifonama liturgijskog vremena, Andđeosko pozdravljenje, Molitva na uspome- 
nu prinašanja slavne kućice BI. Divice Marije sa krunicom neoskvrnjena začeća 
BI. Divice Marije, Molitva na uspomenu zaručenja Bl.Divice Marije, Na čast 
očišćenja BI. Divice Marije, ili Svitla Marijina, Molitva na Blagovist ili navišćen- 
je BI. Divice Marije, na čast sedam žalosti sa plačem BI. Divice Marije, Uz 
čašćenje Srca Isusova Ivan Antunović pruža i molitvu na čast prisvetoga Srca BI. 
Divice Marije. Molitva na čast pohoda BI. Divice Marije kod sv. Elizabete, 
molitva na čast Bl. Divice Marije karmelićanske, Gospe Snižne i Velikoj Gospo- 
jini. Molitva Maloj Gospi, Imenu Marijinu, Gospi de Mercede, sv. krunici i 
prikazanju BI. Divice Marije, uz pisme u čast njoj, posljednje su stranice Antu- 
novićevog molitvenika u čast Mariji (66). 

Marijin štovatelj, Marijin svećenik Ivan Antunović punim srcem i ustima, 
te perom slavi Mariju i to slavlje i čašćenje želi utisnuti svojim dragim suna- 
rodnjacima, koji Mariju slave kao svoju Kraljicu Hrvata. Svibanjskim i listo- 
padskim pobožnostima u čast Mariji, Ivan Antunović želi potaći svoj narod da 
mole za spasenje grešnika, da Evropu sačuva od krivovjerstva, za učvršćenje 
kršćanstva i čestitoga života u kršćanskim obiteljima (67). 

6. ŠTOVANJE SVETIH 


Ivan Antunović vrlo dobro pravi razliku u štovanju svetih, Marije i Pres- 
vetog Trojstva. Boga i Presveto Trojstvo štujemo "latrijom", svece "dulijom", a 
presvetu Djevicu Mariju "himer dulijom". Nakon štovanja Boga jedinoga i 
trojstvenoga, nakon štovanja Majke Božje, slijede omiljeli sveci biskupa Ivana 
Antunovića, prije svega sv. Josip, kojega je Papa Pijo IX. proglasio 1870. zaštit- 
nikom Crkve. Svetom Josipu I. Antunović posvećuje stranice svoje knjige "Bog s 
čoviekom". pod naslovom: Sveti Josip, hranitelj Isusov i kreposti koje sv. Josipa 
rese. Veliča ovoga sveca kojemu je Bog povjerio čuvati svoga vlastitog Sina (68). 


U molitveniku "Čovik s Bogom", sv. Josipu su posvećene molitve i litanije 
na 8 stranica (69). Za Ivana Antunovića sv. Josip nije neki stari djedica koji je 
indiferentan na događaje oko Novoga Mesije. Za I. Antunovića sv. Josip je 
također karika u lancu povijesti spasenja Naroda Božjega. On sv. Josipa povezu- 
je sa biblijskim Josipom u Egiptu koji se brine za prehranu, za narod. Bog je sv. 
Josipu povjerio brigu za Isusa koji je glavna hrana novom Božjem Narodu, 
Crkvi. 

Povlašteni sveci biskupa Ivana Antunovića jesu roditelji bl. Djevice Mari- 
je, sv. Joakim i Ana. Pet stranica svoga molitvenika I. Antunović posvećuje 
molitvama sv. Joakimu i Ani (70). 


Isusov preteča sv. Ivan Krstitelj, svetac je kojemu I. Antunović posvećuje 
osam stranica knjige "Bog s čoviekom", tumačeći ulogu Ivana Krstitelja u navi- 
ještanju dolaska Mesijina (71). U molitveniku "Čovik s Bogom", na tri stranice 
su molitve istom svecu (72). Zatim slijede sveci: sv. Stjepan, đakon i mučenik, 
sv. Ivan, evanđelista i sveti Mladenci sa svojim molitvama (73). 


U istom molitveniku, Ivan Antunović donosi niz molitava tako zvanim 
"narodnim svecima", počevši od sv. Ćirila i Metoda, slavenskih apostola. Ovu 
molitvu sv. Ćirilu i Metodu, biskup Štrosmajer je propisao kao službenu molitvu 
U svojoj biskupiji. Svaki svetac u molitveniku ima svoju specijalnu molitvu ko- 
jom se vjernici utječu u zagovor svetih. Zanimljive su nakane i naslovi tih moli- 
tava (74). 

Laganim stilom pisanja I. Antunović izlaže nauku, da je "glavom svih 
svetih Isus, koji reče da će se moliti Bogu Otcu, da se od onih ni jedan ne izgubi, 
koji su njemu predani" (75). Sveci su oni, koji su za života bili prijatelji Božji, 
koji su vršili Božje zapovijedi i živjeli po Evanđelju Isusa Krista, a sada uživaju 
nagradu evanđeoskih blaženstava. "Poslije Trojedina Boga i Blažene Divice Ma- 
rije, kanoti kraljice neba i zemlje, nakićen i posvećen je svaki dan u godini 
imenom svetaca ili svetice Božje" (76). Kao što je Bog dao moć i zadaću ar- 
kanđelima Mihaelu, Gabrijelu i Rafaelu, da na zemlji izvrše što Bog hoće, tako 
je Bog dao moć svecima da oni kao ugodnici Božji pomažu narodu u različitim 
životnim potrebama. Tako će sv. Petar, ključar i sv. Pavao, učitelj naroda 
učvršćivati vjernike u vjeri Crkve, sv. Antun Padovanski pomagat će u svakoj 
nevolji, sv. Ilija će čuvati od groma i munje, sv. Servacije, Pankracije, Bonifacije i 
Urban od mraza i leda, sv. Vendelin, zaštitnik životinja... (77). Od 577. stranice 

do 649. stranice molitvenika probrane su vrlo divne molitve gotovo svim sveci- 
ma iz pučkog kalendara. 

Značajne su Antunovićeve molitve u svakoj prigodi, osobito za žive i 
mrtve, za obitelji. Te molitve poučavaju vjernike kako će se voditi briga muža 
prema ženi, žene prema mužu, briga roditelja prema djeci i djece prema roditel- 
jima i starijima, molitva za mladića i djevojku, za dobru ženidbu i udaju, za sve 
one, za koje treba moliti kršćanin. Osobito za bolesnike da ne umru bez sakra- 
menata, za umiruće, Papu, biskupe, svećenike, redovnike i redovnice. Tu su 
molitve prije i poslije rada, vapaji u začetku napasti i obrana od njih... (78). 
Čovjek se divi Ivanu Antunoviću da je sve ovo mogao sabrati i na tako lagani 
način i privlačno opisati. Sve odiše toplinom, nježnošću, pouzdanjem, hvalom i 
čašćenjem. 


7. STALEŠKA DUHOVNOST 


Na evanđeoski život blaženstava pozvan je svaki kršćanin, kako nas to uči 
u naše vrijeme II. Vatikanski sabor u dogmatskoj Konstituciji o Crkvi, poglavlje 
4. i 5. o laicima i o općem pozivu na svetost. Ivan Antunović je u pozivu na 
svetost po staležima jasan, učeći da je svaki kršćanin katolik dužan kršćansku 
nauku usvojiti i riječ Božju slušati, te po njoj do kršćanskog savršenstva doći: 
"Tko rieč Božju ne sluša, nije od Boga, a tko ovu pohuli, prezire Boga" (79). I. 
Antunović ide dotle da se evanđelje mora utkati u svaku poru ljudskoga života: 
"Nauka sv. Evandjelja je svagdanja odjeća, koja valja, da s nami obavlja sve naše 
poslove, bili oni duševne ili tvarne naravi" (80). 


Kršćanski roditelji su dužni evanđeosku nauku živjeti i djeci svojoj omo- 
gućiti da i oni dođu do spoznaje Evanđelja i kršćanskoga života: "Čovieka ne 
može samo jilo i piće zadovoljiti, jer on ne sastoji se samo od tiela, koje je Bog 
iz zemlje sastavio, nego takodjer i od duha, štono je Bog u njeg udahnuo, a 
ovoga hrana nije zemaljski kruh, nego je istina, koju je Isus u svom nauku za sve 
čovječanstvo donio i naviestio... Uzalud njekoji odkreću oči svoje od neba i 
samo zemaljska nasladjivanja istražuju: jer buduć je naša duša iz neba došla, ona 
hranu svoju jedino odonud i očekuje" (81). 


Kršćanin dolazi do svoga kršćanskog savršenstva živući evanđeoskim nau- 
kom i duhom: "Kršćanski nauk je tako visok kao nebo i dubok kano Bog, a širok 
kao more, koje se nikada do dna izgrabiti i iscrpiti ne može... Neima takova 
čovieka, ni mlada ni stara, ni bogata ni siromašna, ni učena ni prosta, komu rieč 
Božja svakim danom i svakim časom ne bi potribna bila" (82). 

Sve što je u kršćanskom nauku, "to je živa istina, a ova mora da je kod 
živih ljudi dušom i tilom zaodivena" (83). Tamo, "gdje se ne ore plugom evand- 
jeoskim i ne zasijava sjemenom Božje rieči, tamo probuja korov, trnje i čičak, 
zasijani po djavlu u sjemenu grieha iztočna, naplodjenu prirodnim nagonima" 
(84). 

Iz ovih par citata iz opširnog Antunovićeva djela očito se vidi kako je 
njemu stalo do savršenosti i svetosti svakog kršćanina, a ne samo savršenosti 

svećenika, redovnika i redovnica, koji su po svome specifičnom pozivu u Crkvi 
pozvani na svetost i kršćansku savršenost. 

Svećenici suna povlašteni način pozvani na svetost i kršćansko 
savršenstvo snagom svetoga Reda i svojom pastirskom službom. U hijerarhiji 
Crkve svećenici su službenici Isusovi. Svećenik treba biti sličan Isusu "u ljubavi, 
milosrdju, krotkosti i strpljivosti" (85). Svećenik je predsjedatelj Euharistije i 
bogoštovlja, tumač Evandjelja, djelitelj sakramenata, pastir duša (86). Svećenik 
žrtvuje svoj život za spas duša i zato zaslužuje puno poštovanje: "Tko ne štuje 
svećenika, taj se odkreće od Boga, i ukida njegovoj osobi dužno štovanje. Po 
svećeniku se privlačimo Crkvi, po Crkvi k nebu, te kano s neba povraćeni, 
razlievamo ljubav prema izkrnjemu i djelujemo pravdu kršćansku" (87). 

Ivan Antunović ističe koje su ljudske, moralne i intelektualne kvalitete, 
koje trebaju resiti svećenika. Prije svega, svećenik treba da je "zdrava razuma, 
zdrave volje i zdrava tiela. On mora biti poučen i obaviešten u svakom, baš i 
svietovnom nauku, da umije iz svakoga, kao pčela iz cvietna kaleža međeni sok 
izvaditi i puku pružiti" (88). Svećenik ne smije svesti svoj svećenički život samo 
na obavljanje mise i nedjeljne propovijedi, što mu uistinu mora biti prva briga. 
On treba biti čovjek "naukovnog djelovanja na ljudske društvene odnošaje, one 
što spadaju u obseg cile domovine, jedine općine, zadruge, il pojedine osobe" 
(89). Ako to ne čini, "nije dorastao plemenitoj zvaniji, na koju je od Gospodina 
pozvan bio" (90). Svećenik koji gleda na znanost i nju ljubi "taj ne miruje, već 
sipa obrazovanost punom šakom na sve strane, kao razsipnik novce, mora se 
razbuditi puk, kom ovakav pop dopadne" (91). 

U duhovnom i moralnom smislu, svećenika trebaju resiti kreposti i kre- 
postan život. Bog je svećenike ovlastio da budu posrednici između neba i zemlje. 
Stoga trebaju biti sveti, jer štogod je "svetiji, štogod je izvrsniji svećenik, to bolje 
vidi mane svoje, većma osića nedostatke svoje, da nauk izvrstno dili, da žrtvu 
neoskvrnjenu prikaže, da svetotajstva i posvećen i neporočan razdiljuje, da bla- 
goslove vridne i dostojne razastire" (92). 

U svome svećeničkom životu, svećenik treba paziti na čednost: "Čednost 
je prva, koja treba da diči čelo svećenika. Skromnost treba da se očituje svakim 
kretom njegova ponašanja, a ljubežljivost treba da odsieva svakom njegovom 
rieči" (93). Kao što kormilar na brodu ne smije ni na čas napustiti mjesto za 
kormilom, tako "svećeniku, učitelju i prijatelju puka nije slobodno ni na jedan 
čas da ostavi puk, koga su napali vuci; jer onda nije pastir već pogodjenik" (94). 
On ne smije zanemariti Božju kuću, tj. crkvu "jer vjernici ono čine, što vide i 
čuju od svoga duhovnog pastira" (95). 

Što se tiče materijalnog posjedovanja svećenika, I. Antunović je vrlo 
zahtjevan u evanđeoskom siromaštvu svećenika: "Bogatstvo, što svećenik teče, 
nije njegovo, već svega ljudstva. On ga kupi, da ga mudro i umjetno razdjeljuje" 
(96). Svećenik ne smije biti kamen smutnje u nauku vjere, u ponašanju, u riječi- 
ma i djelima. On treba da je čvrst u svemu, kako bi mogao svoje stado učvrstiti u 
svemu što je Božje (97). 

Svećenicima, koji ne obavljaju svoju svećeničku dužnost kako valja, Ivan 
Antunović poručuje: "Jao svećeniku, koji je postao vukom, da proždire stado, 
što je Bog-čovjek krvlju odkupio i njemu da ga čuva povjerio" (98). Takvim 
svećenicima ne škodi "ako im se od vremena do vremena operu glave" (99). Na 
drugom mjestu I. Antunović piše: "Nije li već za dosta opaženo, da kada Bog 
odluči puk koji kazniti, dade mu obično zločesta pastira" (100). 

Svećenik bi se trebao u svome pastoralnom radu radovati uspjehu svojih 
kolega svećenika i ne žalostiti se njihovu uspjehu: "Neka se ne žalosti svećenik, 
kada vidi da brat njegov svećenik, djelovanjem svojim u narodu veći plod no on 
proizvadja, jerbo se zasluga njegova neće mjeriti po broju onih koji su ga vjerno 
slušali, nego će se mjeriti po čvrstoj njegovoj volji i važnosti uložena truda" 
(101). 

Čitajući koncilski dekret "Presbiterorum Ordinis", II. Vatikanskog sabora 
i uspoređujući ove Antunovićeve misli o duhovnom, moralnom i intelektual- 
nom liku svećenika, nalazimo puno sličnosti, premda nije to tako jasno od- 
ređeno kao u koncilskom Dekretu. 


Redovniciiredovnice suna osobit način pozvani na svetost, 
jer su oni znak svetosti Crkve. Ivan Antunović prilazi s puno pažnje, delikatnos- 
ti i uvažavanja problematike redovničkog života u Crkvi i među Božjim Naro- 
dom. Upravo iznenađuje njegov simpatični pristup redovnicima u kojima ne 
gleda rivale na području pastoralnog i duhovnog rada među narodom, već ih želi 
svim silama uključiti u sve djelovanje crkvenog života. 


Za Ivana Antunovića, redovnici su usko povezani s Crkvom i imaju svoje 
svjedočko poslanje u Crkvi. Oni su znak svetosti Crkve: "Ako djavo u kraljevst- 
vu Isusovu sije grieh, iz kojega raste siromaštvu, tuga, nevolja i razne bolesti, 
tada sveta Majka Crkva zasijava krepost, koja tegobe, boli i nevolje čoviečanstva 
lieči i iskorjenjuje... treba ženski spol ljubavi Isusovoj uzgajati. Redovnici su kao 
ljudi koji izidjoše na mejdan, duhom Božjim nadareni". Redovnici su poput 
Davida pred Golijatom "da se pomoću Božjom, proti dušmana slave Božje bore. 
Izidjoše kao Judita, da griechom zadane rane srdca lieče i u nj ulje ljubavi lijeva- 
ju" (102). 

U pripovijesti "Odmetnik", I. Antunović izriče pohvale redovnicima i re- 
dovnicama: "Redovnike ćeš naći, gdje se pjesma stvara, da ti ugodi srcu. Njih ćeš 
naći gdje se glazba u najmilije zvuke stiče, da se Bog poput andjelah na zemlji 
proslavlja. Njih ćeš naći, gdje se sve ono slika, što je u čovieku, i izvan čovieka 
na zemlji i na nebu prekrasnimi bojami nakitćeno, da se izdovoljava i k nebu 
uzdiže oko tvoje... njih ćeš naći gdje se krasnoslovi, da tvoje misli i čuvstva 
izkinu iz okova zemaljskih i sebičnih, te ih uzdignu do izvora ljubavi božanstve- 
ne, da se sve izjednači, što je na svietu krivo; do izvora ufanja, da se zdvojnost 
ukloni; do izvora vjere, da ti plemenitost i dostojanstvo čovieka razvije i pokaže 
krunu vječnosti pripravljenu" (103). 

Ivan Antunović usitinu gleda u redovnicima i redovnicama duhovne i 
kreposne ljude i žene: "Neka pokuša ma tko drukčije tumačiti i razjasniti ono 
požrtvovanje jednog redovnika, koji samo trideset godina ništa drugo ne čini, 

nego neprestano bez ikakve plaće, nagrade ili izgleda na kakovu pohvalu, djecu 
poučava. Neka pokuša inače tumačiti požrtvovanje jedne milosrdne sestre, koja 
bez svake nagrade, najgadnije, najnečistije bolestnike dvori i njeguje. K tomu 
požrtvovanju je jedini ključ, ona ljubav prema Isusu, koja svakoj duši čovječans- 
koj poradi Isusa želi, teži i nastoji dobro, radost i veselje učiniti" (104). 

Jako ovi citati nemaju onu teološku jasnoću, koju je dao II. Vatikanski 
koncil, ili onu teološku obradu koju nam pruža dekret "Perfectae Charitatis", 
ipak se ovdje nalaze točke one svjedočke uloge redovničkoga života za očuvanje 
svetosti Crkve, kako to naučava spomenuti koncilski Dekret. Uz svu pohvalu 
redovničkog života i nezamjenjivu ulogu redovnika u Crkvi, Ivan Antunović 
poručuje onim redovnicima i redovnicama, koji ne žive svoje zvanje kako valja: 
"Redovnik je izvan samostana riba izvadjena iz vode" (105). 


HI. VREDNOVANJE DUHOVNOSTI U DJELIMA 
BISKUPA IVANA ANTUNOVICA 


Usmjerenje liturgijske duhovnosti kod biskupa Ivana Antunovića intere- 
santno je, jer se ta duhovnost počinje razvijati pod utjecajem glasovitog bene- 
diktinca Dom Gueragera. On je godine 1841. objavio značajno i originalno 
djelo, prvi svezak "Annće liturgige", koje je predstavljalo "istinski spomenik 
kršćanske kulture" (106), i tako pridonijelo velikoj liturgijskoj obnovi onoga 
doba i općenito obnovi katoličke pobožnosti. Glavne misli ovoga liturgijskog 
sveska opata od Solesmesa, naišle su na veliki odjek u širokim crkvenim krugo- 
vima, jer se govori o nenadmašivom bogatstvu duhovne hrane što ju sadrži 
korska služba. Gueragerovi učenici poput Maurusa Woltera, priređuju za mona- 
he komentar psalama patrističkom sentencom: "Psalite sapienter" (107). Sve je 
išlo k tome da se uskladi duhovni život s liturgijskim životom, što se nama danas 
čini razumljivim, ali u tom vremenu je pod utjecajem ignacijevskih metoda mo- 
litve, duhovna atmosfera kod većine benediktinaca imala toliko upliva, da je 
korna molitva često bila bez ikakva ligurgijskog duha (108). U tom duhu je 
belgijski monah Don Gerard von Caloen, godine 1878. izdao prvi "Missel des 
fideles". Naš Ivan Antunović godine 1884. izdaje molitvenik "Čovik s Bogom" u 
kojemu na neki način pruža svome narodu "mali misal" sa bogatim tumačenjem 
svete Mise i njezinih dijelova. 

Druga trećina 19. stoljeća donijela je na području pobožnosti kao na 
mnogim drugim područjima dalekosežni i trajan duhovni preokret. Od stroge i 
hladne pobožnosti što su je propovijedali nekadašnji Sailerovi pristaše u Njema- 
čkoj, te nekadašnji učenici sv. Sulpicija u Francuskoj i baštinici jansenista sino- 
de u Pistoji u Italiji, došlo se do religioznosti koja je bila osjećajnija, manje 
rigoristička, koja je naglašavala češće primanje sakramenata i više vanjskih 
vježbi pobožnosti. Od tog vremena, pobožnost se usmjerava prema milostivom 
Kristu koji pokazuje svoje srce koje je toliko ljubilo ljude. Rađa se pobožnost 
prema Isusu "zatočeniku ljubavi u tabernakulu". Marijanska pobožnost se širi 

pod vidom Lurdske Gospe, a sveci poput sv. Antuna Padovanskog i sv. Josipa, 
kojega Papa Pijo IX. proglašava zaštitnikom Crkve (1870.), sve više dolaze do 
izražaja pučkog štovanja i pobožnosti (109). 

Unatoč pozitivne strane buđenja ovakvog vida duhovnosti, ta je pobož- 
nost često bila bez ukusa i djetinjasta, kako to pokazuju sentimentalne crkvene 
popijevke "i jedna cijela nabožna književnost, gdje dobra nakana nije isključiva- 
la i loš ukus" (110). Naglasak, kojim su se vršile posebne pobožnosti, još je više 
suzio vidokrug brojnih vjernika, koji su već izgubili dodir s Biblijom i liturgijom. 
No, ipak se mora priznati, da je razvitak tih pobožnosti izražavao zdravu reakci- 
ju kršćanskog osjećaja protiv "slabokrvnog deizma bliskog kršćanstvu, što su ga 
brojni krugovi bili prihvatili tijekom prošloga stoljeća" (111). 

Poticanje na redovitu svetu ispovijed i pričest usmjerili su pozornost na 
bitno sakramentalni karakter katoličkog života. Krist, pravi Bog i pravi čovjek, 
utjelovljenje je ljubavi Boga koji poziva svakog čovjeka da ga sa svoje strane 
ljubi. To upravo odiše temama i duhom pisanja kod našega Ivana Antunovića. 
On upravo slijedi tu liniju liturgijskog života, euharistijske pobožnosti, pobož- 
nosti Srcu Isusovu, pobožnosti prema Majci Božjoj i svetima. Sve se to osjeća u 
Antunovićevom djelu "Bog s čovieckom" i molitveniku "Čovik s Bogom", kako 
smo imali prilike vidjeti iz njegovih citata koje sam navodio. 


U euharistijskoj pobožnosti, mora se priznati da još uvijek u to doba nije 
bilo osjećaja za liturgijski život koji bi obuhvaćao cijelu zajednicu vjernika. 
Primjerice, pričest kao vrelo posebnim milosti i stvarna prisutnost kao predmet 
klanjanja, zaokupljali su svu pozornost. Međutim, pričešćivanje pod misom čes- 
to se izostavljalo, osobito kod tako zvanih "velikih misa". Nešto slično nalazimo 
u Antunovićevu molitveniku "Čovik s Bogom" na str. 107 pod naslovom "O 
pričesti misnika" (kada se virni u duhu pričešćuju), nalazi se molitva za taj dio 
mise, ali nema molitve kada se i virni pričešćuju, već odmah slijedi popričesna 
molitva. Ivan Antunović daje niz molitava u istom molitveniku nakon sv. pričes- 
ti kao zahvalu, ali u samom liturgijskom dijelu sv. Mise toga nema, pa ispada da 
se vjernici samo u duhu pričešćuju dok se svećenik stvarno pričešćuje. Ova 
tvrdnja ne umanjuje zaslugu 1. Antunovića koji se uistinu bori za čestu sv. pri- 
čest i to baš u sv. Misi. Međutim, ovo naglašavam kako se i kod njega vide ti 
obrisi ne uključivanja cijele zajednice vjernika u kompletnu liturgiju sv. Mise, 
kako to mi imamo danas nakon koncilske obnove. 


Reakcija protiv jansenističke strogosti što se tiče češćeg primanja svete 
pričesti sve je jača. U Francuskoj mons. de Segur neumorno promiče čestu sv. 
pričest. Frassinetti u Italiji u svom "II convito del divino amore" (1886.), brani 
čestu sv. pričest u obrani starine, dok Don Bosko slijedi ideju pristalica rane 
svete pričesti koja je u južnoj Italiji bila uobičajena. Naš Ivan Antunović se 
također zalaže za čestu svetu pričest kako smo vidjeli u njegovim citatima, kada 
i u kojim se životnim okolnostima treba često pričešćivati (112). 


Razni oblici klanjanja Presvetom Oltarskom Sakramentu uglavnom dola- 


ze iz Italije u drugoj polovici 19. stoljeća. "Vječno klanjanje“ što ga je Pijo IX. 
službeno preporučio 1851. sve se više širilo. Rimski običaj noćnog klanjanja 

uveo je karmelićanin Herman Cohen, židovski obraćenik, glasoviti propovjed- 
nik i nadareni muzičar koji je komponirao brojne ganutljive melodije u čast 
Euharistije, a koje su se širile po Njemačkoj, Francuskoj i Italiji (113). 

Smisao klanjanja pred Presvetim Sakramentom je u naknadi za nanesene 
nepravde prema Isusu Kristu, za nanesenu uvredu Kristu i Crkvi radi laicizacije 
društva. U Francuskoj klanjanje dobiva još jednu nijansu: ne samo da se okaju 
grijesi pojedinačnih grešnika, nego "u prvom redu držanje dršavne vlasti koja je 
društvo izručila laicizmu" (114). Pod tim vidom rađaju se i ideje o međunacio- 
nalnim euharistijskim kongresima s ciljem da se grandioznim manifestacijama 
indiferentnim masama približi euharistijska prisutnost Kristova i da se zast- 
rašenim katolicima antiklerikalnom politikom vrati svijest broja i snage. 


Klanjanje Presvetom Oltarskom Sakramentu iznijelo je na svjetlo još 
jednu točku koja je u pobožnosti 19. stoljeća bila vrlo naglašena: težilo se k 
sjedinjenju s Kristom koji trpi, više nego slavnim otajstvima uskršnje poruke. 
Takva se duhovna tendencija osjeća u molitvama euharistijskom Isusu u Antu- 
novićevom molitveniku. 

U štovanju Srca Isusova, dolazi do izražaja bolno suosjećanje sažaljenja 
vrijednom žrtvom na Golgoti, kako je to osjećao srednji vijek. Traži se naknada 
za uvredu grešnika u duhu ljubavi i pokore prema poruci Margarete Marije 
Alacoque. Ističe se i apostolska zadaća da se "nadopuni što nedostaje Kristovoj 
patnji", tako da se nasljedujući Krista, na sebe uzmu griesi ljudi i posljedice 
grieha u vidu sentimentalne naravi (115). U tom duhu su i dvije molitve Srcu 
Isusovu u Antunovićevom molitveniku (116). 


Bujanje marijanske pobožnosti započelo je potkraj 19. stoljeća Živom 
krunicom, ukazanjem Gospe Katarini Laboure 1830, ukazanjem Gospe u la 
Salettu 1858., te ukazanjem Gospe u Lurdu. Marijanske kongregacije redovnika 
i redovnica razvijale su se po svim zemljama pod Marijinim nazivom, a listo- 
padske i svibanjske pobožnosti su cvjetale. Spisi Griniona de Montforta 1843., 
dali su marijanskoj pobožnosti novi impuls. Definicija "Bezgrešnog Začeća" go- 
dine 1854., dala je svoj dodatni poticaj marijanske duhovnosti (117). 

Raširenost marijanske duhovnosti početkom 19. stoljeća razvija se i u 
starim redovničkim zajednicama. Oblici marijanske obnove bili su nejednaki, 
ponekad čak i djetinjasti da je morao intervenirati Sveti Oficij. Mariološki spisi 
su osrednji sve tamo do teologa Passaglie i Malou koji se javljaju prigodom 
dogme "Bezgrešnog Začeća", te Newmanna i Scheebena, koji nažalost nisu našli 
sluha kod svojih suvremenika (118). Antunovićevo djelo "Bog s čoviekom" oso- 
bito 4. knjiga, pruža nam predivne stranice mariologije i marijanske pobožnosti 
temeljene na Sv. pismu, crkvenim Ocima, koncilima i papinskim učiteljstvom 
(119). Bogatstvo marijanskih molitava nalazimo u molitveniku "Čovik s Bogom" 
Ivana Antunovića. 

U pučkoj duhovnosti Ivan Antunović slijedi tijek svoga vremena u koje- 
mu ima reakcije na prosvjetiteljstvo (120). Evo nekoliko misli u vezi toga: "Spo- 
menuta godina 1848., donijela nam je jošter i to zlo, što su ona načela, koja su 
do sada "mudraci" i tako zvani "prosvietljenaci" posebno naučali i učili, u učione 

i zakone unešena. Prije je svatko znao, da se u učioni ima svaki nauk tako 
udesiti i predavati, da čovjeka k većoj pobožnosti vodi i svaki zakon tako izpra- 
viti, da čovjeka kraljevstvu Božjemu privadja. Sada su pako izmislili, da trieba 
nauk i zakon svietovni od kršćanstva oddieliti" (121). Reakcija je to na prosvjeti- 
teljstvo i laicizam koji želi istisnuti iz života vjernika sve što je crkveno, sakra- 
mentalni život, osobito laicizacija sakramenta ženidbe. Danas kada gledamo 
plodove toga prosvjetiteljstva i laicizacije, vidimo kako je I. Antunović imao 
dalekosežne poglede kamo će dovesti Crkvu i kršćanstvo takav smjer danas. 
Istisnuti Boga i vjersku pouku iz škola i društva, znači oduzeti prirodno pravo 
vjernicima, da Boga upoznaju, da budu poučeni u vjeri i moralu, sakramental- 
nom životu i životu Crkve. Toj temi I. Antunović daje puno pažnje u svojim 
djelima (122). 


ZAKLJUČAK 


Kao Sažetak ovoga, što je rečeno o Antunovićevoj duhovnosti, nećemo 
pretjerati, ako tvrdimo da je on u svojim spisima uistinu originalan i jasan u 
naučavanju, ali on slijedi tok povijesnog vremena Crkve i njezinog duhovnog 
gibanja, nastojeći biti podupiratelj i promicatelj svega što je novo i obnoviteljs- 
ko u duhovnosti Crkve i općenito na kulturnom i intelektualnom planu. 1. An- 
tunović želi buditi svoj kršćanski i katolički narod na aktivni vjerski i duhovni 
život Crkve svoga vremena, koji vodi u budućnost prema onome što mi danas 
živimo nakon obnove II. Vatikanskog koncila. Ivan Antunović je na neki način 
upravo ta karika u lancu povijesti duhovnosti Crkve, jer veže starinu sa svojom 
suvremenošću, utirući put obnovljenoj sadašnjosti. Njegova pisana djela su na 
neki način i danas aktuelna, poradi svoje jasnoće naučavanja na temeljima Sv. 
pisma, Patristike, crkvenog naučiteljstva i lakoćom stila kojim je pisano da ga 
može najprije prostiji puk razumjeti. To je doista važno istaći, jer je naš narod 
onoga doba bio seljački, zemljoradnički narod, često puta i polupismen. Antu- 
novićeva pisana djela išla su za opismenjivanjem svoga naroda, širenjem kultu- 
re, vjerske i duhovne izobrazbe. Kako je puno putovao po svijetu, suočavao se sa 
svim izazovima svoga vremena u teološkom, duhovnom i opće intelektualnom 
pogledu. Čitajući njegova djela, svatko se može uvjeriti u njegovo nemirenje sa 
postojećim stanjem teološke i duhovne izobrazbe i vjerske prakse. Vješto je 
znao skakati u vlak koji će ga povesti u zdravu obnoviteljsku crkvenu i kulturnu 
budućnost, na čemu smo mu zahvalni. 

Ivan Antunović, Bog s čoviekom, str. 500. 
Isto, str. 668. 

Ivan Antunović, Naputak, str.49 - 50. 
Ivan Antunović, Slavjan, str. 27. 

Isto, str. 50. 

Ivan Antunović, Bog s čoviekom, str. 155. 
Isto, str. 693. 

Isto, str. 336. 

Ivan Antunović, Naputak, str. 199. 

Ivan Antunović, Čovik s Bogom, str. 509, 575. 
Ivan Antunović, Bog s čoviekom, str. 629. 
Isto, str. 627. 

Ivan Antunović, Čovik s Bogom, str. 283. 

Usp. isto, str. 290. 

Usp. isto, str. 488, 310, 485. 

Ivan Antunović, Bog s čoviekom, str. 631. 

Usp. Ivan Antunović, Čovik s Bogom, str. 297. 
Isto, str. 203 - 248. 

Isto, str. 261. 

Isto, str 277. 

Ivan Antunović, Bog s čovjekom, str. 640. 

Ivan Antunović, Čovik s Bogom, str. 282. 

Ivan Antunović, Bog s čoviekom, str. 645. 

Isto, str. 229. 

Isto, str. 229. 

Isto, str. 379. 

Isto, str. 208. 

Isto, str. 209. 

Isto, str. 209. 

Isto, str. 208. 

Isto, str. 208. 

Isto, str. 552. 

Ivan Antunović, Čovik s Bogom, str. 330 - 535. 
Ivan Antunović, Bog s čoviekom, str. 553 - 554. 
Isto, str. 210. 

Ivan Antunović, Čovik s Bogom, str. 383 - 390. 
Isto, str. 393 - 397, 

Ivan Antunović, Bog s čoviekom, str. 213 - 215. 
Usp. Ivan Antunović, Čovik s Bogom, str. 500 - 503. 
Usp. Isto, str. 410 < 411. 

Usp. Isto, str. 577. 

Ivan Antunović, Bog s čoviekom, str. 656. 

Isto, str. 656. 

Usp. Ivan Antunović, Čovik s Bogom, str. 577 - 649. 
Usp. Isto, str. 653 - 770. 

Ivan Antunović, Slavjan, str. 10. 

Ivan Antunović, Odmetnik, str. 32. 

Ivan Antunović, Bog s čoviekom, str. 241. 

Isto, str. 538. 

Ivan Antunović, Naputak, str. 62. 

Ivan Antunović, Bariša Kitković, str. 216. 

Ivan Antunović, Čovik s Bogom, str. 280. 

Usp. Ivan Antunović, Bog s čoviekom, str. 574 - 575. 
Isto, str. 491. 

Isto, str. 574. 

Ivan Antunović, Vila, god. 1874, str. 33. 

Isto, str. 33. 

Ivan Antunović, Bariša Kitković, str. 148. 

Ivan Antunović, Čovik s Bogom, str. 281. 

Ivan Antunvoić, Odmetnik, str. 211. 

Isto, str. 268. 

Ivan Antunović, Poučne iskrice, str. 131. 

Ivan Antunović, Odmetnik, str. 212. 

Isto, str. 212. 

Isto, str. 258. 

Ivan Antunović, Bog s čoviekom, str. 593. 

Isto, str. 296. 

Ivan Antunović, Čovik s Bogom, str. 598. 

Ivan Antunović, Odmeltnik, str. 62. 

Ivan Antunović, Bog s čoviekom, str. 328. 

Ivan Antunović, Odmetnik, str. 105. 

Hubert Jedin, Velika povijest Crkve, Zagreb, 1987, VI/1, str. 456. 
Usp. Isto, str. 651 - 652. 

Usp. Isto, str. 652. 

Usp. Isto, str. 643. 

Isto, str. 644. 

Isto, str. 645. 

Usp. Ivan Antunović, Bog s Čoviekom, str. 627. 

Usp. Hubert Jedin, Velika povijest Crkve, Zagreb 1987,VI/I, str. 645 - 646. 
Isto, str. 646. 

Usp. Isto, str. 646 - 647. 

Usp. Ivan Antunović, Čovik s Bogom, str. 491 - 494. 

Usp. Hubert Jedin, Velika povijest Crkve, Zagreb 1987.,V1/1, str. 650. 
Usp. Isto, str. 650. 

Usp. Ivan Antunović, Bog s Čoviekom, str. 205 - 208; 221; 402, 464, 666. 

Usp. Isto, str. 529 - 535. 


LITERATURA 


—_ 
ovna RH 


11. 


Ivan Antunovič, Bog s čovikom, Vac, 1879. 

Ivan Antunović, Čovik s Bogom, Kalača, 1884. 

van Antunović, Bunjevačko - Šokačka Vila, Kalača, 1874. 
Ivan Antunović, Poučne iskrice, Temišvar, 1872. 

Ivan Antunović, Slavjan, Kalača, 1875. 

Ivan Antunović, Odmetnik, Zagreb, 1875. 

Ivan Antunović, Naputak, Kalača, 1882. 

Ivan Antunović, Posljednji Gizdarev, rukopis, 1876? 

Ivan Antunović, Bariša Kitković, rukopis. 

II. Vatikanski koncil, Dokumenti, Zagreb (Kršćanska sadašnjost), 1980. 
Hubert Jedin, Velika povijest Crkve, Zagreb, 1987, VI/1. 
M. Pourrat, La Spiritualite chretienne, prvo izd. Paris 1918. 
Charle Bouyer, Introduction a la vie spirituelle, Paris 1960. 
Dizionario Enciclopedico di spiritualita, Roma 1975. 

Dr. Vilim Keilbach, Duhovno bogoslovlje, Zagreb 1950. 
Dr. Matija Evetović, Biskup Ivan Antunović, Subotica 1935. 


POUČNE ISKRICE 


KORISTNOJ PUČKOJ ZABAVI 
PUTEM PO ITALIJI GODINE 1869-te 


SABRAO 


IVAN Dona, 


KALOČKI KANONIK TIT ,BUNJE AČK KO-$ KAČKIH N NAH“ UREDNIK. 


U QEMISVARU. 
TISKOM BRAĆE MAGJARAH. 
1872. 


Putopis Ivana Antunovića , Poučne iskrice " 


Lazar Ivan Krmpotić 


DRUŠTVENI I KARITATIVNI RAD 
BISKUPA IVANA ANTUNOVIĆA 


Premda je nakana ovog izlaganja pratiti karitativna nastojanja i društveni 
rad Crkve medju našim narodom pod vidom njezina služenja dotičnom narodu u 
proteklom trostoljetnom razdoblju, ipak ovo izlaganje ne bi bilo potpuno kada se 
ne bismo osvrnuli i barem kratko nabrojili karitativnu i široku socijalnu djelatnost 
našeg narodnog preporoditelja i oca nacije, biskupa Ivana Antunovića. 

Ova njegova djelatnost zaslužuje jednu temeljitu studiju. Ovdje se zado- 
voljavamo navesti samo one podatke koje u svojoj knjizi "Život i rad Ivana 
Antunovića" (Subotica, 1935.) dr Matija Evetović navodi: "Antunović je u Kaloči 
i na društvenom polju mnogo radio. Uz njegovo ime veže se osnivanje Kalačke 
štedionice i Dobrotovornog ženskog društva. On je u Kaloči osnovao čitaonicu i 
Vodnu zadrugu. Na sabirnim arcima u dobrotvorne svrhe njegovo N.N. nikad 
nije izostalo, jer je veliki dio svoga prihoda žrtvovao sirotinji. Bio je član osnivač 
Gospodarskog društva Bačke županije i platio je u ime članarine loo forinti. To 
potvrdjuje Julije Karačon, društveni tajnik pismom od 12. srpnja 1872. god. ko- 
jem je priložio priznanicu pod br. 376 na uplaćenih loo foriniti." (25, str.). 

Isti autor na drugom mjestu kaže: "Antunović je kao kalački kanonik bio 
veliki dobrotvor učenika, osobito Bunjevaca. Iškolovao je preko 200 djaka. U nje- 
govoj kući bilo je dnevno 60-70 osoba na hrani. Đake je i novcem pomagao da 
uzmognu završiti nauke. On se za njih brinuo kao rodjeni otac." (n. djelo, 35. str.) 

U daljnjem tekstu citirani autor spominje neke ugledne svećenike i inte- 
lektualce koji su uživali obilatu pomoć biskupa I. Antunovića: na pr. Ivan Eve- 
tović - prepozit bački; Ante Evetović Miroljub - pjesnik i župnik u Valpovu; 
Andrija Car - župnik u Santovu; Mijo Mandić - umirovljeni školski nadzornik; 
Valentin Bedžula - župnik u Beregu; Fucin - učitelj i kantor u Beregu; Bruno 
Piuković iz Subotice i toliki drugi. Svi učenici, koji su se kod biskupa 1. Antuno- 
vića hranili, morali su na koncu školske godine donijeti i pokazati svjedodžbe 
(n. djelo, 35. str.),. 

Ako se ovoj djelatnosti doda da je I. Antunović veliki dio svoje obilne 
izdavačke djelatnosti finansirao sam, ili gotovo sam, počev od "Bunjevačkih i 
šokačkih novina" pa do velikog djela "Bog s čoviekom" i molitvenika "Čovik s 

Bogom", tek se tada dobiva sva širina djelatnosti ovog velikog kršćanskog uma i 
srca. Za ilustraciju navodimo kako je to srce bilo veliko i široko: "Jednoga dana 
je otputovao iz Kaloče u namjeri da ode na omiljele Karpate. Stigavši u Peštu, 
susreo se na stanici sa jednim svojim školskim drugom, barunom po rodjenju... 
U prijateljskom i drugarskom razgovoru upita kako mu je. Barun odgovori: 
"Evo vidiš, Ivane brate, to mi je sve što imam na sebi". 1. Antunović ga požali, 
izvadi sav novac što je ponio na put, pokloni ga svome školskom drugu, ljubazno 
se s njime oprosti i vrati se u Kaloču". (n. djelo, 36. str.). 

Njegova dobrota postala je poslovičnom u cijeloj Kaloči i okolini, tim 
više što je dvije godine bio upravitelj velikih kaptolskih imanja u Kaloči pa je 
kao takav dolazio u susret sa najsiromašnijim slojevima društva, slugama, pasti- 
rima, nadničarima koji su i te kako bili potrebni njegove ljubavi i razumijevanja. 
(Zbornik predavanja Znanstvenog skupa u Subotici 12-14 VIII 1986. Subotica, 
1987. 216-217. str.). 


NAPOMENA 


Ovaj odlomak referata o društvenoj i karitativnoj djelatnosti Crkve u 
Hrvata održan je na Znanstvenom skupu 14. kolovoza 1986. god u Subotici u 
"Paulinumu" u povodu 300. obljetnice doseljenja i obnovljene crkvenosti medju 
Hrvatima u Bačkoj. 

Prenosimo ga u ovaj Zbornik radi cjelovitosti tematike i radi zaokruženja 
lika biskupa I. Antunovića. Ovo područje života i djelovanja Ivana Antunovića 
je najmanje istraženo iako predstavlja važan momenat njegova rada. Razlog je 
nedostatak izvora. Pokojnik je, kako je poznato, prije svoje smrti naredio da se 
sva njegova pisana ostavština i pismohrana spali. U njegovom osobnom registru 
u kaločkom crkvenom arhivu nema podataka koji bi se odnosili na ovo područje 
njegove djelatnosti. O tome sam se osobno uvjerio 24. travnja 1990. god. prigo- 
dom posjeta crkvenom arhivu u Kaloči. O toj njegovoj djelatnosti vjerojatno 
mora postojati pismenih tgragova u kaptolskom arhivu u Kaloči, barem o onom 
njegovom razdoblju dok je bio upravitelj kaptolskog dobra. Medjutim, taj dio 
arhiva, zbog ratnih i poratnih neprilika, nalazi se u takvom stanju da u njega nije 
moguć pristup, a kamo li znanstveni rad. Tako ovo poglavlje mora sačekati da se 
omogući pristup u taj arhiv. To će nam vjerojatno baciti nešto više svjetla na tu 
djelatnost biskupa I. Antunovića. 

Velika je šteta što životopisci biskupa I. Antunovića, koji su ga veoma 
dobro poznavali, nisu o tome više pisali. Mislim na biskupova nećaka Ivana 
Evetovića i na Ivanova nećaka dr Matiju Evetovića, koji su imali, osobito prvi, i 
osob nog znanja i iskustva o toj Antunovićevoj djelatnosti. Obojica su imali 
veliko mnoštvo svjedoka koji su osobno poznavali, a neki su bili dionici upravo 
te karitativne djelatnosti biskupa I. Antunovića. 

Zato se moramo zadovoljiti sa ovo malo podataka do kojih se moglo doći 
na temelju do sada objavljenih knjiga i članaka. 

dr Ante Sekulić 


O DJELU IVANA ANTUNOVIĆA 
"RAZPRAVA O PODUNAVSKIH 
I POTISANSKIH BUNJEVCIH I ŠOKCIH" 


/U povodu 100. obljetnice smrti preporoditelja Ivana Antunovića/ 


UVOD 


Među djelima Ivana Antunovića, preporoditelja među bačkim Hrvatima, 
najčešće se spominje njegova velika "Razprava o podunavskih i potisanskih 
Bunjevcih i Šokcih u pogledu narodnom, vjerskom, umnom, gradjanskom i gos- 
podarskom ... Beč, 1882." (1) /dalje: RAZPRAVAJ. Pisci većinom ističu spo- 
menuto djelo kao povijesnu knjigu, dok su u manjini oni koji priznaju da u 
knjizi ima doduše povijesnih podataka, ali oni nisu znanstveno zabilježeni i 
protumačeni. Uputno je stoga u povodu 100. obljetnice Antunovićeve smrti 
zabilježiti nekoliko misli i činjenica o djelu koje je do sada imalo dva izdanja 
(Beč, 1882. i Sombor 1930.). (2) 

Budući da su životopisni podaci o Ivanu Antunoviću (1815 - 1888) (3) 
poznati, bit će u ovom članku spomenuti samo oni koji su relevantni za RAZP- 
RAVU, ali zato će osim bibliografskih podataka pozornije biti zabilježena vrela 
i literatura kojima se pisac služio kao što će se vrednovati postupak Antuno- 
vićev u obradbi građe i sadržaj knjige. Predložak će biti bečko izdanje RAZP- 
RAVE. (4) 


PODACI O KNJIZI 
U poznatoj BUNJEVAČKO-ŠOKAČKOJ BIBLIOGRAFIJI (5) /dalje: 
BIBLIOGRAFIJA/ zabilježio je Ivan Kujundžić na dva mjesta podatke o Antu- 


novićevoj RAZPRAVI. Najprije o prvom izdanju 

ANTUNOVIĆ, Ivan. - Razprava o podunavskih i potisanskih Bunjevcih i 
Šokcih u pogledu narodnom, vjerskom, umnom, gradjanskom i gospodarskom. 
Napisao Ivan Antunovich, kaločkobačke biskupije svećenik. - U Beču, Tiskom 
Friederika Jasper-a, 1882. 182 str. (6). 

Pripominje Ivan Kujundžić da se primjerci čuvaju u njegovoj knjižnici 
(7), u Gradskoj biblioteci u Subotici, a priložio je i fotografiju naslovne stranice 
RAZPRAVE u prilogu, str. IX. Nije dokučivo, međutim, zašto nije spomenuo 
dva primjerka u franjevačkoj knjižnici u Baču, (8) u subotičkom franjevačkom 
samostanu i Biskupijskoj knjižnici (ima je također u obiteljskim hrvatskim 
kućama i knjižnicama). 

Drugi put spominje Ivan Kujundžić u svoj BIBLIOGRAFIJI Antuno- 
vićevu RAZPRAVU na str. 714. pod br. 310. 

VUJEVIĆ, Dr. Paja. - Rasprava o podunavskih i potisanskih Bunjevcih i 
Šokcih u pogledu narodnom, vjerskom, umnom, gradjanskom i gospodarskom. 
Napisao Ivan Antunović, kaločkobačke biskupije svćenik. - Izdaje Dr Paja Vuj- 
ević, advokat, Sombor, Štamparija "Općinski glasnik", Sombor, 1930. 234. str. 

Podaci su točno zabilježeni pa je lako utvrditi da je nakladnik samo u 
nekim riječima izmijenio pravopis, ali nije bitnije dirao u izvorni naslov. Nije 
jasno zašto je Kujundžić nedosljedno prema ostalim postupcima u ovom slučaju ' 
istaknuo ime nakladnika kao da je pisac. (Danas bi bibliografi jamačno uz prvo 
izdanje djela dopisali, zabilježili drugo, treće i tako redom). 

U spomenutom najznačajnijem kulturno-povijesnom djelu, u svojoj BIB- 
LIOGRAFIJI spomenuo je Ivan Kujundžić zasluge pisca RAZPRAVE: 

"Ivan Antunović je svojim knjigama počeo buditi uspavanu svijest svojih 
zemljaka. On je prvi koji je SVESTRANO OBRADIO POVIJEST BUNJEVA- 
CA I ŠOKACA, koju su kasnije - nakon 50 godina - obradjivali takodjer Petar 
Pekić. Matija Evetović, Josip Bajše Vojnić i Joso Šokčić". (9) Kujundžić nije 
spomenuo Jovana Erdeljanovića (10), koji se služio RAZPRAVOM, ni Stjepa- 
na Beata Bukinca, (11) Miju Mandića i druge. (12) 


ANTUNOVIĆEVA LITERATURA ZA RAZPRAVU 


Prema životopiscima, posebice M. Evetovića, počeo je Ivan Antunović 
"djelovati na književnom polju godine 1870, u 55. godini svoga života" (13) što 
treba imati na umu u prosudbi njegove RAZPRAVE koja je objelodanjena, 
kako je spomenuto, desetak godina nakon toga "početka". Treba također prizna- 
ti Antunovićevu iskrenost i rijetku čestitost kada piše Iliji Okrugiću (15. siječnja 
1876.) da je spisateljski posao za mlada čovjeka, a njemu pak manjka temeljito 
poznavanje književnog jezika, oskudjeva također u mislima. No, odlučio se "u 
12. satu na rad pokrenuti" kako bi "rascipkane sile znao sjediniti da se što 
znamenito poduzme". (pismo 2. lipnja 1871.) (14) 

I kada se bude spremao za RAZPRAVU, pisat će Ivan Antunović (26. 
listopada 1879.) da je vrlo pogriješio "budući da sam mislio, da ja i ono možem, 
što je samo za poštene mlade ljude dozvoljeno (...), Obidjem Baju, Sombor, 
Segedin, Budim i Gyčngyčs u najgorem vremenu (u kasnu jesen, A.S.) tražeć u 
Archivi nešto o starinah bunjevačkih, pa se gorko razboli." (15) 

Prema vlastitom priznanju Blažu Modrošiću i Iliji Okrugiću proučio je 
Ivan Antunović građu u Beču i Budimu (u državnim arhivima), zatim ljetopise u 
Segedinu, Somboru i Subotici. (16) O podrijetlu Bunjevaca tražio je mišljenje 
Ivana Murgića, umirovljena pukovnika, ličkog Bunjevca; proučio je o tome knji- 
ge madžarskih pisaca. Koliko je vremena utrošio u skupljanje građe, teško je 
sasvim pouzdano utvrditi: poznato je samo da se tim poslom bavbio od 1874. i 
da je: "Četir nedilje (...) propatio u bečkih i budimskih Archivi, al mal ako nisam 
prošo, ko ovogodišnji žeteoci, vlata se pokazivalo sila, al veoma malo zrna." 
(Pismo Iliji Okrugiću, 3. rujna 1879.). (17) 

Gdje i što je Ivan Antunović skupio, može čitatelj naći na prvim stranica- 
ma RAZPRAVE (str. 3 - 6), a nedavno je i spomenuti Ivan Kujundžić u svojoj 
knjižici IZVORI ZA POVIJEST BUNJEVAČKO-ŠOKAČKIH HRVATA (18) 
objelodanio popis Antunovićeve literature: 

KUKULJINOVIĆ IVAN, Pannonia rimska, Rad Jugoslavenske akade- 
mije, knj. XXIII. - KOHLER KARL, Geschichte der Baukunst, Stuttgart, 1886. 
- ENTSTEHEN CHRISTL. REICHE. - Jireček, Wien 1870. - CSEVAPOVICH 
GREGORIUS, Memoria gentis Illiricae. (Rukopis) - MAURUS, Orbis Regn. 
Slav. - STATIST. ORBIS, Viennae, 1827. - ARCHIV KAMERALSKI U BUDI- 
MU - P.Pr. URBAN FRIEDRICH, MINOR. S.O. Francisci strict. observ. St. 
Salvat ... Cassoviae 1759. ad cinventum Szegedin. CZOBOR dr BELA: Keresz- 
t6ny Archeologia, t.I. - KALLAY: Serbische Geschichte - KOLLER JOS., Prol. 
in Hist. 5 Eccl. - MIKLOSSICH, Slavische Bibliothek, Wien, 1851. - HENSZL- 
MANN, Magyarorszagh Misemle Rei, 1876. - MESIC MATO, Poviest Isusove 
Crkve, Zagreb 1865. - APPIAN, De bellis Illiricis. - GEHEIM-ARCHIV-COM- 
MISSIO, Aulica $ 50. - HOF - und STAATS-ARCHIV v. bohm Relation 1747. - 
HISTOR. ILLIR., Pest, 1855, pars I. - RAČKI dr FRANJO, Hrvati prije XII. st. 
(Rad Jugoslav. akademije, knj. 56) - HISTORIA ARCANA - KUKULJEVIĆ 
SADCINSKI IVAN, Vladaoci Bugarah, Hrvatak i Srbah (Rad Jugosl. akademi- 
je, knj. 57) - BRUSSLE T., Recensio cleri 5 Eccl., t. III. - Vizita pečuvske 
dijeceze 1755. - BUNJEVAČKE I ŠOKAČKE NOVINE 1870. g. - ETHNOG- 
RAPHIE VON UNGARN. - POZOR 1882, br. 47. - ROHONYI G., Palma 
quam Dugonich, Similesque ... - BUDIMSKI ZEMALJSKI ARKIV, fascikl 
1710, br. 29. - THEATRUM ORBIS TERRARUM, SEU ATLAS, Antverpiae, 
1570. (Nalazi se u kaločkoj knjižnici). - RUKOPIS DJURE SRIEMCA izdan po 
Gustavu Venzelu 1857=. - PESTI PRIG YES, Eltiint v4rmegyćk. - KATANČIĆ, 
Specimen Philol ...  BRODERICUS STEPHANUS, Narratio de proelio quoad 
Mohacsium an. 1526. - SZEREMI GYORGY EMLEKIRATA 1484-1543. - 
COMITIALIA. Hof-Archiv. - KATONA STEPHANUS, Historia critica. - 
STIRPS MIXTA, Sv. 12. - HOF-BIBLIOTHEK, Wien, Rukopis. - REICHS 
FINANZ ARCHIV. Beč. - GLASNIK DJAKOVAČKI 1880. - RAD JUGOS- 
LAV. AKADEMIJE. knj. VIII. - HOFLER dr CONST., Oesterreichische Ges- 
chichte fiir das Volk. - SCHAFARIK, Geschichte der Sid Slav. - ZEISBERG dr 
HEINRICH, Oester. Geschichte - RAD JUGOSLAV. AKADEMIJE, knj. 21. - 
PALM. NOT. RER. HUNGAR. Pars II. - CSEVAPOVICS GREGORIUS, 
Synoptico memorialis Cataloqus Obs. Minor. Prov. St. Joannis a Capistrano, 
Budae, 1823. - REICHS FINANZ ARCHIV. Fasc. 15.399. Wien - PROTO: 

COLLUM CONVENT. GRADIŠKA IN ARCHIVO BUDENSI PP. FRAN- 
CISCANORUM - ALTA CONGREG. ROM. GENER. 1693. - KATONA 
STEPHANUS, Hist. ecclesiae Colocensis. - MEMORIA SUCCINTA ENNAR- 
RATIO MEMORABILIS CONV. BAJAY - BRUSSEL, Recensio univ. cleri 5 
Eccl. - HISTORIA DOMUS MARIA TERESIOPOLITANAE RELIGIOSO- 
RUM ORD: S. Francisci. - HISTORIA DOMUS CONV. PP. S. FRANCISCI 
SERAF. PROV. SS. SALVATORIS, Szeged. - PROTOCOLUM CONVEN- 
TUS PP. Franciscanorum Zombor. U budimskom arkivu. - Arkiv bačke župani- 
je. - PALMA CAROLUS, Notitia rerum Hungaricarum. - SMIČIKLAS TADE, 
Poviest Hrvatske. - PAVICH EMERICUS, Ramus viridantis olivae ..., Budae, 
1766. - Zapisnik bačke županije 1753. - RELATION UBER DIE SLAVONIS- 
CHE FESTUNGEN. Die Handschriften des Haus, Hof und Staatsarchives 
1747. Dr. C. Edit. V. Bčhm. - ILLYR. HOF ARCHIV MILITAR. Instr. $ 40. - 
HOF-GEHEIM ARCHIV. Instr. pro Commissione Lambergiana, 3. sept. 1701. 
- MAGYAR AKADEMIA SZOTARA 1865. - FINANZ ARCHIV. FASC. 169. 
absque dato. - ZAPISNIK BAČKE ŽUPANIJE od 15. VII. 1748. - LJUBIĆ 
ŠIME, Odnošaji među Dubrovnikom i Mletci. (Rad Jugosl. akademije, knj. 5. 
str. 51) - MIGNE, Histor. Eccles. Tomus 22. - PETRETICH, episc. Zagre., 
Informatio de Valachis seu Rascianis. Hof-Archiv Nr. 121. - RESCRIPTUM 
DEPUTAT. Gentis Illyricae dat. sub. Basilio Dimitrievich Episc. Budensi. Hof- 
Archiv Wien. - KURZE AUSKUNFTE FASC. I. u 6 A Hof-Archiv. - HOF- 
ARCHIV, Franz Jozef v. KOller. Systema manusc. Folio 232. - HOF-ARCHIV 
ACTA ILLYR. - "SRIEMSKI HRVAT", Vukovar, 1880., br. 49. - "SARAJEVS- 
KI LIST", 1882., br. 38." (19) 

Bez tumačenja Ivan Kujundžić je uključio u spomenutu knjigu popis An- 
tunovićeve literature na što je kao sastavljač knjige imao pravo, a sadržaj djela 
je mogao biti na taj način obogaćen. Medjutim, nameće se niz pitanja: može li 
ovakav popis Antunovićeve literature zadovoljiti znanstvenike i povjesničare; 
mogu li popisana djela pomoći suvremenom povjesničaru u proučavanju povi- 
jesti bunjevačko-šokačkih Hrvata u najvažnijim pitanjima podrijetla, selidaba i 
opstojnosti spomenutog dijela hrvatskog naroda na području međurječja izmed- 
ju Dunava i Tise, od Budima do Zemuna; kako je u razdoblju od 1874. do 1880. 
ili 1881. boležljiv čovjek - kakav je prema vlastitom priznanju bio Antunović - 
uspio pročitati, svladati toliku arhivsku građu i pročitati knjige koje spominje u 
svojemu popisu? Mogla bi se nizati još druga pitanja na koja neću odgovarati u 
ovom članku. No, činjenica da Ivan Antunović - primjerice spominje "Archiv 
kameralski u Budimu" bez ikakve druge oznake (sign., fasc., regest i sl.) ili 
knjigu "Kallay, Serbische Geschichte" bez mjesta i godine tiskanja (ne spominje 
ni imena pisca značajnijih knjiga HensziImanna, Appiana, Katančića, Šafarika i 
t.d.), ne spominje gdje se čuva rukopis G. Čevapovića "Memoria gentis Illiricae", 
gdje ljetopisi samostanski (protoccollum) gradiški, somborski, tko je pisac (ili 
pisci) "Etnographie von Ungarn" i t.d.). 

Jamačno je Ivan Antunović znao da mu osim ljubavi prema sunarodnjaci- 
ma i zavičaju manjka stručna naobrazba za povijesna istraživanja pa je prije 
tiskanja svoje velike knjige napisao: 

"Može biti, da bi se što o njima (Bunjevcima) i njihovom dolasku moglo 
naći, no to bi silnih žrtava i velika truda stalo, pošto bi se moralo premetnuti 

arhive bačke, baranjske i virovitičke županije, arhive subotičkog, somborskog, 
pečujskog i osiječkog magistrata, arhiv kalačke nadbiskupije i pečujske biskupi- 
je, naposljetku i bivše kameralne administracije sva vajkadašnja arhiva, koja se 
sada u Budimu nalazi. Po tome se vidi, da bi jedan čovjek godinama trebao, da 
se isključivo time bavi i još ne bi bio siguran, da bi došao do povoljnog rezultata 
(..)" (20). 

Popis literature i sadržaj spomenutog pisma Ivana Antunovića svjedoče o 
smišljenom pristupu skupljanju građe i radu. Svoje zamisli o postupku nastojao 
je Ivan Antunović zbiljski i pošteno obaviti. Ali prekratak je bio preostali dio 
Antunovićeva života da bi opterećen svagdašnjicom i krhkim zdravljem dopunio 
svoju izobrazbu, usavršio svoje pero. Nemoć i skromnost miješaju se u Antuno- 
vićevu biću te 1. travnja 1880. piše Iliji Okrugiću: 

"Još i sad sastavljam, sabiram documente za moju historiju, koja će veo- 
ma čudna biti, za koju, kad bi tko vidio sad koliko štijem i prigledam i koliko 
trošim, te sravni s ono malo ploda, što će se u povjestnici bunjevačkoj pokazati, 
taj bi rekao: nascitur riduculus mus, (rodio se miš)..." (21) 

No mora se Ivanu Antunoviću priznati iznimnu zauzetost u radu, u povi- 
jesnom proučavanju minulih stoljeća njegovih sunarodnjaka. Svjesno i savjesno 
Ivan Antunović se prihvatio posla poučen životnim iskustvom "da čovik samo 
toliko izvadja iz sebe silah, koliko je ovih mogao crpiti iz prošlosti svojih starijih 
(...)". Zatim pripominje: "Ako hoćete da utamanite koji narod, zabašurite, sak- 
rijte mu prošlost..." (22). 

Zanimljiv je podatak koji je Ivan Antunović zabilježio u "Predgovoru" 
svoje Razprave u svezi sa skupljanjem građe. U zahvali, naime, svim pomagači- 
ma piše: 

"Vrh svih pak budi (hvala, A.S.) najtoplija učenom Franjevcu, otcu Euze- 
biji Fermendžinu, bajskog manastira predstojniku, koji mi je blagodarno neizb- 
rojnih podatakah na razpolaganje posudio ..." (23). Antunović je dakle, radio uz 
znanje i pomoć vrsnoga povjesničara E. Fermendžina. Hoće li ikada biti prouče- 
na i otkrivena širina i dubina suradnje između dva povijesna velikana: Ivana 
Antunovića, bačko-aljmaškog svećenika i uglednika, i učenoga i skromnog fran - 
jevca E. Fermendžina, rodom iz banatskog sela. 


SADRŽAJ "RAZPRAVE" 


Građu je Ivan Antunović složio u spomenutu knjigu RAZPRAVA. Knji- 
ga je tiskana u veličini 8*, ima tri dijela, 22 poglavlja, 180 stranica. Sadržaj 
knjige raspoređen je prema dijelovima i poglavljima kako slijedi: Uvod - I. DIO: 
Mučeništvo Slavenah - Slaveni već prvih stolietja kršćanstva dobrim dielom 
bijaše u njedra svete majke crkve uvedeni - Uzroci zbog kojih kršćanstvo umah 
iz prva nije se u Slavenih učvrstilo, i svoje dobrotvorne sile u njih razvilo - Gdje 
mogu korien svojeg poriekla tražiti Bunjevci i Šokci podunavski - Da li je oprav- 
dano reći: da Jugoslaveni nisu imali sposobnosti za osnovanje države - Udes 

Slavenah u obće - II. DIO: Srodnost Bunjevacah i Šokacah s Hrvatimi i Srbimi, 
po svem jugu rasprostranjenimi, - Različita mnienja o imenu Bunjevac i Šokac - 
Bunjevci i Šokci u podunavlju i u potisju starosjedioci - Uzroci pada Slavenah - 
Slaveni u doba dolazka Magjarah i osnivanja države Ugarske - Muhačka bitka 
god. 1526. i njezine posljedice - Udes Slavenah podunavskih i potisanskih poslie 
bitke Muhačke - Nove naselbine Slavenah u podunavje i potisje - Zasluge Slave- 
na podunavskih i potisanskih po državu Ugarsku i njihovo premučno stanje, sve 
do izgnanja Turčina iz Ugarske, - Zasnovanje graničarstva (militarije) - Neumr- 
le zasluge i patnje stoljetne graničarah - III. DIO: Srodnost sudbine Bunjevacah 
i Šokacah s onom Srbina ugarskog - Uzpirivanje ljubavi medjusobne, bilo bi po 
svemu opravdano - Dosadanja nastojanja obijih stranah medjusobno podronja- 
vaju temelj bitisanja Slavenstva - Govorili vodje ovdje i ondje što im drago, al 
ostaje istinom: da po Magjara neima drugdje spasa, već u ozbiljnoj ravnoprav- 
nosti svih narodnosti ugarskih, a po nas Jugoslavene jedino u miru i sjedinjenju 
vierskom". 

U pogledu sadržaja RAZPRAVE lako je utvrditi značajke piščeva pristu- 
pa obradbi skupljene građe i želju da njegove sunarodnjake Bunjevce i Šokce 
prikaže kao dio, sastavni dio slavenskog svijeta, dio Slavena koji su "već prvih 
stolietja kršćanstva dobrim dijelom (...)" u njedrima "svete majke crkve" (Pogl. 
3). Iz uopćenoga slavenstva izlučio je Ivan Antunović svoje Bunjevce i Šokce i 
istaknuo "srodnost Bunjevacah i Šokaca" s ostalim slavenskim narodima ras- 
prostranjenim "po svem jugu" (pogl. 8). Suživot Antunovićevih sunarodnjaka u 
Ugarskoj s Madžarima posebice je zanimao pisca pa je svoja razmišljanja o 
tome zaključio: "da po Magjara neima drugdje spasa, već u ozbiljnoj ravnoprav- 
nosti svih narodnosti ugarskih (...)". (24) 

Iz naslova pojedinih poglavlja RAZPRAVE može se bez teškoća utvrditi 
da je djelo pisao svećenik, koji je po staleškoj službi revnitelj miroljubiva života 
i suživota s drugima, ali također i domoljub koji u društvenim prilikama osam- 
desetih godina prošloga stoljeća (nakon Bachovog apsolutizma i austro-ugarske 
nagodbe 1867.) želi upozoriti svijet na hrvatski živalj u Podunavlju i Potisju, na 
narod starosjedilački (usp. pogl. 10) koji u raznim državnim nagodbama ne 
smije biti zanemaren. Poput ostalih hrvatskih preporoditelja i Ivan Antunović je 
uronjen u "ilirsko" shvaćanje da su Hrvati pa prema tome i Bunjevci i Šokci 
potomci starih Ilira. U tom shvaćanju Ivan Antunović nastoji čitanjem bečkih 
listina utvrditi da su Bunjevci i Šokci živjeli u Bačkoj prije ugarskih plemena. 
(25) 

Jedno je poglavlje RAZPRAVE napisano pod naslovom SRODNOST 
SUDBINE BUNJEVACAH I ŠOKACAH S ONOM SRBINA UGARSKOG 
(Pogl. 19). Osim suživota hrvatskoga i srpskog žiteljstva u Bačkoj razlog poseb- 
noga poglavlja o ugarskim Srbima treba tražiti u činjenici da je MATICA 
SRPSKA raspisala nagradu u ono doba za knjigu o Bunjevcima i Šokcima, a 
Ivan Antunović iskreno priznaje u pismu Iliji Okrugiću: "Jest da ja nisam nikad 
ni imao u glavi takvu historiju pisat, kakvu bi mogla Matica srbska nagradit, 
ipak sam se mučio neko vrieme sotom idejom (...)". (26) Mjesec dana nakon 
spomenutog pisma već mu je jasno: "Već bilo kako mu drago, toliko znadem, da 
me Matica (srbska) neće za nagradu vriedna naći". (27) 

Svojim dušobrižničkim pozivom i službom Ivan Antunović je bio snošljiv 
i široka srca, svagdašnjim je pak životom bio upućen na zbiljnost i istinu da u 
Bačkoj ima Srba, koji su u pojedinim naseljima u većini, da imaju stanovite 
povlastice od Bečkog dvora i svoju bogatu i samostalnu pravoslavnu Patrijaršiju. 
Uz to je Ivan Antunović vjerovao da bi suradnja u kulturnom i prosvjetiteljskom 
radu sa Srbima ojačala oba naroda u otporu prema nasilničkom ponašanju ras- 
paljene madžarske nesnošljivosti. Koliko je Ivan Antunović takvim shvaćanjima 
i pisanjem bio u pravu ili ne - prelazi okvire ovoga članka. Ali, ako je Blaž 
Modrošić imao pravo isticati "domoljublje svoga bunjevačko-šokačkog roda (...) 
uzdizao i prosvjeti vodio, hiljade trošio, sav svoj imetak u obće naše dobro 
ulago," (28) držim da je pretjerano, vajda i preživjelo pripisivati "vatrenom Bun- 
jevcu i pravom rodoljubu" da je "predviđao propast Austro-Ugarske Monarhije i 
stvaranje Jugoslavije." (29). Ivan Antunović je želio boljitak i slobodan razvitak 
slavenskih naroda i svojih Bunjevaca i Šokaca, ali po svome svjetonazoru, odgo- 
ju i službi nije sigurno bio raspoložen za prevratničke zamisli o rušenju carstva 
kojim je gospodarilo "carsko i apoštolsko veličanstvo". Štrosmajerovska misao o 
jedinstvu Crkava i budućnosti Slavena nije bila nepoznata Ivanu Antunoviću, ali 
se ne smije zaboraviti na uvjete u kojima je živio đakovački biskup Josip Juraj 
Strossmayer, a u kojima pak Ivan Antunović. To se mora imati na umu u raz- 
matranjima o postupcima i ponašanjima bunjevačko-šokačkog preporoditelja. 
Ne bi bilo uputno zlorabiti misli i raspoloženja osamljena preporoditelja i kul- 
turno-prosvjetnog djelatnika s bačkih ravnica: 

Znanstveni postupak u RAZPRAVI može u suvremenom načinu obrad- 
be povijesne građe imati niz zamjerki. Skoro samouk i nevješt pisanju knjiga 
općenito, povijesnih pak posebice, Ivan Antunović je pokazao golemu srčanost, 
veliku upornost i ustrajnost. Motiviran položajem svojih sunarodnjaka u nagod- 
benjačkoj Ugarskoj pisac je htio upozoriti na povijesnu prisutnost hrvatskog 
("slavenskog") žiteljstva u Podunavlju i nenametljivo tražiti priznanje njihova 
jezika, imena, ravnopravnog suživota o preuređenoj Ugarskoj. Oporbu protiv 
sebe i RAZPRAVE morao je pisac očekivati: Koloman Tisza je zatražio od 
bačko-kalačkog nadbiskupa Haynalda neka Ivana Antunovića pozove na red, a 
raspačavanje knjige zabrani: (30) svećenik Burnać (Batori) iz Sombora, urednik 
lista BUNJEVAC žestoko je napao djelo i pisca. (31) 

Antunovićevu RAZPRAVU su pozdravili kao djelo "koje će svaki histo- 
rik narodopisac, kada bude pisao o Bunjevcima i Šokcima, morati se osvrtati", 
(32) a hrvatski znanstvenici onoga doba (primjerice Bartol Inhof, Tade Smičik- 
las) prihvatili su knjigu kao prinos povijesti hrvatskog naroda. (33) 

Sadržaj RAZPRAVE nameće - kako je spomenuto - pitanje interpretaci- 
je vrela, literature, zatim koncepcije djela, njegove kompozicije, a posebice jezi- 
ka. Jamačno će jednom kritička raščlamba pomoći da o Antunovićevu povijes- 
nom radu bude izrečen pravi sud, ali ne treba sumnjati u dobru volju, predanost 
i zauzetost, posebice u ljubav kojom je pisac stvarao djelo u onim prilikama 
veoma značajno, potrebito i povijesno presudno. 

ZAGLAVNE MISLI 


Članak u povodu 100. obljetnice smrti Ivana Antunovića nije prigoda za 
kritičke prosudbe pojedinih poglavlja RAZPRAVE. U njemu je rečeno i napi- 
sano niz misli koje djelo potiče, ali svi, koji su se služili u svojim raspravama 0 
podunavskim Hrvatima, priznaju Antunovićevu želju da upozna svijet s povijes- 
ti i položajem svojih sunarodnjaka u Bačkoj. Tumačenja piščeva teksta su razli- 
čita: od priznanja bez suzdržanosti do nijekanja bilo kakve kulturno-povijesne 
vrijednosti. No, proteklo je šezdesetak godina dok bački Hrvati nisu dobili 
znanstveno djelo domaćeg pisca Stjepana Beata BUKINCA (rodom iz Bača). Po 
mojem sudu to je prvo znanstveno djelo o selidbama hrvatskog puka krajem 
XVII. stoljeća u Bačku pod vodstvom bosansko-hrvatskih franjevaca. B. Buki- 
nac nije mogao mimoići i zanemariti RAZPRAVU, ali je djelo prihvatio znanst- 
veno-kritički: istaknuo je da je RAZPRAVU napisao Ivan Antunović, naslovni 
biskup bosonski, i da je djelo: "Opus scriptum est cum magno amore, attamen 
vere scientificum non habet, in eo tamen habentur variae notitiae praetissimi 
valoris." (34) Treba prihvatiti prosudbu tada mladog znanstvenika B. Bukinca: 
RAZPRAVA je pisana s golemom ljubavi, pa ako i nema znanstvene vrijednosti 
u suvremenom značenju, u njemu su bilješke iznimno dragocjene. Djelo se, 
dakle, ne može mimoići, zaobići, jer su u njemu dragocjene bilješke. Značajnije i 
draže bilješke od onih u knjigama Petra Pekića (35), Jovana Erdeljanovića (36), 
Bernarda Unyija (37) i drugih. Meni se osobno čini da je Antunovićeva RAZP- 
RAVA dragocjena knjiga za hrvatsku kulturnu povijest, jer je naša u svemu; 
posebice je pak draga po ljubavi prema svima nama, po ljubavi koja je prožima- 
la i poticala našega preporoditelja - Ivana Antunovića. 

ZORA JE ZAZORILA 


Bunjevci i Šokci i svi ostali ilirske kervi puci! Ono serce, koje pod vaših 
grudih kuca, jeste izkreno. Uviren sam, dakle, da kako me pozvaste roda za 
gosta, biti će veselje ozbiljno. O mojem u vaše dvore ulasku neka vam je topla 
hvala što ste mene svojeg roda, virna ljubitelja, tako dragovoljno primili. Ja bo 
za osobitu sriću smatram onu koja me je gostoljubnomu vašemu stolu privela. 
Potanke sile, al odlučnu volju vam prinašam, s malom snagom, al oduševljenim 
sercem se krećem na veliki poso razvitka duševnih i tvarnih silah našeg plemena. 
Neima zaprikah koje bi me sneveselile. Velike mogu me nadvladati i svojim 
silam moje nadkriliti, al volju moju nikad neće slomiti. Buduć da je čista moja 
nakana ko ono sunce koje s vedrog neba da ograni, oživi i razjasni sve široko 
polje, nadam se da će me ukripit ruka Svemogućega i uza mene stati sva bratja u 
kojih sercah ljubav naroda gadna sebičnost nije ugušila. 


Ti si, rode, zenica u oku mojem. Nemoj se, dakle, čuditi što se tako 
brižljivo tvojem boljku staram. 


Majka da može svojeg jedinka u zvizde bi ga okovala. Ja da mi je povirena 
vlast, sva ona plemenita svojstva, s kojima se rese drugi narodi, želio bi pokupiti 
rod moj nakitit. 


Nu, to mi nije dato, al u ovom svečanom času, kada se izkreno rukujem s 
mojim milim rodom, pozvaću počastno svu onu bratju, malu i veliku, koji su 
pošteno ime i učeno time ilirski otacah u baštinu primili, da se u radu i poslu 
složimo i njemu prinesemo. Mi ćemo biti kano revne pčele pak ćemo ići od 
cvata do cvata koji u vertlu uma i serca raznih narodah razte, da izcerpimo 
sladki med nauka i donesemo u košnicu našeg roda. Odud će postat med ćudo- 
rednosti, koji će sladit i vosak učenosti koji će svitlit životu plemena našeg. Mi 
ćemo nepristano učiti da možemo neprikidno našu bratju podučavat. Ta vas lipi 
široki svit nije drugo nego jedna velika škula u kojoj su neizbrojeni meštrovi 
namistjeni. (...) 

Usta moja su od mladosti navikla istinu govoriti. Ako bi kad s ovog puta 
svratio, neka me zataja ona bunjevačka krv, koja se priko više kolinah u izvornoj 
čistoći u mojih žilah priliva. 

Mir i sloga je zalog obiteljna i narodna boljka, a nejedinstvo je mraz koji 
sve sile za napridovanje razvijene opali. Kada ustupljamo u kolo izobraženja - 
svima u tom dilujućima bratski ruku pružamo. (...) 


Složno, dakle, bratjo! Zora je zazorila, razasjalo je sunce izobraženosti. 
Po svih poljah, gdi drugi puci diluju, otvarajmo oči, da vidimo na koliko smo iza 
Ovi zaostali i udvostručimo duše i tila kripost da ji dostignemo. 
(Uvodni članak za "Bunjevačke i šokačke novine", Kaloča, 19.III. 1870., 
br. 1. str. 1-2.) 


Urednik 

Antun Kopilović 


PASTORALNO-PREPORODITELJSKI LIK 
BISKUPA IVANA ANTUNOVIĆA 


UVOD 


Ovu radnju sam koncipirao kao prikaz Antunovićeva pastoralnog lika, 
onakvog kakav se odrazuje u njegovu školovanju, župnikovanju, kanoničkoj i 
biskupskoj časti, publicističkom i spisateljskom radu. 

Ovome sam dodao poduži povijesni uvod hoteći ispitati povijesne, pasto- 
ralne i društveno-političke okolnosti u kojima se našao Ivan Antunović i razvio 
bogatu i raznovrsnu djelatnost. Htio sam nešto reći o djelovanju franjevaca 
među prekodunavskim Hrvatima, jer je njihova djelatnost ostavila svojevrsni 
pečat na mentalitet puka, a razlika od 100 godina nije još u to vrijeme bila tako 
snažna da bi izbrisala tragove franjevačke duše u narodu. 

Društveno-političke prilike (kulturni i nacionalni položaj hrvatskog sta- 
novništva s jedne i namjere madžarskih političara s druge strane) pobudile su u 
odvažnom, karakternom i učenom 1. Antunoviću glas "vapijućeg u pustinji" i on 
se odlučio učiniti što je mogao: preko novina utjecati na osvješćenje svoga naro- 
da u kulturnom i socijalnom pogledu. 

S obzirom na te prilike, htio sam ispitati razloge Antunovićevih promak- 
nuća do pomoćnog biskupa, budući da iz njegovog programa proizlazi da je 
radio protiv domašaja političkih ciljeva Ugarske, pa radi toga bio na lošem glasu 
i kod crkvenih vlasti. 

U prikazu preporoditeljskog rada tražio sam uporišta gdje se I. Antunović 
u svemu postavlja prvotno kao svećenik, a onda kao političar i kulturni radnik. 
U tom kontekstu je značajno njegovo geslo: "sve za vjeru, narodnost i riječ 
svoju" i posljedice koje iz toga proizlaze s obzirom na vjeru i narodno biće. 

Spise pastoralnog sadržaja obradio sam prvenstveno ako bolje osvjetljuju 
lik svećenika sa širokim asocijacijama koji sve životne komponente stavlja pod 
svjetlo Evanđelja i zahtijeva radikalne promjene. 

I. UVODNE NAPOMENE 


A. POVIJESNE PRILIKE 


Polovinom XVII. stoljeća u krajeve izmedju Dunava i Tise smjestilo se 
stanovništvo koje se doselilo iz južnih krajeva Hrvatske. 

U teškim prilikama turskog vremena, zbog pomanjkanja svetovnog 
svećenstva, franjevsi su bili jedini pastoralni kler koji je bdio i lutao zajedno s 
narodom. Stanovništvo je trpjelo od turske najezde u više mahova te su se 
sklanjali u šume i močvare (Jankovac, Ludoš), a s njima su bježali i njihovi 
duhovni oci franjevci. Oni su bili ispaćenom narodu i otac i majka, te su polazili 
s narodom ili im pružali azil u samostanima (npr. Segedin).(1) 

Osim turske pogibelji žiteljstvo je bilo izmučeno i drugim borbama; tuda 
su prolazile austro-njemačka i madjarska vojska za vrijeme Rakoczyeve bune 
(1703-1708),a svi su se natjecali (kako kaže biskup I.Antunović) "koji će više 
popaliti,poplijeniti i poubijati".(2) 

Tako se na tom teritoriju teško mogla razviti šira pastoralna djelatnost, 
pa su vjernici, iako čvrsti u vjeri, (3) ipak bili nepoućeni, a Crkva strukturalno 
neorganizirana. Pastoralna čvorišta, iz kojih su franjevci djelovali, bila su samos- 
tani u Baji, Subotici, Somboru, i Baču, a ovima su bila pripojena sva ostala 
manja mjesta kao filijale.(4) 

Sredinom XVIII. stoljeća kaločko-bački nadbiskupi žele obnoviti svoju 
dijecezu, a to znači pobrinuti se za pastoralni dijecezanski kler, koji bi mogao 
preuzeti upravu župa od franjevaca. Prvi odlučniji korak u obnovi poduzeo je 
nadbiskup grof Gabrijel Patačić od Zajezde. Najprije se dao na pastirske poho- 
de župa, osobno se upoznao sa vjerskim prilikama, načinom uprave i pastora- 
la,(5) zatim je uslijedilo imenovanje franjevaca za punopravne upravitelje župa 
kojima su do tada de facto upravljali.(6) Ali nadbiskup je bio dalekovidan pa se 
odmah pobrinuo za podmladak dijecezanskog klera; osnovao je sjemenište i 
primio prve kandidate koji su uglavnom došli iz onih župa gdje nisu bili franjev- 
ci.(7) Ponovno je obnovio kaptol (8) i podigao katedralu, osim toga donosio 
mnoge odredbe, (9) značajne, a odnose se na uređenje bogoslužja i bogoslužnog 
prostora, te priloga za uzdržavanje škola i učitelja, kao i na napredak u društve- 
nom i gospodarskom pogledu, za ono doba jako značajne. 

U vrijeme vladanja Marije Terezije i Josipa II. (poznato je njihovo mi- 
ješanje u unutrašnje prilike i pitanja Crkve) postavlja se pitanje oduzimanja 
župa franjevcima i uvođenje dijecezanskih svećenika u upravu. Ovaj postupak 
pokrenuo je već nadbiskup Patačić, a provodili ga njegovi nasljednici: Csaki, 
Klobušicki, a posebice Josip de Battyan. Ovo je bio dosta tvrd posao budući da 
se zna da su Patačićeve i Battyanijeve naredbe uglavnom dirigirane s bečkog 
dvora.(10) 

Naravno da je bilo teško odvojiti srce od srca, jer su franjevci u tursko 
vrijeme dijelili s pukom i dobro i zlo, pa je bilo mnogo opravdane borbe da 
franjevci zadrže upravu župa, (11) jer je i puk bio vezan uz franjevce cijelim 
bićem. Konačno, nakon novih kanonskih pohoda nadbiskupskih izaslanika ili 

osobno nadbiskupa Battyanija, uprava matičnih franjevačkih župa predana je 
dijecezanskim svećenicima, (12) a time su i sve filijale potpale pod upravu dije- 
cezanskih svećenika. Vjerski život je dodjelom župa svjetovnom svećenstvu po- 
primio nove tokove i razvijao se brzo na temeljima koje su franjevci dobro 
postavili. 


B. PASTORALNE PRILIKE 


"Franjevci su razvili bogatu dušobrižničku djelatnost i zacrtali putove 
duhovnog napretka"(13) bačkim Hrvatima. Pastoralna djelatnost je bila obil- 
ježena franjevačkim duhom: pučke pobožnosti, pokornička hodočašća, bra- 
tovštine. Poznata su marijanska prošteništa: Marija Radna, Marija Gyud, Baja, 
Doroslovo, Hajos. Ovdje se svaki puta okupljalo na desetke tisuća ljudi.(14) 
Jezgra duhovnog napretka bile su bratovštine u kojima su se njegovale kršćans- 
ke kreposti i širila vjerska naobrazba. Nakon oduzimanja župa nasbiskup Baty- 
tyan, obavljajući pastirske pohode, odmah naređuje da se u svim župama održe 
pučke misije. Misionari su isusovci po jedan za svaku narodnost.(15) Time je 
nadbiskup postigao bolju centralizaciju uprave nadbiskupijom, jer su isusovci 
bili iz Kaloče. Isusovci osnivaju po nadbiskupovu nalogu Bratovštine kršćanskog 
nauka, a ove će biti značajne u duhovnom napretku vjernika. Svaka ulica ( u 
gradu) ili okrug, imao je svoju Bratovštinu, a obuka se vršila nedjeljom popodne 
i to po staležima.(16) Tako npr. u Subotici je postojala "Bratovština sv.Franje", 
koja djeluje od 20-tih godina XVII stoljeća pa do ukinuća godine 1786 od cara 
Josipa II. Ova Bratovština se brinula za oltar sv. Franje i primala pouku u 
franjevačkom duhu. "Bratovština sv. Mihovila " se brinula za glavni oltar i pri- 
bavljala misne stipendije. "Bratovština kršćanskog nauka" osnovana je prilikom 
pučkih misija za nadbiskupa Battyana. 

Svaka skupina je imala svog predvoditelja i ispitivača, koji su promicali 
vjersku obuku; članovi su imali povlastice kod oprosta: na dan stupanja u bra- 
tovštinu potpuni oprost, zatim oprost na blagdan zaštitnice blažene Gospe 
(treće nedjelje u rujnu), te na blagdan svetog Franje Regisa.(17) 

Rezultat : vjernici su na najbolji način poučeni u vjeri i vjerski život je 
procvao. Izraz vrhunca vjerskog života jesu brojna pokornička hodočašća u 
omiljena marijanska svetišta.(18) 

Josip II. ukinuo je mnoge redove i ove bratovštine. No, isusovci i karme- 
lićani su onda nastavili obavljati pučke misije. Ubrzo se rađaju nova udruženja: 
Bratovština Srca Isusova sa maticom u Kaloči, prisutna po župama koje su bliže 
Kaloči, te Bratovština Žive Ružice.(19) 

Sredinom XIX. stoljeća ova dva društva doživjela su pravi rasevat među 
bačkim vjernicima, koji u velikom broju pristupaju u članstvo i rađaju se mnogi 
duhovni plodovi. U eri rasplamsanosti katoličkog pokreta i Katoličkih akcija 
širom Evrope ova dva udruženja također su znak duhovnog života, a mnogi 
članovi obogačuju se u zajedničkim životu svoje vjere duhovim iskustvima syo: 
jih predvoditelja isusovaca i karmelićana. 

lako madžarski pisci opisuju pozitivno prilike u u Kaločkoj biskupiji sre- 
dinom XIX. stoljeća, izgleda da situacija među hrvatskim vjernicima nije bila 
tako sjajna. Od kako su franjevci napustili rad u župama, vjernici su ostali bez 
prave očinske brige jer su mnogi svećenici bili kao nakalemljena grana i nisu bili 
u duhovnoj jakoj povezanosti s narodom. Dugo se osjećala distanca između 
pastira i vjernika što svjedoči i jedan suvremeni katolički svećenik.(20) 

Budući da nije imao svojih škola i svojih duhovnih vođa, narod je na selu 
bio konzervativan i čuvao ono što je naslijedio od svojih predaka. Ovo ima i 
pozitivnu i negativnu stranu: sačuvale su se etničke karakteristike, ali se izgubio 
osjećaj za suvremenost. Druga situacija je bila u gradu. Tamo se događa obrat- 
no, narod se asimilira, prihvaća tuđi način života i gubi svoje korijene.(21) 

Suvremeni katolički svećenik donosi zanimljivu tvrdnju koja osvjetljuje 
kulturnu i pastoralnu situaciju vjernika Bunjevaca i Šokaca u prekodunavlju 
sredinom XIX. stoljeća. On govori da su Bunjevci i Šokci vjerni po prirodi, ali 
da nemaju nikakvo intelektualnog života, "jer osim molitvenika druge knjige ne 
poznaju".(22) Hrvatski svećenici su razmještani po župama u kojima su bili 
vjernici različitih nacija, a u sjemenište su primani oni koji "slabo (malo) govore 
o Bunjevcima ili Šokcima" (R6nay). 

Politički program je bio asimilirati narodne manjine u madžarsku narod- 
nost, pa je prema tome, pogotovo iza austro-ugarske nagodbe 1867. godine 
Crkvu trebalo upregnuti u ta kola. Niži i viši kler je često puta bio sredstvo u 
rukama politike.(23) Mnoge žalbe, koje su stizale kaločko.bačkom nadbiskupu 
u vezi nacionalnih nepravdi u crkvi prilikom liturgijskih čina (24) ili u školi, 
prolazile su kroz filter ministra prosvjete i naravno često bile neuslišane.(25) 


C. DRUŠTVENO-POLITIČKE PRILIKE 


Krajem XVIII. i sredinom XIX. stoljeća krajevi između Dunava i Tise se 
uzdižu u ekonomskom i kulturnom pogledu. Međutim, ekonomski i kulturni 
prosperitet Bačke nije poslužio kao osnova za kulturni i nacionalni napredak 
hrvatskog stanovništva. 

S jedne strane širi se madžarski utjecaj naseljavanjem madžarskog življa u 
hrvatska mjesta, a pošto je to bio etnički i kulturno jači elemenat, malo je bilo 
izgleda da se razvije vlastita kulturna i nacionalna baština nego se prihvaćalo 
(nametalo) tuđe. S druge strane, utjecajno plemstvo (koje je to postalo zbog 
zasluga u Vojnoj krajini) bez vlastite političke i intelektualne orijentacije, brzo 
se asimiliralo da bi parirali svome rangu u Madžara (26) a svojim odnarodnja- 
vanjem uvjetovalo je propast kulturnog i nacionalnog napretka bunjevačkih i 
šokačkih Hrvata.(27) 

Čisti narodni elemenat u kulturnom i vjerskom pogledu ostao je na seli- 
ma, ali bez narodnih vođa i ekonomske potpore. Tu se rađa kozervativizam i 
otpor prema stranim elementima da bi se sačuvale karakteristike naroda koje- 
mu pripadaju (narodna nošnja, folklor, govorni dijalekt).(28) Život na selu je 
patrijarhalnog tipa, živi se u obiteljskim zadrugama od vlastite zemlje, ili u službi 
gospodara bez sigurne sutrašnjice. Stvara se tako određeni jaz između plemstva, 

koje je trebalo biti narodni vođa, (29) i puka; te između svećenika koji su u to 
vrijeme jedini zdušno prihvatili brigu za vjerski i kulturni odgoj svoga naroda - i 
onih koji su radili protiv ovih (jednih i drugih). 

Zato I. Antunović i njegovi suradnici, dolazeći na scenu kao kulturni i 
duhovni prosvjetitelji običnog puka, sa željom da ga kulturno i nacionalnoo 
osvijetle ne nalaze podrške kod plemstva u svom kulturnom i vjerskom radu, ali 
narod rado prihvaća njihove ideje. 

Nakon austro-ugarske (1867.) i hrvatsko-ugarske nagodbe (1868.) kad su 
ustavom zagarantirana prava narodnim manjinama u sudstvu, školstvu, upravi i 
gospodarstvu, događa se kao i uvijek u povijesti da su to bile samo maske za 
kršenje stvarnih narodnih prava. Probuđeni madžarski nacionalizam za Košuto- 
ve revoludije 1848. god. koji je i doveo do austro-ugarske nagodbe, silovito je 
krčio prostor na uštrb ostalih narodnih manjina. To se odrazilo na svim podru- 
čjima: ekonomskim, političkim, školskim i crkvenim.(30) 

I. Antunović proročki ocjenjuje u svojim zrelim godinama domašaj 
Košutovih ideja pa se silovito baca na posao da probudi učmalu narodnu svijest. 
Slabog zdravlja, ali snažnog duha I. Antunović zahvaća sve komponente života: 
školu, Crkvu, gospodarstvo, prosvjetu.(31) U svom pothvatu nije bio ni sam, ni 
izoliran: uspio je okupiti oko sebe nekoliko suradnika, svećenika, zauzetih za 
kulturni i duhovni napredak vjernika. No, također je bio uključen u sva duhovna 
i kulturna zbivanja na širem području Hrvatske. Vodio je korespodenciju sa J.J. 
Strossmayerom, I. Okrugićem, Fr. Račkim itd, te redovito primao časopise i 
druge mjesečnike, te rado putovao po Hrvatskoj i Dalmaciji, što mu je donijelo 
puno širine i iskustva. Uspješno djelovanje hrvatskih preporoditelja zabrinjava 
madžarske političare, pa interveniraju i preko novina i preko crkvenog pogla- 
varstva. Bojali su se da će taj kulturno-prosvjetiteljski pokret razviti u nacional- 
ni pokret kao kod vojvođanskih Srba.(32) Zato je pojačan pritisak na profesore, 
svećenike i učitelje i nije prestajao sve do 1918. godine. 


II. SVEĆENIČKI LIK IVANA ANTUNOVIĆA 


A. ŽUPNIK 


Ubrzo nakon prvih početaka, kao kapelan, tajnik i arhivar, (33) I. Antu- 
nović je započeo svoju svećeničku djelatnost kao župnik u Bačkom Aljmašu. 
Teško je iz oskudnih podataka njegova pastoralna rada nešto opširnije napisati, 
ali su ipak ti podaci značajni, tako da možemo naslutiti da je 1. Antunović bio 
svećenik široka srca, čvrst u svojim stavovima i poduzetan u pastoralnom radu. 

Kao župnik iz osobitih pastoralnih razloga uveo je podučavanje odraslih 
u vjeri. Kako je svaka naobrazba, pa i vjerska, bila daleko od puka, (tek su se 
obavljali pionirski radovi u katehezi odraslih), to je mnogo značilo za vjersku 
obnovu župe. Poslije mise ili večernja, sva mladež se okupila na katehezu koju 
su održali župnik i kapelani.(34) U knjizi "Bog s' čoviekom" koju je I. Antunović 
izdao mnogo kasnije (1879. god. u Vacu) stoji u predgovoru da je želio:još. kao 

župnik dok je podučavao mladež, a osobito mladence spremao na brak, "ovima 
jednu knjigu dati na put u kojoj bi sve ono našli, što bi im potrebno bilo, da ne 
izgube isprid očijuh da su krštjani, te bi u svakom stališu znali sve svoje od- 
nošaje tako uredjivat, da u tražbi blaženstva zemaljskog ne izgube ono nebesko, 
a da ovim žudeć ne pokvare ono zemaljsko".(35) 

Sadržaj pouke bio je, kao što i u knjizi stoji: Povijest spasenja kroz Stari i 
Novi Zavjet, djelovanje Crkve kroz povijest i unutrašnji život Crkve. 

Osim toga, suvremenici na veliko sitiču Antunovićevu zauzetost i na dru- 
gim poljima. Bio je vjeran u ispovjedničkoj djelatnosti; sjedio je u ispovijedaoni- 
ci po više sati dnevno i očinski se brinuo za douhovni odgoj svojih vjernika. 
"Običavao je čovika savitovat kakve dužnosti ima prama Bogu, prama duhovnoj 
oblasti, zatim priejedje na ostale obiteljske i gradjanske dužnosti".(36) 

Osim ispovjedničke i katehetkse djelatnosti brinuo se i karitativnom pol- 
ju, "ako je gdje trebalo novcem ili drugim čime ispomoći, on se je i za to posta- 
rao".(37) 

Značajna je i njegova briga za kapelane, ne samo za svoje, nego i u cijeloj 
biskupiji. Tražio je kod nadbiskupa grofa Franje N4dasdy da se kapelanima 
povisi plaća, (38) jer su dotadašnja primanja bila premala da zadovolje životne 
potrebe. Osobno je pak živio skromno: kad ga je jednom posjetio počasni kano- 
nik Karlo Kardoš, I. Antunović nije našao u tri sobe toliko mjesta gdje bi mu 
namjestio krevet a da ne pokisne.(39) 

B. Aljmaš je njegovim djelovanjem postao uzor-župa, jedna od najradini- 
jih općina u Bačkoj, te nema nacionalnih razmirica u župi kao drugdje.(40) 
Vrijedno je spomenuti da su u njegovo vrijeme podignute u B. Aljmašu: škola, 
bolnica, preuređena crkva, podignuta kalvarija; a kao izraz pučke pobožnosti 
podignuti su mnogi križevi po aljmaškim atarima. 

Barun Josip Rudić svjedoči o I. Antunoviću: "Uvijek sam bio uvjeren da 
svećenik može najviše doprinijeti blagostanju svojih vjernika. Znao sam da je- 
dan bogobojeći pop jest velika vlast, a u ovom mom osvidočenju učvrstio me 
moj Antunović, koji je u kratko vrieme cio Aljmaš priveo na dobro".(41) 


B. PROMAKNUĆA IVANA ANTUNOVIĆA 


Visoka izobrazba u filozofiji i teologiji (42) te revno župnikovanje i čvrst 
karakter, a uz to poznavanje društvenih i gospodarskih prilika, ubrzo dovode I. 
Antunovića u centar crkvenog.i društvenog zbivanja. U B. Aljmašu je već godi- 
nu dana po dolasku izabran za vijećnika Bačke županije. Puno je vremena pos- 
vetio županijskim sjednicama. Tu je do izražaja došla njegova izobrazba i odlu- 
čnost: "Pri svakom važnijem pitanju govorio je s toliko odlučnosti da se je 
većina uvijek s njim suglasila".(43) 

Kao uzor-svećenik i pastoralni radnik imenovan je 1851. godine od nad- 
biskupa P. Klobušickog za vice-arhiđakona Aljmaškog distrikta; a nekoliko go- 
dina kasnije bude imenovan po zagovoru nadbiskupa Kunsta i kanonika Tome 
Bedžule za kaločkog kanonika.(44) 

Pred kaptolom uživa veliki ugled, njegova riječ uvijek odlučuje. Visokog 
stasa, ozbiljnog izraza lica, prodornog pogleda, znao je prodrmati prisutne svo- 
jim riječima i odvagnuti u odlučnim momentima. Poznata je njegova razboritost 
u postupcima (45) i odlučnost u stavovima; nikom se nije dodvoravao.(46) U 
strančarskim razmiricama znao je čvrsto ići putem svoga usmjerenja. 

Na županijskim sjednicama glasno istupa protiv prosvjetiteljskih ideja 
koje remete dotadašnji sklad između države i Crkve, vremenitih i duhovnih 
dobara; govori protih uvođenja građanske ženidbe; razotkriva namjere onih koji 
optužuju svećenike radi bogatstva, jer je to bila tendencija liberalista: obezvrije- 
diti sve što je crkveno i predstavnike i samu vjeru, da bi se time odvratili i 
vjernisi i simpatizeri od Crkve. 

Kako je to doba kad Crkva još ima jak utjecaj na društvenom području, a 
pogotovo je podmalađena probuđenim katoličkim laikatom u raznim udruženji- 
ma i akcijama, (47) I. Antunović uopće ne nastupa konzervativno, nego je izrazi- 
ti predstanik Crkve koja je postala svjesnija svoje snage i svoga poslanja u borbi 
S prosvjetiteljstvom. 


C. VELIKI PREPOZIT I BISKUP 


Svoj položaj u nadbiskupiji (48) I. Antunović smatra providnosnim, jer 
sada može više pomoći svome narodu: "Dobro je što sam stariji i na višem 
položaju ... baš zato valja podvostručiti rad, budući da nas je malo ..." Šta bi bilo 
od Židova, da je Makabej zdvojio i samo žalio nad narodom. "Ad arma! Ad 
arma! ne koja ubijaju, već koja brane rod i koja mu uvijaju u glavu sjaj i prosvje- 
tu".(49) 

Važno je uočiti kakve je odnose imao prema svome nadbiskupu Ljudevi- 
tu Haynaldu kao pomoćni biskup. Nadbiskup Haynald je čovjek velike učenosti; 
od ranih je godina u upravi biskupije. Godine 1863. kao pomoćni biskup pozvan 
je u Rim, a 1867. se vraća u Kaloču i postaje nadbiskup. Kao član Gornjeg doma 
(parlamenta) bio je u centru političkog i duhovnog zbivanja. 

Poznate su njegove dobrotvorne akcije, on uzdržava velika sirotišta po 
mnogim mjestima o svome trošku. U Kaloču, Baju, Suboticu, Novi Sad, Bač, 
(50) B. Aljmaš i mnoga druga mjesta dovodi časne sestre "Naše Gospe" i povje- 
rava im odgoj ženske mladeži. Mudro vodi svoju nadbiskupiju te vjerski i školski 
odnosi stoje na zamjernoj visini u kaločko-bačkoj nadbiskupiji.(51) To je sud 
jednog hrvatskog svećenika o svome natpastiru. 

I. Antunović je pred nadbiskupom uživao veliki ugled radi svoga karakte- 
ra, učenosti i pobožnosti, jer veliki se ljudi znaju poštivati iako u načelima bili 
protivnici. Zato mu je nadbiskup i povjeravao upravu biskupije (52) u slučaju 
svoje odsutnosti. Tako je I. Antunović oko deset godina upravljao nadbiskupi- 
jom.(53) Međusobno su se oslovljavali visokim titulama i dijelili počasti na 
veliko, no ne samo radi stila, nego i radi poštovanja, a I. Antunović isto nije bio 
škrt ako je netko volio da mu se nabroje titule.(54) 

U vrijeme prije imenovanja Mihalovića zagrebačkim nadbiskupom, Hay- 
nald osobno ponudi I. Antunoviću zagrebačku stolicu pod uvjetom da se odrek- 

ne uređivanja "Bunjevačke i Šokačke Vile" (o kojoj će biti govora kasnije), a I. 
Antunović se pokloni, zahvali, a uredništvo nije htio napuštati.(55) 

Važno je spomenuti da je na dva djela duhovnog sadržaja: "Bog s' čovie- 
kom", nadbiskup Haynald stavio svoj immprimatur s pohvalom - hvalevrijedno 
djelo, a njegova djela su služila za primjer u sjemeništu, te su poglavari od- 
ređivali da se čitaju u blagovaonici za vrijeme jela, kao poučno štivo, kako je to 
bio običaj u sjemeništima. 


III. PASTORLANO - PREPORODITELJSKI RAD 


A. KANONIK IVAN ANTUNOVIĆ U KATOLIČKOM SVIJETU 


Rad na društvenom području omogućuje I. Antunoviću uvid u opće 
crkvene, prosvjetne, političke i kulturne prilike tadašnjeg vremena. Šezdesetih 
godina, sticajem okolnosti, I. Antunović mnogo putuje po Evropi i svoja za- 
pažanja zasađuje u srce, misleći na svoj rod. 

Uspostavlja veze sa Zagrebom (Tkalčić, Rački), Dobrilom i Strossmaye- 
rom. Ove veze nam puno govore; nije se radilo samo o političkim ili znanstve- 
nim vezama (na što upućuje Ivan Tolj), (56) nego ove veze govore kako je I. 
Antunović doživljavao tadašnja kulturna, vjerska i duhovna stremljenja. Bio je u 
centru zbivanja i nosilac toga duha među svojim narodom u prekodunavskim 
krajevima. Međutim, iako svestrano naobražen, on nije bio vičan peru, nego tek 
u šestom desetljeću svoga života počinje svoj rad na koji ga je natjerala velika 
ljubav prema svome rodu, "jer je stajao na početku stoljeća koje je rađalo ljude 
više željne, nego sposobne obaviti goleme poslove".(57) 

Njegova naobrazba, informiranost i ljubav prema rodu upućuju na to da 
je mogao davati smjernice svojim suradnicima i sunarodnjacima, dok njegova 
anonimna putovanja po Hrvatskoj, Dalmaciji i Bosni govore ne samo o poniz- 
nosti, nego da je bio čovjek koji je volio učiti od drugoga pa ma tko to bio.(58) 


B. VJERA I NARODNOST 


U svojim zrelim godinama, nakon austro-ugarske nagodbe uviđa da je 
program madžarskih političara poguban za narodne manjine u Ugarskoj. Kako 
je domaće hrvatsko plemstvo bilo u slijepoj službi madžarskog kulturnog i naci- 
onalnog napretka, a svoje prošlosti i narodnosti se stidjelo, I. Antunović po- 
kušava razotkriti takav stav kao neispravan i teološki opravdati svoj program 
koji je sadržan u njegovu geslu: "Sve za vjeru, narodnost i riječ svoju!" Sloboda 
je usađena u narodno biće i ako se izgubi svijest svoje narodnosti, time je i 
sloboda izgubljena, misao je I. Antunovića. "Tko ne ljubi, ne govori, ne piše 
jezikom svog oca i matere, što mu je još ostalo da u njih ljubi".(59) Dapače, 
"izgubiti narodnost znači izgubiti Boga".(60) Odnarodnjavanje I. Antunović na- 
ziva sebičnošću, jer ljubav prema svom rodu je prava ljubav. 

Nama ovakvi stavovi mogu izgledati previše nacionalno obojeni. No, nije 
to nacionalizam, jer treba razumjeti da vjera ne zahvaća samo duhovnu sferu 

čovjeka, nego cijelo biće narodno i kulturno. Vjera je postojanje u određenom 
vremenu i prostoru, obilježeno prihvaćanjem Isusa Krista; znači utjelovljena u 
živi ambijent. 

Možda danas ne osjećamo više toliko tu sraštenost vjere sa etničkim elemen- 
tom, jer su danas nakon sto godina izražaji vjere više obilježeni tehničkom i urba- 
nom kulturom, a onovremeno su bili obilježeni patrijarhalnom, obiteljskom. 

Antunovićevi stavovi u pogledu vjere i narodnosti nisu patetički, niti bo- 
lećivi, nego iskristalizirani i evanđeoski usklađeni. Zato 1. Antunović slobodno 
smije reći: "Tuđi jezik nije kadar izraziti pravog vlastitog čuvstva".(61) To pogo- 
tovo bolje razumijemo ako znamo da je pučka pobožnost imala veliki udio u 
evangelizaciji i katehizaciji ne samo hrvatskih vjernika, nego u svim narodima 
širom Evrope. Pučka pobožnost je u nedostatku knjiga i pismenosti bila, dapače, 
odlično sredstvo evangelizadije, jer su se kroz pjesme, molitve i običaje prenosi- 
le usmenom predajom, osnovne kršćanske istine, utjelovljene u narondo biće. 


C. "NOVINE" I PROGRAM 


U svjetlu Antunovićeva poimanja vjere i narodnosti dade se razumjeti 
njegova gorljivost na polju vjerske i društvene prosvjete. Uz dosta muke (62) 
pokreće svoje novine (63) u kojima će ostvariti svoj program: "sveopće raspros- 
tiranje kršćansko-slovenske prosvjete i narodno blagostanje". U proglasu kojim 
poziva Bunjevce i Šokce na pretplatu za novine, I. Anutnović opširno tumači 
koju svrhu i kakvu tematiku će imati novine. "U njima bi se našim jezikom 
razlagalo sve ono što je našem puku u obziru državnom, općinskom i obiteljs- 
kom potrebno, da se u svojim vilajetskim i domaćim stanju ubavisti i opasnost i 
duševna i tilesna od njega odvrati, a boljak primakne".(64) 

I. Antunović je proročki shvatio duh vremena. Navali sekularizacije i 
nacionalizma suprotstavlja se pozitivno, želeći izvući sve pozitivno iz događaja i 
datih okolnosti, a istovremeno upozorava na zamamnosti koje novo doba dono- 
si. Svećenici su zajedno s narodom bili nepriravni za kritičko suživljavanje s 
prosvjećenim vremenima. Zato je 1. Antunović mnogo truda uložio pišući član- 
ke u svojim novinama, osvjetljavajući razne probleme o kojima govori u "Pozi- 
vu"; s područja morala, teologije, povijesti Crkve, gospodarstva, politike, narod - 
nih običaja itd.(65) 

Upozorava da su događaji iz vremena madžarske revolucije donijeli nove 
odnose u društvu: "Sloboda koja se prije ticala samo plemstva i građanstva, onda 
je zakonito na svaku osobu prinešena".(66) To je utjecalo najviše na gospodarst- 
Vo, pa tom prilikom 1. Antunović piše i jednu gospodarsku raspravu kojom 
upozorava kaptol da je potrebno promjeniti odnose sa dosadašnjim kmetovi- 
ma.(67) 

Val novih društvenih odnosa je skoro pregazio Bunjevce i Šokce, pa zato 
I. Antunović piše: "Pitaš kuda su zastranili naši rodjaci? (misli u ekonomskom i 
društvenom pogledu) ... Ali nisu htili od mene naučit da su stara vrimena prošla, 
a nova po svema nastala, po kojima, ako ne izpravlja svoje adete i običaje, taj. će 
se pogazit".(68) 

Radi se o tome što su mnogi, obogativši se, počeli živjeti raskošno i 
nemarno, na obrazovanje nisu mnogo ulagali, niti su pratili društvena i eko- 
nomska kretanja, nego se prepustili uživanju stečenog blagostanja iz vremena 
Vojne krajine, pa su mnogi počeli ekonomski propadati, a to se odrazilo na 
vjerskom i kulturnom području. Zato I. Antunović govori: "Neću donle mirovat 
dok se ne osvidočim da i ostali sinovi ovog blagog naroda, koji ste na prsima 
bunjevakah, šokicah, i bošnjakinjah odgojeni ... žestoki bol ne osićate, kad gle- 
date di važi rodjaci u neznaju ginu ... jer nemađu ko bi im knjige znanstva 
sadanjega svita otvorio i nauku potribnu udilio ..."(69). 


"Ljubljena braćo! Ko bi vam kazo da nauka nije vami potribita, onoga 
smatrajte za najvećeg zlotvora roda svoga!"(70) Ovim on aludira na tendenciju 
madžarskih političara da hrvatskom stanovništvu prikrate prosvjetni i kulturni 
napredak ("Pustite ih neka izumru"). 

Poznati bunjevački rodoljub Ambrozije Šarčević ovako ocjenjuje Antu- 
novićevo zalaganje."Osim presvijetlog ("preosvićenog") Ivana Antunovića i dva 
Mamužića (70a) ne poznajem više ljudi koji bi smjeli iskazati svoje simpatije 
prema bunjevačkom narodu. Nema nikoga širom domovine ... koji bi izrazio 
svoju sućut s ovim valjanim narodom" (71). 


Sam I. Antunović se također tuži u pismu svom pobri Iliji Okrugiću na 
duhovno i kulturno stanje Hrvata u Bačkoj,'jer i u Crkvi se malo brige pos- 
većuje 'Slavljanima'. Ta mora da zdvoji i najbolja duša kada vidi da se i Crkva 
okreće od 'Slavljana'...; sad nema zala kojim da ga ne okaljaju!"(72) 

Prosvjeta je za I. Antunovića put sticanja narodnih prava, ugleda i povje- 
renja u svoje snage:"Nami tribaju vaša srca da ih oplemenimo; vaša pamet da je 
naukom obogatimo, i tako naš rod opet uglednim učinimo".(73) 


Na uredništvo novina stizale su često puta pritužbe na razne nepravde. 
Sporove oko raznih pravica po župama, i u samoj crkvi rješava vrlo razborito: 
onima koji se svade o prvenstu u crkvi govori da pred Bogom ima prvenstvo 
onaj koji je čista srca, pobožna i Bogu odana duha.(74) A kako su se nepravde 
često rješavale tučnjavom, I. Antunović upozorava da se kavgom može dobiti 
izgubljeno pravo, ali se tako kuća (naša) neće uzvisiti, nego samo poniziti. Pravi 
put sticanja vlastitih prava jest u izobrazbi i kulturnom uzdizanju. Zato opomin- 
je one koji su skloni jadikovanju nad narodnim udesom da se tako ništa ne 
postiže nego: "Veselo kume! i gledajmo tko će prvi biti u crkvi kad se Bog moli i 
Rič Božja navišćuje, u školi kad se nauci pridaju, na njivi, oranici kad se radi, na 
vašaru kad se prodaje i kupuje, pak viruj, brate, da ćemo naknadit ono što smo 
izgubili".(75) 

Optuživan od nekih madžarskih svećenika da teži za biskupijom pa se 
zato dao na uređivanje novina, I. Antunović govori da su mu namjere čiste kao 
sunce, a ako bi težio za biskupskom stolicom, onda bi već našao načina i podru- 
čja koje bi mu zato pomoglo.(76) 

Ovo potvrđuju suvremenici i njegovi učenici i suradnici.(77) Spomenuti 
Ambrozije (Boza) Šarčević govori da je I. Antunović prihvatio kulturnu i prepo- 

roditeljsku djelatnost čisto na vjerskoj i humanoj osnovi da spasi svoj narod od 
ravnodušnosti prema Crkvi.(78) 


Doista I. Antunović je žrtvovao sve svoje sile fizičke i duhovne, često puta 
radio sve sam, od pisanja do slaganja, a odaziv je kod čitalačke publike bio slab, 
više je novina išlo u Hrvatsku, nego u Bačku. 

Kakav i koliki utjecaj su imale novine, teško je prosuditi. Ocjena je jed- 
nog od učenika da su za Bunjevce i Šokce značile novu epohu u ekonomskom, 
socijalnom, kulturnom i političkom pogledu.(79) 


Uredivanje novina donosilo je I. Antunoviću mnogo poteškoća: stalni 
pritisak ministra prosvjete, što mu je i nadbiskup Haynald dao na znanje. 
Zdravlje ga je sve više napuštalo, a pomoćnika nije imao. Uz to je bio i slab 
odaziv kod suradnika, kao i kod čitalaca - neuredno plaćanje. Konačno ministar 
prosvjete Treford uspijeva kod nadbiskupa te ovaj zabranjuje I. Antunoviću 
daljnje izdavanje novina, (80) te one prestaju izlaziti nakon svoje trogodišnje 
spasonosne uloge. (Prvi borj je objavljen 19. III. 1870. godine. Izlaze do kraja 
1872. godine poslije 146 objavljenih brojeva.) 


Prestankom novina, 1. Antunović je nastavio izdavati drugi list "Bunjeva - 
čka i Šokačka Vila" koja ima svrhu i cilj "da raznosi političke vijesti, razvija po 
slavljanske obitelji korisnu i zabavnu pouku ..." (81) 


I. Antunović kao da se pomladio pa s još većim žarom nastavlja rad na 
prosvjetnom polju, dok ga nakon tri godine ponovo ne svlada bolest, progoni, 
nezainteresiranost čitalaca itd. Konačno u ožujku 1875. prestaje uređivati i "Vi- 
lu" na veliku radost svojih protivnika.(82) 


No, prestankom uredništva i ovih novina, rađa se nova epoha Antuno- 
vićeva spisateljskog rada. U oproštajnom pismu zadnjeg broja "Vile" najavljuje 
da će izdavati poučne i zabavne knjige. Danas znamo bolje vrednovati Antuno- 
vićev nadljudski napor u promoviranju naobrazbe i kulture kod bunjevačkih i 
šokačkih Hrvata, jer iskustva misionara u nekršćanskim krajevima govore da je 
upravo pismenost i naobrazba sredstvo evangelizacije i katehizacije. 


Zato smijemo reći da je 1. Antunović ne samo preporoditelj, nego je po 
svojim pastoralnim člancima i duhovnim spisima ("Bog s' čoviekom" i "Čovik s 
Bogom") pravi misionar i evangelizator. To je bio "znak vremena" onoga doba: 
Crkva je evangelizirala svoje narode kroz prosvjetno i kulturno djelovanje. Sam 
I. Antunović na jednom mjestu govori da svećenik, koji se ne prihvati šire djelat- 
nosti, osim one sakramentalne, nije dorastao svom poslanju. 


I. Antunović se također o svom trošku brinuo za odgoj mladih koji će 
nastaviti započeti kulturni preporod. Kuća mu je uvijek bila puna daka (oko 200 
tokom njegova života) sve tri narodnosti. Plaćao im je školovanje, a za njegovim 
su se stolom hranili.(83) Tako je odgojio suradnike i nasljednike: oko 10 
svećenika i isto toliko prosvjetnih radnika. Ovi će povesti prve borbe za narodni 
jezik u školama. a svećenici će pisati prve katekizme za vjernoauk u školi. Tako 
Ivan Probojčević, Ivan Palić i Nikola Kujundžić pišu prve katekizme za osnovne 
škole.(84) 

IV. SPISI PASTORALNOG SADRŽAJA 


Od djela izrazito pastoralnog sadržaja vrijedno je prosuditi perspektivu, 
domašaj i značenje djela: "Bog s' čoviekom", "Fćny ćs 4rnykćpek", "Naputak" i 
"Čovik s Bogom". Prigodom stote obljetnice rođenja napisana je jedna pjesma o 
Antunovićevu radu, a o objavljena o 32-obljetnici smrti. 

Evo kako glasi: 


"Da zasiti duševni glad roda, 

knjige piše duha pobožnoga: 

što učini Bog od pamtivika 

'Bog s čoviekom' govori ti knjiga, 
'Čovik s Bogom" uči te molenje 

što si dužan Bogu ko stvorenje". (85) 


A. IVAN ANTUNOVIĆ: "BOG S' ČOVIEKOM" 


Svoje djelo: "Bog s' čoviekom na zemlji, djelo predstavljajuće Trojstvenog 
Boga u doticaju s čoviekom u svih njegovih vierskih i društvenih odnošajih", I. 
Antunović je počeo sastavljati još kao župnik B. Aljmašu, dok je katehizirao 
mladež i pripremao mladence na brak. Najprije je napisao sustavni katekizam 
prema Vjerovanju apostolskom, a onda je otkrio potrebu tom nauku dati poza- 
dinu. Tako je obradio povijest Crkve od Duhova, da bi kršćanski nauk smjestio 
u ambijent Crkve. U tom radu mu se javila misao da Crkva ima svoju pretpovi- 
jest u Starom Zavjetu, tako je onda obradio povijest i poruku Starog Zavje- 
ta.(86) 

I. Antunoviću je za ovakav pothvat nedostajala jezikoslovna (87) sprema, 
a zdravlje mu je dopuštalo ponekad samo dva sata na dan raditi. O tome sam 
piše svom "Pobri" Iliji Okrugiću, ali je on zato imao veliko srce i puno ljubavi 
prema svom rodu: (88) "jerbo sam uviren da može biti umnijih razsvitljenih 
Bunjevaca no što sam ja, al' da ima koji bi većma ljubio svoj rod, to ne dozvolja- 
vam ..." (89) 

Za prosudbu ovoga djela puno nam pomaže sam I. Anutnović govoreći u 
pismu Iliji Okrugiću: "Ja u ovoj knjizi ne mudrujem, već onako prosto, idem da 
ljude uvadjam u ono kraljevstvo u komu je Bog Stvoritelj, Otkupitelj, Posvetilj 
uveo čovjeka, al' otkud ga izprva (op. od početka) mami djavao. Ako tko, brate, 
nevjeruje u Boga, možeš ti njemu naramkom dokaza prinašat, no nikad ga nećeš 
osvidočit".(90) No, to ne znači da čovjeku također nisu potrebni razumski razlo- 
zi: "Kad o kršćanluku govorim, nije istina, da bi zato trebalo um pod postelju 
metnit; ali niti to nije (istina) da bi nam svjetiljka trebala o danu".(91) 

Na istom mjestu I. Antunović naširoko razlaže svoje stavove "o teologiji, 
filozofiji i svih humaniornih" i kritički se osvrće na teologiju, smatrajući da je 
previše pala pod utjecaj racionalizma. "Ipak, čvrsto se nadam - kaže - da će naši 

sveti učenjaci doći na onaj štadium gdje će sami sebe zapitat: otkud (to) da mi 
toliko mudrujemo, (a) ipak pravih teologah, još manje krštjanah neimamo ... 
Koliko ima popovah koji sv. Pismo, koliko koji bi sv. Oce poznavali? Da bude- 
mo Grci ili Rimljani, time nas poje, al' da budemo krštjani, o tome nam samo 
mrvice daju. Virujte mi, da mi silu Božju učimo (mnogo toga), al' ne baš ono što 
bi krštjaninu svećeniku, krštjaninu vjernom tribovalo. Naši sv. Oci nisu ovako 
učili, pa su više i oni naučili, te i znali, al' i njihovi učenici od njih primili".(92) 

Dakle, temeljni je Anutnovićev stav da teologija kao i propovijedanje 
mora biti u službi rasta vjere kršćanina, a ne zasebno mudrovanje. Zato on ne 
"mudruje", nego nastoji potaći i odgajati vjeru, a uz to svakako i proširiti vjersko 
znanje. 

Po izlasku knjige iz tiska jedan primjerak je poklonio nadbiskupu Hay- 
naldu, a ovaj mu piše kakav je njegov sud o tom djelu. Govori: "Vaše svećeničko 
zvanje tako poznajem da ste uvijek nastojali riječju i djelom učvršćivati stado 
Kristovo i širiti Kraljevstvo Božje. Vaš književni rad u ovom pravcu i sada ste 
htjeli istaknit ovećim djelom kojim ste se posvetili službi Bogu i čovječanstvu ... 
Primite zato, ali još više za vaše stalno i božanstveno nastojanje, za bogati usp- 
jeh u vašem radu moju natpastirsku zahvalu ... za vašu neslomljivu snagu dušev- 
nu i tjelesnu, dugogodišnje djelovanje i obilan plod toga rada ..." (93) 

Imajući na umu jednostavnost puka i njihovo neznanje, (94) biskup I. 
Antunović se trudio cijelu poruku kršćanstva, a da ništa ne suzi ili ne okrnji 
nedorečenošću, pretočiti u jednostavan pučki govor sa puno slika, opisa i 
usporedbi. 

Što se tiče sadržaja, knjiga "Bog s' čoviekom" je razdijeljena u četiri dijela. 
(95) Prva dva dijela govore o povijesti spasenja kroz Stari i Novi Zavjet. Ovdje I. 
Antunović jednostavnim i parafrastičnim stilom iznosi fabulu pojedinih knjiga 
ili perikopa Starog i Novog Zavjeta i odmah tumači poruku i aplicira na ta- 
dašnje vjerske i socijalne prilike. 

Odlazak Izraela za svojim sinovima u Egipat gleda kao spas od kanaanske 
pokvarenosti i mogućnost da se namnože i steknu znanje u centru tadašnje 
kulture i znanosti. U Josipu slika lijep primjer ljubavi prema roditeljima, aktua- 
lizirajući kako se sinovi nikad ne smiju stidjeti svojih roditelja pa taman među 
njima bila razlika kao u Josipovu primjeru: faraon - nomad. Time aludira na 
hrvatske plemiće koji su se odnarodili, stide se svoje prošlosti i svoje majke 
(Hrvatske). Zatajenje oca zatvara izvore Božjeg blagoslova, a prezir rodbine 
svoje jest otuđivanje od čovječanstva.(96) Primjer Mojsija i proroka veliča kao 
slušatelje Božjeg glasa, te aplicira na tadašnje vjernike. Upozorava da po prim- 
jeru Samuela trebaju u svećenika tražiti savjet: šta činiti i kako postupiti u 
raznim životnim situacijama, a ne hodati k vračarama i tzv. narodnim mudraci- 
ma.(97) 

Povodom donošenja Isusa u hram na prikazanje, veliča starca Šimuna i 
proročicu Anu koji su po cijeli dan boravili u hramu, te ih je zapala milost pred 
svoju smrt sresti se s Bogom. 

Aplicirajući ovu perikopu na starce i starice vrlo zanimljivo ih potiče na 
molitve i vršenje djela milosrđa. Budući su stari, nemoćni tijelom, a jezikom 
krepki, to su često dosadni u kući, bolje bi im bilo da se više posvete molitvi i 
više vremena provedu u crkvi. Tako bi se riješile mnoge nepogode u kući. 


U opisivanju Isusova djelovanja jednako otkriva njegove božanske kao i 
ljudske oznake, govoreći da se ljudsko božanskom ne protivi, niti božansko 
niječe ljudsko. Ovu poruku primjenjuje na rodoljublje i autonomiju ovozemaljs- 
kih vrednota. Kritizira "nazovi svece" koji bježe od svijeta i preziru zemaljske 
vrednote, odnosno darove. 


U trećoj knjizi prikazuje povijest Crkve, sa svim usponima i padovima, 
zapreke širenju kršćanstva, utjecaj racionalizma na pad vjere u narodu. Mnogo 
ima apologetike u ovom dijelu,(98) stalno upozorava na mnoge varke i neznanje 
u koje racionalizam uvlači vjernike. Upozorava da je racionalizam i liberalizam 
pokvario dotadašnje međuljudske odnose, jer je srušio moć i službu crkvenog 
autoriteta. Naravno to još ne važi za selo, ali budući da je takvo stanje po većim 
kulturnim centrima, to znači da će utjecati i na seoski mentalitet. Potiče svećeni- 
ke da otvaraju put evanđeoskim istinama i rodu iznose svjetlost i slast sv. Pisma. 
Tako će u školama nadvladati liberalni utjecaj racionalizma. Da, "jer ako nema 
vjere u Boga, onda je sve izgubilo svoju cijenu. Onda je ludost drugom prostirati 
stol da se najida, lievati u čašu da se napija, namještat mek krevet da se iz- 
ležava".(99) 

Četvrti dio, u kojem 1. Antunović govori o bogoštovlju, jest pravo bo- 
gatstvo pouka, uputa, savjeta, objašnjenja, prijekora. Tu tek dolazi do izražaja 
njegovo bogato pastoralno iskustvo i osobno osvjedočenje u kršćanskom živo- 
tu. Čovjek ima osjećaj kao da 1. Antunović ima pred sobom sina komu svim 
bogatstvom svoga rječnika iznosi sadržaj svoje duše. 


U vom dijelu govori o kršćanskom bogoštovlju pod vidom liturgije, djela 
ljubavi, djela milosrđa - gdje uključuje odgoj u vjeri - katehezu i u obiteljskom 
odogoju. Jedno od najljepših poglavlja jest tumačenje posljednjega ispita 
kršaćsnkog života na sudnji dan, te poglavlje o ispovijedi i o odgoju djece. Uz 
rečenicu: "Bijah gladan ..." onima s lijeve strane govori da je Bog ostavio siroma- 
he na zemlji ne zato da mi rješavamo socijalne probleme, nego da naše srce 
milosrdem oplemenjujemo.(100) 


Rečenicu: "Bijah sužanj ..." aplicira na postupanje sa slugama i nadničari- 
ma te oštro kara raskoš i gramzljivost plemića koji niti najmanje se ne brinu za 
domaću služinčad dok sve jednako izmišljaju nove zabave. Svoje sluge samo 
tjeraju raditi ono što je njima potrebno, a za odgoj, pobožnost i izobrazbu ne 
daju niti pomislit; drže ih u duševnom i intelektualnom neznanju samo da njiho- 
ve zlobe ne uvide.(101) 


A za pravednike govori kako su Kristovo lice u siromašnima i patnicima 
otkrivali; brinuli se za duhovno i materijalno stanje svojih ukućana; neuke u 
vjeri poučili, strpljivo podnosili nanesene uvrede, ne bijahu kršćani samo po 
imenu, nego po svjedočanstvu.(102) 

Sudeći po sadržaju knjige, 1. Antunović ako i nije imao puno umijeća 
pisati za narod, ipak je imao veliko srce i bogato pastoralno iskustvo koje je bilo 
dostatno da potakne srce čitatelja. 

I. Antunović u uvodu govori da želi otkriti milom rodu varnicu svjetlosti i 
kap slasti što se nalaze u sv. Pismu. 

Koliko je knjiga značila za narod, dosta je reći da je stari i danas sa 
poštovanjem spominju. Prema tome, bila je veliki dar za sve, "budući da je u to 
vrijeme pisati knjigu takvog sadržaja za narod značilo paliti prvu i jedinu 
luč".(103) 

Budući da je knjiga prepuna konkrentnih pouka o prakticiranju vjere, o 
prožimanju vjerom svih odnosa u društvu, ekonomiji, školstvu, zakonodavstvu i 
umjetnosti, to se svestrano očituje istinit Antunovićev stav: "Vjera nije samo 
svečana haljina uza blagdane, nego osvidočenje, pravo prosvitljenje", uvjerenje 
iz kojeg se može živjeti svakodnevni život u Duhu i istini. 

Uz to je značajna i ova tvrdnja: "Gdje je u društvu vjera, ufanje i ljubav, 
tamo se svašta ravna zakonom", tj. vjera je zbog svog moralnog poziva temelj 
zakonodavnosti i zakonskog poretka u društvu. Tako Antunovićeve tvrdnje otk- 
rivamo vrlo suvrmenima i aktualnima i nakon sto godina. 


B. IVAN ANTUNOVIĆ: "FENY ES ARNYKEPEK" (SVJETLO I SJENE) 


Knjiga je srednjeg formata, a ima 256 strana, tiskana je u Vacu 1880. 
godine. 

Veličajući svećeničke prvake iz Kaločko-bačke nadbiskupije: nadbiksupa 
Petra Klobušickog, pres. gos. Leonarda Novak, nadbiskupa Haynalda i još neke, 
I. Antunović govori o načelima svećeničkog zvanja i djelovanja. Opisuje njihove 
kreposti, njihovu muževnu mudrost, blagost i strogost, stavljajući ih tako za 
uzor ostalim svećenicima. Ovu je knjigu besplatno razdijelio svim svećenicima 
širom biskupije. Koliko je bila vrijedna, vidimo po tome što ju jedan kanonik 
preporučuje za upotrebu u pastoralnom kolegiju na fakultetu. 


C. IVAN ANTUNOVIĆ: "NAPUTAK" 


Puni naslov knjige je: "Naputak za one koji osićaju napast postati nazare- 
nom". Knjiga je srednjeg formata, ima 260 stranica, a tiskana je u Kaloči 1882. 
godine. 

Svoj prikaz nauke nazarena temelji na iskazu jednog člana sekte nazare- 
na, zatim prema podacima Ilije Kujundžića, kapelana u Dušnoku i knjizi Pavla 
Dimiča, pravoslavnog svećenika.(104) 

Među Šokcima u Dušnoku, gdje je bilo kaptolsko imanje, najviše se širila 
ova sljedba. Uzroci širenja ove sljedbe, među tamošnjim vjernicima jesu u vjers- 
kom neznanju i prostodušnosti, a širitelji su obično bili blagorječivi majstori ili 
vojnici koji su došli iz Austrije.(105). 

I. Antunović 'tumači naširoko nauku Katoličke crkve i pobija krive 
tvrdnje nazarena, pogotovo one koje se odnose na temeljne katoličke dogme, a 

potom se osvrće i na one tvrdnje koje se tiču socijalnog ili društveno-pravnog 
reda. lako ovu knjigu I. Antunović piše kao naslovni biskup bosonski, ipak 
motive ove knjige treba tražiti u sklopu cjelokupne njegove pastoralno-preporo- 
diteljske djelatnosti, a ne toliko u biskupskoj službi. 


D. IVAN ANTUNOVIĆ: "ČOVIK S BOGOM" 


Ovaj svoj molitvenik I. Antunović je pripremao još od vremena kako je 
svećenik. Ovako bogat i sadržajan molitvenik dotada nije postojao. Svećenik 
Blaž Modrošić, jedan od suradnika, govori: "Ovake knjige mi Bunjevci još nismo 
imali, pa ne znamo hoćemo li kadgod i nalične imat, jer dosadašnji molitvenici 
bili su istina ogromni, ali nit im valjao pravopis, a ni sadržaj ne mož' ni s bliza 
stupit u stope molitvenika Antunovićevoga ... U ovoj bo knjizi naći će svaki 
kršćanin za svaku zgodu i nezgodu, za svaki veći god, svetkovinu i svetac molita- 
va, koje će ga u nezgodi utišit, a u zgodi pak opomeniti, da je što god imamo, dar 
Božji ..."(106) 

U uvodu I. Anutnović govori da je od svećeničkih dana želio "virnim u 
ruke dati molitvenik u kom se molbe i prošnje ljudske, u svih odnošajih društve- 
nih, pod nutarnjih i vanjskih potriboća izražene, na temelju naših u katekizmu 
sakupljenih virskih istina, u duhu kršćanske poniznosti i ditinjeg zaufanja Sve- 
mogućemu predstavljaju".(107) 

Ovaj molitvenik je ujedno i svojevrsni kršćanski nauk radi poučnog stila 
kojim je pisan. Po sadržaju je bogatiji od svih tada postojećih molitvenika.(108) 
Drugi tadanji molitvenici imali su dosta kratke i stereotipne molitvice, Antuno- 
vićeve su molitve nabujali val pobožnosti, izrečene pomoću biblijskih slika i 
nadahnuća. . 

Najprije donosi obične molitve koje svaki kršćanin zna, pa jutarnju i 
večernju molitvu te misne molitve. Donosi više vrsta lijepih litanija: Presvetom 
Trojstvu; Od muke života i smrti Isusove; litanije Svih Svetih i Lauretanske, 
nekoliko vrsta. Donosi zatim niz molitava u raznim životnim okolnostima, razne 
molitve kroz liturgijsku godinu, tj. za blagdane; Zagovorne molitve raznim sve- 
cima i na kraju manji izbor pjesama za blagdane kroz godinu. 


Sadržaj molitvenika bismo mogli ovako grupitari: 


="I - Molitve koje treba da svaki kršćanin zna. 

16 - Molitve uz različite dijelove mise. 

— II. - Molitve koje su izraz asketskog i mističnog nastojanja. 

— IV. — -Litanije raznih vrsta (sabrane prema temama molitvenika). 

=V. - Pobožnosti za pripravu i obavljanje ispovijedi, te zahvala sa 
razmatranjem Križnog puta. 

— VIL. = -Pobožnosti štovanja Presvetog Oltarskog Sakramenta. 


— VII. —- Molitve na čast BDM, sv. Josipu i roditeljima BDM. 

— VIII.  -Prigodne molitve uz blagdan tokom liturgijske godine. 

— IX. — - Zagovorne molitve pojedinim svecima prema lit. kalendaru. 
= X - Molitve prilagođene pojedinim potrebama. 

— XL -Molitve za umiruće i pokojne. 
— XII. — - Krunice - razne. 

— XIIL - Vapaji i uzdisaji. 

— XIV. - Manji izbor pjesama. 


Teško je prosuditi koliko je i da li je 1. Antunović ovisan o molitvenicima 
koji su mu bili dostupni. No, sudeći prema stilu, velika je vjerojatnost da su 
mnoge molitve potpuno samostalne. One molitve za koje I. Antunović nije 
naznačio autora ili prijevod (citira npr. Molitvenik Ange conducteur i "Ange- 
lus", te Tomu Kempenca, samo na par mjesta), a nisu opće poznate kao npr. 
"Pod obranu tvoju" ili "Tebe Boga hvalimo", ili opće poznate Litanije iz Obred- 
nika, ili pak, zagovorne molitve svecima koje mnogi sastavljači uzimaju u svoja 
izdanja molitvenika, možemo smatrati originalnim Antunovićevim sastavima. 
Po stilu se otkriva autor: svaka molitva ima kao izvor svoje nadahnuće u pojedi- 
nim odlomcima iz Sv. pisma te zatim prelijepu, konkrentnu izraženu parenezu u 
molitvenom obliku. U svim molitvenim, vlastitim tekstovima se očituje Duhom 
prosvijetljena i mističnim osvjedočenjem iskusna duša, koja sve to bogatstvo 
pastoralno usmjerava, na dobro vjernika. Posebno je potrebno uočiti istančanu 
brigu dušobrižnika da upozori na otvrdnuće srca i na bližnje grešne prigode. Evo 
izvrsnih metoda preventivnog pastorala!!! 

Upozorio bih na sadržaj nekih prelijepih i brižno sastavljenih molitava: 

"Molitva muža za zalutalu ženu" i "Molitva žene za muža, valjajućega se u 
grihu". Ove dvije molitve otkrivaju razboritog i tankoćuinog duhovnog oca i 
pastoralca. Ovdje se 1. Antunović stavlja u osobu takva muža i iznosi pred Oca 
nebeskog svu žalost, sramotu i nepriliku u koju ga je žena stavila. Nakon što se 
izjadao i iznio teret duše, prelazi na zagovornu i zadovoljničku molitvu za svoju 
ženu. On kao glava obitelji, ponižena dostojanstva, sada nalazi svoje dostojanst- 
VO u zagovoranju grešne supruge. 

Žena koja moli za svoga muža, iznosi najprije sav jad i nesigurnost bez 
muža, a zatim očituje svoju zdvojnost sve do gubljenja pouzdanja. Tada dobiva 
okrepu u svijesti da je Bog s njom u svim nedaćama, te moli oproštenje od Boga 
što nije bila pouzdanija u Božje milosrđe i Isusovo otkupiteljsko strpljenje. Na 
kraju se u njoj rađa nova nada u promjenu situacije i nova hrabrost u podnošen- 
ju takvoga križa. 

Ove dvije molitve su zaista prelijepi primjer kateheze o suotkupiteljskom 
smislu patnje, te je ujedno potvrda stoljetnog iskustva Crkve da je vjeran muž 
spasio nevjernu ženu i da je mnoga vjerna i požrtvovna supruga, ne mjereći 
svoje zasluge i patnje, izmolila spasenje svog supruga i spasila jedinstvo obitelji. 

"Razmatranje Križnog puta". Ove molitve nemaju moralizatorski stil po- 
put mnogih sitnih molitvica, nego kerigmatski: kroz pojedina stajališta obraz- 
laže Isusova djela ili trpljenja i primjenjuje ih na razne situacije u kojima se 
vjernik može prepoznati i zatim staviti pod otkupiteljsko djelovanje Kristova 
križa 

"Molitva sv. Ćirilu i Metodu". Ova je molitva sažeti prikaz života dvaju 
slavenskih apostola, koji su 1. Antunoviću posebno dragi zbog njegova svesla- 


191 


venskog usmjerenja. Posebno ističe paralelu između sv. Pavla i ove dvojice. U 
nastojanju da svoje poslanje ovjere: kako Pavao u Jeruzalemu, tako oni u Rimu, 
kod Petra, kamena jedinstva Crkve, te na taj način doprinesu jedinstvu Istočne i 
Zapadne Crkve. 

Budući da se molitvenik nije mogao kupiti u knjižari kao drugi, nego ga 
je Anutnović osobno razaslao svećenicima, svojim suradnicima i poznanicima, 
(npr. u svom pismu Ivanu Evetoviću od 4. XII. 1885. godine I. Antunović se 
preko tog svog mladog učenika, kapelana u Bikiću, zahvaljuje župniku što se 
udostojao primiti pošiljku molitvenika), znači da vjerojatno nije bio tako 
raširen da se mogao javno upotrebljavati u pučkim pobožnostima, nego je bio 
svojevrsni pobožni kuriozitet. Razlozi leže u tome što naklada nije bila velika, a 
mnogi svećenici ga iz političkih razloga nisu htjeli koristiti. 

Ovim djelom I. Antunović je okrunio svoj spisateljski rad (to je, naime, 
njegovo zadnje djelo) i time dao pečat vjere cjelokupnom svojem pastoralnom- 
preporoditeljskom radu. 


ZAKLJUČAK 


U analizi ličnosti I. Antunovića pošao sam od povijesnih, pastoralnlih i 
društveno-političkih okolnosti, ispitao širinu i karakteristike svećeničke djelat- 
nosi, razloge promaknuća do naslovnog biskupa uz sve apsurde i suprodnosti, 
zatim motive i ciljeve publicističke djelatnosti, te značenje i plodove spisa pasto- 
ralnog sadržaja. Živio je u epohi bogatoj prevratima, preporoditeljskim težnja- 
ma i zahvatima. Osobno je bio nosilac svih kulturnih i duhovnih stremljenja 
među Hrvatima između Dunava i Tise, i kao takav bio je most do kulturnog 
života u Hrvatskoj i Evropi. 

Kao zaslužni pastoralni radnik napreduje u crkvenim službama i častima 
ne radi častohleplja ili silom inercije, nego radi svoga ugleda koji je stekao 
marljivim radom na župi, karakternošću svojih postupaka kao što smo vidjeli 
kad je bio kapelan ili na županijskim sjednicama, zatim u svojim odnosima 
prema nadbiskupu itd. 

Svoje svećeništvo shvaća vrlo široko: ne zadržava se samo na čisto dušob- 
rižničkoj djelatnosti, nego zahvaća crkvu, školu, gospodarstvo, prosvjetu i kultu- 
ru u konkrentnoj ljudskoj dimenziji. 

U publicističkoj djelatnosti, kojoj pristupa iz prosvjetno-preporoditeljs- 
kih motiva, on je ipak prvenstveno svećenik, okrenut prema svijetu u životnoj 
Situaciaji. Ali ne nastupa konzervativno, nego jasno luči kompentencije Crkve i 
države, ostavlja autonomiju zemaljskim vrednotama i vlastima, ali želi cijelo 
djelovanje i ambijent kršćanina prožeti Evanđeljem. 

U spisima pastoralnog sadržaja dolazi do izražaja bogatstvo njegove 
svećeničke duše i pastoralnog iskustva; bogatstvo svećenika koji zna biti čvrst i 
odlučan, ali se zna spustiti na razinu nepismenih i nepoučenih, da bi im uza sve 
to još i napisao knjigu od 800 stranica i molitvenik od 900 stranica, a onima koji 

su zalutali (prešli u nazarene) sa očinskom brigom tumači stavove Katoličke 
crkve da bi im istina zasvijetlila i tako se vratili nazad. 


Konačno, iz svega izbija izgrađenja svećenička ličnost, teološki i antropo- 


loški i kao takav I. Antunović može biti uzor, jer se nije vezao niti uz kakve 
strukture, nego Evanđeljem prožeo cijelo svoje djelovanje, pa radi toga ostaje 
stalno suvremen. 


(Dopunjena diplomska radnja 
na Katoličkom bogoslovnom fakultetu u Zagrebu, 1979. godine.) 

višeputa sam pokušao ovoj mani izbieći, ali uzalud"! - Usp. Pismo Iliji Okrugiću, 18. IX. 
1875. 

A. Sekulić, Croatica..., II, 1978., br. 2., str. 52. 

I. Antunović, Pismo Iliji Okrugiću, 16.X1. 1876. - Usp. M. Evetović, Životi rad..., str. 151s. 
Isto, str. 152. 

Isto, str. 151s. 

Lj. Haynald, Pismo biskupu I. Antunoviću, 19.XI. 1879. - Usp. M. Evetović, nav. dj., str. 78,. 
"Naš je puk u žalosnom stanju, svakojako zanemaren. Tribalo bi da se obražava, al nije 
dorastao da štije, niti ima novaca ni da jeftine knjige kupuje, a kamoli ovako ogromnu 
knjigu" - I. Antunović, Pismo Iliji Okrugiću od 3.IX. 1879. - usp. M. Evetović, Život i rad..., 
str. 156. 

Naslovi dijelova: 

I. Knjiga predstavljajuća Boga s čoviekom, od počela svieta do došašća, po prorocih na- 
viešćena i obće čekana te u Isusu Nazareninu od Blažene Djevice začeta i rodjena Mesije. 

II. Knjiga Bog s čoviekom na zemlji ili pouka o obće izčekivanom Mesiji, koji bijaše po 
andjeli u Isusu pozdravljen, a od ljudi za takva upoznan. Od poroda Isusova do uzašašća 
njegova na nebesa. 

III. Knjiga predstavljajuća Boga s čoviekom, te pouku o djelujućem Kraljevstvu Božjem u sv. 
Majci Crkvi, počam od došašća Duha Svetoga do današnjeg dana. 

IV. Knjiga koja predstavlja Boga s čoviekom u Majki Crkvi ustanovljenih blagoslovnih i 
obrednih zasnovanom u rimokatoličkom Bogoštovlju, po duhu Evanđelja. Ujedno tumačeć 
kako se odnošaji ljudske družine duhom Isusovim ustrojavaju i nadahnjuju u obitelji, državi. 
Čoviek je pozvan da u ime svih stvorova uzdade hvalu Bogu. 

Usp. I. Antunović, Bog s čoviekom, str. 54s. 

Usp. nav. dj., str. 68-71. 

No, ova apologetika nije usmjerena na dokazivanje istinitosti kršćanskog nauka, nego je više 
upućivanje u kršćansko iskustvo vjere i razotkrivanje negativnog utjecaja "svijeta" koji je 
uvijek na djelu. 

1. Antunović, Čovik s Bogom, str. 


(100) 1. Antunović, nav. dj., str. 613. 

(101) 1. Antunović, nav. dj., str. 614. 

(102) 1. Antunović, nav. dj., str. 615s. 

(103) I. Tolj, Hrvatska prosvjeta, X, 1923., br. 7., str. 306. 

(104) M. Evetović, Život i rad..., str. 91. 

(105) Usp. I. Antunović, Naputak..., str. III. 

(106) Neven, 1884, str. 9. 

(107) 1. Antunović, Čovik s Bogom, Kaloča 1884., str. III. 

(108) Od molitvenika, koje sam imao u ruci, za usporedbu navodim sljedeće: 
- Antun Kanižlić, Bogoljubnost molitvena na poštenje sv. Trojice, bl. Djevice Marije i svih 
svetih, Budim, 1813. godine. 
- Stjepan Gerdenić, Vrata nebeska, Pečuh, 1837. 
- Marijan Jaić, Vinac bogoljubnih pisamah koje se nediljom i prigodom različitih svetkovinah 
pod sv. Misom i o drugim bogoljubnostima pivati običaju, Budim, 1862. 
- Duhovna mana iliti knjiga od bogoljubnih molitvica i pisama, Subotica, 1865. - također VI 
izdanje, 1877. god. 
- Stjepan Grgić, Živa Ružica, molitvenik za Bratinstvo žive krunice (1865.) - također, Suboti- 
ca, 1877. god. 
- Vukmanov Lazo, Vinac sv. Ane, majke BDM, Subotica, 1867. 
- Blaž Modrošić, Isusovka, Život, Muka i Smrt Isusa Krista uz molitve i pisme, Temišvar, 
1871. godine. 


IZVORI 


1. Ivan Antunović, Bog s čoviekom na zemlji, djelo predstavljajuće Trojedinoga Boga u doticaju s 
čoviekom u svih njegovih društvenih i vjerskih odnošajih, Vac, 1879. 

2. Ivan Antunović, Čovik s Bogom u svojih molba i prošnja, Kaloča, 1884. 

3. Ivan Antunović, Fćny €s 4rnykćpek (Svjetlo i sjene), V4cz, 1880. 

4. Ivan Antunović, Naputak za one koji osićaju napast postati nazarenom, Kaloča, 1882. 

5. Ivan Antunović, Odmetnik, Zagreb, 1872. 

6. Ivan Antunović, Otvorena knjiga Ivana Antunovića, kaločkog kanonika na sve rodoljubne 
Bunjevce i Šokce naputjena, Kaloča, 1870. ili "Poziv...", u Pravi Bu njevački kalendar, 
Subotica, 1870. s 

7. Pisma I. Antunovića objavljena u knjizi: M. Evetović, Život i rad biskupa Ivana Antunovića, 
Subotica, 1935. 

21. Šokčić, Albe, Istaknuti ljudi bačko-baranjskih Hrvata do 1918. - Klasje naših ravni, Zagreb, 
1942., br. 1., str. 8-9. 

22. Shematizmus Cleri Archidioecesis Colocensis et Bacsiensis, Colocae, 1915. 

PORUKA UREDNIŠTVA 


Nije moguće, nismo zato pero uzeli da Bunjevce u glavu udaramo. Izvoli- 
te proštit zakon 44. 1868. Mi do sad nismo imali patriotah, jel oni što su bili - 
nisu kano Bunjevci, nego kano Magjari taki bili, premda su ji bunjevačke, a ne 
magjarske grudi odgojile i tako ruke za nji radile i trošile. Nada je naša u 
budućnosti. Ne valja s jednom rukom to rušiti što druga s krvavom mukom 
zidja. Nije se kod nas bojati pritiranosti, već valja zepsti od nesvistne nemarlji- 
vosti. 

Razgledajte koliko imate u Zomboru, u Baji naški učiteljah i to od kojeg 
vrimena? A šta bi vam mogo kazati od onog roda koji čami u mraku neznanosti 
u Banatu, u Biogradskoj i Peštanskoj županiji? Još svagdi spavamo - mislimo da 
nije vrime uljuljavat, već uzbudjivat.- 

Nemojmo se micat još za malo - pa ćete moći s Diogenesom tražiti Bun- 
jevce i Šokce učitelje i svećenike. Sigurni smo da ji nećete naći. 


(Bunjevačke i šokačke novine, Kalača, 7. rujna 1870., br. 26., str. 196.) 

Ante SEKULIĆ 


BIBLIOGRAFIJA O IVANU ANTUNOVIĆU 


Koliko je poznato, nije do sada objavljena bibliografija o Ivanu Antuno- 
viću. Ovaj popis učinjen je prema poznatim i manje znanim napisima, rasprava - 
ma i spomenima ovoga svojevrsnog preporoditelja i javnog poslenika. Jamačno 
je koja usputna bilješka promakla pozornosti, ali popis je ipak cjelovit. Bibliog- 
rafija je prilog radu PREPORODITELJSKA I POVIJESNA BAŠTINA IVA- 
NA ANTUNOVIĆA. objavljenom u ovom Zborniku. 


ANDRIĆ, Josip. BAČKA HRVATSKA UOČI SABORA BAČKIH 
HRVATA U SUBOTICI 9. i 10. OŽUJKA 1940. 7 dana IV. 1940. br. 40. 

AUTUSTINOV, Željko. BISKUP IVAN ANTUNOVIĆ U PROŠLOSTI 
BUNJEVACA. Diplomska radnja, Visoka bogoslovska škola, Rijeka, 1974. (ru- 
kopis). 

BELJANSKI, Milenko. SOMBOR I BUNJAVAČKI NACIONALNI 
PREPOROD. (1879-1945). Sombor, 1971., str. 5 sl. 

BISKUPA IVANA ANTUNOVIĆA KALENDAR za prostu godinu 
1934. Subotica, 1934. (urednik BALINT VUJKOV, izdaje Jug. nacionalno 
društvu biskupa Ivana Antunovića.) 

BOROVSZKY, Samu. BACS-BODROG VAARMEGYE. I - II, Buda- 
pest, 1909. 

BUKINAC, Beato. DE ACTIVITATE FRANCISCANORUM IN MIG- 
RATIONIBUS POPULI CROATICI SAECULIS XVI ET XVII. Zagreb 1940., 
Str. 18, 61. sl. 

CIPELIĆ, Mirko. I OPET JEDNA STOGODIŠNJICA. Hrvatska obrana, 
IV. Osijek, 1915., br. 144, str. 1 - 3. 

OVIĆ, Marko, KNJIŽEVNI LIK BISKUPA IVANA ANTUNOVIĆA, 
PREPORODITELJA BUNJ.-ŠOKAČKIH HRVATA. Hrvatska revija XII. 
1938., br.7, str. 362-366. 

DANICA ili BUNJEVAČKO-ŠOKAČKI KALENDAR (god. 1888, 
1889, 1890, 1891) Subotica s.a. 

DIMITRIJEVIĆ, Mišo. IVAN ANTUNOVIĆ BUNJEVAČKI DOSITI- 
JE, Branik IV/1888, br.4, str. 1-3 

DIMITRIJ EVIĆ, Mišo. ISTO, Glas Crnogoraca XVII, 1888., br.5. 

ENCIKLOPEDIJA JUGOSLAVIJE. Svez I., Zagreb, 1955., str. 131. 

ERDELJANOVIĆ, Jovan. POREKLO BUNJEVACA. Srpska kralj. 
akademija, Beograd, 1930. 

ESIH, I. ANTUNOVIĆ, IVAN. (19.VI.1815 - 13.1.1888). Leksikon pisaca 
Jugoslavije, I, Novi Sad, Matica srpska, 1972. str. 85-86. 

EVETOVIĆ, Ivan, ŽIVOTOPIS BISKUPA IVANA ANTUNOVIĆA, 
KALAČKOG VELIKOG PREPOŠTA. Građa za povijest književnosti hrvats- 
ke, knj. 2, Zagreb. 1899., str. 234-244. 

EVETOVIĆ, Matija. ŽIVOT I RAD BISKUPA IVANA ANTUNO- 

GROMOVIĆ, (Kujundžić Ilija?). ULOMCI IZ ŽIVOTA IVANA AN- 

IVANYI, Istv4n. SZABADKA TORTENETE. L-II. Subotica 1886-92. 

IVIĆ, Aleksa. IZ PROŠLOSTI BUNJEVACA. O Bunjevcima, str. 17. 

KARANOVIĆ, Mladen. POVODOM 400. GODIŠNJICE VOJVODINE 
I GRADA SUBOTICE., OSTVARENJE SNA NAJVEĆEG BUNJE- 
VAČKOG RODOLJUBA. Bunjevačke novine, IV/1927, II. 1-2. 

KEMENY G. G4bor - MANDICS, Marin. MOCSARY ES ŠARČEVIĆ, 
Uzenet. VII/1977., Subotica br. 1, str. 3-32. (Melleklet, str. 24 sl.) 

KIKIĆ, Geza. ANTOLOGIJA PROZE BUNJEVAČKIH HRVATA, 
Zagreb, 1971. 

KLAIĆ, Vjekoslav. OPIS ZEMALJA U KOJIH OBITAVAJU HRVA- 

KLASJE NAŠIH RAVNI. God. IV. br. 5, Subotica, 1938, str. 1-3, 9-11. 

KNEŽEVIĆ, Milivoje. BISKUP IVAN ANTUNOVIĆ I PREPOROD 
BAČKIH BUNJEVACA. Soko na Jadranu 11/1936, br. 5-6, str. 13-15. 

KNEŽEVIĆ, Milivoje. O BUNJEVCIMA Subotica, 1927, str. 31-34. 

KNEŽEVIĆ, V. Milivoje. BISKUP IVAN ANTUNOVIĆ PREPORO- 
:DITELJ BAČKIH BUNJEVACA. Glasnik jugoslavenskog profesorskog 
društva, Beograd, 1938. knji. XVIII. svez. 11-12. str. 1005-1011. 

KOSTALIĆ, Janko (Evetović Ivan). POKOJNI BISKUP ANTUNOVIĆ 
KOD KOŠUTA. Neven, god. V.1888, br. 5. str. 79-80. 

KOSTALIĆ, Janko. POSLI SMRTI BISKUPA IVANA ANTUNO- 
VIĆA, Neven, god. V, 1888. br. 3, str. 41-45. 

KUJUNDŽIĆ, Ivan. BUNJEVAČKO-ŠOKAČKA BIBLIOGRAFIJA. 
Rad JAZU, 355. str. 667-769. 

KUJUNDŽIĆ, Ivan. IZVORI ZA POVIJEST BUNJEVAČKO-ŠO- 
KAČKIH HRVATA. Matica Hrvatska, Zagreb, 1968. 

Neven, V/1888, br. 2,23-24. 

MANDIĆ, Barnaba, USPOMENA NA IVANA ANTUNOVIĆA, VELI- 
KOG DOBROTVORA I PROSVETITELJA BUNJEVACA. Pravi bunjevački 
kalendar 1/1934, str. 38-41. 

MANDIĆ, Mijo. SUNCE NAM ZAĐE. Neven, V/1888, br. 2, str. 34-37. 

MANDIĆ, Mijo /Seljanin/. SPOMEN RIČI. Neven, XXV/1908, br. 
25.2.10-11. 

MANDIĆ, Mijo USPOMENE IZ ŽIVOTA POK. ANTUNOVIĆA. Ne- 
ven XXXI11/1919, br. 32. 290. 1-2. 

11/1926, knjiga 2. svez. 6-8. str. 295-300. 

Subotica 

TOLJ, Ivan. BISKUP IVAN ANTUNOVIĆ, NARODNI VOĐ BUNJE- 

TOLJ, Ivan. ŽIVOT I RAD IVANA ANTUNOVIĆA, Subotica, 1933. 

UJEVIĆ, Mato. BUNJEVAČKI KNJIŽEVNICI. Hrvatska enciklopedi- 
ja, svez III, str. 522., Zagreb, 1942. 

VASILJEV, Spasoje. PREGLED BUNJEVAČKE KNJIŽEVNOSTI. 
Glasnik jugoslavenskog profesorskog društva, knj. XVIII, svez. 11-12, str. 1028- 
1037, Beograd, 1938. 

VLAŠIĆ, Ladislav. NA SPOMEN. Povodom 47. godišnjice smrti naj- 
većeg sina bačkih Hrvata, biskupa Ivana Antunovića (13. 1. 1888(. Hrvatska 
straža VII/1935, br. 20, str. 4-5. 

1988, str. 7-16. - br. 51. 1988. str. 7-11.; Subotička Danica, kalendar za 1990. 
godinu, str. 81-84. 

PORUKA BISKUPA IVANA 
ANTUNOVICA RODU SVOM 


(pročitana u subotičkoj katedrali prilikom otkrivanja reljefa, 
20. studenog 1988. godine) 


"Mili, dragi i nikad nezaboravljeni Rode! U svojoj duši i srcu Tebe vazda 
nosećeg, od Tebe nikad ni u danu ni u noći neodieljene, već u Tebe vazda kano u 
najmilije zrcalo gledajućeg, za Tobom vazda tužećeg i s Tobom se vazda jedino 
radujućeg" (Bog s čovikom - uvod). 

Evo me danas i od danas i u ovom materijalnom liku uprisutnjena, tu u 
subotičkoj katedrali pokraj slike sv. Ivana Nepomuka. Taj lik neka vas sjeća na 
onu moju trajnu duhovnu prisutnost u Kristu, kojom sam i ovih proteklih sto 
godina nad vama bdio, za vas se molio i pred licem Svevišnjega za vas se zauzi- 
mao. Od sada će ta moja prisutnost biti intenzivnija i jača, a nadam se i vaša 
povezanost sa mnom u Isusu Kristu našem Gospodinu. Zato mi dozvolite da 
vam danas uputim nekoliko riječi. 

Veseli me da ste još živi, unatoč sve manjem broju djece po vašim kućama, 
da još niste posve klonuli usprkos nemilih poteškoća koje vas pritišću sa svih strana 
i da se, ovih posljednjih godina sjećate značajnih datuma i obljetnica iz naše crkve- 
no-narodne prošlosti. Svojedobno sam govorio: "Svaki narod mora nastojati, da se 
upozna sa svojom prošlošću, pa da uzmogne iz nje crpiti kriposti za budućnost. On 
mora spoznati svojih predjah mane i viditi kakove su ih poradi njih stizale muke, da 
umije tako upraviti svoju budućnost, da se ovimi ukloniti mogne. On se mora 
potanko upoznati sa svim i njihovimi vrlinami, da ugleda onu čast, koja im je poradi 
ovih u dio pala, da si ovijem ojača i osnaži sve svoje duševne i tvarne sile, te postane 
vridnim i dostojnim članom čovičanstva i steče ugled pored svakim drugim naro- 
dom. Ako hoćete dakle da utamanite koji narod, zabašurite, sakrijte mu prošlost, pa 
ste kineske bedeme stavili pred njegovu budućnost. E, pa što je naravno cilom 
narodu, to je prirodno obitelji i osobi. Istrnite ovu iz obitelji, onu iz naroda, zasjekli 
ste mu žilu životnu. Jedno će vrime kunjat, pa će na skoro uvenut i osušiti se. Neka 
zna dakle svaki gospodujući narod, da ako milom ili silom ukalamnjuje druge na- 
rodnosti u svoj narod, da se njihov u njegov pretvori život; neka znade, da će ovim 
svoj oslabiti, a onoga sasvim ugušiti. Koji dakle hoće i želi živiti, kao osoba, kao 
obitelj, taj neka znade, da mu je tlo života onaj narod, u kom se je začeo, rodio i 
odgojio" (Razprava, str. 3 - 4 ). Zato nastavite, o rodi moji, proučavati prošlost 
svoju. Štujte svoje velikane, učite se njihovim vrlinama, a izbjegavajte njihove ne- 
dostatke. 

Druga stvar koja mi je silno na srcu uvijek bila, jest vjersko-narodna 
prosvjeta. Sam sam se silno mučio, izdajući "Bunjevačko-šokačke novine" i "Vi- 
lu" i ostale knjige i brošure. Vi danas, vidim niste daleko otišli. Taj jedini list 
"Bačko klasje" i kalendar "Subotička Danica", koju osnova moj vrijedni učenik 
pop Pajo Kujundžić, jedina su izdanja na našem materinjskom hrvatskom jezi- 
ku, a i ona jedva žive, dijelom radi nesloge, a dijelom radi velike vjerske_i 
narodne mlakosti i nehaja. A ja u njima vidim velike mogućnosti, jer vam danas 

i vrijeme prilike u Crkvi i svijetu silno idu na ruku. Moje misli, koje sam svoje- 
dobno morao na silu propagirati o zasađivanju Evanđelja u život i kulturu naro- 
da i ulaženje kulture u Crkvu, danas su to najslužbeniji stavovi Crkve, II. Vati- 
kanskog koncila i napose pape Ivana Pavla II. Narod je pak umoran od lažnih 
učenja i obećanja. 

Jedna me stvar, o rodi moji, silno boli, da danas, u nekad žuđenom sla- 
venskom jedinstvu, jezik svoj gubite i stidite ga se, a ja sam svojedobno pisao: 
"Tko ne ljubi, ne govori, ne piše jezikom svoga otca i matere, kažite mi šta mu je 
ostalo da ih ljubi? Ta, jezikom se izdaju ljubke misli: jezikom se rađaju na sviet 
dražesni osjećaji, jezikom se izražava volja. Ako ste, sini i kćeri pogazili jezik 
otca i matere svoje, pogazili ste otca i mater samu. A takvima je rečeno da neće 
biti duga života na zemlji" (Odmetnik, str. 85). "Pokrie li tko tuđim jezikom 
svoju narodnost, onda sin zataja svog otca i osrami mater svoju... Zataji 1 tko 
svoje ime, onda očituje da u njemu časti i poštenja nema, ili da nije vriedan da se 
njime kiti, kojeg pred svojih sunarodnicih djedovi proslavili" (Vila, 1874., str. 
93). Čuvajte, dakle, jezik i samobitnost svoju, jer bez toga je čovjek bez svoje 
biti, bez svog života. 

A vama braćo svećenici, govorim isto ono što napisah daleke 1874. godi- 
ne u "Vili": "Bilo je i dosad učeni Bunjevaca svećenika svietovnjaka. Al od ovih 
su mu jedni bili okrutniji zlotvori, nego oni zakleti neprijatelji, drugi su se od 
nje stidili, a treći ako su bunjevački progovorili, prije su oko sebe bojazno 
pogledali, jer bo su za glavu, za pojas, za ledja strahovali. Koju rič uz svoj rod, 
jedan kamen odvaljat, što se izvalio na put prosviete Bunjevaca i Šokaca, to ni 
za život Boga nisu smili. Dokle je Bunjevac i Šokac ti je stojo, ko diete što ima 
mater, al ova se srami poljubiti ga, ima otca, al ovaj se stidi nazvat ga svojim 
imenom" (str. 41) 

Budite svjesni da je u vašim rukama uvelike sudbina Crkve i našeg naroda 
u Bačkoj: zatajite li, teški Vas sud Boga i povijesti čeka. Srcem Vas svojim 
potičem, svim srcem ljubite narod svoj i svim se silama njemu u Kristu darujte, 
jer velika vas slava čeka! 

Brojnije potomstvo rađajte i kršćanski ih odgajajte. Školujte ih, ali ih 
učite da prije dobro Crkve i naroda traže, a istom potom svoje vlastito, jer 
vlastita se sreća porađa onda kada se čovjek drugom daruje. To je bit Isusove 
poruke za život čovjeka, obitelji i naroda. 

Živite sa svim narodima u miru i u bratskoj slozi gradite bolji i jedinstve- 
niji svijet. Doprinosite na oltar zajedništva onu svetu baštinu ćirilometodsku: na 
koju papa Ivan Pavao II. upozorava postavljajući svetu Braću Ćirila i Metoda za 
zaštitnike Evrope. No pri tom, dok živite sa svima "u ljubavi i bratskoj slozi, da 
ostanemo svaki doduše, svaki pri onom što nam je sveto i milo, što nam je od 
vikovah duši i srcu prirastlo" (Razprava, str. 180). 

U gradnji tog jedinstvenog i boljeg svijeta sačuvajte svoju samobitnost - 
budite ono što jeste i ne zaboravite da ćete to postići samo po vjeri i suživotu sa 
Isusom Kristom, u krilu jedne, svete, katoličke, apostolske i rimske Crkve, na 
slavu Oca, na čast Sina Gospodina našega Isusa Krista, u Duhu Svetom, u 
zajedništvu sa presvetom Djevicom Marijom, našom najvjernijom Odvjetnicom, 
od sada pa do vječnosti! 

Lazar Ivan Krmpotić 


204 


ZAHVALNO SLOVO BISKUPU IVANU ANTUNOVIĆU 


(na kraju svečanosti u subotičkoj katedrali 20. studena 1988.) 


Voljeni Oče i duhovna glavo naroda našega ovdje u Bačkoj, biskupe IVA- 
NE ANTUNOVIĆU! Evo nas danas pred Tobom. S nama je Tvoj brončani lik, 
djelo sina bunjevačke nane, Neste Orčića, akademskog kipara zagrebačkog. Tvoj 
lik je kraj slike Tvog svetog zaštitnika, sv. Ivana Nepomuka. Tu sliku si davno 
poklonio župnoj crkvi sv. Terezije u Subotici, koja je danas katedrala - bazilika 
Tvoje i naše Bačke. 

Mi danas zahvaljujemo Bogu, Presvetom Trojstvu da nam Te je dao. Bez 
Tebe, i Tvoga djela jedva da bi nas danas još ovdje bilo. 

Zahvaljujemo i Tebi, jer da Tvoje misli, pera, truda, muka i suza nije bilo, 
bili bismo prava siročad u vjerskom, narodnom i kulturnom životu. 

Ovim Znanstvenim skupom i proslavama željeli smo Tvoj lik, a još više 
poruku oteti zubu vremena i zaborava. Željeli smo Te više uprisutniti u našem 
svakidašnjem životu. Zato jučer, na završetku Znanstvenog skupa, na prijedlog 
vič. Franje Vukovića, svi prisutni su odlučili osnovati "FOND IVANA ANTU- 
NOVICA" za potrebe izdavačke djelatnosti na hrvatskom jeziku ovdje u Bačkoj. 
Osnivanje tog fonda sada svečano proglašujem. 

S Božjom i Tvojom pomoći želimo objaviti u jednom Zborniku sve ono 
što smo o Tebi i Tvom djelu rekli i napisali da to bude polazna točka istraživan- 
ja Tvoga djela i naše kulturne baštine uopće. 

Organizacioni odbor, koji bi trebao prerasti u Vijeće za kuluru, danas se 
stavlja pod Tvoju osobitu zaštitu i želi Tebe uprisutniti u našem javnom, crkve- 
nom, narodnom i kulturnom životu. Zato je ustanovio plaketu "PRIZNANJE 
BISKUPA IVANA ANTUNOVIĆA, 1815-1888-1988." koja bi se dodjeljivala po- 
jedincima i ustanovama koje proučavaju, čuvaju, njeguju i unapređuju duhovnu 
i kulturnu baštinu Hrvata u Bačkoj. Tako će Tvoje ime, Tvoje misli, i riječi češće 
odzvanjati ovim prostorima, a Tvoje časno i sveto djelo postat će nadahnuće 
mladim pokoljenjima našeg naroda. 

I još mnogo, mnogo planova imamo pod Tvojim okriljem. Ti to čitaš u 
našim srcima. Sve to stavi u Srce onoga kome si služio, a koji je i Tebe nadahnji- 
vao da se poput Njega "žrtvuješ za svoj narod". 

Eto, Ivane naš, to je ono što ti danas želimo reći uz ovu hladnu brončanu 
ploču ovdje u katedrali, kada to ne možemo učiniti na Tvom grobu, kojeg je 
nemila ruka uništila. Stavljamo pred Tebe sve naše želje s vjerom da si prisutan 
tu s nama u Kristovom otajstvenom Tijelu. Po Tvojim rukama stavljamo sebe i 
sav život i budućnost našu u ruke "najvjernije hrvatske Odvjetnice" koju ovdje 
častimo u likovima Radosne Gospe Bačke, Crne Gospe Subotičke, pa one na 
Bunariću, Doroslovu, Monoštoru, Hajošu i Judu. Po njoj stavljamo sve nas u 
ruke Krista Kralja - Kralja - Kralja svega svijeta, ali Kralja naših srdaca i Kralja 
Crkve u našem narodu za ljepše sutra i za vječni naš spas. 


Subotica, 20. studenog 1988. na svetkovinu Krista Kralja 
Lazar Ivan Krmpotić, predsjednik Organizacionog odbora 

POZDRAV 


BUNJEVAČKO - ŠOKAČKOM LISTU 


Dobro došo, mil* glasniče! 
Rodu svomu. ti vjestniče, 
Duši drago, srcu milo, 

Ti jedino nam glasilo! 


Ne sja s tebe biser zlato, 

Oku roda mil si zato, 

Jer si prvi među nami, 
Predhodnica sjaj nad nami. - 


Rod nam čami u srid tminah, 
S nemarnosti svoga sina, 

Te zapušten da b* od koga, 
Već od krvi ploda svoga. - 


Jadni rod nam obraz krije, 
Jer mi lice svako bije 

U srid svoje neprosvite 

S tuđenosti ditce klete. - 


Svudan širom plodna slavka 
Bunjevačka blaga majka 
Plodi svoje sokoliće 

Ko na polju bujno cvitje. - 


Priko dvisto hiljad dušah 

Do sad slast si ne pokuša 
Jezik slasti i lipote 

Svog milinja ah krasote. - 


Dosta j* bilo veće tomu, 

Pa za ljubav ne znam komu 
Rod svoj gledat ko siroče 
Koj * s nemara ginut poče. - 


Da ga zlosreća ne bije, 

Gdi ste, komu krvca vrije? 
Hajd na noge svi skočimo, 
Svoje branit, ah počnimo! 


Svi smo zato, oj rođeni, 

Rod svoj branit određeni, 
Raspršiti mu dugu noć, 
Samo, Bože, daj nam pomoć! 


Zato slavno Subotice! 

Ti dična nam ponosnice! 
U Tebi su sokol sinci, 
Virna ditca svojoj majci. 


Kolo naše zaigrajmo, 

Vince rodu hajd svijajmo, 
Vince rodu od kovilja, 
Ponos Slave cvatom smilja. 


Ti pak, Listu naš mileni! 

Objeručke svud primljeni. 
Kudgod pošo, dobro došo, 
Svagdi dobar doček našo. 


S nami bit ćeš duhom jedan, 
S nami sritan, s nami bedan, 
S nami Ti ćep cvasti nadom, 
I!“ bjedovat gorkim jadom, 
Jedinstvenih drugah drug. 


Bunjevac 


(Bunjevačke i šokačke novine, Kaloča, 30.ožujak 1870. br. 3. str. 10.) 


(Početne kitice ove pjesme uglazbio je Pavao Bačić 1971. god. 
u Subotici, u povodu proslave 100. obljetnice 
»Bunjevačkih i šokačkih novina.") 


(Pjesmu je izveo zbor HKUD ,, Bunjevačko kolo" 
pod ravnanjem Bele Tikvickog na svečanoj akademiji 
u Narodnom pozorištu u Subotici, 14. III. 1071. god.) 

IVI ANTUNOVIĆU 
prigodom 30 god. njegove smrti 


Oče Bunjevaca naša stara slavo! 
Mili vodjo roda, ti učena glavo! 
Trideset je ljeta, kako s* u grob pao, 
A rod tvoj još nije, još nije propao! 
Nek* te i u grobu tješi ona mis*o! 
Nisi rodu zalud mudre knjige piso! 


Svi potomci harni bačvanskih ravnina 
Sjećaju se Tebe, prvog roda sina. 

Dok se žarko sunce na zapadu sklanja, 
Andjeoski pozdrav dok se još odzvanja; 
Dok nas još i jedan bude na tom svijetu, 

Cuvat* ćemo Tvoju uspomenu svetu! 


Ivo! Tvoje ime, spominjanje milo! 
Ponajveća slava tvome rodu bilo! 
Zato ćeš i navjek živjet medju nama, 
Ako te i krije davno grobna tama. 
Ime ti se slavi i u pjesme zuju, 

Živi Te i sada u zvjezdice kuju. 


Tvoje mudre knjige, baština nam sveta, 
Pokazuju nam, gdje nam prava meta; 

Kad nas u životu stigne udes kruti, 

Ti nas umom Tvojim sve dobro uputi; 

Da nam roda stablo novim cvate cvijetom 
Da stupamo hrabro sa prosvjetnim svijetom. 


U "Naputku" svome mudro nam objavi, 
Nek* rod vjeru čuva, pravog Boga slavi. 
"Bog s čovjekom" pako istim putem vodi, 
Da nas sve u vjeri jača, preporodi, 

jer gdje korjen vjere gine, gdje se suši, 
Tamo će za cijelo, odzvonit* i duši. 


U "Raspravi" svojoj prošlost nam otkrivaš 
i o uskrsnuću bjedna roda snivaš; 
Predočuješ nama plemena nam davna, 
Praotaca naših nižeš djela slavna. 

I ljubav nam tako u srcu usadi: 

"Na prošlosti samo budućnost se gradi." 


K“o marljiva pčela, od cvijeta do cvijeta 
Putov*o si oče, širom ljepa svijeta; 
Kupio si znanja sve u korist nama 
Inam darov*o u Tvojim: "Iskricama", 
Da se ugledamo u prosvjetne ljude, 

Da nam u životu bolje, ljepše bude! 


Vjerni novom domu, vjerni rodu biti, 

Jezik roda svoga nada sve ljubiti; 

Za svetinje ove i umrimo rado, 

Ti si nam pokaz *o, ako si i strado. 

Rod i Bog sam kara izdajice ljude, 
Opomenom nek“ nam Tvoj "Odmetnik" bude. 


"Bunjevačka vila" svima uvjek mila, 
Tko još ne zna, što je tužnom rodu bila? 
Tješiteljka prava pjesmom i poukom, 

A majčica mila jezika nam zvukom. 
Bunjevačkom rodu manjila je jade, 

A u kolo zvala i stare i mlade. 


Tvoje mudre knjige, narodna baština 
Svjedokom su žrtve darežljivog sina; 
A Bunjevci harni na priznanje veće, 
U vjenac Ti pletu zahvalnosti cvijeće, 
Da Ti uvjek svježe budu uspomene, 
Da Ti slavno ime u rodu ne vene. 


Naš ponosu divni, milo spominjanje! 
nek* Ti bude mirno dalje grobovanje, 
Jer ljepu si rodu ostavio četu, 

Koja barjak diže za sveku stvar svetu. 
UZ nju bratski stoji zbor mlade gospode, 
Koji u narodu mudro kolo vode. 


Na zapadu Oče života Ti slavna 

Rana Ti zadala budućnost nam tavna, 
Al da sada dodješ iz hladna Ti groba, 
Sam bi pozdravio zoru nova doba! 
"Svud se čuje, oče, i svuda se znade, 
Da Bunjevac mirni dušu ne izdade". 

Učenici Tvoji nisu besposleni, 

Žrtvuju se hrabro Tvojoj uspomeni, 
K*o prosvjetni sinci dvadesetog vijeka 
Narodnoj su rani već pronašli lijeka. 
I ljepša budućnost Bunjevcu već rudi, 
Za čim ti je srce kucalo u grudi 


1918 Ante Evetović Miroljub 


(Spomen izdanje pjesama Ante Evetovića Miroljuba, Subotica 1931., 9-11. str.) 

POZDRAV 
BUNJEVAČKIH I ŠOKAČKIH NOVINAH 


Uskliknula ravne Bačke vila 
Bunjevačka iliti šokačka 
Usried bilog Subotice grada 

Iz sve snage i grla jasnoga, 

Te dozivlje narod bunjevački 
I šokački sa umilnim glasom, 
Da mu kaže što na srcu leži 

I na duši njenoj od postanka, 
Pak mu podje vako govoriti: 
"Oj, narode, o moj mili rode! 
Odkako je rodila me majka, 
Nisam s tobom nigda besedila, 
Jer sam jadna vavik tugovala 
Što te gledam u tudjini samog 
Usamljenog bez slavenskog roda, 
Bez nauke na jeziku svome, 
Bez prosvite i bez narodnosti, 
Već se tudjim knjigama zanimaš, 
Koje će te obmanuti ljuto 

I odvesti u tudjinsko jato, 
Odcipiti od rodjene Majke 

I jezika, rane materine, 

S kojim te je odojila majka. 
Ponajviše ja sam tugovala 

Što očima tu nesriću gledam, 
Da Bunjevac izobraženiji 

U tudjina preliva se rado, 

S narodnosti tudjom se ponosi, 
A svoje se na oči gled stidi. 

I tako si ti u tudjoj magli 

Sve do danas čamijo u mraku, 
Da si samom Bogu ražalio 

Te se evo sada smilovao 
Izbavljenje, rode, ti poslati, 
Lučom svojom tmine te lišiti, 
Da osvane zora čista sjajna, 
Da s probudi narod bunjevački, 
Te da vidiš prosvitu i znake 
Nove zore budućnosti tvoje, 
Nove zore sriće i napredka, 

Da i tebe obasije sunce, 

Da dobiješ osjećanje toplo 
Narodnosti i ponosa svoga, 

Pak da i ti budeš nezavisan, 

U jeziku svome da se učiš, 

Duh i srce da izobražavaš. 

Zato odsad tugovati neću, 

Jer se magla i tmina tudjinska 

Sa našega podnebija slavskog 

Razgonila, sasvim očistila 

I zvizda se ukazala sjajna 

Nove zore, sriće bunjevačke, 

Za kojom će i sunašce jarko 

Ugrijati, tebe oživiti. 

I zato sam, evo doletila, 

Da ja tebi radost moju javim, 

Da se zora budućnosti tvoje 

Pokazala u listu novinah, 

Da se jednom i ti već probudiš, 

Da novine tebe obaviste, 

Da ti spadaš u narod slavenski, 

Da se i ti kola tog prihvatiš, 

Divnog kola od sto miliuna, 

Ponajvećeg u cilome svitu. 

Pak da vidiš što Slaveni rade 

I kako se svi drugi Slaveni 

medju sobom i ljube i druže, 

I da čuješ poslovicu mudru: 

"Teško svakom svome bez svojega", 

Pak da i ti u pomoć prizivlješ 

Brata svoga, najbližeg Slavena, 

Koji tebe prezirati neće, 

nego rado pomoći ti svojski. 

I zato te eno sad zaklinjem 

Da usvojiš ti taj list novinah 

Da ga slušaš što će te učiti 

I na svome jeziku maternjem 

Kog razumi i najmanje dite. 

Sve nauke skušaj potrebite 

Koje će ti koristiti svagda. 

Primi, rode, ti taj list novinah 

I zahvali Bogu svemogućem 

Na milosti velikoj njegovoj. 

U Sriemu - Carević 
(Bunjevačke i šokačke novine, Kalača, 27. travnja 1870., br. 7., str. 36.) 
(Početne stihove ove pjesme uglazibo je Milan Asić 1971. god. u Subotici, u 
povodu proslave 100. obljetnice "Bunjevačkih i šokačkih novina") 
(Pjesmu je izveo zbor HKUD "Bunjevačko kolo" pod ravnanjem Bele Tikvic- 
kog na svečanoj akademiji u Narodnom pozorištu u Subotici, 14.111. 1971. god.) 

